PASAULIO  DETEKTYVO' MEISTRAI 


Mickey Spillane 
KELIAS Į VYRO ŠIRDĮ | 
"MANO ŽUDIKAS 
| š | 


T 


Mickey Spillane 


KELIAS Į VYRO ŠIRDJ 
MANO ŽUDIKAS 


Sp31 


O Vertimas į lietuvių kalbą, 
Diana Jokubonienė, 2001 
ISBN 9955-01-123-8 O Leidykla “Tyrai", 2001 


1 skyrius 


Viskas įvyko staiga. Pikta ir Žiauri lemtis visada taip 
smogia: Štai prieš mano akis driekiasi apmiręs naktinis 
plentas ir netikėtai už dvidešimties žingsnių išdygsta kon- 
vulsiškai trūkčiojanti, rankomis mostaguojanti mergina. Čia 
nepadėtų jokie stabdžiai! 

Nespėjęs net nusikeikti, aš sumažinau greitį ir staigiai 
pasukau vairą į šoną. Kairysis ratas išarė gilią vagą kel- 
kraščio smėlyje, automobilį sumėtė, porą kartų apsuko ke- 
lyje — ir tada atėjo laikas padirbėti stabdžiais. Mano lai- 
mei, kelio danga buvo sausa, o kitoje eismo juostoje nesi- 
painiojo nė vienas automobilis. 

Galėjau prisiekti, kad neužkliudžiau merginos (nors 
vieną akimirką jos drabužių kraštelis beveik palietė auto- 
mobilio sparną), bet reikėjo tuo įsitikinti. Tik, deja, aš ne- 
galėjau prisiversti net pajudėti. Nervingas drebulys purtė 
visą mano kūną, o iš burnos iškritusi cigaretė smilko ant 
guminio kilimėlio. Kvaitinantis dvokas užpildė visą salo- 
ną. Ta besmegenė kvaiša išplėšė iš manęs mažiausiai de- 
šimt gyvenimo metų. 

Man besukant galvą, kokiais žodžiais apibūdinti jos 
poelgį, mergina priėjo prie automobilio, atsidarė dureles, 
atsisėdo greta manęs ir ramiausiu balseliu ištarė: 

— Dėkui, kad sustojote, misteri. 

Įsikibau į vairą taip, jog pabalo pirštų kauliukai ir 
ėmiau skaičiuoti mintyse. Kad tik nesprogčiau! Pirmiausia 
nusiraminti ir atsikvėpti. Regis, mergina truputį kuoktelė- 
jusi. Ką gi tokiai pusprotei gali sakyti? Pakentėsiu, leisiu 
jai truputį pasėdėti šalia, o paskui išgrūsiu lauk. Tegul ir 
toliau plėšikauja tame prakeiktame kelyje. 

Koja užspaudęs nuorūką, išsitraukiau naują cigaretę. 
Vos tik uždegiau, mergina išplėšė cigaretę man iš rankų ir 
godžiai užsitraukė. Tik dabar supratau, kad jos ramybė — 
apsimestinė. Kaip ir mane, ją visą krėtė drebulys. 


— Negalima taip kvailai elgtis, mis, — priekaištingai 
ištariau. — Tik psichai ir girtuokliai taip entuziastingai puo- 
la po ratais. 

— O kaip kitaip susistabdyti automobilį tokį vėlyvą 
metą? — atrėžė ji. — Jūs gi visi bailiai' Nepaimtumėte nuo 
kelio net mažo vaiko. 

Aš nespėjau jai paprieštarauti. Už mūsų nugarų sušvi- 
to besiartinančio automobilio šviesos. Mano keleivės vei- 
de šmėkštelėjo išgąsčio šešėlis. 

— Ar ilgai dar pamokslausite, misteri? — nekantriai 
čirkštelėjo ji. — Gal jau judėsime? 

— O gal geriau aš prieš judėdamas išmesiu jus iš ra- 
tų? — atitariau jai į toną. 

Pro mus energingai praūžė automobilis ir jo žibintų 
šviesoje, vieną akimirką užliejusioje saloną, išvydau, kaip 
mergina susirietė į kamuoliuką, nuleisdama galvą žemiau 
prietaisų skydelio. Išsitiesė ji tik tada, kai raudonos gaba- 
ritinių Žibintų ugnelės išnyko tolumoje. 

Netgi tokiomis sąlygomis aš negalėjau nepastebėti, kad 
mano keleivė visai simpatiška: šviesus taisyklingų bruožų 
veidas, raiškios akys, didelės, putlios, jausmingos lūpos, 
šilkiniai tamsaus vario arba šviesaus kaštono spalvos plau- 
kai. Ji buvo susisupusi į platų baltą apsiaustą, o liekną ta- 
liją kietai suveržusi diržu. Ką veikė tokia mergina gilią nak- 
tį tuščiame plente? O gal ji ne gyva būtybė, o bekūnis vai- 
duoklis, nuaustas iš miglos ir sidabrinės mėnulio šviesos? 
Nors ne. Šmėklos nerūko cigarečių ir nesikvėpina prancū- 
ziškais kvepalais. 

Aš įjungiau variklį, atleidau sankabą ir lėtai pajudė- 
jau, įtariai varstydamas akimis tirštą rūką ir laukdamas dar 
kokios nors klastos. Praėjo nemaža laiko, kol aš nurimau 
ir ėmiau riedėti įprastu septyniasdešimties mylių per va- 
landą greičiu. 

Pro šoninį langą pūstelėjęs gaivus vėjelis galiausiai 
prablaivė mano įkaitusią galvą. 

— Kaip čia atsidūrėte? — paklausiau merginos. 

— O jūs nenumanote? — burbtelėjo ji. 

— Tikriausiai jus išmetė iš automobilio, — spėjau. — 
Jums reikėtų atidžiau rinktis kelionės palydovus. 
— Kitąkart aš taip kvailai neįkišiu uodegos, — išspau- 


dė ji. 

— Kito karto gali ir nebūti, — pastebėjau aš. — Dar 
truputis — ir iš jūsų būtų likusi šlapia vieta. Turite elgtis 
atsargiau. 


— Būtinai pasinaudosiu vertingais jūsų patarimais, — 
tulžingai nusišaipė mergina. — Ar jūs kartais ne valkatau- 
jantis pamokslininkas? O gal vaikų darželio auklėtojas? Aš 
jau iki kaklo soti tų pamokslų! 

— Aš tik noriu tau padėti, katyte, nes visai nepagei- 
dauju krapštyti tavo žarnų nuo buferio. + 

— Klausykite, misteri, — ji išpūtė dūmų kamuolį į šo- 
ninį stiklą. — Aš labai dėkinga, kad sutikote mane pavėžė- 
ti. Atleiskite, jei mažumėlę jus išgąsdinau. Tik nereikia iš- 
tisai malti liežuviu. Jūsų už širdies griebiantys patarimai 
įgriso man iki gyvo kaulo. Jei nesiliausite pliurpęs, aš pa- 
liksiu jūsų ratus. 

Aš nusijuokiau prieš savo valią. O mergina, pasirodo, 
su charakteriu. Iš tokios tik ir lauk visokiausių pokštų. 


— Gerai, — linktelėjau. — Bet čia ne visai tinkama 
vieta vaikštinėti naktimis. Tai kur jūs traukiate? 

— O jūs? 

— Į Niujorką. 


— Tai man tinka. 

— Niujorkas — nemažas miestas. Kur jus išlaipinti? 
Galėčiau pamėtėti į bet kurį rajoną. 

Mano žodžiai jai nepatiko. Matyt, nusprendė, kad aš 
vėl kišu nosį ne į savo reikalus. 

— Sustosite prie pirmosios metro stotelės, — burbte- 
lėjo ji, žvelgdama į šoną. 

Toks elgesys mane ne juokais įsiutino. Sumažinęs grei- 
tį aš piktai riktelėjau: 

— Liaukis vaidinusi princesę! Jei ne, aš tave, prakeiktą 
lėlę, išmesiu į griovį! 

Mergina lyg bandė kažką sakyti, tačiau sulaikė sprūs- 

tantį žodį ir nusisuko į langą. Pasigirdo prislopintas kūk- 
čiojimas. Tegul truputį parauda! Jai tas tik į naudą. Kitą- 
syk gal mandagiau atsakinės. 

Mus pasivijo dar vienas automobilis. Jį pastebėjusi, 
mano bendrakeleivė vėl prisispaudė prie sėdynės. Sunkus 
limuzinas lyg vėjas prašvilpė pro mus, ir greitai jo šviesos 
pranyko slėnyje išsidriekusi0o miesto naktinių žiburių labi- 
rinte. 

Sukantis mergina pasviro prie manęs ir akimirką kve- 
piantys plaukai palietė mano veidą. Bet vos automobilis 
išsilygino ji lyg išgąsdinta pelytė įsispraudė į kamputį. 

Kelio rodyklė skelbė: “Genfildas, 3600 gyventojai. 
Greičio apribojimas — 25 mylios per valandą". 

Priekyje sumirgėjo policijos patrulinio automobilio 
švyturėliai. Skersai kelio riogsojo juodai baltos vežėčios 
ir mentai tikrino visus į miestą įvažiuojančius automobi- 
lius. Mus aplenkęs limuzinas buvo ką tik pajudėjęs iš vie- 
tos, ir policininkas mostelėjo man važiuoti į kelkraštį. Kairę 
ranką nedviprasmiškai laikė ant revolverio dėklo. 

Blyksintys švyturėliai, rūstus policininko veidas ir 
tamsi it rašalas naktis gimdė pavojaus jausmą. Atsitiko kaž- 
kas negero ir atrodė, kad net oras pritvinkęs grėsmės. Aš 
pašnairavau į merginą, sėdinčią greta manęs. Jos veido 
bruožai paaštrėjo, akyse atsispindėjo siaubas, o gerklėje 
plastėjo nebylus riksmas. Kiekvieną akimirką jai galėjo 
“pavažiuoti stogas". 

Antrasis mentas nukreipė į mūsų ratus prožektorių. Po- 
licininkas buvo nusmaukęs skrybėlę ant pakaušio, o lūpų 
kamputyje styrojo cigaretė. Tikriausiai dar visai neseniai 
jis tramdė jaučius kokioje netolimoje rančoje. Įdomu, kokį 
Kyšį jis davė už šį darbą? 

— Kas nutiko, seržante? — paklausiau, merkdamasis 
nuo ryškios, tiesiai man į veidą nukreiptos šviesos srauto. 

— Iš kur važiuojate? — jis įdėmiai nužvelgė mane sa- 
vo kiauliškomis akutėmis. 

— Iš Olbanio. 

— Ar ko nors neįprasto kelyje nepastebėjote? 


— Man parodė kulnis bent dešimt automobilių. Aš ir- 
gi nemažai aplenkiau. 

— Turiu omenyje visai ne tai. Ar kas nors "balsavo" 
pakelėje? 

Man nespėjus nė prasižioti, mergina griebė mano de- 
šinį delną ir ryžtingai pakišo jį po apsiaustu. Mano pirštai 
užčiuopė švelnią kaip aksomas nuogos šlaunies odą. Kad 
nė kiek neabejočiau jos ketinimais, mergina patraukė ma- 
no delną gilyn ir suspaudė jį kojomis. 

— Nieko nemačiau, seržante, — man teko smarkiai 
pasistengti, kad balsas skambėtų natūraliai. — Mes važiuo- 
jame jau šešetą valandų ir nė karto nesumerkėme akių. Jei 
kas kelkraštyje būtų “balsavęs", tikriausiai būčiau paste- 
bėjęs. Va ir žmona gali patvirtinti mano žodžius. 

— Taip, — mergina įtemptai linktelėjo. 

— Gal tas, kurio ieškote, jau pravažiavo? — paban- 
džiau spėlioti. 

— Ne, — policininkas papurtė galvą. — Pro mus ji 
nesugebėtų praslysti. 

— O ko jūs ieškote? — naivia mina pasidomėjau aš. 

— Kažkokios moters. Ji paspruko iš kalnuose įsikūru- 
sios psichiatrinės gydyklos. Zinoma, kad ji atvažiavo iki 
plento pakeleivingu sunkvežimiu, bet toliau jos pėdsakų 
neradome. 

— O kokie tos damutės požymiai? 

— Aukšta. Puikios figūros. Šviesūs plaukai. Tai bene 
ir viskas, ką apie ją žinome. 

— O drabužiai? 

— Niekas tiksliai neprisimena, kuo ji buvo apsiren- 
gusi prieš pabėgimą. 

— Nekokie reikalai. Nenorėčiau būti to žmogaus, ku- 
ris ją pavėžės, vietoje. Beje, ar ji pavojinga? 

— Kaip ir visi psichai. 

— Tikiuosi, man neteks su ja susitikti. Ar galiu va- 
Žiuoti toliau, seržante? 

— Važiuokite! 

Jis mostelėjo savo žibintuvėliu ir pasisuko į kitą lėtai 


privažiuojantį automobilį. Atsargiai ištraukęs delną iš 
minkštų švelnių spąstų, spustelėjau starterį ir pajudėjau iš 
vietos. Kai miestelis liko mums už nugarų, mergina prisig- 
laudė daug arčiau ir prispaudė prie mano peties karštą 
stangrią krūtinę. 

Pašnairavęs į ją, aš pratariau: 

— Visai nereikėjo tokių triukų. Aš nebūčiau jūsų 1š- 
davęs. 

— Tik norėjau užsiminti, kokį mokestį gausite už sa- 
vo paslaugą. 

— Ačiū. Užuominą supratau. Bet būčiau ir be to apsi- 
ėjęs. 

— Kai atvažiuosime į Niujorką, galėsite neieškoti met- 
ro. Tikiuosi, susirasite vietelę, tinkamą maloniai merginai? 

— Vietelė gal ir atsirastų, bet štai noro nėra... 

Staiga ji stumtelėjo mano koją nuo pedalo ir automo- 
bilis iškart sumažino greitį. 

— Sakote, noro nėra... Nagi, pažvelkite čia! 

Aš mašinaliai pasukau galvą į jos pusę ir tą pačią aki- 
mirką ji atlapojo apsiaustą. Mano akims atsivėrė dieviškai 
tobulas, išpuoselėtas nuogas kūnas. Atlasinė pieno baltumo 
oda blausiai švytėjo, gilūs šešėliai pabrėžė visus gundančių 
formų iškilumus ir įlinkimus. Begėdiškai išskėtusi kojas ir 
atstačiusi stamantrią krūtinę gražuolė kvietė mane... 

Visa tai man buvo gerai pažįstama: ir iššaukianti po- 
za, ir profesionali šypsena, ir miglotas akių blizgesys. Nai- 
vuolių masalas. 

Aš susiaučiau jos apsiausto skvernus ir šaltakraujiš- 
kai pareiškiau: 

— Prisidenk, sesute, o tai skersvėjis perpūs. 

— Bijai, kvaileli? — ji kreivai nusišiepė. — Manai, 
aš tikrai nenormali? 

— Normali jūs ar ne, manęs visai nedomina, — gūžtelė- 
Jau pečiais. — Aš važiuoju savais reikalais, o jūs — savais. 

— Tada kodėl neišdavėte manęs policijai? 

— Prisimenu, kartą vaikystėje stebėjau, kaip šungau- 
dys gaudė valkataujantį šunį. Kai jis metė tinklą, aš paki- 


šau tam Žmogėnui koją ir pabėgau su šuniu ant rankų. Tas 
gyvūnas įkando man į pirštą, bet aš vis tiek nesigailėjau 
taip pasielgęs. 

— Vadinasi, jūs patikėjote policininko tauškalais? Aš — 
besikandžiojantis gyvūnas? 

— Iš kur man žinoti? Bet normalia jūsų tikrai nepava- 
dinsi. Normalūs Žmonės nepuola po automobilių ratais. 

— Gyvenime visko pasitaiko. 

— Galbūt. Bet į kvailą padėtį dažniau patenka kvailiai. 

— Kaip jūs dabar, — nusišaipė ji. 

— Tikrai, — linktelėjau. — Galiu tik priekaištauti sau 
už patiklumą ir naivumą. 

Degalų rodyklės lemputė jau senokai karštligiškai 
mirksėjo, ir aš, priekyje išvydęs degalinės šviesas, pasu- 
kau jos link. 

Mane pasitiko užsimiegojęs juočkis purvinu kombi- 
nezonu. 

— Kiek įpilti, sere? — paklausė jis. 

— Pilną baką, — atsakiau ir išlipau iš automobilio, 
norėdamas atsukti benzino bako dangtelį. 

Akies krašteliu pastebėjau savo bendrakeleivę, žings- 
niuojančią į degalinės vidų. Ten ji sėdėjo, kol aš sumokė- 
jau už benziną. 

Mergina grįžo pasikeitusi: veido bruožai sušvelnėję, 
akyse atsirado nerūpestinga išraiška, o sukaustyti jude- 
siai.pasidarė laisvesni ir natūralesni. Ji jau nebesidomėjo 
pro šalį lekiančiais limuzinais. Sėdėjo atsipalaidavusi ir 
pusiau užsimerkusi, kaip Žmogus, pagaliau atsikratęs sun- 
kios naštos. 

Jos išraiška raminančiai veikė ir mane. Aš jau nesi- 
baiminau dėl savo kelionės baigties. Niujorke sustosiu prie 
pirmosios metro stotelės ir palinkėsiu savo bendrakeleivei 
visa ko geriausio. Apie tolimesnius jos nuotykius greičiau- 
siai sužinosiu iš laikraščių, bet manęs tai nebežnaibys. Kad 
tik greičiau pasiekus miestą. 

Taip aš mąsčiau, nors neišvengiamos bėdos nuojauta 
atkakliai kirbėjo sielos gilumoje. 


Po penkių minučių mergina paprašė cigaretės. Aš iš- 
tiesiau jai pakelį ir spragtelėjau žiebtuvėliu. Giliai užsi- 
traukusi ji įsispoksojo į tamsą, skriejančią pro šalį. Jos vei- 
du nuslydo mąsli šypsena. 

— Norite, papasakosiu, kas čia atsitiko, — staiga pa- 
klausė ji. 

— Man neįdomu. 

Bet ji jau bėrė žodžius kaip žirnius, į mano atsakymą 
nekreipdama jokio dėmesio. 

— Pastaruoju laiku aš daug prisikentėjau, man tiesiog 
reikia išsikalbėti... Man regis, jūs mane suprasite... 

Aš atsainiai gūžtelėjau pečiais. 

— Aš tikrai pabėgau iš psichiatrinės ligoninės, — tę- 
sė ji. — Mane ten įgrūdo prievarta. Neleido nei kam nors 
paskambinti, nei parašyti. Uždraudė pasimatymus. Atėmė 
visus drabužius. Leido visokią bjaurastį. Tai buvo ne ligo- 
ninė, o tikras kalėjimas... Jūs suprantate, apie ką kalbu? 

Norėjau atšauti, kad manęs tai absoliučiai nedomina, 
bet nespėjau nė burnos praverti. 

Išnėręs iš debesų, mėnuo nušvietė viską aplinkui mir- 
tinai blyškia šviesa, o ant kelio išsiraitė daugybė šešėlių, 
panašių į išskėstus čiuptuvus. 

Iš nesvetingos niaurios tamsos ryžtingai kaip torpeda 
iššoko kažkas dar tamsesnio. Aš ne iš karto suvokiau, kad 
mus vejasi automobilis su išjungtais žibintais. Veriamai su- 
spiegė stabdžiai ir baisus smūgis nusviedė mano ratus į kel- 
kraštį. Per stebuklą išvengęs betoninio stulpelio, aš susto- 
jau, o priekiniai ratai įsirausė į smėlį. Žvangėdamas išdu- 
Žo šoninis stiklas ir smulkiomis šukelėmis nuklojo žemę. 

Mane taranavusios vežėčios sustojo priešais ir iš jų 
iššoko keletas vyrų. Nakties gūdumoje jie panėšėjo į vel- 
nius, apsupančius mane iš visų pusių. Prasti reikaliukai, 
šmėkštelėjo man galvoje. 

Čiupęs revolverį šokau ant kelio. Vienas iš užpuolikų 
išmetė ranką į priekį, ir tamsą perplėšė šūvio blyksnis. Švi- 
no gabaliukas prašvilpė pro mano ausį, bet šauti antrąkart 
aš tam niekšui neleidau: mano kulka pataikė jam į krūtinę. 

Tačiau savo sėkme pasidžiaugti nespėjau. Užpakaly pa- 
sigirdo trumpas švilpesys, panašus į pliaukštelėjimą bota- 
gu ir mano dešinė ranka bejėgiškai nukaro. Aš staigiai at- 
sigręžiau, bandydamas koja smogti atsakomąjį smūgį, bet 
pataikiau į tuštumą. Vėl pasigirdo švilpimas, ir iš mano akių 
pasipylė žiežirbos. Baisi jėga trenkė man į tarpuakį, aš iš- 
kart praradau sugebėjimą priešintis. Mane persmelkė mir- 
tina neapykanta užpuolikams, bet ir ji greit pranyko juodo 
skausmo prarajoje. 


Atsipeikėjęs pirmiausia pajutau į nebūties gelmes ma- 
ne nugramzdinusį skausmą. Su kiekvienu širdies tvinksniu 
skausmo kamuolys vis sprogdavo ausyse ir užliedavo sme- 
genis. 

Kažkur šalia burzgė automobilio variklis, o jo prislo- 
pintą tolygų gausmą draskė skvarbūs, pikti balsai ir tylus 
kūkčiojimas. 

Aš pabandžiau atsistoti, bet nepajėgiau net pajudėti. 
Mano rankos ir kojos buvo kietai suveržtos, o po nugara 
jaučiau šaltą ir kietą plento dangą. Šleikštus kraujo skonis 
burnoje pykino skrandį. 

Mano padėtis buvo bjauri, bet iš visko sprendžiant ne- 
malonumai dar nesibaigė. Priešai tūnojo greta, jie rūpinosi 
savais reikalais, ir aš negalėjau jiems sukliudyti. Įsiūtis slo- 
pino mano skausmą ir teikė jėgų, bet jis negalėjo manęs 
išgelbėti. Negi man neliko net mažytėlaičio šanso? Aš at- 
sipalaidavau ir pabandžiau susikaupti. Tegul nors vieno iš 
milijono, bet jo negalima praleisti. Aš nesiruošiau nusibaig- 
ti ant šio plento nuo nepažįstamų gangsterių rankų. 

Išgirdau šalia savęs šnaresį ir pro mano ausį pražygia- 
vo batai — dulkėti lakuoti batai, vieno iš jų nosį puošė i!- 
gas, kreivas brėžis. 

Batų savininkas nestabtelėjo prie manęs, ir aš šnairo- 
mis pasekiau jo judėjimo kryptį. Kelio pakrašty trepsėjo 
trys ar keturi vyrai, o prie jų kojų gulėjo mano bendrake- 
leivė. Apsiaustas buvo nuplėštas nuo jos, o pieno baltumo 
odoje juodavo negailestingų smūgių žymės. 

— Tyli? — sududeno kažkieno kimus balsas. 

— Tuoj prašneks, — burbtelėjo kitas. 

Vienas vyras pasilenkė prie merginos ir į jos švelnų 
kūną įsikibo replės, galinčios pergnybti metalinius virbus. 

Mergina suspurdėjo lyg žuvis ant kabliuko, bet iš jos 
gerklės išsiveržė tik neaiškus gargaliavimas. 

— Vargu ar ji beprašneks, — apmaudžiai sumykė pir- 


masis. — Persistengėte, vyručiai. 

— Nieko, tos bobos gajos kaip katės, — viauktelėjo 
žmogėnas su žnyplėmis. — Tuoj paieškosime švelnesnės 
vietelės ir ji užgiedos kaip kanarėlė. 

— Pakaks! — kilstelėjo balsą pirmasis. — Liaukis! 


Tai įsakymas! 

— Bet mes nieko nesužinojome, — priešginiavo kan- 
kintojas. 

— Užtat ji jau nieko ir kitiems nepapasakos. Pamė- 
ginsime gauti informaciją kitoje vietoje. Reikia tik sunai- 
kinti pėdsakus. 

— Viskas parengta. O vaikiną kur dėti? 

— Ten pat. Tempkite juos į ratus. Tik pirma aprenkite. 

— Tokį kūną kišti į drabužius — tik jį darkyti. 

— Daryk, kas tau sakoma! O jūs abu nestovėkite kaip 
stulpai! Padėkite! Mes visai neturime laiko! 

Šiurkščios rankos pagriebė mane ir nuvilko grublėtu 
betonu. Patys bjauriausi keiksmažodžiai, kokius tik Žino- 
jau, veržėsi iš mano lūpų, bet liežuvis neapsivertė burnoje. 
Aš net nepajėgiau įžiūrėti tų niekšų veidų. Mano atminty 
liko tik jų balsai. Nieko, tai irgi neblogai. Aš galėsiu juos 
nudėti net nepažvelgęs į veidus. Kad tik gyvas sulaukčiau 
tos Minutės! 

Mano galva daužėsi į asfaltbetonį ir kiekvienas smū- 
gis skausminga strėle perverdavo visą kūną. Juoda nebū- 
ties marška vėl ėmė slinkti ant manęs. Visai šalia trinkte- 
lėjo durelės, ir aš išvydau savo vežėčias. Vienas ratas 
aukštai pakeltas, raudonai mirksi visi avariniai žibintai. 
Gudriai sumanyta: niekas iš pravažiuojančiųjų nekreips jo- 
kio dėmesio į įprastą kelio sceną. 

Mane nusviedė ant sėdynės, o visa kita priminė koš- 
marišką sapną, kai girdi savo paties dejones, bet negali pra- 
busti, kai tave tempia į bausmės vietą, 0 tu net piršto nepa- 
Jėgi pajudinti. 

Mergina gulėjo šalia manęs, jos baltas apsiaustas per- 
mirko krauju. Sustingusios akys žvelgė aukštyn, o galva 
maskatavo lyg laikrodžio švytuoklė. 

Staiga ji užvirto ant manęs. Ne, ji neatgijo, tiesiog au- 
tomobilis ryžtingai pajudėjo į priekį, lyg kas būtų nustū- 
męs jį nuo kalno keteros. 

Aš sujudėjau ir tik tada supratau, jog mano rankos ir 
kojos laisvos. Kilstelėjęs galvą žibintų šviesoje išvydau ar- 
tėjantį skardžio kraštą ir parapeto sienoje iš anksto pra- 
kirstą išlaužą. Iki prarajos, kur šiepė dantis mirtis, beliko 
keli jardai. 

Kai aš abiem kumščiais trenkiau per durelių rankeną 
ir galva atverti dureles, priekiniai automobilio ratau jau ka- 
bojo virš bedugnės. 


2 skyrius 


Pro begalinę juodą tuštumą iki manęs prasibrovė žo- 
džiai: 

— Maikai... Maikai... 

Aš suktelėjau galvą į šį garsą, skausmas vos nesudras- 
kė manęs į gabalėlius. Vargais negalais atplėšiau sunkius 
kaip švinas vokus. Šviesa užplūdo mane kaip neįveikiama 
kančia, visi daiktai aplinkui plaukiojo lyg beformės, pur- 
purinės ir mėlynos dėmės. Praėjo nemažai laiko, kol pra- 
dėjau skirti kontūrus. 

— Maikai... 

— Labas, katinėli, — dusdamas sulemenau aš, paži- 
nes tą balsą. 

Virš manęs palinko užverktas ir nuostabus Veldos vei- 
das. Ji pro ašaras šypsojosi. 

— Maikai, aš taip džiaugiuosi, kad atsipeikėjai... 

— Aš irgi... Kažko nesuprantu... kur mes esame? 

— Ligoninėje. 

— O kaip aš čia patekau? 

— Maikai, tau negalima kalbėti. Gydytojas griežtai 
mane perspėjo. Jei neklausysiu, mane išgrūs į gatvę. 

Aš pabandžiau nusišypsoti jai, bet tik gailiai išsivie- 
piau. Velda net pridengė mano veidą delnu. Pajutęs šiltą ir 
švelnų prisilietimą, aš iškart pasijutau geriau. Mane užsu- 
po saldus miegas, o kai prabudau, Veldos delnas vis dar 
glostė mano apšepusius skruostus. 

— Tavo rankos gydo geriau nei bet kokie vaistai, — 
dėkingai sumurmėjau aš. 

— Tyliau, — ji priglaudė pirštą prie lūpų. — Mes ne 
vieni. 

— Įdomu, — aš suvaidinau nustebusį. — Tikiuosi, tai 
ne šventasis tėvas, kuriam turėčiau išpažinti nuodėmes, 
prieš žengdamas į šviesų dorybės taką... 

— Ne, tylėk, tai gydytojas. 

Energingas nedidukas Žmogėnas nutaisė perdėtai rim- 
tą miną, paskui kietais delnais pamaigė mano šonkaulius ir 
pilvą, o tada liepė seselei mane perrišti. Perrišdama seselė 
sunaudojo maždaug pusšimtį rulonėlių binto, penkis sva- 
rus servetėlių ir pusę kibiro kažkokio geltono tepalo. Gy- 
dytojas dar kartą kritiškai mane apžiūrėjo ir pasišalino, nu- 
taisęs tokią didingą išraišką lyg pats Viešpats septintą kū- 
rimo dieną. 

Prieš uždarydamas duris, jis žvilgtelėjo į laikrodį ir 
oriai pareiškė: 

— Pacientui reikia poilsio. Prašau jus, mis, po pusva- 
landžio palikti palatą. 

— Gerai, — Velda linktelėjo. 

Gydytojui išėjus, ji suspaudė mano ranką ir paklausė: 

— Na kaip, ar tau geriau? 

— Truputį. 

— Patas nori su tavimi pasikalbėti. Pakviesti? 

— Kviesk. Vis tiek neišvengsiu pokalbio su juo, — 
atsidusau. 

Velda grakščiai nulingavo per palatą, pravėrė duris ir 
kažką tyliai šnipštelėjo. Jai tyliai atsakė, ir aš išgirdau artė- 
jančių žingsnių dundesį. Po pusės minutės virš manęs pa- 
silenkė pašaipi Pato fizionomija. 

— Patinka? — paklausiau. — Šauniai Išsimarginau, 
ar ne? 

— Tiesiog žavu. Tu net nenumanai, kaip tau tinka bal- 
ta spalva. Prieš tris dienas aš jau ruošiausi pirkti laidotu- 
vių biure tau juodą smokingą. Bet, kaip matai, neprireikė. 

Patas — šaunus vaikinas. Ir humoro jausmo iš jo ne- 
atimsi. Tokie kaip jis puošia mūsų policiją. Kai jo žodžių 
prasmė pagaliau pasiekė mano sąmonę, aš net švilptelėjau. 

— Vadinasi, aš vartausi čia jau tris dienas? 

— Taip, — linktelėjęs jis atsisėdo į krėslą. — Tave 
čia atbogino pirmadienį. O šiandien jau ketvirtadienis. 

— Tris dienas? — aš negalėjau atsipeikėti iš nuosta- 
bos. — Tai bent! 

— Būna, — Patas persimetė su Velda žvilgsniais, ku- 
rių prasmės aš nesuvokiau. 

Ji netvirtai šyptelėjo, savo perliniais dantukais prikan- 
do skaisčiai raudoną apatinę lūpą ir linktelėjo sutikdama. 
Įsmeigęs žvilgsnį į mane, Patas meiliai sumurkė: 

— Ar prisimeni, kas tau nutiko, Maikai? 

Jo švelnus tonas manęs nė kiek neapgavo. Patą jaudi- 
no visai ne mano sveikata, 0 jo paties profesiniai reikaliu- 
kai. Bjaurus veidmainys! 

Supratęs, kad aš jį perkandau, Patas nuleido akis ir 
ėmė sukinėti švarko sagą. 

— Prisimenu, — atsakiau išlaikęs padorią pauzę. 

— Gal papasakosi ir man? 

— O kam? 

— Tiesiog įdomu, — jis gūžtelėjo pečiais. 

— Aš patekau į avariją. 

— Ir viskas? 

— Iš manęs — viskas. O iš tavęs? — aš sunkiai 1š- 
spaudžiau šypseną ir pažvelgiau į Veldą. — Katinėli, Patas 
kažką rezga. Gal tu man paaiškinsi, ko jis nori? 

— Nežinau. Jis ir man nieko konkretaus nesako. Tu 
juk pats žinai, kaip sunku nuteikti mentą atviram pokal- 
biui. 

— Patai, nesuk uodegos, — griežtai pareiškiau. — Jei 
nori Mano atvirumo, pirmiau atversk savo kortas. 

Minutę jis mąsliai žvelgė į mane, paskui ištarė: 

— Maikai, aš dirbu ir pateikiu tau tarnybinius klausi- 
mus. Neužmiršk, kad aš policininkas. 

— Ir tu neužmiršk apie mano konstitucines teises. Kur 
advokatas? Kas sankcionavo šį tardymą? Kol aš drybsau 
ligoninės lovoje, iš manęs ir pusės žodelio neišpeši. Ką, 
prarijai pipirą, įkyrus mente? 

— O tu nepasikeitei, Maikai, — liūdnai atsiduso Pa- 
tas. — Okei, pašnekėkime kaip draugai. Aš atskleidžiau sa- 
vo kortas, o tu savo. Tiktai kalbėk tyliau, nes kitaip gydy- 
tojas čiups man už pakarpos. 

— Vadinasi, tai ne tardymas? 

— Ne. Aš per smulki žuvelė, kad tave tardyčiau. 

— Tik paklausykite! O kas gi mane apklaus, gal pats 
teisingumo ministras ar net Aukščiausiasis teisėjas? 

— Reikalingas tu jiems kaip šuniui penkta koja. Ne, 
tave mėsinės FTB vyrukai. Įvykis užregistruotas Niu Džer- 
sio valstijoje, bet dabar tu esi Niujorko valstijoje. 

— Tikiuosi, dar kurį laiką čia ir pasiliksiu? 

— FTB tai neturi jokios reikšmės. Jeigu neateis pa- 
tys, tai atsiųs ką nors iš apygardos kalėjimo. 

Jaučiau, kad jis kažko nesako. Patas nežinojo, kur dė- 
ti rankas, tad ištraukė iš kišenės nagų dildę, kurios jam rei- 
kėjo tiek pat, kiek man dabar — golfo lazdos. 

— Kur mane rado? — paklausiau. 

— Tu įstrigai krūmuose virš skardžio krašto, vos tri- 
mis metrais Žemiau parapeto. Matyt, automobilio durelės 
atsidarė ir tave išsviedė lauk. Jei ratams krentant nebūtų 
sprogęs benzino bakas, tu tuose krūmuose kabotum iki šiol. 
Pasižiūrėti liepsnojančio automobilio subėgo krūva žiop- 
lių ir vienas iš jų pastebėjo tave. 

— Vadinasi, mano vežėčios sudegė? 

— Taip, — linktelėjo Patas. 

— Ten buvo moteris, — pastebėjau lyg tarp kitko. 

— Mes žinome, — jis vėl linktelėjo. — Kūnas rastas 
ir atpažintas. 

— Bėglės iš psichiatrinės gydyklos, — pabaigiau aš. 

— Kelių policija niršta ant tavęs. Kodėl apgavai pa- 
trulius Henfilde? 

— Tie vaikinai atrodė labai šiurkštūs. Jie galėjo įskau- 
dinti merginą. 

— Sugalvok ką nors originalesnio, Maikai, — Patas 
sunkiai atsiduso. 

— Mano versija tau nepatinka? 


— Ne. 

— Kodėl? 

— Tavo keleivė mirė dar prieš avariją. 
— Iš tikrųjų taip ir buvo, — pripažinau. 


Mano šaltakraujiškumas išvedė Patą iš kantrybės. Jo 
veidas aptemo kaip audros debesis, o pirštai susigniaužė į 
kumščius. 

— Maikai, nekvailiok! Negi nesupranti, į kokį mėšlą 
įklimpai? 

— Tu man pasakyk. 

— Gerai, — jis trinktelėjo kumščiu sau per kelį. — Tą 
damutę globojo FTB. Ji buvo įsipainiojusi į kažkokią rim- 
tą istoriją, apie kurią niekas garsiai nekalba. Ji turėjo duo- 
ti parodymus uždarame Kongreso komiteto posėdyje. Jos 
palatą saugojo du policininkai ir dar du budėjo vestibiuly- 
je. Iki šiol neaišku, kaip ji paspruko. Viskas krypsta į tą 
pusę, kad pabėgimą suorganizavai tu. FTB netgi mano, kad 
tu ją išvogei ir nužudei. 

Aš gulėjau, atidžiai apžiūrinėdamas plyšį lubose. Jis 
tęsėsi nuo vienos sienos iki kitos ir pradingo tarp lipdytų 
papuošimų. 

— O ką manai tu, Patai? 

— Per mažai faktų, kad galėčiau padaryti išvadas. 

— Papasakojau tau viską, ką žinojau. 

— Nejaugi? — pajuokiamai nutęsė jis. — Tu patekai į 

automobilio avariją? O iš kur automobilyje atsirado mo- 
ters lavonas? Ir dar beveik nuogas? Kodėl apgavai kelių 
patrulį? Kodėl dabar meluoji? Jei pateksi į bėdą, aš tau pa- 
dėsiu. Tiktai neskiesk! Kitaip aš dėl tavęs nė piršto nepa- 
judinsiu. Pažiūrėsime, kaip reaguos į tavo pasakaitę FTB 
vyrukai! 

Velda meiliai pasuko į save mano galvą. 

— Maikai, tavo situacija sunki. Kodėl nenori papasa- 
koti Patui visų smulkmenų? Juk jis tavo draugas ir ne kartą 
tave gelbėjo. Mes daugiau niekuo negalime pasitikėti. 

Jos rimtumas mane prajuokino. Si rimta išraiška neti- 
ko jos mielam, valiūkiškam veideliui. Pabučiavęs karštą 
Veldos delną, pažvelgiau jai į akis. 

— Ši mergina sustabdė mane naktį ant plento, kai va- 
žiavau iš Olbanio. Tiesiog puolė po ratais. Ji atrodė kaip 
bėdos ištiktas vaikas. Išvydusi policininkus ji vos nepuolė 
į isteriją. Todėl aš jos ir neišdaviau. Pavažiavus dar dešimt 
mylių, mus pasivijo automobilis su išjungtais žibintais ir nu- 
stūmė mane į kelkraštį. Iš tų vežėčių iššokęs vyrukas pir- 
mas šovė į mane. Aš atsakiau, bet tuomet man tvojo per gal- 
vą kažkuo sunkiu. Kai atsipeikėjau, merginą jau kankino, 
bandydami ištraukti iš jos kažkokią informaciją. Ji mirė nie- 
ko nepasakiusi. Kad panaikintų pėdsakus, gangsteriai sumetė 
mus abu į mano ratus ir nustūmė juos nuo skardžio. 

— Kas tie žmonės? — paklausė Patas. 

— Nežinau. 

— Kiek jų buvo? 

— Penki. 

— Galėtum juos atpažinti? 

— Ne. Aš nemačiau jų veidų. Bet balsus girdėjau gerai. 

Aš veidmainiavau. “Gerai" — per menkas apibūdini- 
mas. Aš prisiminiau kiekvieną jų ištartą garsą, kiekvieną 
intonaciją. Jie įsmigo man į mano sąmonę kaip dygliai, ir 
aš neužmiršiu jų kol gyvas. Arba kol gyvi jie. 

— Daugiau neturi ko pasakyti? — po ilgos pauzės 
sučiulbo Velda. — Tu prastai atrodai, mielasis. Gal pa- 
vargai? 

— Ne, — papurčiau galvą. — Mūsų pokalbis labai įdo- 
mus ir turiningas. 

— Vadinasi, daugiau neturi ko pridurti, Maikai? — Pa- 
tas atsistojo. 

— Ne. 

— Tačiau ne visi galai sutinka. 

— Pavyzdžiui? 

— Pavyzdžiui, išlauža parapete. Jos negalėjo padaryti 
krentantis automobilis. Norint išmušti tokią skylę, reikėjo 
lėkti pasiutusiu greičiu. 

— Gangsteriai galėjo išgriauti sieną nio 

— Galėjo, — jis linktelėjo. — O kur tu buvai, kai jie 
kankino merginą? 

— Tysojau surištomis rankomis. Ratus jie pakėlė ir 
dar įjungė avarinius žibintus. Kad nepatrauktų pašalinių 
dėmesio. 

— Neblogai sumanyta. 

— Ir man taip atrodo. 

— Aišku, — Patas mindžikavo vietoje. — Vadinasi, 
pro šalį važiavusių vairuotojų apklausa nieko neduos. Grei- 
čiausiai jie neatkreipė dėmesio į tavo automobilį. 

— Manau, taip ir buvo. 

— Ar ir toliau laikysiesi šios versijos? — Ši susi- 
žvalgė su Velda. 

— Ar gali pasiūlyti geresnę? — nusišaipiau. 

— Na gerai, — jis užsimaukšlino skrybėlę. — Aš pa- 
sistengsiu patikrinti viską, ką galėsiu. Tikiuosi, neiškrėtei 
jokių kvailysčių. Ilsėkis, Maikai. 

— Kai atsistosiu ant kojų, pats viską patikrinsiu, — 
suburbėjau jam įkandin. 

— Tik neprisišauk bėdos, — jis padėjo delną ant durų 
rankenos. — Iš pradžių reikia apdoroti tą informaciją, ku- 
rią jau turime. 

— Bėdos sulauks tie vyrukai, kurie mane užpuolė. Ne- 
mėgstu, kai mane sumuša, o paskui dar kartu su lavonu nu- 
meta į prarają. 

— Maikai, nešėlk. 

— Patai, nekarksėk. 

Kai jis uždarė palatos duris, aš pažvelgiau į Veldos 
laikrodį. 

— Iš gydytojo skirtų trisdešimties minučių liko pen- 
kios. Kaip manai jas išnaudoti, brangioji? 

Veldos rimtą miną, tarsi vėjas būtų nupūtęs. Ji vėl ta- 
po mano linksmąja, valiūkiškąja katyte. Tokia aukšta, to- 
kia grakšti, tokia neįtikėtinai graži. 

Kai jos lūpos palietė manąsias, aš vos neuždusau nuo 
švelnumo. Jos šilkiniai plaukai kuteno mano veidą, 0 stang- 
rios krūtys degino net per apklotą. Bučinys tęsėsi visą am- 
žinybę. Kai ji pagaliau atšlijo, aš perbėgau lūpomis jos kak- 
1ą ir pečius. 

— Ar myli mane, brangioji? — sugergždžiau kuo 
meiliau. 

— Taip, Maikai! Myliu tave, kad ir kas nutiktų! Tik 
mirtis gali mus išskirti! Aš nepaliksiu tavęs bėdoje. Sakyk, 
kuo galiu tau padėti? 

— Pasistenk sužinoti apie šį reikalą viską, kas įmano- 
ma. Patikrink psichiatrinę ligoninę, apklausk vyrukus iš po- 
licijos valdybos, jei pavyks, išpešk informacijos iš Kon- 
greso komiteto. 

— Tai nebus taip paprasta. 

— Kongresas nemoka saugoti paslapčių. Ten amžinai 
sklando visokiausi gandai. Valytojos ir apsauginiai Žino vi- 
sas valstybės paslaptis. 

— O tu pats ką ruošiesi veikti? 

— Stengsiuosi, kad FTB vaikinai patikėtų automobi- 
lio avarijos versija. 

— O kam? — ji nustebusi kilstelėjo antakius. — Va- 
dinasi, tu mums melavai? 

— Atvirkščiai. Bet mano tiesa niekas nepatikės. 

Iš koridoriaus pasigirdo valdingas beldimas į duris. 

— Mis, jums metas išeiti! — sukarksėjo gailestingoji 
sesuo. 

— Aš einu, — Velda dar kartą mane pabučiavo. — 
Sėkmės. 

— Ir tau to paties, — aš paplekšnojau jai per ranką. 

Velda atsistojo ir grakščiai kaip gazelė nutipeno durų 
link. Rijau akimis kiekvieną jos judesį. Dieve, kokį nepa- 
kartojamą žavesį įkūnija kiekvienas gražios moters žings- 
nis. Tai tobuliausia, ką sukūrė gamta. Ne veltui Kleopatra 
ir Žozefina apsiskelbė pasaulio valdovėmis. Ne veltui Cir- 
Cėja sugebėjo paversti kiaulėmis net nenugalimuosius Grai- 
kijos didvyrius. 

— Velda, — beveik sudejavau, — luktelk sekundėlę. 

Ji atsigręžė puikiai suprasdama, ko man reikia. 

— Klausau tavęs, brangusis? 

— Velda... aš taip seniai nemačiau tavo kojų... 

Jos veidu perbėgo išdykėliška šypsenėlė, o akyse ėmė 
šokti linksmi velniūkščiai. Atlikusi keletą gracingų pa, Vel- 
da mestelėjo sijoną aukštai aukštai į viršų. Tai buvo nuo- 
stabus reginys, skirtas vienam vieninteliam žiūrovui. Ir tas 
dėkingas žiūrovas iš visos širdies įvertino dievišką harmo- 
ningų linijų ir apvalainų formų simetriją. 

— Viskas, mano katyte, — jausdamas gilią ekstazę iš- 
tariau, — nevesk manęs iš proto. Nuleisk uždangą. 

Garsiai nusijuokusi Velda pasiuntė man oro bučinį ir 
pasakė: 

— Dabar tu supranti, ką jautė Odisėjas, klausydama- 
sis sirenų giedojimo. 

Taip, dabar aš suprantu. Dar supratau, kad Odisėjas 
buvo tikras avigalvis. Jam reikėjo sutraukyti virves ir šok- 
ti iš laivo. Yra dalykų, už kuriuos verta aukoti gyvenimą. 


3 skyrius 


Su ligonine aš atsisveikinau kitą pirmadienį. Diena pa- 
sitaikė lyg pagal užsakymą: pilka, lietinga, niūri. Išskyrus 
susitikimą su Velda, už ligoninės durų manęs nelaukė nie- 
ko gero. 

Į palatą įėjo gydytojas, rankoje nešdamas krūvą receptų. 

— Jau susiruošėte?' — paklausė jis. 

— Taip, — aš užspaudžiau peleninėje nuorūką. — Ar 
manęs atėjo pasiimti? 

— Atėjo, — linktelėjo eskulapas. — Laukia apačioje. 

Aš užsimaukšlinau ant galvos skrybėlę ir paspaudžiau 
gydytojui ranką. 

— Ačiū. Jūs ir taip ilgai neleidote prie manęs šių vil- 
kasnukių. 

— Dariau tai dėl profesinių sumetimų, — atsakė jis. — 
Jūsų galva smarkiai nukentėjo. Dar ligi šiol bijau komplika- 
cijų. 

Jis palydėjo mane iki lifto. Vestibiulyje aš nužings- 
niavau prie ligoninės kasos langelio ir sužinojau, kad vi- 
sas sąskaitas už gydymą apmokėjo draudimo kompanija. 

Paskui nudrožiau tiesiai prie vaikinų, laukusių manęs 
šalia paradinių durų. Visi jie atrodė itin respektabiliai: man- 
dagūs veidai, kokybiški, bet į akis nekrintantys kostiumai, 
rankose suspaustos minkštos skrybėlės. Fizionomijos ne- 
įsimintinos, ginklų iš drabužių nesimato, žvilgsniai kibūs, 
bet nesugaunami. Žemiausio rango agentai iš misterio Hu- 
verio kontoros. 

Vyriausias iš jų, aukštas tipas mėlynu kostiumu, link- 
telėjo man. 

— Automobilis laukia prie įvažiavimo, misteri Hameri. 

— Malonu. 

Aš nusekiau paskui jį, o kiti apsupo mus ratu. Regis, 
mane laiko svarbiu mafijos veikėju. 

Prie įvažiavimo mūsų laukė solidžios vežėčios — šar- 
vuotas linkolnas su forsuotu varikliu. Mane pasodino ant 
užpakalinės sėdynės tarp dviejų tvirtai suręstų vyrukų. Vie- 
nas lyg netyčia apkabino mane per pečius. 

Automobilis, perkirtęs visą miestą, pasuko į Devintą- 
ją aveniu ir sustojo prie pilko dangoraižio, kurio dvide- 
šimtajame aukšte buvo įsikūręs regioninis FTB biuras. 

Mane nuvedė į erdvų šviesų kambarį, padėjo nusireng- 
ti, pristūmė krėslą ir mandagiai pasiteiravo apie sveikatą. 

— Nekokia, — atsakiau, — bet iki šio vakaro manau, 
kad išgyvensiu. 

— (Gal norite pasikviesti savo advokatą? — paklausė 
tipas mėlynu kostiumu. 

— Nebūtina, — prisilipdžiau kreivą šypsnį. — Netu- 
riu ko slėpti. Klokite savo klausimus. 

— Puiku, misteri Hameri, — jis atsisėdo į krėslą prie- 
šais mane. Tuomet saviškiams paliepė: — Atneškite čionai 
dosjė ir palikite mus vienus. 

Kurį laiką jis sėdėjo sunėręs rankų pirštus ir atkakliai 
rydamas mane žvilgsniu. Grįžo vienas agentas ir padėjo ant 
stalo gana storą aplanką. 

— Pradėsime, misteri Hameri, — pareiškė mano pa- 
šnekovas. — Tikiuosi, suprantate, kur įklimpote? 

— Net nenutuokiu, — atrėžiau atsainiai. — Nesijau- 
čiu padaręs kokią nors nuodėmę. 

— Štai kaip? — jis apsimetė nustebęs. 

— Paklausykite, bičiuli, — aš paaštfinau toną, — te- 
gul jūs iš FTB, tegul mane kažkuo įtariate, bet geriau iš 
karto patikslinkime kai kurias detales. Pirma, nebandykite 
manęs bauginti. Iš anksto perspėju, kad taip nieko nepa- 
sieksite. Antra, aš išmanau įstatymus ir čionai atvykau sa- 
va valia, nes pats domiuosi visomis šios bylos aplinkybė- 
mis. Trečia, aš neturiu laiko sėdėti čia su jumis iki tamsos. 
Manau, kad aiškiai išdėsčiau? 

— Visiškai, — jis linktelėjo, vartydamas aplanką. 

Tačiau aš mačiau, kad jo visai nedomina tekstas stan- 
dartinio formato lapuose. Aplanko turinį jis žinojo minti- 
nai. Mes pradėjome katės ir pelės žaidimą. 

— Kalbama, kad jūs sunkaus charakterio, misteri Ha- 
meri, — pareiškė jis pagaliau. 

— Kas taip sako? 

— Įvairūs žmonės. 

— Jiems geriau matyti. 

— Čia parašyta, kad jūs ne itin sutariate su įstatymu. 
Ar tai tiesa? 

— Ne. Galiausiai visada paaiškėdavo, kad viskas, ką 
padariau, buvo padaryta įstatymų labui. 

— Tačiau policija turi pakankamai faktų, kuriais re- 
miantis galima atimti jūsų licenciją. 

— Visa tai praeityje, — išsitraukęs iš pakelio cigaretę 
užsirūkiau. — Aš jau išpirkau savo nuodėmes. O ir dabar 
neatsisakau su jumis bendradarbiauti. Kam mane gąsdinti? 

— Niekas jūsų negąsdina, — jis paliko ramybėje ap- 
lanką. — Asmeniškai aš neturiu jums jokių pretenzijų. Bet 
štai Niu Džersio policija dega noru su jumis pasimatyti. 

— Neprisimenu, kad būčiau jai ant uodegos užmynęs. 

— Jūs įskaudinote juos prie Genfildo. 

— Nejaugi? Man regis, aš tiksliai vykdžiau visus jų 
nurodymus. 

— Vis dėlto apgavote policininką, savo pakeleivę pa- 
vadinęs Žmona. 

— Tikrai. Bet aš juk neprisiekiau nemeluoti. Jei poli- 
cininkai ieškojo moters, tai galėjo apklausti ne mane, o ma- 
no bendrakeleivę,— aš atsainiai išpūčiau į lubas dūmų ka- 
muolį. 

— Jūsų automobilyje rastas lavonas. Neužmirškite to. 

— Tačiau jūs puikiai Žinote, jog ne aš žudikas. 

— Iš kur mums tai žinoti? 

— Jūs gi nesėdėjote rankas sudėję, kol aš varčiausi 
ligoninės lovoje. Jei moteris būtų nušauta, jūs būtumėte pa- 
tikrinę mano ginklą. Jei pasmaugta — palygintumėte žy- 
mes ant jos kaklo su mano pirštų ilgiu. Jei papjauta... 

— Ją nužudė smogę sunkiu daiktu per galvą, — nu- 
traukė jis mane. 

— Panašiu daiktu atjungė ir mane. Galite apžiūrėti ma- 
no makaulę ir palyginti. 

Vos sulaikydamas besiveržiantį šypsnį, federalas atsi- 
lošė į krėslo atkaltę. 

— Skaitote lyg iš rašto, misteri Hameri. Mes tikrai at- 
likome visus reikalingus tardymo veiksmus. Tiesioginių 
įkalčių prieš jus nėra. Priešingu atveju jus apklaustume ne 
čia, o kalėjimo tardymo kameroje. 

— Štai matote! Niekada neabejojau mūsų policijos 
stropumu ir kompetencija. Jei labai reikėtų, jie paimtų ir 
Aukščiausiojo pirštų atspaudus. 

Minutėlę jis svarstė apžiūrinėdamas pirštų nagus, o 
paskui pareiškė: 

— Ligoninėje jus apklausė kapitonas Čambersas. Jis 
perdavė mums savo ataskaitą. Prieštaravimų jūsų parody- 
muose neradome. Jūs veikėte atsižvelgdamas į susidariu- 
sią situaciją ir savo charakterį. Kol kas jūs figūruojate by- 
loje kaip liudininkas, o ne kaip kaltinamasis. 

-— Vadinasi, žmogžudyste aš nebeįtariamas? 

— FTB jums pretenzijų neturi, — dviprasmiškai su- 
murmėjo jis. 

— Aha. Vadinasi, jų turi Niu Džersio valstija. Ir ką gi 
man daryti? 

— Mes pasistengsime užglaistyti šį nesusipratimą. 

— Iš anksto dėkoju. Ką už tai būsiu skolingas? 

— Tiktai atvirumą. 

— Sutinku atsakyti į kiekvieną jūsų klausimą. 

— Ką pats manote apie tą žmogžudystę? 

— Nuo kada jus domina prašalaičio nuomonė? — aš 
iš tikrųjų nustebau. 

— Kol kas neradome jokio kabliuko. O jūs Žmogus 
patyręs ir nuovokus. Todėl i1r klausiu jūsų nuomonės. 

— Manau, tą moterį sekė nuo pat pradžių. Vos ją paė- 
miau, mus aplenkė automobilis. Atrodo, tas pats automo- 
bilis vėliau taranavo mus ant plento. 

— Kodėl jie iškart jūsų neužpuolė? 

— Matyt, vieta buvo netinkama. Jie nuvažiavo pirmyn 
ir surengė pasalą. 

— Ar moterį iškart nugalabijo? 

— Ne, iš pradžių ją tardė. Ji žinojo kažkokią paslaptį, 
bet jos neišdavė. Tada ją pribaigė. Viskam vadovavo paty- 
ręs žmogus. Jei nebūčiau spėjęs iššokti iš automobilio, ta 
avarija būtų palaikyta nelaimingu autoįvykiu. Jie netgi nu- 
ėmė nuo manęs virves ir patranką į kišenę įkišo. 

— Ar neišgirdote jokių vardų bei pavardžių? 

— Ne. Beje, o kas ta moteris? Jei, aišku, ne paslaptis. 

— Ne paslaptis. Jos pavardė — Berta Torn. Ji dirbo 
apmokama šokių partnere, vėliau — naktinio klubo admi- 

nistratore. Be to, ji sėkmingai uždarbiaudavo, tenkindama 
turtingų dykaduonių poreikius. 

— Aišku. Ar dar klausimų bus? 

— Ne, — jo akys atšalo, ir aš supratau, jog mūsų po- 
kalbis baigiasi. — Dėkui, kad sutikote su mumis pasikal- 
bėti. Patariu užmiršti šį reikalą ir nebekaišioti nosies ten, 
kur nereikia, misteri Hameri. 

— Nepažadu, — aš atsistojau ir užsimaukšlinau skry- 
bėlę. — Sunku pamiršti, kaip iš tavęs tyčiojosi ir vos ne- 
pasiuntė į aną pasaulį kažkokie šunsnukiai. Aš pripratęs 
gyventi pagal Biblijos principą: “Akis už akį, dantis už 
dantį". 

Jis suglumęs bandė kažką sakyti, bet aš jau išslydau 
pro duris. Hole man teko stabtelėti, kad atgaučiau kvapą. 
Mano venos tirtėję, prieš akis plaukiojo dėmės, o burnoje 
pajutau šleikštų kraujo skonį. Tie niekšai meistriškai mane 
apdorojo. Vos nepadarė invalidu. Ne, to atleisti negaliu! 
Aš vėl išvydau klaikią sceną ant kelio, kai replės plėšė nu- 
0gą moters kūną. Vėl išgirdau gailias dejones ir prislopin- 
tus vyriškus balsus. Prisiekiu, aš dar išgirsiu juos! Tik šį- 
kart jų priešmirtinį gargaliavimą. 

Šiaip ne taip pasiekęs liftą, aš nusileidau žemyn ir pa- 
sičiupau taksi. Man reikėjo skubiai pamatyti Patą Camber- 
są. Policijos nuovadą pasiekiau per pusvalandį. Budintysis 
seržantas pranešė, kad kapitonas Čambersas dirba savo ka- 
binete. 

Patas tikrai sėdėjo už savo rašomojo stalo, traukda- 
mas cigaretę ir balansuodamas ant užpakalinių kėdės kojų. 
Pamatęs mane užsiliejo plačia šypsena. 

— Sveikas, Maikai! Kaip praėjo susitikimas su FTB? 

— Aukščiausiu lygiu, — aš paskubom atsisėdau, nes 
kojos jau linko tarsi vatinės. 

— Ko jie norėjo? 

— Pats nežinau. Viskas panėšėjo į prastą spektaklį. 
Vaikinai tik veltui švaisto savo brangų laiką. 

— Tie tipai niekada nešvaisto laiko veltui. Jie norėjo 
patikrinti faktus, kuriuos aš jiems pranešiau. 

— Nieko jie netikrino, — piktai burbtelėjau. — Pilstė 
iš tuščio į kiaurą. 

— Ar bent sužinojai tos moters vardą? 

— Taip. Berta Torn. 

— Kas ji tokia? 

— Kekšė, bet 1š brangesnių. 

— Tai jie taip sakė? 

— Taip. 

Kažką numykęs Patas ėmė perdėtai atidžiai apžiūri- 
nėti savo dešinį delną. 

— Ne visai taip, — jis išlaikė i1lgoką pauzę, kad suirz- 
čiau. — Kol gulėjai ligoninėje, aš surinkau informacijos. 
Tu juk nespjausi į tą bylą? 

— Nespjausiu, — linktelėjau. 

— Ar girdėjai ką nors apie Karlą Evelą? 

— Taip. 

— Tai stambus tūzas šešėlinio verslo pasaulyje. Jis 
kontroliuoja visus narkotikų prekeivių sandėrius. Jo žmo- 
nės budi visur: naktiniuose klubuose, kazino, bankuose, net 
municipalitete. 

— Tai ko jo neareštuoja? 

— Prieš jį nėra jokių tiesioginių įkalčių. Vien įtari- 
mai. Be įrodymų nė vienas prokuroras neduos orderio areš- 
tui. Šiuo laiku būtent Evelas ir domisi Kongreso komisija. 
Jie įsikibo į jį, tikėdamiesi susprogdinti visą narkotikų 
verslą Rytų pakrantėje. Jei Evelas sėstų, tai patrauktų kar- 
tu su savimi visą grandinėlę. 

— O kuo čia dėta Berta Torn? 

— Ji buvo jo meilužė. 

— Ak, štai kas! Ir aišku, ji kai ką Žinojo apie jo dar- 
belius. 

— Negaliu tiksliai atsakyti, — Patas gūžtelėjo pe- 
čiais. — Bet greičiausiai tu teisus. Vis dėlto ji jau nieko 
nebepasakys. 

— Manai, ją nužudė Evelo žmonės? 

— Turbūt. 

— O kaip ji atsidūrė ligoninėje? 

— Ji turėjo duoti parodymus Kongreso komisijoje. Iš 
baimės arba dėl kokios nors kitos priežasties ją ištiko ner- 
vų priepuolis. Gydytojas patarė jai pasigydyti specializuo- 
toje klinikoje. Bylos svarstymas buvo atidėtas. 

— Ir koks kipšas sukurstė mane lįsti į šį reikalą, — iš 
širdies atsidusau. 

— Pats kaltas. Nėra ko naktį imti pakeleivių. 

— Kaip man dabar elgtis? 

— Geriau neišsišok. Jei pradėsi tyrimą, tai nepatiks 
nė vienai konflikte dalyvaujančiai pusei. Ant tavęs užgrius 
ir gangsteriai, ir policininkai. 

— Tu man meilikauji, Patai, — aš nušvitau spindulinga 
šypsena, nors tai man kainavo klaikų galvos skausmo prie- 
puolį. — Kas kreips dėmesį į tokią smulkią žuvelę kaip aš. 

— Nagi, Maikai, stabdyk arklius. Aš juk matau, kas 
kirba tavo makaulėje. 

— Ir ką tu matai? 

— Tu netveri noru griebtis šios bylos ir užsidirbti krū- 
vą nemalonumų. 

— Man jau teko jų su kaupu, Patai. Man suskaldė gal- 
vą, mano akyse mirtinai nukankino merginą, į šipulius su- 
kūlė mano ratus. Nori, kad tiems niekšams atleisčiau? Jie 
skaudžiai pasigailės, kad likau gyvas. Kiekvienas gaus ko 


nusipelnęs, netgi tas įžymusis Evelas! — aš trinktelėjau 
kumščiu į stalą. 
— Maikai, atsipeikėk! — Patas trupino žodžius kaip 


ledą. — Tu pats neri sau kilpą ant kaklo. 

— Aš ieškau teisingumo! O kaip tu elgtumeisi būda- 
mas mano vietoje? 

— Aš niekada nepatenku į tokias situacijas. 

— O aš nuolat tokiose kepurnėjuosi. Ir kol kas gana 
sėkmingai išplaukiu. 

— Šis atvejis kitoks. Negi nesupranti? Šia byla suin- 
teresuota FTB, Kongresas, aibė įtakingų Žmonių... 

— Spjaut man į juos! Jų nedaužė per galvą ir nemetė 
nuo skardžio! Jie matė gangsterius tik kitoje grotų pusėje. 
Sakykim, FTB vyrukai susems tą gaują. O kas paskui? Tu 

ne blogiau už mane žinai, kas paskui. Pirmiausia juos pa- 
leis už užstatą. Paskui visi liudininkai arba pakeis savo pa- 
rodymus, arba žus neaiškiomis aplinkybėmis. Parsidavę ad- 
vokatai suras neginčijamus nekaltumo įrodymus. Ir visa iš- 
pūsta byla sprogs kaip muilo burbulas. Tegul kai kurie iš 
jų ir prašneks priešais Kongreso komisiją. Prisiekiu, Kas- 
telas irgi davė parodymus, liudijo Kongrese, bet visi jo pa- 
rodymai pasirodė besą dezinformacija. Su tokiais niekšais 
neįmanoma žaisti pagal taisykles. Juos reikia naikinti jų 
pačių ginklais — klasta, žiaurumu, išdavyste. 

— Oho, ar tik nemanai tapti didvyriu ir vienu mostu nu- 
šluoti visą nusikalstamumą valstijose? — nusišaipė Patas. 

— Velniop juos visus! Dabar mane domina tik vaiki- 
nai, užpuolę mane kelyje. Nemačiau jų veidų, bet puikiai 
prisimenu balsus. Net jei policija mane aplenks ir įkiš juos 
už grotų, aš vis tiek sulauksiu jų išeinant į laisvę ir tada 
atsiskaitysiu. Senatvės jie nesulauks, gali būti tikras. 

— Matau, tu jau viską apgalvojai. 

— Viską. Pradedant nužudymo būdais ir baigiant ne- 
ginčijamu savo alibi. 

— Tau nepavyks. 

— Pamatysime. Jei būtum buvęs mano vietoje ir matęs, 
kaip jie patvarkė Bertą Torn, tai elgtumeis lygiai taip pat. 

— Tos damutės mirtis giliai tave sukrėtė. 

— Ir dar kaip! Tokių žvėriškų kankinimų nesusapnuo- 
tum net baisiausiame sapne. Ją tiesiog draskė į gabalus. 

— Ugnis sunaikino smurto žymes ant kūno. 

— Bet jos liko mano atminty, — aš pabeldžiau pirštu į 
smilkinį. — Vienąkart tai išvydus, nebeįmanoma gyventi 
lyg nieko nebuvę. 

— Ar žinai, ką jie norėjo išgauti? — Patas varstė ma- 
ne akimis. 

— Ne, — papurčiau galvą. — Ji slėpė kažkokią pa- 
slaptį. Ir neišdavė jos. 

— Nori pats ją sužinoti? — tiesiai paklausė Patas. 

— Žinoma. 

— Tau bus sunku, Maikai, — jis pavargęs užmerkė 

akis. — Stoti į kovą ir kautis su tokiais grėsmingais prieši- 
ninkais — labiau nei pavojinga. Be to, apie tave žino: kaip 
tu dirbi, kaip gyveni, net kaip mąstai. Verčiau nesipainiok 
jiems po kojomis. Tave sutrins į miltus. 

— Ar jie prašė tavęs pasikalbėti su manimi? 

— Nepataikei! Ne pasikalbėti, o griežtai tave perspė- 
ti. FTB labai nepatiks, jei pradėsi savarankišką tyrimą. Gali 
atsidurti net už grotų. 

— Kieti vaikinai, — aš atsistojau ir nužingsniavau per 
kabinetą. — Save jie, aišku, laiko didžiaisiais sekliais. 
Jiems nereikia nei kieno nors pagalbos, nei patarimų. 

— Jiems pakanka žmonių ir technikos, — pratarė Pa- 


tas. — Duomenis, kuriuos tu rinksi savaitę, jie gali gauti 
per valandą. 
— Kur gi ne! — aš niekinamai perkreipiau lūpas. — 


Bet jie ne tuos užkabino. Niekšams, mirtinai nukankinu- 
siems moterį, nusispjaut į FTB. Jie spjauna į teismą, į įsta- 
tymus ir į Kongresą. Jie pripažįsta tik jėgą ir prievartą. Vie- 
nintelis juos veikiąs argumentas: tai jų smegenis ištaškanti 
kulka. Jų nepaimsi paprastais metodais. Su žvėrimis reikia 
elgtis žvėriškai. 

Raukydamasis iš skausmo atsargiai užsimaukšlinau 
skrybėlę. 

— Iki greito, Patai. 

— Tikiuosi, kad mes dar pasimatysime, — nelinksmai 
atsiliepė jis. 

Išėjęs 1š policijos nuovados patekau į liūtį ir dvide- 
šimt minučių gaudžiau taksi. 

Mano bute viešpatavo tyla ir tvarka. Regis, nuo to lai- 
ko, kai palikau savo buveinę, niekas nepasikeitė. Nebent 
kelios smulkmenos, kurių niekas, be manęs, nepastebėtų: 
peleninė stumtelta šiek tiek į šoną, šaldytuvo durelių san- 
darinimo juostelė vos vos išlindusi į paviršių (aš ją visada 
pataisydavau ranka), dulkių sluoksnyje ant palangės mato- 
si blankūs kažkieno pirštų atspaudai, o šiukšlių kibire mė- 
tosi cigarečių nuorūkos, bet tokios rūšies, kokios aš ir į 
burną neimčiau. 

Švilpaudamas populiarios dainelės motyvą apsidairiau 
po visus kambarius, o paskui paskambinau durininkui, bu- 
dinčiam prie įėjimo. 

— Sveikas, Džonai, — pasisveikinau. — Tai Maikas 
Hameris. Kaip gyvuoji? 

— Ačiū, misteri Hameri, gerai. O kaip jūsų sveikata? 

— Kaip žirgų lenktynių čempiono. Ar buvo kas užsu- 
kęs į svečius, kol aš atostogavau? 

— Suprantate, misteri Hameri... — jis užsikirto. 

— Gali nebetęsti. Viską supratau. 

— Jie turėjo orderį kratai, — atsiprašomu tonu sudu- 
deno durininkas. — Su tais vyrukais iš FTB per daug ne- 
pasiginčysi. 

— Tu niekuo nekaltas, Džonai. 

— Jie įsakė man laikyti srėbtuvę uždarius. 

— Kas dar su jais buvo? 

— Policininkas iš mūsų nuovados. 

— Ar daugiau niekas neapsilankė? 

— Daugiau niekas, misteri Hameri, — patikino jis. — 
Jūs gi žinote, pro mane ir pelė nepraslystų. 

— Gerai, Džonai. Tu šaunuolis. Dirbk taip ir toliau. 

Padėjęs ragelį susimąsčiau. Be FTB agentų, dar kaž- 
kas pabuvojo mano bute. Jis neblogai išmanė savo darbą, 
bet ne taip gerai, kaip Huverio vyrai. Pėdsakai dulkėse ir 
cigarečių nuorūkos aiškiai priklausė nepažįstamajam. 

Aš tiesiog fiziškai jaučiau pavojų, sklandantį aplin- 
kui. Jis tirštu debesiu supo mane, neturėdamas nei spal- 
vos, nei kvapo. 


4 skyrius 


Pusę dvyliktos atvažiavo Velda. Ji turėjo savo raktą, 
tad išdygo svetainėje visai nelauktai. Kartu su ja kambarį 
užplūdo šviesa, šiluma, gyvenimo džiaugsmas. 

— Sveikas, Maikai! — suspindėjo ji perliniais dan- 
tukais. 

— Labas, katyte, — mano širdis ėmė daužytis smar- 
kiau. — Nors tu nepamiršti seno luošio. 

Per kambarį pasiuntusi man oro bučinį, ji ėmė vilktis 
paltą. 

— Na ir fizionomija tavo, — pareiškė. — Tu dar di- 
desnis baidyklė nei anksčiau. 

— Užtat mano siela nuostabi. 

— Kas tai įvertins? Nebent aš. 

— Žinoma, tu, mano gražuole. 

— Aš ir taip myliu tave be proto. 

Mane žavėjo kiekvienas jos gracingas judesys, o kiek- 
vienas žodis skambėjo lyg muzika. Ji patiko man ir džiaugs- 
me, ir liūdesy, ir miegodama, kai saldžiai šnarpšdavo, ir 
peštynėse, kai nugara į nugarą gindavomės nuo priešų. Ryš- 
kus laukinukės grožis keistai derinosi su rafinuota kilmin- 
gos aristokratės elegancija. 

Ant Veldos piršto žibėjo žiedelis — mano dovana. 

— Tave turbūt kankina troškulys? — šelmiškai sumur- 
kė ji. 

— Mažiau, nei meilė tau. 

Nutipenusi į virtuvę ji ištraukė iš rankinuko porą skar- 
dinių alaus. 

— Ar matai, kaip aš tavimi rūpinuosi? 

Mes sėdėjome vienas priešais kitą, gurkšnodami alų, 
ir aš mačiau, kaip nerimas temdė jos puikias akis. 

— Šįkart tu įklimpai labai giliai, Maikai, — pagaliau 
ištarė ji. 

— Taip manai? 

— Taip, — tvirtai rėžė ji. — Aš surinkau šiek tiek infor- 
macijos. Aišku, tai nebuvo nelaimingas įvykis, o kruopščiai 
suplanuotas nusikaltimas. Siūlai driekiasi taip toli, kad mūsų 
policininkai bijo ir burną pražioti. Visą medžiagą pasiėmė 
FTB, bet ir Huverio vyrukai elgiasi neįtikimai atsargiai. 

— Negi tai ką nors keičia? — burbtelėjau apsimesti- 
nai abejingai. | 

— Aš išsakiau savo požiūrį, — ji nulaižė nuo lūpų 
alaus putą. — O gal mano nuomonė tavęs nedomina? 

— Aišku, domina, katyte, — aš pastačiau tuščią skar- 
dinę ant stalo krašto. — Bet jei pats įlindau į šią pelkę, tai 
1r kapstysiuosi pats. Tegul aš ir pusiau invalidas, bet man 
pakanka ir patirties, ir proto, ir Žinių. Aš ne iš tų, kurie 
atsuka antrą skruostą skriaudikui. 

— Vadinasi, nusprendei juos rasti? 

— Ar patikčiau tau labiau, jei palikčiau juos ramybėje? 

— Ne, — šypsena suminkštino pernelyg rimtą jos vei- 
do išraišką. — Bet neužmiršk, su kuo ruošiesi kovoti. FTB 
visa galia užgriuvo kitą ne mažiau galingą organizaciją, 0 
tu nori įsiterpti tarp jų. Tu atsidūrei tarp kūjo ir priekalo. 

— Neturiu kito pasirinkimo. 

— Spręsti tau. Bet visą tą laiką norėčiau būti kuo ar- 
čiau tavęs, kad galėčiau padėti patarimais ir veiksmais. 

— Ar nebijai? 

— Šiek tiek bijau. Bet kai tu būsi greta, tai aš nurim- 
siu. Bent jau dėl tavęs nesijaudinsiu. 

— Aš ir pats trokštu būti su tavimi kiekvieną akimir- 
ką, brangioji. Tačiau pirmiau turiu sutvarkyti kai kuriuos 
reikalus. 

— Prašau. Tik įsidėmėk: nuo šiol aš elgsiuosi kaip 
klastinga intrigantė. 

— O ar kada elgeisi kitaip? 

— Tai tik Žiedeliai, o vaisius išvysi dabar. 

— Geriau išklok, ką išsiaiškinai. 

— Ne itin daug. Aš suradau sunkvežimio vairuotoją, 
mačiusį ant kelkraščio stovintį tavo automobilį. Švietė ga- 
baritiniai žibintai, o už jo buvo pastatytas avarinis ženklas. 
Žmonių vairuotojas nematė. Privažiavęs artimiausią tele- 
foną turintį restoranėlį, vairuotojas probėgšmais pasiteira- 
vo, ar nebuvo užėjęs žmogus, kurio automobilis sugedęs 
stovi kelio pakrašty. Išgirdęs neigiamą atsakymą, jis nu- 
stebo, bet nesiėmė jokių priemonių. Restoranėlio padavėja 
papasakojo, kad FTB agentai kruopščiai iššukavo visas apy- 
linkes. 

— Ar ką nors rado? 

— Greičiausiai nieko, — Velda krestelėjo juodas šil- 

kines garbanas. — Pietavo surukę kaip vinkšnos ir rengėsi 
pakartoti savo operaciją. 

— Kas dar? 

— Mačiau, kas liko iš tavo vežėčių. Klaikus reginys. 

— Vargšas senelis savo atvažinėjo. 

— Tu ir pats galėjai būti tame automobilyje. Tiesiog 
stebuklas, kad išsigelbėjai. 

— Ne pirmą kartą. 

— Maikai, — jos balse nuskambėjo maldaujančios gai- 
delės, — kokie tavo planai? 

— Įspėk. 

— Ne, noriu viską išgirsti iš tavęs. 

Užsitraukęs paskutinį kartą, įmečiau nuorūką į alaus 
skardinę. 

— Man tiesiog būtina susitikti su vaikinais, užplum- 
pinusiais moterį ir- bandžiusiais tuo apkaltinti mane. Per 
juos aš praradau ratus ir pakliuvau į ligoninę. Noriu pama- 
tyti tų niekšų akis. 

— O paskui? 

— O paskui jų galvos lėks velniop. 

— Tarp tų galvų gali atsidurti ir tavoji. 

— Tegul, bet ji nebus pirma. Tie vaikinai jau supani- 
kavo. Aš tai jaučiu. Šįsyk jie užsirovė ne ant kokio nors 
atlėpausio. Jie susidūrė su profesionalu. Jie jau pajuto skir- 
tumą ir ši situacija jiems visai nepatinka. Tie vyrukai suju- 
do kaip kirminai skardinėje. 

— Kodėl taip manai? — jos akys sustingo nuo įtampos. 

— Jie net mano bute darė kratą. 

— Ko jiems ten reikėjo? 

— To aš nežinau. Gal jie ir patys nežino. Jie išnaršė 
visus kampus, ieškodami kažko svarbaus. Esu tikras, anks- 
čiau ar vėliau jie grįš... Tačiau tada į ligoninę pateks kaž- 
kas kitas. 

— Maikai, tie Žmonės veltui laiko nešvaisto. Ką to- 
kio, susijusio su ta moterimi, jie galėjo rasti tavo bute? 

— Nagi nieko! — sušukau. — Niekada anksčiau ne- 
buvau jos matęs. Negi tu manimi netiki? 

— Aš tikiu tavimi. Bet gali būti, kad jie mano, jog šis 
susitikimas neatsitiktinis. Tave tikriausiai laiko jos bendri- 
ninku. 

— Galbūt. Tai nieko nekeičia. Aš mirtinai nekenčiu tų 
išsigimėlių. Iki pat širdies gelmių. Mums visiems žemėje 
vietos neužteks. 

— Tu taip pasitiki savimi, Maikai, — liūdnai atsiduso 
Velda. — Don Kichotas, kovojantis su vėjo malūnais. 

— Don Kichotas vėjo malūnus laikė milžinais. O man 
milžinai — lyg tie vėjo malūnai. Aš sutrinsiu juos į miltus. 
Vien dėl sportinio azarto. 

— Toks tu man nepatinki, Maikai, — pabalę jos pirš- 
tai mėšlungiškai sugniaužė krėslo alkūnramsčius. 

— Deja, brangioji. Aš daug kam nepatinku. Dabar man 
karą paskelbė ir policija, ir gangsteriai. Jie supranta, kad 
aš sukelsiu audrą toje jų pelkėje. Aš seksiu žudikų pėdo- 
mis, kol užminsiu jiems ant uodegų. FTB vyrukams teks 
pasistengti, jei norės mane aplenkti. 

— Atrodo, šauki ugnį į save? 

— Vadink tai, kaip nori, katyte. Aš mielai pabūsiu tai- 
kiniu, kad tik išprovokuočiau susišaudymą. 

Velda atsirėmė į krėslo atkaltę ir nuleido žemyn vokus. 

Jos veidą užgulė neįveikiamas nuovargis. Po ilgos pau- 
zės ji ištarė: 

— Nenorėjau tavęs per anksti jaudinti. Bet, regis, teks 
pasakyti... 

— Tai sakyk, netempk gumos, — jos balsas privertė 
mane sunerimti. 

— Tu negalėsi dalyvauti jokiame susišaudyme. Nuo 
šiol tu — neginkluotas. 

Ištraukusi iš rankinuko oficialų voką, Velda ištiesė jį 
man. 

— Jį gavau ryte. Patas jau žino. Tačiau jis niekuo ne- 
galėjo tau padėti, — niekinamai sušnypštė ji. 

Atplėšęs voką, ištraukiau iš jo standartinį blanką, ku- 
riame sausais biurokratiniais sakiniais buvo pranešama, kad 
mano leidimas ginklui anuliuotas, o privatus detektyvo li- 

cencijos veikimas laikinai sustabdytas. Apie dviejų šimtų 
dolerių, kuriuos anksčiau sumokėjau valdžios organams už 
tą licenciją, grąžinimą nebuvo parašyta nė žodžio. 

Puikiai supratau, kas inspiravo šį akibrokštą. Galėjau 
galvą dėti, kad visos suinteresuotos įstaigos, kurioms Mai- 
ko Hamerio vardas skambėjo kaip keiksmažodis, prieš tai 
gyvai susirašinėjo. 

Nusijuokęs sviedžiau voką kartu su pranešimu ant stalo. 

— Vadinasi, jie nori, kad aš veikčiau, apeidamas įsta- 
tymus? 

— Jie nenori, kad tu išvis ką nors veiktum. Tai subti- 
lus, bet nedviprasmiškas perspėjimas. Jei policija pačiups 
tave su ginklu rankoje, įgrūs belangėn. 

— Kartą mes jau tai patyrėme. Prisimeni? 

Velda linktelėjo, bet jos apniukęs veidelis neprašvie- 
sėjo. 

— Bet anąkart policija užmiršo, kad aš irgi turiu priva- 
taus detektyvo licenciją ir teisę nešioti ginklą. Šį kartą jie 
tokios klaidos nepadarė. Tokį patį pranešimą gavau ir aš. 

— Miklūs vyrukai. 

— Jie mus pričiupo. Nežinau, kaip suksimės. 

— Ne mes, o aš, mažyte. 

— Ne, mes. 

— Aš, regis, aiškiai pasakiau. 

— Paklausyk, Maikai, — jos akyse blykstelėjo pavo- 
jingos liepsnelės, vienu metu žadančios ir siuto priepuolį, 
ir aistros tvyksnį, — pamiršai, ką mes pažadėjome vienas 
kitam? 

— Ne, brangioji, nepamiršau. Tu priklausai man, o aš — 
tau, todėl... 

— Todėl mes eisime kartu iki galo, — nukirto ji ir 
pabandė mestelti man žvalią šypseną, bet jai nepavyko. 

— Tebus tavo valia, brangioji. Tu saugosi, kad nesu- 
klupčiau ant priešų mėtomų akmenų: 

Aš išsitraukiau savo revolverį ir išbėriau ant delno 
kulkas. 

— Teks apsieiti be ištikimojo draugužio, — aš meiliai 

paglosčiau akimis revolverio vamzdį. — Gal taip ir ge- 
riau. Ginklas suteikia Žmogui klaidingą pasitikėjimo sa- 
vimi jausmą. 

— Tiesa, Maikai, — pritarė ji. — Mes susidūrėme su 
tokia jėga, prieš kurią ginklas bejėgis. Mums padėti gali 
tik šaltas protas, tikslus apskaičiavimas ir gudrumas. Džiau- 
giuosi, kad tu tai supratai. Nors iš tikrųjų nebus lengva 
pakeisti darbo stilių. Ką gi, teks labiau kliautis galva, o ne 
kumščiais ir patranka. 

— Nieko nepadarysi, toks aš jau žmogus. Ir šiuo metu 
erzinu policiją kaip gerklėje įstrigęs kaulas. Jie bijo, kad 
galiu sugriauti jų žaidimą, suardyti planus. Bet aš rasiu kokį 
nors būdą juos perspjauti. 

— Tik neišsinerk dėl to iš kailio. Už neteisėto ginklo 
laikymą tau gali atseikėti septynerius metus, o tiek — per 
daug ilgas laiko tarpas merginai, laukiančiai savo vaikino. 
Aš turiu būti geros formos tada, kai tu pagaliau sukaupsi 
drąsą ir man pasipirši. 

— Pasistengsiu, — burbtelėjau. 

— Tai nuo ko mes pradėsime? 

Pakėlęs kumštį virš peleninės, atgniaužiau pirštus. 
Kulkos žvangėdamos subiro į ją ir tyliai prigludo viena prie 
kitos, lyg bejėgiai paukšteliai tėvų paliktame lizde. 

— Pasidomėk žuvusia moterimi. Sužinok jos ir visų 
jai artimų Žmonių biografijas. Surask ligoninėje jos medi- 
cinos kortelę. Padaryk viską kuo greičiau. 

— O ką veiksi tu pats? 

— Mane domina Karlas Evelas. Tai žymus asmuo nu- 
sikaltėlių pasaulyje. Jis buvo Bertos Torn meilužis ir gali 
būti susijęs su žmogžudyste. 

Velda nužvelgė mane ilgu įdėmiu žvilgsniu. 

— Gangsterių vadeiva — tai ne tas pats, kas neištiki- 
mas vyras arba nesąžiningas klerkas. Lengva nebus. 

— Kaip ir su visais kitais. 

— Su juo ypač. Jis su savo klika — labai pavojingi 
Žmonės. Kol tu gulėjai ligoninėje, aš kai ką išsiaiškinau. 

— Ką? 

— Surinkau informaciją apie kai kuriuos žmones, tu- 
rinčius ryšių mafijoje. Apie Evelą jie žino mažai, bet ir to 
informacijos žiupsnelio pakanka mintims išjudinti. 

— Ir kokios mintys tave aplankė? 

Ji ištikimai žvelgė į mane tarsi liūtė, trokštanti per- 
spėti savo valdovą, kad prie jų irštvos artinasi pavojus. Pa- 
tylėjusi ji sukuždėjo: 

— Jis — vienas iš matijos galvų. 

Mano kūną supurtė įniršis, ne baimė, o būtent įniršis. 
Toks jausmas turbūt apima plėšrūną, medžiojusį antilopę 
ir užšokusį ant raganosio. 

— Iš kur tie tavo informatoriai tai žino? 

— Jie tiktai spėja. Tačiau tiksliai Žinau, kad FTB ne- 
nuleidžia nuo jo akių. Ž 

— Tie šunsnukiai medžioja stambų žvėrį! Stai kodėl 
jiems kliūva toks konkurentas kaip aš! 

— Nerėk, brangusis, — paprašę Velda. 

— Nervai neišlaiko. 

— Koks tu seklys, jei nesugebi tvardytis? Bet tai dar 
ne viskas. FTB ne iš geros širdies tavęs neareštavo. Matyt, 
tave seks. Jie sumanė kažkokį neaiškų žaidimą. 

— Aha, kai kas šviečiasi, — pro dantis iškošiau. — 
Jie įtaria, kad aš neatsitiktinai pavežėjau Bertą Torn. Bet 
policija nežino, kieno komandoje aš žaidžiu. Todėl ir ne- 
nuleidžia nuo manęs akių. Tik, deja, jei jau FTB vyrukai 
duria į ką nors pirštu, tas žmogus lieka suteptas visam gy- 
venimui. Jie jau niekada nepatikės savo pasirinktos aukos 
nekaltumu. 

— Gal taip ir geriau, — sušlamėjo Velda. — Tu bent 
jau būsi saugomas. O kaltė ir nekaltumas — tai tik sąvo- 
kos. Vien dėl įtarimų tavęs nepasodins į elektros kėdę. Mane 
baugina kas kita... 

— Kas? Užteks tų užuominų, rėžk tiesiai. 

— To išmokau iš tavęs. 

Velda susimąstė, tarsi rinkdama reikiamus žodžius. Jos 
pirštai instinktyviai palietė cigarečių pakelį. Kaip mane jau- 
dino šis grakštus ir moteriškas judesys! Kas pagalvotų, kad 
ši švelni elegantiška rankutė gali spausti didelį baisų re- 

volverį, spjaudantį mirtina liepsna. O juk Velda mano aki- 
vaizdoje paklojo mažiausiai du šunsnukius. 

— Bijau, kad FTB gali panaudoti tave kaip masalą, 
kad prisiviliotų tuos ryklius. 

— Ir kabliukai jau užmesti? 

— Atrodo, taip. 

— Ką gi, nedidelė bėda, jei vienas vienintelis į atsar- 
gą išėjęs detektyvas pasiaukos dėl visos nacijos. 

— Taip manai? — jos lūpų kampučiai suvirpėjo nuo 
tramdomos šypsenos. — Beje, tai tavo mėgstamiausias triu- 
kas. Policininkai jį iš tavęs ir išmoko. 

Aš mąsliai ridinėjau kulkas peleninės dugnu, o Velda 
per stalą atidžiai mane stebėjo. Staiga ji straktelėjo ant ko- 
jų ir čiupo savo paltą. 

— Iki, Maikai! 

— Iki, brangioji. 

Aš jos nelydėjau ir vėl pasinėriau į saldžias svajas apie 
kerštą. Kad tik niekas man nesutrukdytų, kad tik neatsiras- 
tų bereikalingų liudininkų. Aš jau mačiau, kaip mano kumš- 
tis traiško jų žandikaulius, o revolverio rankena sugrūda 
jų nusipenėjusius snukius į kruviną košę. Štai tada jie pra- 
ras pasitenkinimą savimi ir įžūlumą. Žudikus įveikti gali 
tik negailestingas teroras, smurtą — dar didesnis smurtas, 
savivalę užgniaužti galima tik neteisėtais būdais, nes įsta- 
tymai prieš ją — bejėgiai. Aš nenurimsiu, kol ta niekšų gau- 
ja nevirs dvokiančių lavonų krūva. 

Velda be vargo atspėjo mano slapčiausias mintis: ji ne 
kartą matė mane tokį. Todėl ji tykiai išėjo, o be jos mano 
būstas pasidarė tamsus, liūdnas ir tylus. 


5 skyrius 
* 
Kartais mane apninka tokia būsena, kad aš ištisas va- 
landas galiu gulėti nejudėdamas, įsistėbeilijęs į lubas ir 
klausydamasis pro langą sklindančio, nė akimirką nesiliau- 
Jančio miesto ūžesio. 

Priklausomai nuo mano nuotaikos tas ūžesys gali 
įkvėpti viltį arba gramzdinti į neviltį, migdyti arba kan- 
kinti nemiga, porinti linksmas istorijas arba niurnėti Žiau- 
rias pasakas. Dabar man atrodė, kad už lango plačiai išsi- 
driekęs miestas kvatoja iš manęs — taip kvatoja budelis, 
išgirdęs savo aukos dejones. Tai buvo Žžvėriškas, šėtoniš- 
kas pabaisos, kasdien ryjančios naujas aukas, juokas. 

Kas minutę mieste įvyksta nusikaltimas, kas pusva- 
landį kažkas nukenčia automobilių avarijoje, kasdien nu- 
žudoma keliolika žmonių. Tą siaubingą sąrašą galima tęsti 
ir tęsti. Miestas tyčiojasi iš savo gyventojų, o pats Žiau- 
riausias jo pokštas — mirtis. 

Ir tai dar ne viskas! Kas suskaičiuos žmones, kasdien 
drebančius dėl savo ir savo artimųjų gyvybių. Kiek Žmo- 
nių kas naktį guli atmerktomis akimis, kankinami pačių bai- 
siausių nuojautų? Kiek motinų ir tėvų nežino, kur bastosi 
1r ką veikia jų vaikai? Kiek senukų bijo iškišti nosį už du- 
rų? Kiek prekybininkų moka duokles reketininkams? Kiek 
garbingų Žmonių paklūsta visokių niekšų piktai valiai? 

Milijonai žmonių sudaro miestą, milžinišką, pagal 
savo įstatymus ir taisykles gyvenantį gyvą organizmą. 
Dauguma tų žmonių — sąžiningi, darbštūs ir padorūs, 
tačiau tarp jų trinasi ir šlykštūs išsigimėliai, panašūs į 
Žmones tiktai išore. Jie gyvena kaip siurbėlės, gerian- 
čios savo artimųjų kraują, kaip parazitai, mintantys sa- 
vo gentainių kūnais. 

Tuos galvažudžius protingesni bestijos subūrė į slaptą 
organizaciją, gavusią pavadinimą mafija. Tai neregėtai i1š- 
augusi niekšų, gyvenančių už įstatymų ribų ir besišildan- 
čių rankas visuotinėje baimėje, gauja. Tik per nusikaltimus 
ir machinacijas jie susikrovė milžiniškus turtus dar sauso- 
jo įstatymo laikais ir prasiskverbė į visus visuomenės 
Giuoksnius. Mafija ne tik plėšia ir žudo, ji prekiauja nekil- 
nojamuoju turtu, posėdžiauja Senate, išlaiko lošimo namus, 
papirkinėja teisėjus ir policininkus. 

Taip, manęs laukia sunki kova. Gangsteriai nedalija 
savo vizitinių kortelių ir nesiafišuoja visuomenėje. Jiems 

nereikia reklamos, jie tūno kaip žiurkės tamsiuose urvuo- 
se, slėpdami nuo pašalinių akių savo darbelius. Jie griežtai 
laikosi tylėjimo įžado: kas amteli nors vieną nereikalingą 
žodelį, netenka ne tik liežuvio, bet ir gyvybės. 

Kartą susidėjus su mafija, kelio atgal nebėra. Patekęs 
į jos gretas lieka tik du keliai: žengti su bosu iki pat galo 
arba gauti kulką į pakaušį. Trečio kelio nėra. Mafijos lete- 
na sunkesnė už antkapio akmenį. Vieną kartą jos prispaus- 
tas tampi vergu visą likusį gyvenimą, nors gali manyti esąs 
kuo tik nori. Klanų galvos ir gatvės prekeiviai narkotikais 
vienodai atsako už savo klaidas. Klaidingas žingsnis neat- 
leidžiamas niekam. 

Tam tikra prasme tai net įdomu. Koks nors Karlas Eve- 
las sėdi savo soste kaip voras voratinklyje ir timpčioja sa- 
vo gausus ryšių siūlelius. Vienas — ir kažkas miršta! Du 
— ir kažkas raitosi kančiose! Bet nuo šio galingo voro drie- 
kiasi siūlelis prie dar žiauresnio ir galingesnio siaubūno. 
Kiekvieno iš jų gyvybė laikosi ant plaukelio, ir tokioje ter- 
pėje svetima gyvybė neverta nė cento. 

Nežinau, ar sugebėsiu pasiekti tokį įtakingą žmogų 
kaip Evelą, bet jei man pavyks, tai pasmaugsiu jį plikomis 
rankomis. Ginklo man nereikės. Aš išsunksiu iš jo kraują 
lėtai, lašas po lašo. Būtinai priversiu jį prisiminti visas au- 
kas. Jis turėtų patirti viską savo kailiu, kam buvo pasmer- 
kęs kitus. Ši mintis paliko ant mano veido niaurią šypseną 
ir grąžino į realų pasaulį. Aš jau žinojau, ką veiksiu. 

Šį vėlų vakarą miesto gyvenimas vis dar virė. Miestas 
Žiovavo ir rąžėsi kaip alkanas žvėris, besiruošiantis į nak- 
tinę medžioklę. Lietus jau buvo nurimęs, dangus išsiblai- 
vė. Oras kvepėjo švara ir vėsa. Gatvėse grūdosi automobi- 
liai, bet aš vis tik sugebėjau pačiupti taksi. 

Aš keliavau pas Patą, aišku, ne į nuovadą, o į jo namus. 

Jis atidarė duris, sviedė man draugišką šypsnį ir padė 
Jo nusivilkti apsiaustą. Toks patyręs policininkas kaip Pa- 
tas negalėjo nepastebėti, kad man po pažastimi nebetūno 
patranka. * 

— Šiandien be bagažo? — nusišaipė jis. 


m 

— Kaip matai. 

— Ko nors gersi? 

— Truputį vėliau. 

— Siūlau pabandyti imbierinio alaus. Jame beveik nėra 
alkoholio. 

— Ne, — aš papurčiau galvą. 

— Kaip nori, — jis pripildė savo stiklą ir įsitaisė krėsle. 

— Vadinasi, nenustebai, kad atėjau be ginklo? — pa- 
klausiau. 

— Aišku, ne. Bet įsidėmėk: nieko bendro su tuo neturiu. 

— Bet nelabai ir gailiesi dėl to, kas nutiko. Ar ne? 

— Tiesą sakant, visai nesigailiu, — jis ėmė barbenti 
pirštais į stalą. — Aišku, tai trukdys tavo verslui, bet, ma- 
nau, iš bado nemirsi. 

— Tikiuosi, — iškošiau pro dantis. — Gal žinai, kiek 
laiko jie ketina laikyti mane už trumpo pavadėlio? 

Mano klausimas Patui nepatiko. Tai buvo matyti iš jo 
surauktos kaktos. Vengdamas atsakymo, jis ilgokai glau- 
dėsi prie stiklo krašto, kol galiausiai sukaupęs visas jėgas 
burbtelėjo: 

— Tai priklausys nuo tavęs. Elgsiesi gerai — atgausi 
licenciją. Neatsisveikinsi su ja visam laikui. 

— Manai, nesutramdysiu tų FTB išsišokėlių? 

— O tu tikiesi sutramdyti? 

— Rytoj primink šiems akiplėšoms, kad aš žmogus su 
ryšiais, sąžiningai mokantis mokesčius ir priklausantis prof- 
sąjungai. Mano advokatas pateiks ieškinį už mano patirtą 
moralinę ir materialinę žalą. Tik teismas gali uždrausti žmo- 
gui dirbti pagal savo profesiją. 

— Per daug šakojiesi, Maikai, — taikiai sumurmėjo 
Patas. — Apsiramink. 

— Net nesirengiu! Neleisiu lipti sau ant nuospaudų 
net FTB agentams! 

— Maikai, — jis nužvelgė mane.iš padilbų. — Šį kar- 
tą verčiau patylėk apie savo teises. Šios žmogžudystės iš- 
aiškinimu suinteresuota federalinė valdžia ir Kongresas. 

— Zinau. 

— Gal ką nors jau išsiaiškinai? — įtarimo kupinu bal- 
su paklausė jis. 

— Beveik nieko, bet aš daug mąsčiau apie šį nusikal- 
timą. 

— Tu tikras mąstytojas, — nusišypspojo jis. — Ir ko- 
kias padarei išvadas? 

— Už Bertos Torn žmogžudystę atsakinga mafija. 

— O kas toliau? — Pato veide nesuvirpėjo nė vienas 
raumenėlis. 

— Aš galiu padėti atskleisti šį nusikaltimą. Nereikia 
varyti manęs šalin. Apie mano žygius tu Žinai ne mažiau 
nei aš pats. Taip, kelis kartais aš persūdžiau. Taip, aš pri- 
plojau porą netikšų. Visuomenė turi už tai man tik dėkoti. 
Tavo draugužiams iš FTB prieš susiimant su manimi rei- 
kėtų baigti kvalifikacijos kėlimo kursus. Aš — aukštos kla- 
sės profesionalas ir, be to, myliu savo darbą. O jie — pa- 
prasčiausi valstybės valdininkai, branginantys savo laisva- 
laikį bei ramybę. | 

— Tu tiesiog trykšti puikybe, Maikai. 

— Be reklamos aš tarsi be rankų. Kas pakels šuniui 
uodegą, jei ne jis pats? Sakyk, ar aš neteisus? Iki šiol dir- 
bau efektingai ir sėkmingai. Taip, rizikos pakako, bet aš 
juk sveikas gyvas. O gal jūs norite išvysti mane lavonų 
kompanijoje? 

Patas pabaigė savo alų ir pašnairavo į mane pro stiklo 
viršų. 

— Geras alus, — tarė jis. — Malonaus skonio ir kai- 
nuoja nebrangiai. O ir kepenų taip neėda kaip viskis... Pa- 
klausyk, Maikai, jei būtų mano valia, aš įtraukčiau į dar- 
bą visus Niujorko privačius detektyvus. Tačiau aš žmo- 
gus mažas ir pripratęs vykdyti įsakymus. FTB aš gerbiu 
taip, kaip praktikuojąs katalikas Romos popiežių. Ko tu 
Iš manęs nori? 

— Pagalbos. 

— Kokios? 

— Negi nenumanai? 

Šįkart jis pratrūko linksmu ir užkrečiamu juoku — kaip 


43 


senais gerais laikais. Ne veltui tiek metų mes traukdavome 
vienas kitą iš bėdos. 

— Numanau. Tu vis tiek kiši galvą į kilpą, drausk ne- 
draudęs. Gal iš tikrųjų policijai vertėtų panaudoti tavo ga- 
bumus, užuot kaišiojus tau pagalius į ratus? 

Jo akys spindėjo kaip anksčiau — kaip tais laikais, 
kai mes abu tempėme vieną jungą, narsiai įveikdami visas 
kliūtis. 

— Prisipažįstu, Maikai, man irgi nepatinka FTB pozi- 
cija. Negaliu pakęsti, kai į mūsų reikalus kišasi politikai. 
Man tai iki gyvo kaulo įkyrėjo. Bet niekas nenori pyktis su 
federaline valdžia. Jie taip demonstruoja savo neklystamu- 
mą, jog ir patys tuo įtikėjo. Laikas pastatyti juos į vietą. 

— Laikas, seniai laikas, — pritariau. 

— OK, kur mūsų neprapuola! Pabandysime savaran- 
kiškai prasukti šį reikalą. Veik, o aš tau padėsiu. Tik per 
anksti nesugadink žaidimo. Jei rezultatai teiks vilčių, aš 
sugebėsiu taip pranešti vyresnybei, kad mus dar ir pagirs. 
Bent jau tikiuosi, kad iš darbo neišspirs. 

— Mes visada puikiai bendradarbiavome, Patai, — pri- 
miniau jam. — Šaunesnio už tave vaikino policijoje nėra. 

— Ačiū, Maikai. Tik nemeluok. Tai ne tavo stilius. Sa- 
kyk, kokios pagalbos tau reikia? 

— Pirmiausia išsamios informacijos apie žmones, kaip 
nors susijusius su žmogžudyste. 

— Toli ieškoti nereikia, — Patas atskleidė aplanką, 
gulintį ant jo kelių ir ėmė sklaidyti sąvaržėlėmis susegtus 
lapus. — Čia duomenys apie visus žudikus, dirbančius kartu 
su mafija. Visi jie yra buvę suimti, bet pasodintas tik vie- 
nas kitas. Štai visas sąrašas išaiškintų nusikaltimų: vagys- 
tės, prekyba narkotikais, azartiniai lošimai, sąvadavimas. 
Visi kaltinamieji — smulkios žuvelės. Pakliūva tiktai vyk- 
dytojai, o bosai išlipa sausi iš vandens. Štai čia — mafijos 
vadeivų sąrašas, bet jis nėra pilnas, be to, ir pasenęs. Pa- 
grindinių bosų pavardės mums, deja, nežinomos. 

— Ar šiuose sąrašuose figūruoja Karlas Evelas? 

— Ne, — Patas piktai nusviedė į šalį savo lapus. — Jo 

pavardė nefigūruoja nė viename dokumente. Dabar tu pats 
supranti, kokioms jėgoms grasini. Tu nori kautis nendrės 
stiebu prieš kardą. 

— Tada pasikalbėkime apie Bertą Torn. 

— Vadinasi, pradedame nuo pat pradžios? 

— Taip. Ši žmogžudystė — neeilinė. Ją persekiojo vi- 
sa gorilų komanda. Kuo ji taip įsipyko mafijai? 

— Pati Berta Torn visai neįdomi, — nenoriai prašne- 
ko Patas. — Išvaizdi geros figūros moterėlė, prekiaujanti 
savo kūnu, bet anaiptol nekvaila. Kitaip nebūtų sugebėjusi 
įgyti Evelo pasitikėjimo. 

— Ar jie ilgai buvo meilužiai? 

— Keletą metų. Tais laikais jis pinigus kastuvu sėmė. 
Paskui dėl kažkokios neaiškios priežasties merginą išleido 
į atsargą. Kongreso komisijos veikėjai nusprendė išnaudo- 
ti jos įžeistą savimeilę. Kad atkeršytų neištikimam meilu- 
Žiui, mergina pasiryžo iškloti apie jį viską, ką Žinojo. 

— Negi Evelas buvo toks kvailas, kad pasakotų jai apie 
savo reikalus? 

— Tu juk puikiai žinai, kad net patys kiečiausi vyru- 
kai kartais dėl moters prikrečia neįtikinamiausių kvailys- 
čių, — Patas nepraleido progos žnybtelti. 

— Na, jau pasismaginai, tai dėstyk toliau. 

— FTB agentai paėmė į nagą Bertą Torn. Iš pradžių ji 
išsigando, o vėliau leido suprasti, jog žino kai ką svarbaus. 
Ji paprašė, kad jai duotų laiko surinkti kuo daugiau papil- 
domos informacijos ir garantuotų apsaugą. 

— Tai gal jai prikabino asmens sargybinius? — nuste- 
bau. — Nieko sau! 

— FTB sukūrė specialią liudininkų apsaugos progra- 
mą. Jiems keičia viską: pavardes, biografijas. Net gali at- 
likti plastinę operaciją. Ir parodymus ji turėjo duoti užsi- 
dėjusi ant veido kaukę. 

— Tai nebūtų jai padėję. Evelas lengvai būtų nustatęs 
informacijos nuotėkio šaltinį. O kas nutiko vėliau? 

— O paskui ji ėmė nervintis, — Patas skėstelėjo ran- 
komis. — Ir taip ją grąžino po FTB sparneliu, bet jai jau 

grėsė nervinis priepuolis. Isterijos sekė viena po kitos, ir 
gydytojas pasiūlė jai praleisti tris savaites atitinkamo pro- 
filio gydykloje. Ten viskas ir atsitiko. Apmovusi apsaugą, 
ji pabėgo, sutiko tave, o paskui netrukus buvo nužudyta? 

— Tai viskas? 

— Viskas, nebent pats būtum įsipainiojęs į tą reikalą. 

— Eik jau, tu mane pervertini! 

— Vaikinai iš FTB irgi taip mano. 

— Ar paaiškinai jiems, jog tai — paprasčiausias suta- 
pimas? 

— Ištyrinėję tavo dosjė, jie, matyt, irgi taip nuspren- 
dė. Tu turi fenomenalų sugebėjimą atsitiktinai įsipainioti į 
pačias nemaloniausias istorijas. 

— Tai dangaus dovana... Kaip jai pavyko pabėgti? 

— Pats stebiuosi, — jis suglumęs truktelėjo pečiais. — 
Ją saugojo tarsi prezidentą. Buvo numatytos visos smulkme- 
nos, išanalizuoti visi sudėtingiausi variantai, tačiau ji išsi- 
rinko patį paprasčiausią. Iš gretimo kambario, kuriame il- 
sėdavosi medicinos seserys, ji nugvelbė batelius ir apsiaus- 
tą, o paskui išėjo pro centrinį įėjimą. Purškė lietus, ir Ber- 
ta Torn prisigretino prie dviejų pamainą baigusių slaugių. 
Jos išskleidė skėčius, Berta kyštelėjo galvą po vienu iš jų. 
Taip jos išėjo pro vartus ir nužingsniavo ligi autobusų stote- 
lės. Slaugės nuvažiavo, 0 ji pėsčiomis patraukė į kitą pusę. 

— Argi išeinant nereikalaujama parodyti leidimų? 

— O kaipgi! — Patas ironiškai perkreipė lūpas. — Rei- 
kalaujama. Slaugės parodė savuosius. Sargybinis dievagojo- 
si, kad matė ir trečią leidimą. Greičiausiai jam prisisapnavo. 

— Negi pastato nesaugojo iš lauko? 

— Saugojo. Netgi du agentai. Vienas sėdėjo automo- 
bilyje, kitas vaikštinėjo prie tvoros. Bet jie manė, kad jų 
užduotis — stebėti į ligoninę įeinančius, o ne išeinančius. 

— Aišku, — nusijuokiau. — Galvojantis agentas ken- 
kia labiau nei absoliutus idiotas. Štai tokie galvočiai, lai- 
kantys save genialiais sekliais, ir pasistengė, kad aš pra- 
rasčiau licenciją. Jiems juk nereikia jokių patarimų! Pus- 
galviai! Cia ne juoktis, bet verkti reikia. 

— Kad ir kaip ten buvo, tačiau ji pabėgo pati, be pa- 
šalinės pagalbos. Tai — nenuginčijamas faktas. 

— Kaip elgėsi policija jai pasprukus? 

— Jos pasigedo tiktai vakare. Buvo paskelbta visuoti- 
nė paieška, deja, kaip žinai, be rezultatų. Bertos kūną rado 
paryčiais tavo automobilyje. Dabar vyksta žmogžudystės 
tyrimas. 

— Kol kas jokių rezultatų? — pasitikslinau. 

— Regis, taip, — linktelėjo Patas. 


— Nevykėliai... 
— Tokios bylos greitai neišaiškinamos, — papriešta- 
ravo Patas. — Pas mus čia tik tu toks greitas. Beje, nuo ko 


ketini pradėti tyrimą? 

— Nuo Karlo Evelo. Kur jis šiuo metu apsistojęs? 

— Čia, mieste. 

— Ar tai reikėtų suprasti, kad jo interesų zona — tik- 
tai Niujorkas? 

— Ne, jo ryšiai driekiasi į daugelį vietų, bet čia jis 
įsitaisė tartum štabą. Beje, tai tik mūsų spėjimai. 

— Ar pažįstate bent vieną jo gaujos narį? 

— Kelis, — niūriai subambėjo policininkas. — Tu gi 
žinai, kaip sunku į šią terpę įdiegti informatorių. 

— Na, tai susemkite tuos, kuriuos pažįstate, ir išmuš- 
kite iš jų parodymus. 

— Maikai, mes gyvename ne Lotynų Amerikoje. Ga- 
lime areštuoti žmogų tik remdamiesi svariais įkalčiais. O 
tie gangsteriai net kelių eismo taisyklių stengiasi nepažeisti. 

— Aš rasiu įkalčių, — patikinau jį. — Jei ne lazda, tai 
pagaliu, dėl to būk ramus. Kaip manai, iš kur Karlas Eve- 
las gauna šlamančių gaujai išlaikyti? 

— Klausi kaip vaikas, — Patas nepatenkintas susirau- 
kė. — Negi nežinai, kaip mafija krauna kapitalus. Didžiąją 
dalį pinigų ji išspaudžia iš mailiaus: iš narkomanų, įvairių 
prekeivių, lošėjų, prostitučių. Be to, mafijos galvos anoni- 
miškai prasuka milžiniškus importo sandėrius. Jie kontro- 
liuoja visą uostą. Mafija uždėjusi savo leteną ant viso še- 
šėlinio verslo. “Išplauti" pinigai panaudojami legaliai pre- 

kybai, statyboms, transportui. Įspūdingais kyšiais jie su- 
rentė sau tokį tvirtą “stogą", kad jo ir patranka nepramuši. 

— Žiūrint kokia ta patranka, — mąsliai nutęsiau. — 
O ir šaudyti reikia mokėti. Greičiausiai niekas ir nebandė 
rimtai prispausti mafijai uodegos. 

— Štai tu ir būsi pirmas, — piktai burbtelėjo Patas. 

— Net neabejok... Okei, susitikimą su Evelu kol kas 
atidėsiu. Iš pradžių pasidomėsiu Bertos Torn praeitimi. Ar 
kartais neturi jos adreso? 

— Dabar ji laikinai apsistojusi lavoninėje, bet anks- 
čiau nuomojo kampą kažkur Brukline. Ji turėjo kompanio- 
nę, pavarde Lili Karver. Štai čia surašyta viskas, ką apie 
jas žinome. 

Patas ištraukė iš popierių krūvos kažkokį lapelį ir iš- 
tiesė jį man. 

— Iš pradžių pakaks to, — tarė jis. — Kadangi dau- 
giau vis tiek nieko nėra. 

Net nežvilgtelėjęs į lapelį sukišau jį į piniginę. 

— Ačiū, Patai. 

— Tikiuosi, pranešinėsi man apie įvykių eigą? — tarė 
jis man, kai atsistojau ir vilkausi paltą. 


— Pasistengsiu. 
— Ir dar... — jis užsikirto. 
— Kas? 


— Neužmiršk, kad sudarėme sutartį. Privalome vie- 
nas kitam padėti. 

— Neužmiršiu. 

Palikęs Pato butą, aš ilgai stovėjau gatvėje ir pasimė- 
gaudamas traukiau cigaretės dūmą. Ir pasistengiau, kad deg- 
tukų liepsnelė gerai apšviestų mano fizionomiją. Priešais 
esančiame įvažiavime pasigirdo triukšmas, ir iš ten išsly- 
do kažkieno blankus šešėlis. Pagal viską nepažįstamasis, 
matyt, dar nenusprendė, į kurią pusę geriau judėti. 

Aš nukreipiau savo kojas kairėn, ir šešėlis iškart nu- 
sprendė eiti į tą pačią pusę. 

Praėjęs pusę kvartalo sulėtinau tempą, kad nenuvar- 
ginčiau savo palydovo — valstybinis tarnautojas negauna 

kompensacijos už per greit nunešiojamus puspadžius. Kam 
vaikyti tą vargšelį. Priėjęs metro stotelę, aš padariau kele- 
tą miklių manevrų ir susidūriau su šnipu akis į akį. 

Norėjau geriau jį apžiūrėti, o kartu ir pasisveikinti, bet 
staiga pajutau, kaip man į šoną įsirėmė pistoleto vamzdis. 
Ne, tas vyrukas dirbo visai ne FTB. 

Iš pažiūros simpatiško dvidešimt penkerių metų vai- 
kino fizionomiją smarkiai darkė šypsena — taip vilkiškai 
šieptis galėjo tik banditas su stažu, neduodantis nė grašio 
už svetimą gyvybę. Jis vilkėjo brangų paltą, o sveiki, neiš- 
siplėtę akių vyzdžiai liudijo, kad jis nepažįsta narkotikų 
skonio. Greičiausiai tai buvo profesionalas, gaunantis už 
darbą gerus pinigus ir sąžiningai juos uždirbantis. 

Bet šaudymo pro kišenę patirties jis neturėjo. Aš smar- 
kiai trūktelėjau dešinį jo palto skverną ir pistoleto vamz- 
dis nukrypo į šoną. Jis pabandė išsitraukti savo patranką, 
bet aš apsisukau mikliau. Galingu delno smūgiu per kaklą 
pasodinau jį ant šaligatvio. Gal jis net neprarado sąmonės, 
bet sugebėjimo judinti galūnes aiškiai neteko. 

Ištraukęs iš jo kišenės gremėzdišką pistoletą, išėmiau 
apkabą ir įmečiau ją į kanalizacijos griovį. Reikėjo nusvies- 
ti ten ir jo patranką, bet aš suvaidinau riterį ir švystelėjau 
ginklą banditui ant kelių. Tegul paraudonuoja atsipeikėjęs, 
o dar geriau, kad nudvėstų iš gėdos. 


6 skyrius 


Naktinis Bruklinas ryškiai skyrėsi nuo dienos Brukli- 
ne, o dar labiau — nuo likusių Niujorko rajonų. Cia, ne- 
oninių reklamų ir elektrinių girliandų šviesoje, virė keis- 
tas, karštligiškas gyvenimas. Viską valdė alkoholis, nar- 
kotikai, seksas ir lengvi pinigai. 

Išlipęs Braitono Leino stotelėje aš truputį paklaidžio- 
Jau siauromis gatvelėmis, pilnomis šventiškai nusiteikusių, 
pusgirčių ir keistai jaudrių žmonių. Kažkuris praeivis pa- 
aiškino, kur yra mano ieškomas namas. Padėkojęs aš pės- 
čias nužingsniavau porą kvartalų. 

Savąjį pastatą suradau viename skersgatvyje. Ten riog- 
sojo jau bebaigiąs gyvenimą, niūrus, apleistas statinys. Nie- 
kur nesimatė jokių gyvybės ženklų. Ištrupėjusiais akmeni- 
niais laiptais pakilęs į priebutį, aš ėmiau tyrinėti užrašus 
ant pašto dėžučių. Torn ir Karver pavardės buvo nubrauk- 
tos, o virš jų užrašyta "Bernšteinas". 

Atkakliai nusiteikęs aš paskambinau valdytojui. Ilgai 
laukiau, kol trakštelėjo durų užraktas. 

— Ką ten velnias nešioja? — pasigirdo iš vidaus. 

Aš stumtelėjau duris ir gerokai nustebau, išvydęs tą 
porelę. Priešais mane, įrėmusi į šonus didžiules raudonas 
rankas, stūksojo įspūdingų gabaritų moteris. Žili plaukai 
suvelti, ant pakaušio kadaravo suktukai, o naktinis chala- 
tas nesuėjo per atsikišusį pilvą. Ji tiesiog pūkštė 1š siuto. 
Toji megera žvelgė į mane kaip į žiurkę, išlindusią iš savo 
landos. Už jos nugaros mindžikavo nupiepęs vyriokas, la- 
bai panašus į išsigandusį šunytį. 

— Jūs ką, nežinote, kelinta dabar valanda? — pagie- 


žingai sušnypštė dama. — Valkiojasi čia visokie... 

— Nagi, užčiaupkite savo nasrus, madam, — ramiai 
ištariau. — Aš ieškau valdytojo. 

— Kaip jūs drįstate... — jos akys išvirto iš orbitų. At- 


rodė, tuoj ją trenks apopleksija. 

— Taip ir drįstu. Jūs man visai nereikalinga. Aš ieš- 
kau valdytojo. Tikiuosi, tai jis slepiasi už jūsų grakščios 
nugaros. 

Matyt, ta dama niekad nebuvo susidūrusi su tikru vy- 
ru. Mano grubokas atkirtis jos neįžeidė, 0 greičiau sužavė- 
jo. Tik tikras vyras sugeba lengvai bendrauti su moterimis. 
Išviepusi koketišką šypsnį, moteriškė atsitraukė į šoną ir 
susniaukrojo: 

— Prašau atleisti, sere... 

Jos vyrelis liko vienas prieš mane ir slėpdamas savo 
baimę amtelėjo: 

— Ko jums reikia? 

— Noriu apžiūrėti vieną Kimbarįi — burbtelėjau ir pa- 
demonstravau jau praradusią galią savo licenciją. — Pra- 
šom pasiimti raktus. 

— Gal aš tai padaryčiau? — įsikišo jo galingoji žmo- 
nelė. 

Tačiau valdytojas jau buvo įsisąmoninęs, kad jo mie- 
liausioji anaiptol nėra toks nenugalimas drakonas, kaip jis 
visąlaik manė. 

— Grįžk į kambarį ir palauk, kol aš ateisiu! — kad 
būtų įtikinamiau, vyriokas net pasistiebė ant pirštų galų ir 
išpūtė žvirblio krūtinę. — Galų gale kas čia valdytojas: aš 
ar tu? 

Moteriškė kažką piktai suniurzgė ir trinktelėjo duri- 
mis. Valdytojas, nukabinęs nuo sienos solidų raktų ryšulį, 
paklausė: 

— Kokį butą pageidaujate apžiūrėti, sere? 

— Mis Bertos Torn. 

— Policija jau buvo ir viską apžiūrėjo, — jis akimirką 
sudvejojo. 

— Žinau. Bet kai ką reikėtų dar kartą patikrinti. 

— Tas butas išnuomotas kitam žmogui. 

— Jis jau įsikėlė? 

— Ne. Žadėjo įsikraustyti rytoj. 

— Puiku. Vadinasi, šiandien mums niekas netrukdys. 
Eime, — aš beveik jėga nutempiau jį laiptais. 

Supratęs, jog priešintis beviltiška, valdytojas nuvedė 
mane į trečią aukštą ir atrakino duris. 


— Cia tamsu, — viauktelėjau. — Įjunkite šviesą! 
— Tuoj, — pamakalavęs ranka po sieną, jis spragtelė- 
jo jungiklį. 


Sviesa užliejo apleistą butą, apstatytą įvairiausiais bal- 
dais. Net nenutuokiau, ką galėčiau rasti. Juk visus kampus 
čia išnaršė kvalifikuoti ekspertai. Jei ten kas ir buvo, tai jau 
seniai tą daiktą įrašė į protokolą ir saugojo kaip daiktinįąro- 
dymą. Greičiausiai mane valdė paprasčiausias smalsumas. 

Šį butą sudarė virtuvė, svetainė ir du miegamieji, ku- 
riuos siejo vonia. Vargiai pasakytum, kad čia gyveno dvi 
merginos: jokių mielų niekučių, jokių pakabukų, jokių ki- 
no žvaigždžių paveikslų. Buto apstatymas priminė karei- 
vines arba pigų viešbutį. 

— Kam priklauso baldai? — paklausiau. 

— Mes nuomojame butą kartu su baldais, — paaiški- 
no valdytojas. — Tai namo savininko nuosavybė. 

— Kur gyveno mis Torn? 

— Štai jos miegamasis, — dūrė pirštu valdytojas. 

Apžiūrą pradėjau nuo drabužių spintos. Ten kabojo 
apie dešimt suknelių ir kostiumėlių, o apačioje stovėjo ava- 
lynė. Stalčiuje gulėjo tvarkingai suvyniotos kojinės. Dra- 
bužiai buvo gana nauji, bet pigūs. 

Komodoje tarp visokių nereikalingų popierių radau ke- 
letą vokų. Du mane sudomino. Viename radau “Milbern 
Stimšip" garlaivių kompanijos laišką, pranešantį, kad visi 
bilietai į garlaivio “Sedriko" reisą jau parduoti. Kitame bu- 
vo įdėta vieno cento moneta su indėno galvos atvaizdu. 
vusia pomada ir kitokio šlamšto, susikaupiančio pas mote- 
ris, piktnaudžiaujančias kosmetika. 

Kitą miegamąjį apžvelgiau probėgšmais. Spintoje ir 
komodoje mėtėsi tik seni laikraščiai. 

— Ar čia gyveno mis Karver? — paklausiau. 

— Taip. 

— Kur ji dabar? 

— Išvažiavo prieš kelias dienas. 

— Ar policija ją apklausė? 

— Taip, — jis kreivai nusišiepė. — Ko gero, ji dėl to 
ir išvažiavo. 

— Ką manote daryti su mis Torn daiktais? 

„ — Kol kas padėsiu į sandėlį. Gal atsiras paveldėtojas. 
Siaip jau už butą apmokėta iki mėnesio galo, — jis pasika- 
sė pliką galvą. — Tikiuosi, nepažeisiu įstatymo, jei išnuo- 
močiau butą anksčiau? 

— Tai jums ne pirmas kartas, ar ne? — burbtelėjau. — 
Kas mokėjo nuomą? 

— Sutartyje nurodyta tik mis Torn, — jis neramiai pa- 


šnairavo į mane. — O kas? 
— Nieko. Ar mokėjo ji pati? 
— Taip. 

— Grynais? 

— Grynais, — pokalbis valdytojui nepatiko. — Kiek 
galiu pasakoti vieną ir tą patį? Na, nežinau, kaip ji užsi- 
dirbdavo pragyvenimui! Nežinau! Pas save ji klientų nesi- 
vesdavo ir orgijų čia neorganizuodavo. 

— Esate tikras? 

— Pro mano senutę ir pelė nepraslystų. Ji visada vis- 
ką mato. 

— Ar kas nors ją lankydavo? 

— Jūs manęs klausiate? 

— Tikrai jūsų. 

— Sere, aš valdytojas, — mažylis ėmė niršti. — Ma- 
no darbas — laiku surinkti iš gyventojų nuompinigius. Ka- 
da man stebėti visus dvylika butų? Bet aš įsitikinęs, kad 
mis Torn nesivertė prostitucija. Ji buvo tvarkinga ir rami 
moteris. Mokėjo visada į priekį. Gal ją ir išlaikė koks tur- 
čius, bet pažvelgęs į ją to nepasakytum. Ar dar ieškosite? 

— Manau, jau pakaks. 

— Ar suradote tai, ko norėjote? 

— O tai, brangusis, jūsų neliečia. 

— Atleiskite, — sutriko jis, — aš tik norėjau... 

— Man neįdomu, ko jūs norėjote. Kur man rasti mis 
Karver? — rūsčiai paklausiau, iš anksto ruošdamasis ilgam 
priešinimuisi. 

— Iš kur man žinoti? — jis metė į mane išgąstingą 
žvilgsnį. — Aš juk nesidomiu išvykstančių gyventojų ad- 
resais. 

Iš jo akių mačiau, kad meluoja. 

— Dabar aš vešiuosi jus į policiją ir ten jūs būtinai 
prisiminsite adresą. Su tais, kurie trukdo tardymui, mes pa- 
prastai nežaidžiame, — aš pasistengiau suteikti savo bal- 
sui kuo Žiauresnį toną. 

Valdytojas išbalo ir subruzdo, lyg pavojų pajutęs Žvė- 
relis. 

— Suprantate... Aš neturiu teisės apie tai kalbėti... Bet 
Jei jūs primygtinai reikalaujate. Tik prašau, nieko nesaky- 
kite mano senutei... 

— Trumpiau! — amtelėjau policininko balsu. 

— Mis Karver šiandien buvo čia užėjusi. Ji laukia laiš- 
ko nuo bičiulio ir nori, kad aš jį persiųsčiau. Štai jos adre- 
sas... — panardinęs ranką kišenėje, jis ištraukė suglamžy- 
tą voko skiautę. 

— Luktelkite, užsirašysiu, — aš išsiėmiau bloknotą ir 
tušinuką. 

— Tikiuosi, tai nepakenks mis Karver, — meilikauja- 
mai cyptelėjo valdytojas. — Kada ją mačiau, atrodė gana 
išsigandusi. 

— Tikiuosi, jūs padorus pilietis ir netrokštate pažeisti 
įstatymų? 

— Ne, ne, — skubiai patikino jis. 

— Vadinasi, pasielgėte teisingai, davęs man jos adre- 
są. Pažadu, kad nepasakysiu mis Karver, iš kur jį gavau. O 
jūs savo ruožtu ištrinkite šį adresą iš atminties, sutarta? 

— Žinoma, — su palengvėjimu atsiduso žmogelis. 

— Ir kartu nupasakokite, kaip atrodo mis Karver. 

— Daili mergina baltais kaip sniegas plaukais. 

— Būtinai ją surasime. 

Atsikratęs valdytoju palikau jo globai niūrų pastatą. 
Dabar mano kelias vedė į Atlantikos aveniu, kur buvo pri- 
siglaudusi velionės Bertos Torn draugužė. 

Po dvidešimties minučių pasiekiau savo ieškomą na- 
mą, nuo ankstesniojo besiskiriantį vien tuo, kad šio pasta- 
to pirmajame aukšte buvo įsikūręs dar ir lombardas. 

Pagrindinės durys buvo neužrakintos. Už jų neradau 
nei durininko, nei valdytojo. Nuo viršaus besileidžiantis 
sunkus smogas liudijo, kad patekau į vargšų landynę. Iš to 
laužo Žmogus galėjo persikelti tik į šiukšlyną arba po tiltu. 

Prie pašto dėžučių buvo pritvirtintos senos purvinos 
lentelės su savininkų pavardėmis. Tik viena lentelė su už- 
rašu “Trentonas", pakabinta visai neseniai, išsiskyrė šva- 
ra. Ant šios pašto dėžutės buvo užrašytas mano ieškomo 
buto numeris. Nieko nuostabaus, kad mis Karver pabijojo 
nurodyti savo tikrąją pavardę. 

Kiekviename aukšte nosį raitė skirtingi kvapai: vie- 

name dvokė pamazgomis, kitame — pašvinkusiu maistu, o 
trečiame — katėmis. Vieną aukštą nuo kito skyrė keturio- 
lika nuo purvo slidžių laiptelių. Laimingai pasiekęs viršų 
susiradau man reikalingas duris. Pro jas spingsojo siauras 
šviesos rėželis. 

Aš atsargiai pasibeldžiau. 

Kurį laiką bute viešpatavo tyla, paskui suskardeno ma- 
lonus moteriškas balsas: 

— Kas ten? 

— Tai jūs, mis Karver? — kuo švelniau paklausiau aš. 

— Taip. 

— Aš vardu Maikas Hameris. Norėčiau su jumis pasi- 
kalbėti. Aš tuoj pat pakišiu po jūsų durimis savo vizitinę 
kortelę. 

— Nereikia. Eikite. Durys neužrakintos. 

Atsargiai pravėręs duris, įžengiau į menkai apšviestą 
kambarį. Priešais mane giliame krėsle sėdėjo šviesiaplau- 
kė mergina, rankoje laikydama revolverį. Jo vamzdis tai- 
kėsi man tiesiai į krūtinę, ir aš nė kiek neabejojau, kad gau- 
siu kulką po pirmo neatsargaus judesio. 

Tai ir buvo mis Karver, — bet ji man nepatiko, — put- 
ni neaukšta mergina per smarkiai nubalintais plaukais bei 
ryškiai dažytomis lūpomis. Gal mano nuomonei kažkiek 
darė įtakos rankoje spaudžiamas ginklas. Moterims jis tin- 
ka ne labiau kaip vyrams krakmolyta prijuostė. Ji vilkėjo 
juodą šilkinį chalatą, ryškiai kontrastuojantį jos baltiems 
plaukams ir baltiems kambariniams bateliams. 

Ji smaigstė mane šaltu, tiriančiu žvilgsniu, nieko gero 
Iš šio vizito nesitikėdama. Aš nejudėjau leisdamas jai pa- 
čiai įvertinti situaciją. Nežinau, ką ji sau išsiaiškino, bet 
patrankos iš rankos nepaleido ir niekur kitur nenukreipė. 

— Ar ko nors laukiate, mis? — mandagiai pasido- 
mėjau. 

— Tik ne tavęs, — vos pastebima pajuoka suvirpino 
jos lūpas. 

— Labai gaila, — aš galantiškai nusilenkiau. 

— Ko tau reikia? 

— Pirmiausia pasukite savo patrankos vamzdį į kitą 
pusę. Žinote, aš nuo pat vaikystės nemėgstu tokių pokštų. 

— O antra? 

— Norėčiau užsirūkyti. Ar galiu išsiimti iš kišenės ci- 
garetes? 

— Kišenes palik ramybėje. Cigaretės guli ant staliu- 
ko, — revolverio vamzdis kryptelėjo truputį į kairę. 

Aš ištraukiau iš suglamžyto pakelio cigaretę ir jau sie- 
kiau žiebtuvėlio, bet mane aplenkė jos riksmas: 

— Nemosuok rankomis, bičiuli. Degtukai irgi ant sta- 
liuko. 

— Ačiū, — aš užsirūkiau, pagarbiai žvelgdamas į mer- 
giną. — O su tavim nenuobodu, katyte. Tik nukreipk tai- 
kiklį šiek tiek aukščiau. Aš neseniai pavalgiau ir visai ne- 
norėčiau apdergti tavo grindų savo skrandžio turiniu. Pa- 
geidaučiau kulką gauti į širdį. 

— Būk ramus, gausi, jei elgsiesi neapdairiai. O dabar 
klok, kas tu toks ir ko tau reikia. 

— Aš sakiau, kad mane vadina Maiku Hameriu. Aš — 
privatus detektyvas. Be to, aš truputį pažinojau mis Bertą 
Torn. 

— Tai ji tave pasamdė? 

— Ne, — aš užsikirtau. — Mes susitikome visai atsi- 
tiktinai. Ji “balsavo" pakelėje, o aš ją pavėžėjau. 

— O paskui? — Karver įsitempė. 

— O paskui ją nužudė mano akyse. 

— Papasakok viską nuo pradžių ir kuo smulkiau. 

— Buvo gili naktis, ir Berta puolė man tiesiai po ra- 
tais. Ji kažko bijojo ir visą laiką dairėsi į šonus. Mes sėk- 
mingai pravažiavome policijos postą ir nuriedėjome tolyn. 
Neilgai trukus mus taranavo kažkoks automobilis. Mane 
surišo, o Bertą ėmė kankinti. Nežinau, ko norėjo tie niek- 
šai, bet iš jos nieko nepešė ir vargšelę nužudė. Vėliau mus 
abu sugrūdo į mano ratus ir nustūmė nuo skardžio. Žudikai 
norėjo kaltę suversti man, bet aš, kaip matai, išsisukau. 

— Kaip tau pavyko? — suabejojo ji. 

— Paskutinę akimirką spėjau iššokti iš automobilio ir 

pakibau virš skardžio, ant krūmo. Jei netiki, galiu pade- 
monstruoti šviežius randus ant savo kailio. 

— O ne, nebūtina. 

Nenuleisdama patrankos, ji vis dar įtariai stebėjo ma- 
ne, 0 juoda vamzdžio skylė vis plėtėsi ir plėtėsi. 

— Katyte, man pakyrėjo stypsoti čia kaip stuobriui, — 
pareiškiau. — Gali ir toliau į mane taikytis, bet leisk prisėsti. 

— Tu ką, invalidas? 

— Ne visai. Bet pažiūrėčiau, kaip tu būtum jautusis, 
kybodama virš bedugnės. 

— Ginklą turi? 

— Ne. 

— Tu juk privatus detektyvas? 

— Policija atėmė mano licenciją. 

— Kodėl? 

— Nenorėjo, kad aš tirčiau Bertos Torn mirtį. 

— Kaip mane radai? 

— Tai mano profesija. Rasti žmogų mieste lengviau 
nei Žvėrį miške. Kažkas jį matė, kažkas apie jį girdėjo, ir 
taip toliau, — išsisukau nuo atsakymo. 

— Vadinasi, mane gali rasti ir kiti? — jos akys suap- 
valėjo. 

— Jei jie žmonių medžiotojai, tai suras, — linktelėjau. 

Jos akis aptemdė baimė, bet kartu veržėsi ir atkak- 
lus ryžtas. Šįkart buvau taip arti mirties kaip niekada 
anksčiau. 

— Aš tavimi netikiu! Įrodyk, jog sakai tiesą! 

Paskutinį kartą užsitraukęs švystelėjau nuorūką ant 
grindų ir net neužgesinau jos, nes tik šitaip galėjau pade- 
monstruoti savo atsainumą pavojui. Iš pykčio net mano rau- 
menys įsitempė. 

— Klausyk, pupyte. Man pabodo tavo triukai, o tavo 
kvaili klausimai įgryso iki gyvo kaulo. Be to, aš nekenčiu, 
kai į mane taikomasi revolveriu. Jei tuoj pat nepatrauksi 
patrankos, aš įgrūsiu jos vamzdį į tavo saldžią burnelę. Tu 
net krustelėti nespėsi. 

Manydamas, kad galiu ją įbauginti, apsirikau. Ji net 

nepajudėjo, tik ryškiai dažytas lūpas ištempė pavargusi ir 
tuščia šypsena. Mergina atlaidžiai linktelėjo į artimiau- 
sią kėdę. 

— Na, gerai, sėsk. | 

Revolverį ji pasiguldė sau ant kelių taip, kad galėtų 
staigiai jį pasičiupti. Pasveikinęs pats save su pirmąja ma- 
Žyte pergale, aš atsisėdau ir pasiunčiau baltapūkei kuo spin- 
dulingesnę šypseną. 

— Taigi, vadinasi, tu pažinojai Bertą, — ištarė ji. 

— Labai trumpai... Ar tu ko nors bijai? Sakyk, ko tu 
lauki? 

— Ne Santa Klauso. 

— Tikiuosi, kad ir ne Raudonkepuraitės, — atitariau 
jai į toną. — Greičiau Pilkojo Vilko. 

— Kažko panašaus, — jos akyse įsižiebė vilties spin- 


dulėlis. — Gali vadinti mane Lili. Ar tikrai viskas, ką pa- 
sakojai, — tiesa? 
— Gryniausia. 


— Norėtųsi tikėti. 

— O tu nusprendei, kad aš — vienas iš tave medžio- 
jančių vilkų? 

Lili tylėdama linktelėjo. Jos veido bruožai tiesiog aky- 
se švelnėjo ir minkštėjo, tarsi juos dengęs baimės šarvas 
greitai tirptų. Dabar aš pastebėjau, kad šviesi plaukų spal- 
va idealiai dera prie jos veido, o juodas chalatas slepia aukš- 
tą ir putnią krūtinę. 


— Ar pažįsti tave persekiojančius Žmones? — pa- 
klausiau. 
— Ne, — ji gūžtelėjo pečiais. — Jiems reikėjo Ber- 


tos. O aš tiesiog pasipainiojau po kojomis. 

— Papasakok viską iš pradžių. Kur susipažinai su 
Berta? 

— Mes pažinojome viena kitą dar prieš karą. Mes abi 
dirbome apmokomomis partnerėmis šokių aikštelėje. Ten 
susipažinome ir susidraugavome. Greitai abi kartu išsinuo- 
mojome butą. 

— Ar ilgai gyvenote kartu? 

— Maždaug metus. Viską sujaukė karas. Užplaukus 
patriotizmo šuorui, aš įsidarbinau karinėje gamykloje. Berta 
irgi metė šokėjos darbą. Bet aš nežinau, iš kokių lėšų ji 
gyveno. Nemėgstu lįsti į svetimus reikalus. Mūsų draugystė 
nenutrūko. Kai kartą susirgau, Berta slaugė mane kaip se- 
suo. Po karo mano gamyklą uždarė ir aš likau be darbo. 
Berta įkalbėjo vieną iš savo pažįstamų įdarbinti mane nak- 
tiniame klube. 

— Ar ji irgi ten dirbo? 

— Ne, — Lili papurtė galvą. — Bet ji visada kažką 
veikė. 

— Ką? 

— Nežinau. Niekada tuo nesidomėjau. Mes grįžome į 
savo ankstesnį butą, bet dabar už nuomą mokėjo tik ji. Sa- 
kė, kad šlamančių turi užtektinai. Aš neprieštaravau. 

Lili nutilusi įsistebeilijo į lubas virš mano galvos. Mū- 
sų pokalbis klostėsi šauniai, tad negalėjau leisti jai nutilti. 

— Ar jos elgesys pasikeitė? — atsargiai paklausiau. 

— Taip. Aš pastebėjau permainas jos elgesy. 

— Pavyzdžiui? 

— Ji ėmė visko bijoti. Bet koks šlamesys versdavo ją 
išblykšti. 

— Ar Berta nesakė, ko bijo? 

— Aš klausiau, bet ji atsimušdavo juokeliais arba pa- 
prasčiausiai tylėdavo. Dukart ji rengėsi vykti į Europą, bet 
negavo bilietų į norimus garlaivius. 

" a Labai keista... 

— Jos baimė vis didėjo, — Lili kalbėjo prisiversda- 
ma, lyg ir pati kažko bijotų. — Galiausiai ji net nebeišei- 
davo iš namų. Skundėsi visokiausiomis ligomis, bet aš su- 
pratau, jog ji meluoja. 

— Kada prasidėjo jos baimė? 

— Tiksliai neprisimenu. Bet ne itin seniai. Ar tau rei- 
kia datos? 

— Ne. Ne taip ir svarbu. Pasakok toliau. 

— Pastaruoju laiku ji buvo truputį apsiraminusi, ret- 
karčiais išeidavo iš namų. 

— Kur ji eidavo? 

— Į parduotuves, į kiną. Per daug nenutoldavo. O pas- 
kui... — mergina nutilo. 

— Kas paskui? 

— Paskui ją užgriuvo policija, — sušnibždėjo Lili. 

— Ko jie norėjo? 

— Ko norėjo? — baltaplaukė įbedė į mane suglumu- 
sias akis. 

— Policija ateina daryti kratos, apklausti arba areš- 
tuoti, — kantriai paaiškinau. — Ko jie norėjo iš Bertos? 

— Jie ją apklausė. 

— Ko jie klausinėjo? 

— Aš nieko negirdėjau. Mane įstūmė į kitą kambarį ir 
taip pat apklausė. Bet aš ničnieko nežinojau. 

— Kas nutiko vėliau? 

— Vėliau policija išėjo, ir tą patį vakarą aš pastebėjau, 
kad mane seka. Sekė nuolat. Todėl aš ir pasislėpiau čia. 

— Ar tave sekė policija? 

— Ne, — ji papurtė galvą ir jos akis vėl apniaukė bai- 
mė. — Ne, ne policija... 

— Tai kas? 

Lili gūžtelėjo pečiais žvelgdama į mane taip, lyg aš 
būčiau vienintelis žmogus pasaulyje, galįs jai padėti. Jos 
dama paskutinius pomados likučius. 

— Blogai jautiesi? — paklausiau. 

— Ne... — vos girdimai sukuždėjo ji. 

— Tada pasakok toliau. Tai labai svarbu. 

— Kartą pas Bertą atėjo FTB agentai... 

— Ar matei jų dokumentus? . 

— Ne, bet jie nepanėšėjo į policininkus. Elgėsi kaip 
šeimininkai. Jie išsivežė Bertą kartu su savimi. O paskui 
mano bute pasirodė tie... baisūs žmonės. 

Ji susigūžė ir įbedė į mane stiklinį žvilgsnį. Tokios 
gyvuliškos baimės nesuvaidinsi. Kuo aš galėjau jai padė- 
ti? Žodžiai čia nieko nereiškė, siaubas skverbėsi giliai į 
jOs pasąmonę. 

— Aš bijau, — suvirpėjo ji. — Jie pasakė, kad užmuš 
mane, jei kam nors 4pie tai prasitarsiu. 

Lili veidu nusirito ašara. Aš pakilau ir atsisėdau ant 
jos krėslo ranktūrio. Gestai, švelnūs prisilietimai buvo 
veiksmingesni nei krūva žodžių. Priglaudęs prie krūtinės 
jos galvą, paglosčiau tankius šilkinius plaukus. 

Lili užsimerkė. Švelni, miela šypsena nušvietė jos vei- 
dą. Dabar Lili veidas spinduliavo tikrą moterišką žavesį. 

Į mane dvelktelėjo grynas, aitrus spirito kvapas, kurio 
niekaip nesupainiotum su kvepalų aromatu. Negi baimė pri- 
vertė ją piktnaudžiauti alkoholiu? 

— Nieko nebijok, — tyliai raminau. — Aš neleisiu ta- 
ves skriausti. 

Ji linktelėjo, viltingai žvelgdama į mane bedugnėmis 
tamsiomis akimis su egzotiška sunkių vokų įpjova. Nega- 
lėjai nesigėrėti tuo veidu: skaisti lygi oda, putlios lūpos 
lyg rožės žiedlapiai, kviečiančios bučiniui, siauri, aukšti 
antakiai. Nejučiomis aš smarkiau suspaudžiau glėbyje mo- 
ters kūną. Jos lūpos prasivėrė, ir aš palinkau prie jų. 

Staiga Lili krūptelėjo ir atšlijo nuo manęs. Jos akys sau- 
sai'žvilgėję — baimė išdžiovino ašaras. Lili žvilgsnis mane 
prablaivė. Juk ne į pasimatymą čia atėjau, o su reikalu. 

— Ar tie žmonės klausinėjo apie Bertą? — lyg niekur 
nieko pasiteiravau. 

— Taip. 

— Ką jie norėjo sužinoti? 

— Viską. Jie apipylė mane šimtu klausimų, o vėliau 
ėmė raustis Bertos daiktuose. 

— Ar jie rado ką nors įdomaus? 

— Tikriausiai ne. 

— Kodėl taip manai? 

— Baigę kratą jie klaikiai keikėsi. O paskui vėl prili- 
po prie manęs. 

— Tau smarkiai- kliuvo? 

— Yra buvę ir blogiau, — ji virptelėjo visu kūnu. — 
Aš juk augau ne po mamytės sparneliu. Tačiau tokių baisių 
Žmonių niekada nebuvau sutikusi. Jiems žmogų užmušti — 
tai lyg musę pritrėkšti. Aš jau žuvusi... 

— Tegul tik jie pabando tave paliesti! 

— O jei palies? — liūdnai suvebleno ji. 

— Jiems blogai baigsis. 

— Nuo to man ne lengviau... Kaip ir Bertai... 

Atsistojęs iškračiau iš pakelio paskutinę cigaretę ir 
ėmiau vaikštinėti po kambarį. Staiga man dingtelėjo viena 
mintis. 

— Senajame bute liko Bertos drabužiai. Tačiau nema- 
čiau jos lagamino. Kur jis? 

— Aš jį pasiėmiau. 

— Galima žvilgtelėti? 

— Prašau. Jis ten, miegamajame, spintoje. 

Miegamajame aš įjungiau šviesą ir ištraukiau iš spin- 
tos didelį juodą, diržais apjuostą lagaminą. Atsegęs diržus 
ėmiau jį kruopščiai tyrinėti. Tiesą sakant, nesitikėjau, kad 
krata galėtų bent kiek nušviesti Bertos Torn mirties prie- 
žastį. Bet mūsų darbe smulkmenų nebūna. Kartais tiesa sle- 
piasi vienoje vienintelėje išplėštoje sagoje arba trumpame, 
kišenėje pamirštame raštelyje. 

Iškračiau iš lagamino keletą aptrintų albumų su nuo- 
traukomis, krūvą apatinio trikotažo, kelis drąsaus kirpimo 
maudymosi kostiumėlius, striptizo reikmenis ir šūsnį senų 
laiškų. Peržiūrėjęs laiškus neradau nieko įdomaus — viso 
labo trivialus susirašinėjimas su drauguže iš Aidaho vals- 
tijos. Aptikau ir garlaivių kompanijų reklaminius lanksti- 
nukus bei Pietų Europos miestų kelioninius vadovus. 

Šiam nenaudingam užsiėmimui paaukojęs ketvirtį va- 
landos, sukimšau visą šlamštą atgal į lagaminą. 

— Nieko neradai? — paklausė Lili. 

Ji stovėjo man už nugaros, traukdama cigaretę ir pri- 
laikydama ties krūtine chalato skvernus. Elektros lempu- 
tės šviesoje jos plaukai sidabriškai kibirkščiavo. 


— Ne, — krestelėjau galva. — Tuščias numeris. 
— Tu išeini? 
— Taip. 


— O ką daryti man? — negyvu balsu išspaudė ji. 
Pasiduodamas akimirksnio aistrai, aš apglėbiau Lili 

liemenį ir priglaudžiau prie savęs. Jos rankos buvo šaltos 
kaip ledas, užtat kūnas po šilko chalatu — neįtikėtinai karš- 
tas tr lankstus. 

— Ar turi kur pernakvoti? 

— Ne, — ji liūdnai pakratė galvą. 

— Tada važiuojame į viešbutį. 

— Aš beveik neturiu pinigų. 

— Nieko. Aš pats tavimi pasirūpinsiu. Duodu tau pen- 
kias minutes susirinkti daiktus. 

— O paskui? 

— Nesijaudink. Renkis ir dingstame iš čia. 

Viltinga šypsena nušvietė jos veidą ir tuoj pat užgeso. 
Ji sunkiai pakratė galvą. 

— Tušti planai. Aš nuo jų nepasislėpsiu. Jie ras mane 
ir pasaulio pakrašty. 

— Tegul ieško, — nervingai nusijuokiau. — Nesiruo- 
šiu palengvinti jiems to uždavinio. Ir prašau, nelaikyk tų šun- 
snukių antžmogiais. Jie išgamos, tačiau tik Žmonės ir gali 
klysti kaip visi. Ypač jei kas nors vedžioja juos už nosies. 

Staiga man į galvą stuktelėjo dar viena gera mintis, 
gimusi, kai praanalizavau ką tik sužinotus faktus. Net Lili 
pastebėjo, kaip mano makaulėje ėmė suktis krumpliaračiai, 
išduodantys mąstymo proceso pradžią. 

— Ar ką nors prisiminei? — paklausė ji. 

— Ne, aš tiesiog pagalvojau, kad tu gali išgyventi kur 
kas ilgiau, nei pati manai. | 

— Įdomu, už ką man tokia mielaširdystė? 

— Manau, gangsteriai patys tiksliai nežino, ko ieško. 
Todėl anksčiau laiko nenutrauks siūlelio, vedančio juos prie 
tikslo. O tas siūlelis — tai tu. Tiksliau, tavo gyvybė. 

— Bet aš net nenutuokiu, ko jiems reikia. 

— Kol kas nenutuoki. Ar žinai anekdotą apie Niutoną 
ir obuolį? Taip ir tave gali apšviesti geniali mintis. 

— Gerai būtų... 

— Varom iš čia, kol ne vėlu. Renkis... 

Aš vos ne jėga įstūmiau ją į vonią. Ji nuvėrė mane spin- 
dinčiomis akimis ir dėkingai pakštelėjo į skruostą. Jos kū- 

nas įsitempė po chalatu, karštai trokšdamas atsidėkoti man. 
Tačiau aš pasielgiau kaip tikras džentelmenas ir užtrenkiau 
vonios duris. 

Tada atplėšiau naują cigarečių pakelį. Ant krėslo rank- 
tūrio gulėjo revolveris. Nuleistukas buvo atlaužtas. Taiky- 
damasi į mane Lili Karver nejuokavo: šis vakaras galėjo 
Maikui Hameriui baigtis visai liūdnai. 

Po penkių minučių vonios durys atsivėrė ir ant slenks- 
čio išdygo nauja Lili Karver: elegantiška, pasitempusi ir 
net, atrodo, ūgtelėjusi. Žalias aptemptas kostiumėlis vyku- 
siai išryškino jos figūros privalumus, kojų grakštumą pa- 
brėžė blizgančios šilkinės kojinės. Tankių baltų plaukų ku- 
peta įspūdingai įrėmino apvalų veidą. 

— Kur mes keliausime, Maikai? — plačiai šypsoda- 
masi ji paėmė mane už parankės. 

Pirmąkart išgirdau ją tariant mano vardą ir mano kūną 
užliejo šilta banga. 

— Mes vyksime į mano namus, — džiugiai prane- 
šiau. — Šios tvirtovės dar nesugebėjo paimti nė viena 
gauja. 

Išėjęs į gatvę aš iškart ėmiausi priemonių, kad atsi- 
kratyčiau "uodegos", jei tokia buvo. Tokiais atvejais patir- 
tis manęs neapvildavo. Mes tris kartus keitėme judėjimo 
kryptį, gerą lanką apsukome taksi, porą sustojimų pava- 
Žiavome metro, paskui vėl pačiupome taksi. Jis ir atgabe- 
no mus prie mano namo slenksčio. 

Įsitikinę, kad vestibiulyje nieko nėra, mes nubėgome 
prie lifto. Įėjęs į butą, iškart parodžiau Lili laisvą kambarį 
ir pasiūliau eiti gulti. | 

— Tikiuosi, tu padorus vaikinas, Maikai, ir nelįsi po 
mano antklode? 

Jos būgštavimai mane prajuokino. 

— Negi tuo abejoji? — ištaisiau įžeisto kilniadvasio 
miną. į 

— Ačiū, — ji paglostė mano skruostą. 

Tiesiog instinktyviai aš palinkau prie jos, mūsų lūpos 
suartėjo, bet paskutinę akimirką ji atsitraukė. O gal atsi- 

traukė tikras džentelmenas Maikas Hameris, neišdrįsęs pa- 
sinaudoti bejėgiška merginos padėtimi. 

Ji tyliai uždarė duris ir jau iš kito kambario palinkėjo: 

— Labanakt, Maikai. 

— Labanakt, Lili. 

Nelaukdamas aušros, aš nusibeldžiau į naktinį barą 
Trečiojoje aveniu. Ten netrūko nei mano draugų, nei prie- 
šų. Pasistumdęs šalia baro ir galiniuose kambariuose, aš 
su kai kuo draugiškai išmečiau po burnelę, o su kai kuo 
triukšmingai pasibariau. Galop patraukiau namo, sklidi- 
nas pasididžiavimo gerai atlikta pareiga, nė kiek neabe- 
jodamas, kad po poros valandų iš baro per miestą nušliauš 
gandelis, vakare pasieksiantis ausis tų, kuriems ir buvo 
skirtas. 

Ir tada vaikinai, vienąkart jau bandę mane užmušti, 
giliai susimąstys. Jų nuotaika suges, o perdėtas pasitikėji- 
mas savimi nuges. Galvą galiu dėti, visi jie sukrus kaip 
skruzdės, kurių skruzdėlyną padegė žaibas. 

Šliaužk, gande, šliaužk. Kartais tu pavojingas kaip 
nuodinga gyvatė. 

Grįžęs į savo butą aš truputį pastovėjau prie durų, už 
kurių miegojo Lili. Ji kvėpavo ramiai ir lygiai tarsi kūdikis. 


7 skyrius 


Mane pažadino telefono čirškimas. Iš visko spren- 
džiant, Lili jau buvo atsikėlusi ir šeimininkavo virtuvėje, 
tai liudijo gardus kavos aromatas ir indų skimbčiojimas. 

— Kai prasikrapštysi akis, ateik į virtuvę pusryčiau- 
ti! — šūktelėjo ji. 

— Būtinai, — atsiliepiau keldamas ragelį. 

Balsą ragelyje atskirčiau iš milijono kitų balsų. Kas 
dar galėtų turėti tokį pat aksominį kontraltą kaip mano mie- 
loji katytė? 

— Sveikas, Maikai, — žvaliai suskardeno ji. 

— Sveika, Velda. Kas naujo? 

— Naujienų daug, bet aš nesiruošiu aptarinėti jų tele- 
fonu. 

— Vadinasi, kai ką išsiaiškinai? 

— O tu tuo abejojai? 

— Iš kur kalbi? 

— Iš mūsų kontoros. Beje, tau irgi nekenktų retkar- 
čiais čia pasirodyti. 

— Bet gi tu žinai, kiek aš šiuo metu turiu darbo. 

Pro atviras duris žvilgtelėjo Lili ir pamojo man kvies- 
dama į virtuvę. Aš linktelėjau nepaliaudamas kalbėti su Vel- 
da. Įdomu, kaip sureaguotų mano katytė, išvydusi šią ne- 
kaltą ryto scenelę? 

— O kur tu buvai pradingęs vakar? — įtariai paklausė 
Velda. — Aš vos telefono neperkaitinau skambindama. 

— Ok, mieloji, aš visas paskendęs darbuose. Neval- 
gau, nemiegu... 

— Klausyk, Maikai, man skambino Patas, — jos bal- 
sas virptelėjo. 

— Tikriausiai pripliurpė kvailysčių? 

— Jis buvo labai atsargus, bet ir to pakako... Maikai, 
aš bijau. 

— Be reikalo. Nepasiduok jokioms provokacijoms. 
Mus paprasčiausiai nori įbauginti. 

— Maikai, aš nejuokauju... Vakar vakare kažkas ban- 
dė įlįsti į mano butą. 

— Tu rimtai? — aš net švilptelėjau. — O EP: tau pasi- 
rodė? 

— Ne. Išgirdau garsus už durų. Kažkas Irapšiė užrak- 
tą. Bet aš neseniai įsitaisiau naują spyną su paslaptimi ir 
įsilaužėliui nepasisekė. 

— Tai bent reikaliukai, — sumurmėjau. — Kam tu taip 
skubiai parūpai? 

— Maikai, ar užsuksi į kontorą? 

— Truputį vėliau. 

— Privalai susitvarkyti savo koressonasisija: Ant ta- 
vo stalo ištisi kalnai laiškų. 

— Sutvarkyk juos pati. 

— Bet ant daugelio vokų užrašyta: “Asmeniškai". 

— Ateis ir jų eilė. Dabar man reikia tavo gautos infor- 
macijos. 

— Tada kur nors susitikime. 

— Ateik po valandos į “Teksaso" barą. Žinai, kur jis? 

— Žinau. Iki. 

— Ginklą turi? 

— Taip. O ką? 

— Laikyk jį prie savęs, bet kad niekas nepastebėtų. 

— Pasistengsiu. 

— Na ir puiku. Lauksiu tavęs bare. 

— Susitiksime po valandos. 

Aš nusimaudžiau ir pasukau į virtuvę. Lili kantriai lau- 
kė manęs prie padengto stalo. Lili paruoštų patiekalų būtų 
pakakę visai dokininkų brigadai, bet aš irgi apetitu nesi- 
skundžiau. Sukirtęs kiaušinienę su kumpiu, kalną skrebu- 
čių, salotų ir užgėręs visa tai dviem puodeliais kavos sun- 
kiai atsirėmiau į kėdės atkaltę. Lili kyštelėjo man į burną 
cigaretę ir uždegė degtuką. 

— Ar bent pavalgei? — užjaučiamai paklausė ji. 

— Persivalgiau. Jaučiuosi kaip Kalėdoms penimas ka- 
lakutas. 

— Ne, Maikai, į kalakutą tu nepanašus, — rimtai išta- 
rė ji. 

— O į ką, tavo manymu, aš panašus? — man magėjo 
pakvailioti. 

— Tu? Tuojau pasakysiu. 

Jos žvilgsnis iškart sustingo, o akių gilumoje įsiplies- 
kė niūri raganiška liepsna. Tik iš pradžių tai atrodė smagu, 
bet greitai aš pajutau rentgeno spindulius, kiaurai skro- 
džiančius mane. 

— Tu panašus į vaikiną, Maikai, — lėtai išskiemena- 
vo Lili. — Tai daro man įspūdį. Iki šiol šaunūs vaikinai 
man nepasitaikydavo. Nebent kine... 

— Neskubėk su išvadomis, Lili. Tu man reikalinga, 
todėl aš su tavimi gerai elgiuosi. Bet jei tu mėginsi pasi- 
naudoti mano gerumu saviems tikslams ar mane apvilsi, 
tai išvysi visai kitą Maiką Hamerį. 

— Pagyvensim pamatysim, — nusišypsojo ji. — Pasi- 
stengsiu tavęs nenuliūdinti. 

— Bėda ta, kad aš tampu sentimentalus, — užspau- 
džiau nuorūką kavos puoduke. — O detektyvui tai — mir- 
tis. Turbūt senstu. Mūsų profesijos Žmonės jaunystę palai- 
doja greitai. 

— Maikai, tu visai nesenas, — papūtė lūpeles Lili. — 
Į tave turbūt moksleivės gatvėje dairosi. 

— Apie moksleives pasikalbėsime vėliau. O dabar ati- 
džiai klausyk ir dėkis į galvą. Aš turiu išeiti. Tu liksi čia 
viena. Niekur neik ir niekam neatidaryk durų. Net kai aš 
atsirakinsiu duris savo raktu, nenukabink grandinėlės, kol 
neįsitikinsi, kad čia tikrai aš. Aišku? | 

— Aišku. Nesijaudink, aš — supratinga mergina. O 
ką daryti su telefonu? 

— Tegul skamba. Nekelk ragelio. Jei man tavęs pri- 
reiks, aš paskambinsiu durininkui ir paprašysiu, kad jis ta- 
ve perspėtų, stovėdamas už durų. Paskui galėsi drąsiai 1m- 
ti ragelį. 

— Taip ir padarysiu. 

— Puiku. Jauskis kaip namie. O aš pasistengsiu grįžti 
kuo anksčiau. 

Regis, Lili visai neerzino perspektyva visą dieną sė- 
dėti uždarytai, nors ji buvo išsipusčiusi kaip į vestuves. 
Atvirkščiai, ji atrodė visai patenkinta savo likumu — ma- 
ža baltapūkė lėlytė, tiek daug mačiusi savo trumpame gy- 
venime. 

Aš nusileidau žemyn ir sustabdžiau pirmą pasitaikiusį 
taksi. "Teksaso" barą pasiekiau dešimčia minučių anksčiau 
nei buvo sutarta, bet vidun įžengiau tik pamatęs Veldą išli- 
pant iš taksi. 

Regis, kas gali būti paprasčiau — išlipti iš automobi- 
lio? Tačiau toli gražu ne kiekviena moteris paverčia tai 
spektakliu. Velda atlikdavo šį veiksmą su tobula gracija, 
lyg balerina, demonstruojanti savo mėgstamiausią pa. Vy- 
rai tiesiog suakmenėdavo, išvydę, kaip iš automobilio kiau- 
to išnyra toji nuostabi būtybė. 


68 


Velda iškart pastebėjo mane ir meiliai nusišypsojo, 
džiaugdamasi susitikimu. Greta manęs stovėjęs vaikinas pa- 
gavo mūsų žvilgsnius ir graudžiai atsiduso: 

— Ir sekasi kai kuriems... 

Mes užėmėme pačią tolimiausią kabiną. Velda užsisa- 
kė pusryčius, o aš — bokalą alaus. 

— Regis, tu jau sotus? — ji atidžiai nužvelgė mane. 

— Kad kąsnis į burną nelenda. Nusiplūkiau, — aš nu- 
taisiau Šventeivišką fizionomiją. 

— Na, na, — suabejojo ji, ištiesdama man kažkokį pa- 
ketą. — Tai viskas, ką galėjau gauti. Tai kaštavo du šimtus 
žalių. Be to, pažadėjau atsakomąją paslaugą... 

— Įdomu! — aš susiraukęs paklausiau įtarimo pilnu 
balsu. — Ir kokią paslaugą tu pažadėjai? 

— Nesijaudink, — ji mestelėjo man lengvą šypsnį. — 
Manęs tai neliečia. Paslaugas teiksi tu. 

Voke radau šūsnį prirašytų lapų. Taip, Velda gerai pa- 
dirbėjo, perrašė ir Bertos Torn ligos istoriją, ir jos biogra- 
fiją, net sudarė vyrų, artimai pažinojusių Bertą, sąrašą. 

Čia aptikau ir Karlą Evelą, ir senatorių Geifį, ir aibę 
kitų iš laikraščių žinomų pavardžių. Paskutinioji pavardė 
sąraše buvo tūlo Bilio Misto. 

— O kaip tas čia pateko? — paklausiau. 

— Jis su Berta Torn susitikdavo nedažnai. Jie kartu 
lankydavosi įvairiose vietose, tačiau visuotinio dėmesio su- 
silaukdavo būtent jis. 

— Nieko nuostabaus, — suurzgiau, — Bilis iš tų, ku- 
rie visada atsiduria dėmesio centre. Tai jis sugeba. 

— Tu pažįsti tą Bilį Mistą? — nustebo Velda. — Kas 
jis? 

— Prieš karą jis buvo labiau žinomas Bilio Mažylio 
pravarde ir nevengė jokio nešvaraus darbelio, kad tik gerai 
mokėtų. Policija įtarė jį gausybe žmogžudysčių, bet nieko 
nesugebėjo įrodyti. Vėliau jis netikėtai išmovė į kalnus. 
Užsiėmė legaliu verslu ir formaliai metė senus darbelius. 
Tačiau sklando gandai, kad jis dalyvauja daugelyje tamsių 
aferų. 

— Jis priklauso mafijai? — nustebo Velda. — Tai ne- 
maniau... 

— Kas nutiko, brangioji? — aš sunerimau. 

— Šįryt “Tošo" restorane susitikau su dviem krimina- 
linės kronikos reporteriais. Vieną iš jų, Edį Konelį, turė- 
tum pažinoti. Supratau, kad jie žino apie Bertą Torn nema- 
žai, bet dėl kažkokių priežasčių negali atskleisti informa- 
cijos. Tačiau jie paminėjo kelis jos gerbėjus. Vienas iš jų, 
Bilis Mistas, tuo metu sėdėjo restorane. Edis man jį paro- 
dė. Kai žvilgtelėjau į tą pusę, niekšelis sugavo mano žvilgs- 
nį ir išsiaiškino jį savaip. 

— Numanau, kaip, — burbtelėjau. 

— Jis priėjo prie manęs ir tiesiai pasiūlė tokią šlykš- 
tynę, kokios dar gyvenime nebuvau girdėjusi. Aišku, aš at- 
sakiau jam suprantama kalba. Nuo mano žodžių Edis pa- 
raudo iki pat ausų, o Bilis Mistas vos nepasiuto iš pykčio. 
Kažką vamptelėjęs, jis nuėjo. Edis taip ir neatsipeikėjo po 
tokio nuotykio. Mikliai apsimokėjęs, jis nusiplovė taip sku- 
biai, lyg jį būtų vijęsis alkanas liūtas. 

Mano burna išdžiūvo, o veidą iškreipė Žžvėriškas įnir- 
šis. Tai pastebėjusi Velda raminamai uždėjo delną ant ma- 
no rankos. 

— Nusiramink, Maikai. Viskas gerai. 

Aš išspjoviau ką tik pridegtą cigaretę ir kelias minu- 
tes sėdėjau suakmenėjęs. Su kokiu malonumu būčiau su- 
malęs snukį tam Biliui Mistui — kretinui prilaižytais plau- 
kais ir nešvankiu žvilgsniu. Jis vaidina šeimininką ir kietą 
vyruką prikimštomis kišenėmis bei plačiais ryšiais, bet aš 
dar pamatysiu jį besirangantį kaip slieką, kai rimtai užsi- 
imsiu jo auklėjimu. Truputį atvėsęs aš pareiškiau: 

— Katinėli, daugiau nevadink manęs žmogumi, ieš- 
kančiu nemalonumų. Regis, tu nusprendei šioje srityje man 
nenusileisti. 

— Ką, negi aš įklimpau į kokią istoriją? 

— Į tikrą mėšlą, brangioji. Mistas neatleidžia įžeidi- 
mų. O ką kalbėti, kai įžeidžiama jo vyriška savigarba. 

— Niekai, aš sugebėsiu apsiginti. 

— Jei tave užpuls profesionalus gorila, ilgai neišsi- 
laikysi. 

— Nesuprantu, kas labiau išsigando: aš ar tu? 

— Tikriausiai aš, — teko prisipažinti. 

— Vadinasi, vis dar myli mane? — ji sušvito akinan- 
čia šypsena. 

— Myliu, todėl ir jaudinuosi. Nenoriu, kad Misto pa- 
samdyti išsigimėliai tave sužalotų. 

— Malonu tai girdėti. Juk įprastomis sąlygomis taip 
sunku išpešti iš tavęs komplimentą. 

— Pakalbėsime apie jausmus kitą kartą, — pabandžiau 


nusukti kalbą. — Čia tam ne laikas ir ne vieta. 
— O aš galiu kalbėti apie mūsų jausmus bet kur ir bet 
kada! — nerūpestingai pareiškė ji. 


Nuo jos ugningo žvilgsnio man persivertė širdis. Pa- 
saulyje taip retai pasitaiko, kad grožis ir gracija derėtų su 
protu, dora ir tvirtu charakteriu. 

— Panagrinėkime, kokie žmonės sudaro Bertos Torn 
gerbėjų klubą, — pasiūliau. — Senatorius, kariškius ir mu- 
nicipaliteto tarnautojus galime iškart atmesti. Vargu ar jie 
susiję su žmogžudyste. Bet kai kurie tipai mane itin domi- 
na. Kas, pavyzdžiui, tas Nikolas Reimondas? 

— Tai sena Bertos meilė. Jie draugavo dar prieš karą. 
Jis žuvo kažkokioje autoavarijoje. 

— Ne kažin kas, bet užsikabinti yra už ko. Kas tau 
davė šią informaciją? 

— Patas. 

— Vadinasi, ši pavardė kažką reiškia. Ką dar jis tau 
mestelėjo? 

— Volteris Makgratas. Irgi senas pažįstamas. Karo me- 
tais ji buvo jo išlaikytinė. Tada jis gyveno prabangiame bute 
Riversaido gatvėje. 

— Ar jis vietinis? 

— Ne, atvykėlis. Bet Niujorkas tapo jo antraisiais 
namais. 

— Kaip jis užsidirba pragyvenimui? 

— Prekiauja viskuo, kas pakliūva, bet daugiausia plie- 
nu ir mediena. 

— Teistas? 

— Taip. Už vengimą mokėti mokesčius, du kartus už 
viešosios tvarkos pažeidimą ir vieną kartą už neteisėtą šau- 
namojo ginklo nešiojimą. 

— Tai bent paukštelis! — švilptelėjau. — Kur jis 
dabar? 

— Čia. Priiminėja visokių smulkių firmų užsakymus 
medienai. 

— Gerai. Tuo tipu mes pasidomėsime... O kas toks Le- 
opoldas Kavalskis? 

— Šitą man pametėjo Edis, — Velda suraukė ant- 
akius. — Nežinau, ar jis mums kuo nors pravers. Kartą, 
kai Berta naktiniame klube šoko striptizą, dėl jos kilo 
peštynės, ir tas Kavalskis vos ne mirtinai primušė du ją 
kabinusius vyrukus. Atsitiktinai ten pasipainiojo reporte- 
ris ir dviejų peštukų nuotrauka atsidūrė pirmuosiuose laik- 
raščių puslapiuose. Praslinkus mėnesiui, viskas pasikar- 
tojo pagal tą patį scenarijų: striptizas, skandalas, mušty- 
nės, nuotraukos skandalų kronikos skiltyje. Edis labai ge- 
rai prisiminė tuos įvykius. 

— Ką mes žinome apie tą Kavalskį? 

— Sprendžiant iš fotografijų, jis — profesionalus bok- 
sininkas. Tokio snukio nė su niekuo nesupainiosi. Aš sura- 
dau šio sporto autoritetus, ir jie man patvirtino, kad Ka- 
valskis kažkada neblogai pasirodydavo ringe. Jo karjera 
baigėsi, kai per treniruotę susilaužė ranką. Paskui jis din- 
go iš trenerių akiračio ir savo pavardę demonstravo tik 
skandalų kronikos skiltyje. Po antrųjų muštynių jį gatvėje 
partrenkė nenustatytas automobilis. Pagal draudimo kom- 
panijos dokumentus tai buvo nelaimingas atsitikimas. Uo- 
das snapo neįkiš į taip tvirtai suręstą versiją. 

— Ar tuo tiki? 

— Kodėl gi ne? 

-— Kažkodėl Bertos Torn klientai dažnokai žūsta au- 
toavarijose. 

Nežvilgtelėjęs į medicinos kortelės kopiją, įkišau ją 
atgal į voką. 

— Tau neįdomu? — Velda nepatenkinta papūtė lūpas. 

— Geriau pati trumpai papasakok jos turinį. 

— Nieko įdomaus. Berta Torn lankėsi pas gydytoją 
Martiną Soberinį. Jis nustatė, kad ji serga aštria neurozės 
forma ir pasiūlė kurį laiką pasigydyti ligoninėje. Berta pa- 
sinaudojo šiuo patarimu. Gydymo kursas turėjo tęstis tris 
savaites. 

— Na, mums iš to maža naudos, — suburbėjau. — Ne- 
matau nė vieno siūlelio, kurį vertėtų truktelėti. 

— Tada reikia traukti visus iš eilės, — patarė Velda. 

— Rankų neužteks. Ir kuo ta Berta Torn traukė vyrus? 
Net senatorius Geifis ja susižavėjo... 

— Čia kaip tik viskas aišku. Jis viengungis, taigi turi 
teisę vaikščioti su jaunomis merginomis. Nors juos matė 
drauge vos keletą kartų. 

— Ar Bertos bjografijoje nėra kokio kabliuko? 

— Bent jau aš neradau. Ji gimė 1920 metais Pitsbur- 
ge. Tėvas — švedas, motina — italė. Du kartus lankėsi 
Europoje. 1928-ais buvo Švedijoje, 1940-ais — Italijoje. 
Gyveno bohemišką gyvenimą, neužsilaikydavo nė viena- 
me darbe. Pastaruoju laiku išleisdavo daugiau nei uždirb- 
davo. 

— Simpatiškai merginai su jos privalumais tai visai 
nesunku. Greičiausiai tai buvo Evelo pinigai. 

— Vadinasi, labiausiai iš tos kompanijos mus domina 
Evelas? — Velda pamojavo sąrašu. 


— Būtent, — patvirtinau. — Dabar jis čia, Niujorke. 
Patas turi jo adresą. 
— Nori, kad juo užsiimčiau aš? — Veldos akyse 


šmėkštelėjo nerimo šešėlis. 

— Pradėsi tu. Aš imsiuosi Evelo, kai tik baigsiu kitus 
reikalus. 

— Kaip man pradėti? 

— Pasistenk su juo susipažinti. Pageidautina, kaljam 
kas nors tave pristatytų. Galvą guldau, paskui viskas eis 
lyg sviestu patepta. Įsidėmėk visas jo šnekas. Stebėk jo pa- 
Žįstamus. 

— O jei jis manimi nesušidomės ir aš nieko nepešiu? 

— Tau pasiseks, mažyte, nė kiek tuo neabejoju. Jei tik 
pati to norėsi. Ar ginklą turi? 

— Taip, — jos žvilgsnis iškart suledėjo. 

— Kur jį nešioji? 


— Spėk. 

— Nenoriu spėlioti, — aš kritiškai apžvelgiau jos pui- 
kią figūrą. 

— Peties dėkle kairėje. 

— Niekada nepasakyčiau, — nustebau. — Tai vienas 


iš moteriško biusto privalumų. 

Užsimokėję mes išėjome iš baro ir Velda su ta pačia 
užburiančia gracija įsėdo į taksi. Aš žinojau, kur ji važiui- 
ja, ir mano sielą katės nagais draskė nerimas. 

Aš susistabdžiau taksi ir pasukau į Brukliną. Pirmiau- 
sia aplankiau namą, kuriame dar vakar gyveno Lili Karver. 
Kaimynai pasakė, kad ji išvažiavo. Niekas pas ją nebuvo 
atėjęs, niekas apie ją neklausinėjo. 

Tada užėjau pas vieną seną bičiulį, daug metų išdir- 
busį skandalų kronikos reporteriu. Jis jau seniai metė tą ne 
itin garbingą ir pavojingą užsiėmimą, apie kurį priminė tik 
virtinė peilio ir kulkų padarytų randų ant jo kūno. Niekas 
tiek nežinojo apie mafijos gyvenimą, kiek jis. Tiesiog nuo- 
stabu, kad jį paliko gyvą. 

Iš jo išsinešiau aplanką, pilną popierių, už kuriuos bet 
kuris bulvarinis laikraštis būtų atseikėjęs nemenką krūve- 
lę žalių. Bet aš juos gavau nemokamai. 

— Būk atsargus, — atsisveikindamas perspėjo mane 
bičiulis. — Dabar tu nešiesi asmeninę bombą. Kad tik ji 
nesprogtų. 

— Grąžinsiu tau šią bombą po poros valandų. 

Įsitaisęs baro galiniame kambaryje, peržiūrėjau visus 
gautus dokumentus, paskui pasiunčiau juos paštu savo drau- 
gui WSporteriui. Mano smegenyse nusėdo tiek faktų, jog bū- 
tinai turėjau juos išanalizuoti ir surūšiuoti. 

Evelo ir Bilio Misto pavardės figūravo tik senose by- 
lose, kol jie dar buvo teikiantys vilčių smulkūs pašlemė- 

kai. Dabar savo aplinkoje jie vertinami aukštai, tad infor- 
macijos srautas apie juos visai išsekęs. Jie nieko nežudo ir 
neplėšia, jie tik duoda įsakymus ir dalijasi prisivogtą tur- 
tą. Remiantis turimais duomenimis, jie stovi šalia mafijos 
boso sosto, bet kas būtent užima tą sostą, man nepavyko 
išsiaiškinti. Įdomu, ar pasiekė nusikalstamo pasaulio kara- 
liaus ausis mano paskleistas gandas? 

Čia mano dėmesį patraukė ant baro slenksčio išdy- 
gęs tipas. Jį vadino Peliuku Baso, kuris didžiąją savo gy- 
venimo dalį užsiiminėjo neteisėta veikla. Jis pažinojo vi- 
sas miesto padugnes, ir visi pažinojo jį. Iš Peliuko elge- 
sio galėjai spręsti, kokiai Niujorko vagių ir žudikų kastai 
priklauso vienas ar kitas tipas. Paprastai jis draugiškai su 
manimi sveikindavosi, bet dabar net akimi nemirktelėjo į 
mano pusę. Kažkodėl šis baras jam iškart nebepatiko, ir 
Peliukas būtų išėjęs, net žodeliu nepersimetęs su mani- 
mi, bet aš visai atsitiktinai įkišau ranką į kišenę, siekda- 
mas žiebtuvėlio. 

Tai išvydęs Baso net nepabalo, o tiksliau, pažaliavo. 
Aš pamojau jam pirštu ir vyrukas virpančiomis kojomis pri- 
siartino. 

— Misteri Hameri, aš nieko blogo jums nepadariau, — 
iškart suinkštė jis. 

—- Man tiesiog patinka tavo draugija, Peliuk, — nura- 
minau jį. — Nori išgerti? 

— Paleiskite mane, misteri Hameri, — jis baugščiai 
dairėsi į šonus. 

— Tu ką, manęs bijai? — nustebau neapsakomai. — 
Kas gi nutiko? 

— Kalbama, kad nuo jūsų geriau laikytis atokiau, — 
sumykė Peliukas. 

— Kas kalba? 

— Taip... įvairūs Žmonės, — išsisukinėjo jis. — Gre- 
ta jūsų net stovėti pavojinga. Už tai mane gali pakarti 
už kojų. 

— O aš maniau, kad tu mano draugas, Peliuk. Nenu- 
jaučiau, kad tu toks bailys. Tavo siela tikrai peliuko. 

Slėpdamas akis, jis sunkiai atsiduso. Aiškiai jautėsi 
ne savo ratuose. 

— Žinoma, misteri Hameri, jūs su manimi gerai elgė- 
tės. Negaliu skųstis... Bet tai nereiškia, kad mes draugu- 
žiai. Juk aš mažas žmogelis, su niekuo nenoriu pyktis. O 
jei jūs mėgstate nemalonumus, tai jūsų problema... 

— Niekas nemėgsta nemalonumų, Peliuk, — pamo- 
komai ištariau. — Bet kartais jų neišvengsi. Kitą kartą, kai 
pačiupsiu tave už rankos, nebūsiu toks atlaidus. 

Vargšelio veidas ištįso. 

— Jūs gi Žinote, aš ne angelas, misteri Hameri, ir su 
įstatymu dažnokai susipykstu. Bet verčiau sėsiu į belangę 
nei broliausiuosi su jumis. Tai reikštų pasirašyti sau mir- 
ties nuosprendį. | 

Atrodo, dar truputis, ir jis privarys į kelnes. 

— Aš ką, užkrečiamas? — mano nuostaba liejosi per 
kraštus. — Nuo kada su manimi negalima kalbėtis? 

— Nelaikykite manęs kvailiu, misteri Hameri. Juk jūs 
puikiai viską suprantate. Na kam jums toks mažas žmogelis 
kaip aš? Kodėl jūs norite prišaukti bėdą ant mano galvos? 

— Peliuk, aš nieko nesuprantu. Nuo kada aš tapau 
raupsuotuoju? Paaiškink. 

— Atstokite! Į mus ir taip visi Žiūri. 

— Ne, tu pasakysi, bičiuli. Kitaip rytoj visi sužinos, 
jog tu mano geriausias draugas ir patikėtinis, — aš drau- 
giškai apkabinau jį per pečius. 

— Misteri Hameri, — sudejavo Peliukas, — aš viską 
pasakysiu, tiktai paleiskite mane! 

— Na! 

— Po miestą sklando gandai, kad jūs nusprendėte at- 
siskaityti su kai kuriais žmonėmis... 

— Su kokiais? — aš papurčiau jį kaip skudurų maišą. 

— Su labai galingais žmonėmis, — sukuždėjo jis, mėš- 
lungiškai kabindamasis į baro kraštą. — Su mafijos žmo- 
nėmis. Jūs tiesiog pakvaišote, misteri Hameri! Dabar visi 
lenksis jūsų per kvartalą. Jūs pats užmezgėte sau kilpą, lieka 
tiktai timptelėti už jos galo. Čarlis ir Gražuolis jau... 

Baso užspringo supratęs, kad prasiplepėjo. 

— Baik, jei jau pradėjai, — rūsčiai amtelėjau. 

Mano akyse jis perskaitė kažką, kas iškart atrišo jo 
liežuvį. Kuo jau kuo, bet drąsuoliu šio vaikino pavadinti 
tikrai negalima. 

— Carlis ir Gražuolis jau gavo avansą už jūsų sielą. 
Jie laksto po Brodvėjų, tikrindami iš eilės visas skyles. La- 
bai skuba. 

— Kodėl? 

— Matyt, jiems pažadėjo priedą už skubų darbą. 

Peliukas suprato, kad jau priplepėjo tiek, jog užsidir- 
bo ne vieną, bet iškart keletą mirčių. Drebančiomis ranko- 
mis pabandė užsirūkyti, bet jam nepavyko. Aš įkišau jam į 
burną savo cigaretę, spragtelėjau žiebtuvėliu, bet jis nie- 
kaip nepajėgė pagauti ugnies. Galiausiai Peliukas kažkaip 
prisidegė ir iškart paspringo dūmais. 

— Pats jūs, aišku, nieko nebijote, — nelaiminga mina 
sumurmėjo jis. — Norėčiau ir aš turėti tiek drąsos kaip jūs, 
misteri Hameri. Ir iš kur atsiranda tokių žmonių? 

— Visi mes nudrėbti iš to paties molio, — patikinau 
Jį. — Tiesiog reikia tvardytis ir neištižti. 

— Jūs — šaunus vaikinas, misteri Hameri. Panorėjote 
ir visus ant ausų sustatėte. Jie juk nebijo nei policijos, nei 
mero, 0 jūsų — išsigando. Susibūrė kaip nuodijami tara- 
niekas su jumis atvirai nesikaus. Jus paklos iš už kampo, 
kulka į nugarą. Todėl tam darbui ir pasamdė Čarlį Maksą ir 
Gražuolį Smolhauzą, vaikinus iš Majamio, apie jus mažai 
ką žinančius. Visi kiti turbūt pabūgo ir atsisakė. 

— Vadinasi, aš kai ką gerokai išgąsdinau, — nusišyp- 
sojau patenkintas. 3 

— Dar ir kaip, misteri Hameri! Mafijos vyrukai pui- 
kiai žino, kad juokų jūs nekrečiate. Jei jau nusprendėte ką 
nors pasiųsti į aną pasaulį, tą Žmogų jau galima laikyti ve- 
lioniu ir iš anksto ruoštis jo laidotuvėms. Tačiau šįkart jūs 
per plačiai užsimojote. Kad iš to nesigautų vien šnipštas. 
Aš tai nestatyčiau už jūsų gyvybę nė cento. 

Jis baikščiai pašnatravo į mane. 

— Jei totalizatoriuje prasidės lažybos dėl mano gyvy- 
bės, drąsiai statyk už mane visas savo pajamas — tapsi mi- 
lijonieriumi, — nusikvatojau. 

— Norėčiau tikėti... Regis, Žinia, kad jus medžioja du 
kileriai, visai jūsų nesujaudino, misteri Hameri. 

— Tai jie tegul bijo ir jaudinasi. Gali perduoti mano 
žodžius tiems laikinai gyviems galvažudžiams, jei juos kur 
nors sutiksi. 

— Nesirengiu nieko perdavinėti... — burbtelėjo Pe- 
liukas. 

— Perduosi. Visi žino, kad tu mafijos pasiuntinukas. 
Pasakyk jiems, kad manęs medžiojančių gangsterių bijau 
tiek, kiek ir musės. Jie kieti, bet aš kietesnis. Jie vikrūs, 
bet aš vikresnis. Aš nuspirsiu juos nuo savo kelio ir 1m- 
siuosi vadeivų. Taip, taip, man reikalingi patys bosai. Žmo- 
nės, laikantys vairą. Žmonės, tampantys marionečių siūle- 
lius. Aš prisikasiu iki jų. Tegul iš anksto užsisako sau pa- 
maldas. Kad ir kur jie slėptųsi, nors ir po Žeme, aš vis tiek 
juos rasiu. Tegul vengia langų ir durų, tegul nekiša nosies 
į gatvę be amens sargybinių, tegul nuolat laiko pirštą ant 
gaiduko. | 

— Ko jūs taip siuntate, misteri Hameri? — drebančiu 
balsu suvapėjo Peliukas. 

— Jie nužudė moterį ir norėjo pakišti mane kaip žmog- 
žudį. Be to, sudaužė mano mėgstamiausią automobilį. Jis 
buvo pagamintas pagal užsakymą ir spausdavo daugiau nei 
šimtą mylių per valandą. Argi to maža nuožmiam kerštui? 

— Jūsų reikalas, misteri Hameri, — sumurmėjo Pe- 
liukas. — Aš jus perspėjau... Ar galiu eiti? 

— Kulniuok! Jei tau dar ne vėlu į tualetą, tai jis kairėje. 

— Aš jau kaip nors... — jis mostelėjo atsisveikinda- 
mas ir nuspūdino prie išėjimo. 

Atsidūręs gatvėje, Peliukas kurį laiką stypsojo kaip 
stulpas, paskui ėmė karštligiškai mostaguoti rankomis, 
kviesdamas taksi. Aš apmokėjau sąskaitą ir nužingsniavau 
prie telefono kabinos. 

Patas, kaip ir tikėjausi, dar nemiegojo. 

— Klausau, — amtelėjo jis į ragelį. 

— Tai aš, Maikas. ' 

— Džiaugiuosi, kad tu gyvas ir sveikas. 

— Kol kas gyvas. Bet mane medžioja du mafijos sam- 
diniai. 

— Žinai jų pavardes? 

— Čarlis Maksas ir Gražuolis Smolhauzas. Kalbama, 
kad jie iš Majamio. 

— Hm... Autoritetai, nieko nepasakysi. 

— Kuris iš jų pavojingesnis? 

— Jie visada dirba kartu ir papildo vienas kitą. Bet 
vyresnysis, manau, Maksas. 

— Ką apie jį Žinai? 

— Buvęs policininkas. Pistoletą nešioja ant klubo. 

— Ačiū. 

— Į sveikatą. 

Vadinasi, safari jau prasidėjo. Tai beveik įdomu. Vi- 
sagaliai ir neliečiami valdovai įsakė pašalinti nevykėlį pri- 
vatų detektyvą, išdrįsusį nepagarbiai apie juos atsiliepti. 
Pamatysim, ar jiems pavyks. Jie pratę Žaisti į vienus var- 
tus ir pagal savo taisykles. O šįkart ant jų kelio pasipainio- 
jo Žmogus, nevengiantis kovos ir niekada neprašantis pa- 
sigailėjimo. Tie žmonės turi viską: pinigus, ryšius tarp po- 
litikų, parsidavėlišką žiniasklaidą, legioną samdomų žudi- 
kų. Ir tik aš jiems kliudau kaip akmuo vidury kelio. Jie 
žino, ko gali laukti iš policijos ir kokį pavojų jiems kelia 
Kongreso komisija. Jie kaip skydais apsistatę gudragalviais 
advokatais, visada surandančiais kokią nors landą įstaty- 
muose. O aš niekinu įstatymus ir pasikliauju tik savo re- 
volveriu. Būtent tai jiems ir nepatinka. Vienas dalykas — 
įsakyti sunaikinti eilinę auką, 0 visai kas kita — patiems 
drebėti dėl savo kailio. Jie žino, kad mums visiems neuž- 
teks vietos šiame pasaulyje. Kažkas privalės pasitraukti. 
Jie arba aš. 

Artimiausiame tabako kioske aš nusipirkau pakelį ci- 
garečių ir pasukau tiesiai į Brodvėjų — pasitikti medžio- 

tojų, jau gavusių avansą už mano mirtį. Nepavydžiu jums, 

vaikinai. Jums lemta iš medžiotojų virsti medžiojamaisiais. 
. S " . „89 

O jums tai gali ir nepatikti. 


8 skyrius 


Tik turėdamas pakankamai gerus ryšius laikraštyje 
“Gloub", galėjau surasti seno laikraščio iškarpą su Žinute 
apie Bertos Torn meilužio Nikolo Reimondo mirtį. 

Reimondą, einantį pėsčiųjų perėja, partrenkė automo- 
bilis tuomet kai keitėsi šviesoforo signalas. Smūgis buvo 
toks baisus, kad nuo šaligatvio nuskriejęs kūnas išdaužė 
net parduotuvės vitriną. Įvykį matė tik vienas įkaušęs val- 
kata, besitrinąs už kokio pusės kvartalo nuo perėjos. Jis 
neprisiminė nei automobilio markės, nei numerio. O be to, 
straipsnelis turėjo potekstę: kelio įvykių būtų mažiau, jei 
municipalitetas pasirūpintų naktiniu gatvių apšvietimu. Ten 
pat radau Reimondo adresą ir firmos, kurioje jis dirbo, pa- 
vadinimą. š 

Iš redakcijos aš paskambinau namo valdytojui. Sis 
klaikiu itališku akcentu patikino labai gerai prisimenąs mis- 
terį Reimondą ir baisiai apgailestaująs dėl jo mirties. Tai 
buvęs gerai išauklėtas, malonus žmogus, visada laiku ap- 
mokantis sąskaitas ir neužmirštantis arbatpinigių. Su jo- 
kiais įtartinais tipais jis nebendraudavęs, negerdavęs, ne- 
Žaisdavęs azartinių Žaidimų ir nesivežiodavęs pas save mer- 
gyčių. Na, tiesiog angelas, o ne žmogus. Padėkojęs valdy- 
tojui, įnikau į Volterio Makgrato biografiją. Čia man padė- 
jo reporteris Rėjus Dikeris, garsėjantis įvairiapusiškomis, 
bet ne visada nepriekaištingomis pažintimis. 

Porą kartų skambtelėjęs, jis pranešė: Makgratas mėgsta 
linksmintis abejotinos reputacijos skylėse ir visur kartu 
tamposi smagias mergužėles. Šįkart jis apsistojo praban- 
giame viešbutyje Medisono aveniu. Ir be to, atrodo, jo rei- 
kalai klostosi neprastai. 

— Gal prisimeni boksininką Leopoldą Kavalskį? — 
paklausiau Rėjaus. 

— Žinoma, — atsiliepė jis, net nepasirausęs savo ar- 
chyve. — Puikiai jį atsimenu. Geras vaikinas buvo. Jei ne- 
būtų susilaužęs rankos per treniruotę, tai gal būtų tapęs ša- 
lies čempionu. Pamenu, mes visi gailėjomės dėl jo nepasi- 
sekusios karjeros. 

— Kuojjis vertėsi, palikęs ringą? 

— Reikia pagalvoti, — Rėjus patrynė kaktą. — Iš pra- 
džių dirbo barmenu Edžio Runio įstaigoje. Paskui iš ten 
išėjo ir ėmė treniruoti jauniklius. Bet neilgai... Luktelk, aš 
tuoj paskambinsiu į sporto skyrių. Jie turi žinoti ką nors 
apie Kavalskį. 

Dikeris pakėlė telefono ragelį ir ėmė gyvai plepėti su 
savo bičiuliais. Staiga jo veidas apniuko, galbūt penkias 
minutes jis tylėdamas klausėsi monotoniško balso, kažką 
bubenančio kitame laido gale. 

— Taėebent, — atsiduso jis dėdamas ragelį. 

— Kas nutiko? 

— Pastaruoju laiku Kavalskis dirbo privačių detekty- 
vų biure. 

— Detektyvu? 

— Ne, asmens sargybiniu. Jis saugojo kažkokią mer- 
giną, kuri, tiesą sakant, žuvo prieš keletą dienų. 

— O kaip mirė Kavalskis? 

— Jį suvažinėjo sunkvežimis. 

— Užsakyta žmogžudystė? 

— Ne. 

— Iš kur žinai? 

— Sunkvežimio vairuotojas dešimt metų vežiojo juo 
alų. Jis turi penkis vaikus. Pervažiavęs Kavalskį, jis verkė 
šalia jo lavono. Ar tau panašu į žudiką? 


— Liudininkai? 

— Nė vieno. 

— Ačiū už informaciją, Rėjau, — aš pakilau ir užsi- 
dėjau skrybėlę. — Tikiuosi, labai tavęs nenuvarginau? 


— Nieko tokio. Jei reikės pagalbos, kreipkis bet kada. 
— Rink žinias apie šią trijulę. Jei iškapstysi ką nors 
įdomaus, skoloj neliksiu. 

— Tu gi žinai, Maikai, pinigų iš draugų neimu. 
— Kalbu ne apie pinigus. Gausi sensaciją. 


— Sutarta! — šūktelėjo jis trindamas rankas. — Jei 
jau tu, Maikai, taip įsijuosąs darbuojiesi, tai medžiaga bus 
pritrenkianti. 


Rėjus buvo nugeibęs, niekuo iš minios neišsiskirian- 
tis vyrukas visada tuščiomis kišenėmis. Tačiau jis turėjo 
išskirtinį talentą pirmas atsirasti įvykio vietoje ir tuoj pat 
užčiuopti esmę. Tai buvo reporteris iš prigimties. 

Mes šiltai atsisveikinome ir aš leidausi ieškoti gydy- 
tojo Soberinio, kuris rūpinosi Bertos Torn sveikata. Savo 
kabinetą Soberinis buvo įkūręs vienoje iš geriausių miesto 
vietų, puikiame balto akmens pastate priešais Centrinį par- 
ką. Lentelė su nurodytomis darbo valandomis tik tvirtino, 
kad šiuo laiku gydytojas sėdi savo kabinete. 

Kabinetas buvo apstatytas su ta akių nerėžiančia pra- 
banga, kurią sau gali leisti tik turtingi žmonės. RAmių pilkš- 
vai melsvų tonų paveikslai, baldai, kilimai derėjo vienas 
su kitu, jaukiai nuteikdami pacientus. 

Priimamasis buvo tuščias. Aš nusileidau į krėslą ir jau 
ruošiausi užsirūkyti, kai į kambarį įžengė medicinos se- 
suo. Mano ranka apmirė pusiaukelėje. 

Būna mielų moterų. Būna gražių moterų. Būna labai 
gražių. Ir būna tokių, kurių pasirodymas nukrečia vyrus 
kaip žaibo smūgis. Nepajėgiu žodžiais išreikšti mane už- 
valdžiusio jausmo, kai išvydau tą būtybę. Tą akimirką ne- 
būčiau galėjęs prisiminti net savo vardo. 

Neįmanoma aprašyti jos išvaizdos, nes nė viena pa- 
saulio kalba neturi žodžių, galinčių nupiešti tobulybę. Kaš- 
toniniai plaukai, tokio pat atspalvio akys ir iš proto varan- 
tis balsas — tai tik blankus jos paveikslo atspindys. Leng- 
vas šypsnys nuplazdėjo jos lūpomis, kai pastebėjo mane 
ištikusią šoko būseną. 

Pajutęs, kad raustu kaip mokinukas, skubiai užsirū- 
kiau, net neklausdamas leidimo. Dūmų užuolaida tikėjausi 
prisidengti savo suglumusią fizionomiją. Tai ją šiek tiek 
nustebino. Matyt, kiti vyriškos lyties asmenys pavirsdavo 
druskos stulpais. 

— Kuo galėčiau padėti, misteri? — paklausė ji. 
— Aš pas gydytoją. Ar jis kabinete? 
— Dabar ten yra pacientas. Jums teks palaukti. 


— Gerai. 2 
— Kiek suprantu, jūs pas mus pirmąkart? 
— Taip. 


— Tada prašau užeiti į registratūrą, aš užpildysiu jums 
kortelę. | 

— Matote, — sumurmėjau negailestingai dūmydamas 
cigaretę, — aš atėjau pas gydytoją, turėdamas visai kitų 
tikslų. Be to, sveikata kol kas nesiskundžiu. 

— Štai kaip? — ji nustebusi kilstelėjo antakius. — Ne- 
manau, kad tokiu atveju gydytojas skirs jums laiko. 

— Sutinku sumokėti už vizitą kaip priklauso, — sku- 
biai patikinau. 

— Net nežinau, — tęsiamai suulbėjo deivė. — Pir- 
miausia jums teks išdėstyti man savo vizito tikslą. 

— O gydytojas dar ilgai bus užsiėmęs? 

— Mažiausiai pusvalandį. 

— Tada verčiau pasikalbėsiu su jumis, — aš persėdau 
arčiau jos. — Mano pavardė — Maikas Hameris, aš — pri- 
vatus detektyvas. Mane domina viena jūsų pacientė Berta 
Torn. Soberinis ją konsultavo. Jis patarė jai atsigulti į psi- 
chiatrinę gydyklą. 

— Taip, aš prisimenu šią pacientę, — linktelėjo gražio- 
Ji sesutė. — Jos kortelė yra kitame kambaryje. Eime tenai. 

Mes įžengėme į nedidelį kambarėlį su vieninteliu lan- 
gu, kuriame buvo įrengta kartoteka. Tvarkingai išlyginusi 
sijoną gražuolė atsisėdo už rašomojo stalo ir atsivertė kaž- 
kokį žurnalą. Šypsodamasi ji kreipėsi į mane: 

— Jūs, kaip ir dauguma vyrų, pervertinate savo svei- 
katą. Arba tiesiog bijote gydytojų. 

— O moterys nebijo? 

— O, jos randa dešimtis neegzistuojančių ligų. Jeigu 
ne pacientės, seniai būtume subankrutavę. 

Ji, ištraukusi iš spintos aplanką su ligos istorija, grįžo 
prie stalo. 

— Įdomu, ką tokia gražuolė kaip jūs gali rasti tokiame 
nuobodžiame darbe, — sumurmėjau rydamas ją akimis. 

— Turtus ir šlovę, — suskambėjo juoko varpeliai. — 
Negi nesimato? 

— O jei rimtai? 

— Ar jums įdomu? 

— Labai! 

— Aš baigiau medicinos seserų kursus ir gavau diplo- 
mą. Bet savo nelaimei sutikau dalyvauti grožio konkurse 
ir. laimėjau pagrindinį prizą. Turbūt numanote, kaip tai su- 
suko galvą kvailai mergiūkštei. Svajodama apie kino 
žvaigždės laurus patraukiau į Holivudą. Viskas, ką pasie- 
kiau — vaidmenys masuotėje. Mano aktorės karjera baigė- 
si pakelės restorane. Metus padirbėjusi padavėja, įgavau 
proto. Štai kodėl grįžau namo ir dirbu medicinos seserimi. 

— Negaliu patikėti, kad prodiuseriai neatkreipė į jus dė- 
mesio. Pro tokią merginą nė vienas vyras ramiai nėpraeitų. 

— Deja, aš pasirodžiau esanti nefotogeniška, — ji gūž- 
telėjo pečiais. 

— Niekada tuo nepatikėsiu! — karštai paprieštaravau. 

— Ačiū už komplimentą, misteri Hameri, bet yra taip, 
kaip yra, — suburkavo ji. — Prašau parodyti draudimo 
kompanijos įgaliojimą, o tada galite pildyti savo popierius. 

— Matote, aš dirbu ne draudimo kompanijai, — su- 
trikau. | 

— Stai kaip? — ji nustebusi žvilgtelėjo į mane ir už- 
vertė aplanką. — Tokiu atveju vargu ar galiu jums būti nau- 
dinga. Informacija apie mūsų pacientų sveikatą — griežtai 
konfidenciali. 

— Berta Torn negyva. Ją nužudė prieš kelias dienas. 
Štai dėl ko mane domina duomenys apie ją. 

Medicinos sesuo krūptelėjo ir kelias minutes tylėjo, 
be paliovos glostydama pirštais aplanką. Paskui paklausė: 

— Vadinasi, jūs iš policijos? 

— Taip, — patikinau, vildamasis, kad tokia graži mer- 
gina nepareikalaus mano dokumentų. 

— Atrodo, prieš kelias dienas policininkai jau buvo 
apsilankę pas gydytoją Soberinį. 

— Tiksliai, — pritariau. — Bet dabar bylą perdavė 
man. Noriu asmeniškai patikrinti visas Bertos Torn žūties 
aplinkybes. Todėl ir užėjau pas jus. Jeigu negalite spręsti 
pati, aš palauksiu gydytojo Soberinio. 

— Ne, viskas gerai. Jei jūs iš policijos, aš galiu supa- 
žindinti jus su mis Torn ligos istorija, — ji vėl atvertė ap- 
lanką. 

— Labai jums dėkingas, — aš tiesiog tryškau manda- 
gumu. ž 

— Ji atvyko pas mus labai stipriai sudirginta. Stai gy- 
dytojo Soberinio įrašas. Jis įrašė diagnozę "isterija". Gy- 
dytojas spėjo, jog tai — pervargimo pasekmė. Be to, yra ir 
recepto kopija. Jai buvo išrašyti raminamieji vaistai. Gy- 
dytojas pasiūlė jai pasigydyti klinikoje, kur ligoniams ga- 
rantuojama absoliuti ramybė. Tai maždaug ir viskas. Stai 
analizių, papildomų tyrimų rezultatai ir simptomų aprašy- 
mas. Nėra nieko, kas galėtų sudominti policiją. 

— Gal galėčiau žvilgtelėti pats? 

— Prašau, — ji stumtelėjo aplanką. 

Pirmiausia mane sudomino Bertos Torn vardu užpil- 
dyta kortelė. Joje buvo surašyti visi duomenys apie pacien- 
tę, įskaitant jos adresą, amžių, anksčiau persirgtas ligas ir 
pirminės apžiūros rezultatus. Grafoje “kas rekomendavo" 
buvo įrašyta kažkokio Viljamo Vitono pavardė. Paskui su- 
sipažinau su pacientės siuntimo į ligoninę kopija. Ten bu- 
vo įrašyta diagnozė, siūlomas gydymo metodas ir ligoni- 
nės gydytojo patvirtinimas, jog diagnozė teisinga. 

Dar kartą peržvelgęs ligos istoriją, atidėjau ją į šalį. 
Praktiškai šio mano tyrimo nauda buvo lygi nuliui. 

— Jūs atrodote nusiminęs, — pastebėjo gražuolė. 

— Jums tik pasirodė. 

— Ar radote ką nors naudingo? 

— Kol kas nežinau. 

— Lauksite gydytojo? 

— Ne, geriau užeisiu kitą kartą. 

— Kaip norite, — ji gūžtelėjo pečiais. 

Medicinos sesuo nelydėjo manęs iki durų. Jau ant 
slenksčio aš atsigręžiau ir nuoširdžiai ištariau: 

— Jums būtinai reikėtų grįžti į Holivudą ir pabandyti 
pradėti viską iš pradžių. 

— Čia man labiau patinka, — nusijuokė ji. — Jau pa- 
Žįstu visus turtingiausius Niujorko psichus. Tarp jų ir jus. 

— Deja, aš vargšas psichas. 

Pasiuntęs atsisveikinimui draugišką šypsnį, aš palikau 
priimamąjį. 

Brodvėjus žaižaravo ir mirgėjo tūkstančiais ugnių, vi- 
siems į jį įžengusiems žadėdamas iliuzinę laimę, taip pat 
viską, ką galima nupirkti už pinigus. Pirmame po kojomis 
pasipainiojusiame bare aš išlenkiau stiklelį viskio ir ne- 
skubėdamas patraukiau tolyn, žvilgčiodamas į kiekvieną 
skylę. 

Taip aš pasiekiau Dvidešimtąją gatvę, nesutikęs jokių 
žudikų, besikėsinančių į mano skalpą. Aš turėjau tikslų tos 
porelės išvaizdos aprašymą. Žingsniuodamas susitikau ne 
vieną pažįstamą. Ceremoningai kiekvienam nusilenkdavau, 
kai kurie maloniai atsakydavo, o kai kurie paspartindavo 
žingsnį, kai kurie mesdavo rūgštų žvilgsnį. 

Vienoje užkandinėje kažkoks driskius patarė man šią- 
nakt būti itin atsargiam. 

Pusę trijų aš prasilenkiau su žudikais dešimčia minučių. 

Aš kulniavau per Brodvėjų atgal, stebėdamas, kaip už- 
sidaro restoranai ir barai. Troškulys vėl mane kamavo, bet 
užeigėlės, kurią norėjau aplankyti, barmenas pabandė už- 
trenkti duris man prieš pat nosį. Tai mane nustebino, nes 
kažkada anksčiau aš buvau jam padaręs nemažą paslaugą. 

— Kas nutiko, Endi? Tu taip nemandagiai elgiesi... 

— Atleisk, Maikai, — sumurmėjo jis, — bet aš neno- 
riu nemalonumų... 

— Vadinasi, tie ereliai, kurie manęs ieško, tave jau 
aplankė? 

— Taip, — jis linktelėjo. 

— Ar seniai tai buvo? 

— Maždaug prieš valandą. 

— Anksčiau juos pažinojai? 

— Ne. Pirmąkart juos matau. 

— Jie buvo blaivūs? 

— Užsisakė po stiklelį viskio, tačiau prie jo net nepri- 
silietė. Tas žemesnis pyko ant antrojo, kad neleidžia jam 
išgerti. 

— Aišku. | 

— Maikai, labai prašau... — Endis nuleido akis. — 
Nevaikščiok pas mane, kol tavo reikalai nesusitvarkys... 
Aš ir taip turiu daug bėdų, trūksta tik šitos... 

— Reikalas susitvarkys labai greitai. Aš paleisiu žar- 
nas tiems viščiukams. Kitąkart pamatęs, perduok jiems tai. 
Ir dar pasakyk, kad manęs neieškotų. Tegul sau sėdi kur 
nors ir laukia. Aš pats ateisiu. Vienas ir be ginklo. 

— Och, Maikai... Tu šaukiesi bėdos... 

— Tau liepiama tik perduoti mano žodžius tiems gal- 
važudiams. Įkirtai? 

— Ko čia neįkirsi, — nuolankiai kinktelėjo galvą. 

Aš vėl išėjau į gatvę ir apsidairiau. Praeivių beveik 
nesimatė. Ant kampo vienišas stypsojo policininkas. Pro jį 
prašliaužė patrulinis automobilis. Mano laimei, iš už kam- 
po išsuko taksi ir aš lyg pašėlęs sumojavau rankomis. 

Kai pasiekiau savo namus, dangus rytuose jau šviesė- 
jo. Pakilęs į savo aukštą, pasukau raktą. Kaip ir buvau pri- 
sakęs, duris iš vidaus laikė grandinėlė. Prieškambaryje bu- 
vo tamsu. Aš ruošiausi paskambinti ir pažadinti Lili, bet 
kambario gilumoje pasigirdo skubūs žingsniai. 

— Kas ten? — laibu balseliu čirkštelėjo ji. 

— Tai aš, Lili. Atleisk, kad taip vėlai. 

— Nieko, aš dar neatsiguliau. 

Prieškambaryje plykstelėjo šviesa ir pro praviras du- 
ris išvydau Lili Karver. Jos sidabro plaukai švytėjo skais- 
čiau nei elektros lemputė. 

Lili veidu nuslinko mįslinga šypsena, tokia tolima ir 
įtempta. Už kviečiančiai papūstų lūpų, už baltos dantų juos- 
tos žaviai judėjo rausvas liežuvio galiukas. Lyg užhipnoti- 
Zuotas žvelgiau į Lili akis — du juodus bedugnius šuli- 
nius. Mergina buvo įsitempusi lyg styga, tarsi kažko lauk- 
dama: nuostabaus stebuklo ar baisios bėdos. Aš niekaip 
negalėjau perprasti tos merginos. 

— Ar man kas nors skambino? — aš sunkiai nugalė- 
jau tą hipnotizuojantį stingulį. 

— Du kartus. Bet aš nekėliau ragelio, — ji nuėmė gran- 
dinėlę ir įleido mane į kambarį. 

— Teisingai padarėte, — aš rūpestingai užrakinau duris. 

Lili veidas atgijo, įgaudamas įprastą, šiek tiek nerū- 
pestingą išraišką, 0 pirštai instinktyviai perbėgo chalato sa- 
gomis, lyg tikrindami, ar visos jos užsegtos. 

— Tu dėl ko nors nerimauji? — paklausiau, atidžiai ją 
nužvelgdamas. 

— Kažkas bandė prasmukti į butą, — virpančiu balsu 
sukuždėjo ji. 

— Kaip? — aš susijaudinau. 

— Iš pradžių paskambino, o kai aš neatidariau, mėgi- 
no atrakinti duris, tačiau spyna nepasidavė, — ji šnabždė- 
jo dusdama, lyg bijodama, kad neišgirstų kas nors trečias. 

— Niekšai! — mane užliejo slogi įniršio banga, o ran- 
kos pačios susispaudė į kumščius. 

— Maikai, aš pavargau bijoti, — tyliai sušlamėjo ji. — 
Kartais aš pavydžiu Bertai. 

Aš suėmiau jos veidą rankomis ir pažvelgiau į bedug- 
nes, ašarų migla aptrauktas akis. 

— Greitai tu atsikratysi savo baimės. Visiems laikams! 
Aš tau pažadu! 

Jos putlios, tarsi kviečiančios, lūpos beveik lietė ma- 
no veidą. Mūsų lūpos suartėjo, bet jau kitą akimirką ji at- 
šlijo nuo manęs. Jos žvilgsnis meldė pasigailėjimo. Prisi- 
miniau jos Žodžius apie šaunų vaikiną Maiką Hamerį, ku- 
ris niekada neįžeistų bejėgės merginos, ir nevalingai ženg- 
telėjau atgal. 

Vikriai pasisukusi Lili nubėgo į savo kambarį. Netu- 
rėdamas jėgų net nusirengti, griuvau į savo mėgstamiausią 
krėslą. Atsiliepė visi tos be galo ilgos dienos išgyvenimai. 
Tos mane apėmusios būsenos negalėjai pavadinti nei sap- 
nu, nei realybe. Man vaidenosi, kad vėl sėdžiu prie savo 
automobilio vairo ir žibintų šviesa išgriebia iš tamsos ne- 
didukę merginos figūrėlę. Šaižiai žviegia stabdžiai, tačiau 

automobilis iš inercijos rieda pirmyn ir mergina šviesiu ap- 
siaustu nenumaldomai artėja. Jos veidą sukausto siaubas, 
o iš krūtinės išsiveržia riksmas. Paskui smūgis ir automo- 
bilis pakyla aukštyn. Aš atsisuku ir pamatau sudarkytą kū- 
ną. Tai aš ją nužudžiau, aš... 

Tikrovėn mane grąžino čirškiantis telefonas. Aš auto- 
matiškai pakėliau ragelį ir suburbėjau: 

— Taip? 

— Tai Maikas Hameris? — susniaukrojo įtaikus balsas. 

— Būtent. Kas kalba? 

— Tai nesvarbu. Aš tiesiog noriu atsiprašyti už visus 
jums suteiktus nemalonumus. Mirusios merginos, aišku, ne- 
begrąžinsi, bet vietoj sudaužyto automobilio jūs gausite 
naują. Jis, beje, jau stovi prie įėjimo. Jūsų vardu užpildyti 
dokumentai guli ant užpakalinės sėdynės. Jums belieka už- 
regisruoti automobilį ir gauti numerius. 

Ragelyje įsivyravo tyla. Nepažįstamasis sunkiai alsa- 
vo, 0 aš vis dar nepajėgiau sudėlioti minčių. 

— Na ir kam aš turiu būti dėkingas už tokią dosnią 
dovaną? — sarkastiškai amtelėjau. 

— Tai ne dovana, misteri Hameri, o žalos atlyginimas. 
Užmirškime praeitį ir taikiai išsiskirsime. 

— Įdomu, kaip tai atrodys? 

— Imkite automobilį ir važiuokite atostogauti. Dviem, 
o dar geriau trims mėnesiams. Visos jūsų išlaidos bus ap- 
mokėtos. 

— O jei aš atsisakysiu jūsų dovanos? 

— Tada palikite automobilį ankstesnėje vietoje. Jį nu- 
varys kitam savininkui. 

— Klausyk, bičiuli! — įžūliai nusikvatojau. — Ma- 
nau, vežėčias aš paimsiu, bet atostogauti kol kas nesiren- 
giu. Taip ir įsikalk sau į makaulę. 

— Elkitės, kaip išmanote. 

— Taip ir darysiu! — viauktelėjau, bet mano manda- 
gusis pašnekovas jau buvo padėjęs ragelį. 

“Cia tai numeris, — susimąsčiau. — Po Brodvėjų slam- 
pinėja samdyti žudikai, jau gavę avansą už mano skalpą, o 

jų šeimininkai apdovanoja mane nauju automobiliu. Ką tai 
galėtų reikšti? Negi susitaikymo ženklą? Bet juk jie pui- 
kiai mane pažįsta ir net nesistengė per daug įkalbinėti. Jie, 
matyt, nujautė neigiamą atsakymą. Taip, šį reikaliuką bū- 
tina išsiaiškinti". 

Gultis jau nebuvo prasmės: žadintuvas turėjo sučirkš- 
ti už pusvalandžio. Aš surinkau pažįstamo mechaniko Bo- 
bo Gelio numerį. 

— Jau pabudai, Geli? 

— Pusryčiauju, misteri Hameri, — santūriai atsakė šis. 

— Ar negalėtum pakeliui į darbą užšokti pas mane? 
Nusipirkau naujas vežėčias ir noriu išgirsti tavo nuomonę. 

— Gerai, misteri Hameri. Būsiu po pusvalandžio. 

Visa burna žiovaudamas, nusileidau žemyn ir iškart 
pamačiau man skirtus ratus. Tai buvo naujutėlis tamsiai rau- 
donas fordas su atlošiamu viršumi. Saulėtekio gaisuose ma- 
šina spindėjo kaip deimantas. Jos chromuotos detalės spin- 
dėjo lyg veidrodis. 

— Sveikinu, misteri Hameri, — ištarė savo senu kle- 
daru privažiavęs Bobas. — Nuostabus kūrinys. Pagaliau iš- 
mokote pasirinkti automobilius. 

— Cia ne vien mano nuopelnas, — kukliai prisipažinau. 

— O ko jums reikia iš manęs? — pasidomėjo Bobas. — 
Gal jį pravažinėti? 

— Manau, šis daiktas užminuotas. Tu privalai rasti ir 
nukenksminti sprogstamąjį užtaisą. 

— Juokaujate, misteri Hameri? — Bobas įbedė į ma- 
ne nepatiklias akis. 

— Visai ne. Aš iki skausmo nepatinku kai kuriems 
žmonėms. Jiems nepavyko nugalabyti manęs įprastomis 
priemonėmis. Tad atsiuntė šią dovanėlę, tikėdamiesi, jog 
aš kaip tikras kvailys įjungsiu variklį, o kitą akimirką iš- 
lėksiu į dangų. 

— Na, jei jūs tikras... — abejodamas pradėjo Bobas. 

— Aišku, tikras, — pertraukiau jį. — Dar daugiau, aš 
įsitikinęs, kad jie numatė mano reakciją. Jie žino, kad aš 
būtinai įtarsiu piktus kėslus. Tad ši bombelė bus patikimai 

paslėpta. Galime laukti ir kitokių pavojingų siurprizų. Imie- 
si to darbo, Bobai? 

— Net nežinau, — jis pasikasė ausį. — Nesinori rizi- 
kuoti gyvybe už šimtą dolerių. 

— Vadinasi, gausi du. Tik išpurtyk ją nuo viršaus iki 
pat apačios. 

— Hm, du... — jis susimąstė. — Na, tai jau kitas rei- 
kalas. Už du šimtus galima ir surizikuoti. Jei kas, pinigus 
atiduosite Žmonai... 

Jis paskambino į darbą, gavo išeiginę ir pradėjo skru- 
pulingai rakinėti automobilį. Aš nemėgstu trukdyti dirban- 
čiam Žmogui, tad patraukiau užkąsti į artimiausią restora- 
ną. Kai po poros valandų grįžau atgal prie išnarstyto for- 
do, Bobas mąsliai sėdėjo prie vairo. 


— Na, kokie rezultatai? — paklausiau. — Tikiuosi, 
kad rūkyti galima? Nesusprogsiu? 
— Rūkykite, — mielaširdingai leido Bobas. — Prie 


uždegimo spynelės buvo prijungtos šešios dinamito trin- 
kelės. Radau jas per pusvalandį. 

Bobo veidas buvo rūškanas. 

— Tu sunerimęs, Bobai? Bijai, kad neužmokėsiu tau 
dviejų šimtinių? 

— Bijau, kad dviejų šimtinių bus maža. Pernelyg nai- 
vus šis užtaisas. Kažkur lindi gudresnis siurprizas. 

— Tada ieškok jo. 

— Tai kad jau išgraibiau kiekvieną varžtelį. Tikriau- 
siai Čia pasidarbavo aukštos klasės profesionalas. 

— Tuo net neabejoju. Tie žmonės, kurie mane medžio- 
ja, samdo tik pačius geriausius specialistus. Tau iki jų toli 
kaip ligi Andromedos ūko. Kertu iš šimto dolcų, kad nera- 
si to daikčiuko. 

— Šimto? — jis primerkė vieną akį. 

— Taip. 

— Kertam. 

Bobas pasiėmė kuprinę su įrankiais ir palindo po auto- 
mobiliu. Aš stovėjau greta ir laukiau, klausydamasis veržlia- 
rakčio skimbčiojimo. Po dešimties minučių raudonas ir su- 

prakaitavęs Bobas jau krapštėsi prie variklio, kažką bur- 
bėdamas sau po nosimi. 

Viską patikrinęs Bobas puolėsi prie prietaisų skydo. 
Mechanikas jį nuėmė ir ėmė narplioti laidelių raizgalynę. 

— Aha, — staiga suniurzgė jis. — Čia kažkas yra! 

Bobas vėl nėrė po automobiliu ir dvidešimt minučių 
knyburiavo tenai, kartkartėmis iškošdamas pro dantis žo- 
delius, nepriimtinus vartoti padorioje draugijoje. 

Bobas išlindo visas paišinas, bet patenkintas. Ranko- 
se jis atsargiai laikė kažkokį įtaisą, panašų į vamzdį su iš- 
ilginiu grioveliu. Iš vieno jo galo kyšojo sprogmens galvu- 
tė ir laido galas. 

— Štai taip jie susprogdino generolo Geinio automo- 
bilį. Turėtumėt prisiminti šį atvejį, misteri Hameri. Užtai- 
sas buvo prijungtas prie spidometro. Nuvažiavus tam tikrą 
skaičių mylių, grandinė susijungia ir vežėčios lekia į orą. 
O žinote, kur jie įtaisė sprogmenį? 

— Nė nenutuokiu. 

— Ant duslintuvo paviršiaus. Apvyniojo izoliacine 
juosta, užtepliojo derva, o paskui dar ir nudažė. Neįžiūrėsi 
net pro lupą. 

— Išmesk tą šlamštą kuo toliau. Ir niekam apie tai ne- 
pasakok. Vakare išrašysiu tau čekį. 

— Gerai, misteri Hameri, — nuolankiai atsiliepė jis. — 
Vadinasi, vakare ir surinksiu jūsų automobilį. 

— Bobai, negali čia palikti krūvos metalo laužo. Jį 
ištampys vaikai ir seniokai. 

— Niekuo negaliu padėti, misteri Hameri. Klokite pi- 
nigėlius į delną, o tada aš imsiuosi darbo kuo skubiau. 

— Negi manimi netiki, Bobai? Ar nors kartelį tave ap- 
gavau? 

— Ne, ką jūs, misteri Hameri. Bet taip medžiojamas 
Žmogus gali ir nesulaukti vakaro. Iš ko tada pareikalausiu 
sąžiningai uždirbtų pinigėlių? 

Aš išrašiau jam čekį trims šimtams ir po valandos au- 
tomobilis atgavo pirmykštę išvaizdą. Įjungiau variklį, spus- 
telėjau starterį ir sklandžiai, lygiai pajudėjau iš vietos. Aš 

patenkintas suskaičiavau, kad už tris šimtus žalių įsigijau vi- 
sai neblogą daiktą. Mano nuotaika iškart pasitaisė, nors va- 
Žiavau pačiam velniui į nasrus — į svečius pas Karlą Evelą. 

Patas neklydo, sakydamas, jog Evelas mieste, bet tas 
perėjūnas per savaitę spėjo pakeisti du adresus. Aš su di- 
deliu vargu radau prašmatnią vilą, kurioje jis buvo apsi- 
stojęs. 

Namas panėšėjo į sumažintą Tadž Mahalos rūmų ko- 
piją. Aš įsitaisiau rūpestingai prižiūrimo sodo gilumoje. Ša- 
lia priebučio stovėjo spindintis kadilakas ir naujutėlis bjui- 
kas sedanas. Kažkur už namo liejosi muzika ir moteriškas 
juokas. 

Palikęs savo automobilį, kelias minutes mąsčiau, kaip 
man elgtis: įvirsti pas šeimininką be perspėjimo ar iš pra- 
džių kreiptis į liokajų. Mano apmąstymus nutraukė ką tik 
pririedėjęs šviesiai žalias mersedesas. Už vairo sėdėjusi 
moteris sveikindamasi pasignalizavo ir sustojo. 

Grožis — keistas dalykas. Gražūs visi vaikai, nepai- 
sant jų fizinio sudėjimo, gražūs visi laukiniai žvėrys. Jie 
puikūs savo laisve, savo veržlumu, tikra neišmokta graci- 
ja. Į laukinį gyvūną panėšėjo ir moteris, išnirusi iš merse- 
deso, — jauna, gyvybinga, karštakraujė gazelė, kuriai gy- 
venimas — tai šventė, o ne pilka kasdienybė. 

Vešli plaukų kupeta žvilgėjo saulės šviesoje, akyse šo- 
kinėjo linksmi velniūkščiai, o nuostabi burnelė su nuosta- 
biai išlenktomis lūpomis žavėjo savo tobulumu, vaikišku 
užsispyrimu ir išdykumu. 

Apsižvalgiusi ji išvydo mane ir nusišypsojo. 


— Labas, — linksmai pasisveikino. — Nusprendėte 
prisidėti prie mūsų kompanijos? 
— Deja, ne, — aš nutaisiau liūdną grimasą. — Aš čia 


turiu dalykinį vizitą. 

Ji susijuokė žemu gomuriniu juoku, atidengdama dvi 
eiles perlinių dantukų. Jos žvilgsnis smalsiai slydo mano 
veidu. Taip ir neradusi bent kiek pažįstamų bruožų, ji tru- 
putį susirūpinusi paklausė: 

— Jūs čia pirmąkart? 

— Taip. 

— Taigi matau, kad jūs ne toks, kaip įprastiniai šio 
namo lankytojai, — ji ištiesė man ranką. — Vadinkite ma- 
ne Miki Fraidi. 

— O aš — Maikas Hameris. 

— Mes beveik bendravardžiai, — ji sviedė man koke- 
tišką šypseną. 

— Malonus sutapimas. Bet jums teks pakeisti vardą, 
kad mūsų šiandien nesupainiotų. 

— O kodėl ne jums? — ji apsimetė nustebusi. 

— O todėl, kad aš tikrai nepanašus į kitus šio namo 
lankytojus. Aš niekada nevykdau svetimų įsakymų. 

— Vadinasi, jūs verčiate kitus žmones paklusti? 

— Nepažeisdamas jų savimeilės. 

— Tai gerai, — vėl suskambo juoko varpeliai. — Aš 
apgalvosiu jūsų pasiūlymą. Bet šiandien, jums leidus, aš 
dar pabūsiu Miki. Gerai? 

— Žinoma, mis Fraidi. 

— Jūs ieškote Karlo? — paklausė ji. 

— Įspėjote. 

— Tada aš jums galėsiu padėti. Į liokajų kreiptis be- 
prasmiška. Jis pasakys, kad Karlo nėra namuose. 

Man labai patiko tos merginos elgesys — draugiškas, 
bet be jokio familiarumo. Geras išsiauklėjimas siejasi su 
įgimtu sielos kilnumu ir suteikia Žmogui tiek žavesio, kiek 
tobulas šlifavimas deimantui. Toks žmogus laisvai jaučia- 
si bet kokioje draugijoje. 

Apėję namą, mes atsidūrėme tikrame rojaus kampely- 
Je, kur gėlių aromatas buvo toks svaigus, kad man apsisu- 
ko galva. 

:— Nepaklausiau, kokie reikalai atvijo jus pas Karlą, — 
sučiulbo mergina. — Kaip jus pristatyti? Kaip mano draugą 
ar kaip atsitiktinį lankytoją? 

Zvelgti į ją man buvo taip sunku, kaip išbadėjusiam — 
į keptą mėsą. Bandydamas paslėpti susijaudinimą, aš užsi- 
rūkiau ir užtraukęs keletą kartų išspaudžiau: 

— Ačiū, Miki, bet manęs nereikės pristatinėti. Kertu 
lažybų, jis iškart supras, su kuo turi reikalą. 

— Aš turbūt nesuprantu... 

— Nenoriu girtis, bet aš tam tikruose sluoksniuose — 
pakankamai žinomas žmogus. Jums reikėtų peržvelgti švie- 
žius laikraščius. Jie mėgsta rašinėti apie mane visokias ne- 
sąmones. 

— Būtinai juos peržiūrėsiu, — ir pajuokiamai pridū- 
rė. — Beje, nemanau rasianti ką nors tokio, kas mane itin 
nustebintų. 

Mes pasukome už namo kampo ir aš išvydau Karlą 
Evelą. 

Tai buvo gana dabitiškai apsirengęs, ne itin išvaizdus 
penkiasdešimtmetis vyras, panašus į vidutinio lygio vei- 
kėją. Pilnėjančias jo kūno linijas kruopščiai slėpė puikiai 
pasiūtas kostiumas. Kalbėdamasis su pusnuogėmis mergi- 
nomis, sėdinčiomis ant šezlongo, jis gurkšnojo kokteilį. 

Greta Karlo sėdėjo du respektabilios išvaizdos vyrai, 
kurių fotografijas ir tarnybinius lapus mačiau mano bičiu- 
lio reporterio paskolintose dosjė. Vienas iš jų kontroliavo 
visą uosto rajoną, nevengdamas jokių purvinų darbelių, 
įskaitant reketą, narkotikus ir Žmonių grobimą. Antrasis su- 
gebėdavo įlįsti pro visas duris, pradedant senatorių kabi- 
netu ir baigiant vargšų nakvynės namais. Jo darbas buvo 
supažindinti įvairius Žmones. Netiesiogiai jis buvo susijęs 
su kai kuriais stambiais nusikaltimais, įvykusiais Rytinėje 
pakrantėje per pastaruosius penkerius metus. 

Man pasirodžius jų nerūpestingas pašnekesys iškart 
nutrūko. Aš mandagiai pasisveikinau ir man atsakė visi, 
taip pat ir merginos. Miki jau pravėrė burną, norėdama ma- 
ne pristatyti, bet Evelas sustabdė ją tingiu rankos mostu ir 
alsiu balsu sumurkė: 

— Nereikia, brangioji. Aš, regis, pažįstu tą Žmogų. 
Juk jūs misteris Maikas Hameris, privatus detektyvas? At- 
spėjau? 

— Atspėjote. 

— Dažnokai girdžiu apie jus, bet anksčiau neturėjau 
laimės su jumis susipažinti. Mano sesutė — šaunuolė, kad 
jūs atsitempė, — jis apdovanojo Miki dėkinga šypsena. — 

Norėčiau pristatyti jums savo draugus. Štai čia — misteris 
Elas Afis. Jis kuklus Bruklino verslininkas. 

Išsišiepęs uosto mafijos bosas padavė man prakaituo- 
tą ranką. Man magėjo žiebti tam kraugeriui į tarpuakį, kad 
net žvaigždės akyse sumirgėtų, bet vietoj to išspaudžiau 
dirbtinę šypseną. 

— Labai malonu, misteri Afi... 

— O šis — misteris Leo Garmodis, — tęsė Karlas. — 
Ryšių su visuomene specialistas. 

Aukštos klasės sąvadautojas abejingai man linktelėjo 
ir pasuko prie merginos. 

— Ką gersite? — paklausė Karlas. 

— Ačiū, bet aš už vairo. Ar negalėčiau šnektelti su 
jumis akis į akį, misteri Evelai? 

— Kodėl gi ne. Mėgstu paplepėti su protingais žmo- 
nėmis. 

— Jūs, aišku, suprantate, jog tai ne aukštuomenės vi- 
zitas. 

— Suprantu. Tai oficialaus ar asmeninio pobūdžio po- 
kalbis? 

— Asmeninio. 

— Tada prašau į namą. 

Paėmęs nuo stalo bokalą su kokteiliu, jis linktelėjo man 
ir pasuko į pagrindinį flygelį. Jis net nematė reikalo atsi- 
prašyti likusiųjų. Du kostiumuoti galvažudžiai nusekė pas- 
kui mus. 

Namas buvo prikimštas visokių brangių daiktų, surink- 
tų be jokios sistemos ir skonio. Zvelgdamas į tuos mate- 
rializuotus milijonus dolerių, aš pamaniau, kad žmogus, už- 
augęs matijos užkiemyje, niekada netaps tikru aristokratu. 

Mes įžengėme į kabinetą, maždaug tokio dydžio kaip 
beisbolo laukas. Kabineto vidury dunksojo koncertinis ro- 
jalis, tinkąs čia kaip nudistas viešajame parke. 

Karlas mostu pakvietė mane sėsti. Jo asmens sargybi- 
niai sustingo man už nugaros. 

— Norėčiau šnektelėti su jumis akis į akį, — priminiau. 

— Galite būti ramus, jie nieko negirdės, — Karlas 
atsainiai mostelėjo ranka. 

Traukdamas per šiaudelį kokteilį, jis atidžiai tyrinėjo 
mane siauromis akimis — pilkais aštriais grąžteliais. Svie- 
džiau vienam apsauginiui šnairą žvilgsnį, ir vyrukas iškart 
išsiviepė man atsakydamas. Sunkus revolveris tempė jo de- 
šinę švarko kišenę. 

— Kas nors negerai? — pasidomėjo Karlas Evelas. 

— Aš tiesiog apžiūrėjau jūsų vaikinus. Pagalvojau, kad 
nurėžėte jiems ausis, bet pasirodo, ne. 

— Jie girdi tik tai, ką aš leidžiu jiems girdėti. O nuo 
jų liežuvių nenusprūs nė menkiausias garsas, galite būti tuo 
tikras. 

— Turbūt brangiai kainuoja visur tampytis tuos per- 
ėjūnus? 

— Brangu, bet būtina, — jo veidą užliejo plati šypse- 
na. — Šiame pasaulyje apstu pavyzdžių ir piktavalių žmo- 
nių, reiškiančių man visokiausias pretenzijas. Tikiuosi, su- 
prantate, apie ką aš kalbu? 

— Puikiai suprantu, misteri Evelai, — aš ėmiau bar- 
benti pirštais krėslo ranktūrį, stengdamasis suteikti savo 
veidui piktdžiugišką išraišką. — Tačiau nedėkite į juos di- 
delių vilčių. Jūsų berniukai apsunko nuo ramaus ir sotaus 
gyvenimo. Jei prireiktų, aš patiesčiau juos, dar nespėjus 
išsitraukti jiems savo patrankų. Dantį duodu iškalti. 

Žaliūkai iškart prisišliejo prie manęs, bet Karlas tik 
skeptiškai šyptelėjo. 

— Pasivaikščiokite, vaikinai, — ramiai ištarė jis. 

Apsauginiai tylėdami susižvalgė ir išėjo. 

— Štai dabar galime ramiai paplepėti, — patenkintas 
ištariau. 

— Tiesą sakant, man nepatinka jūsų elgesys, — ap- 
reiškė Karlas. 

— O kas sakė, kad man jis patinka? Bet su tais galva- 
žudžiais kitaip elgtis neišeina. Jie sugedę iki kaulų smege- 
nų. Semia milžiniškus pinigus ir nieko neveikia. Kažin, kaip 
jie elgtųsi, jei jus užpultų koks pašėlęs nutrūktgalvis, pa- 
našus į mane. Tikriausiai kudakuotų iš baimės kaip vištos 
ir nebežinotų, ką daryti. Vienintelis dalykas, skiriąs tuos 

“kietuolius" nuo paprastų Žmonių, — tai visiškas sąžinės 
nebuvimas. Jie su malonumu tyčiojasi iš silpnų ir negin- 
kluotų, bet akimirksniu pasipusto padus, prasidėjus tikroms 
kautynėms. Todėl aš jų ir nebijau. Tad manęs negrauš sąži- 
nė, kai paleisiu jų Žarnas. 

Atidžiai klausydamasis Evelas išgėrė savo kokteilį ir 
atsilošė į krėslo atkaltę. 

— Kaip suprantu, jūs turite problemą, misteri Hame- 
ri? — sumurkė švelniai kaip tigras. 

— Taip. Ir ši problema turi vardą. 

— Kokį? — akmeniniu veidu paklausė jis. 

— Berta Torn... 

— Taip, taip... Kažką girdėjau apie ją... Ši dama, re- 
gis, mirė? 

— Ją nužudė. 

— Štai kaip? O jūs kuo čia dėtas? 

— Netempkite gumos ir nevaidinkite kvailelio, mis- 
teri Evelai. Jei branginate savo kailį, tiesiog atsakykite į 
mano klausimus. 

— Šalčiau, misteri Hameri... 

— Pakaks! — vožiau kumščiu į stalą, net bokalas šok- 
telėjo ir nuspriegė ant kilimo. — Užteks kvailiu apsimesti! 
Žinau kur kas daugiau, nei jums atrodo. Ir esu pasiryžęs 
išsiaiškinti viską. Aš ne policininkas, bet daugelis, pabu- 
vojusių mano rankose, mieliau turėtų reikalų su policija. 

Jis žvelgė į mane beveik su tėviška atlaida. Paskui jo 
lūpas pakuteno vos matoma šypsena. 

— Puiku, misteri Hameri, nesiginčykime. Juo labiau 
kad aš jau papasakojau policijai apie savo santykius su Ber- 
ta Torn. Taip, kažkada anksčiau aš ją išlaikiau. Kas čia 
peiktino? 

— Kodėl jūs ją išlaikėte? 

— Juokingas klausimas. Negi nežinote, kam vyrui rei- 
kia moters? 

— Ji neturėjo nieko, ko iš kitų nebūtumėte gavęs veltui. 

— Man pakako to, ką ji turėjo. O savo pinigus aš tvar- 
kau taip, kaip pats noriu. 

— Kodėl jūs išsiskyrėte? 

— Ji man įkyrėjo. Pasidarė pernelyg reikli ir panašiai. 
Įsikibo į mane kaip alkanas smauglys. Jūs taip pat išvaiz- 
dus vyras. Tikriausiai moterys limpa prie jūsų kaip musės 
prie medaus, tad suprantate, ką aš turiu galvoje. 

— Nieko jūs apie mane nežinote, — vyptelėjau. — 
Matyt, jūsų informatoriai neuždirba savo algos. 

— Maniau, kad pasikalbėsime rimtai, — Evelo akys 
užšalo, — bet jūs tik pigus juokdarys, misteri Hameri. 

— O kaip sekasi mafijai, misteri Evelai? 

— Matijai visada sekasi puikiai, — jis nesutriko. — 
Bet laimė, su ja aš neturiu jokių reikalų. 

— Nejaugi? — baisiai nustebau. — O aš kažkodėl ma- 
niau priešingai. 

— Gaila, tačiau jums teks nusivilti. 

— Nieko baisaus. Niekas netrokšta afišuoti savo ry- 
šių su mafija. Teks man tai išsiaiškinti pačiam. 

Aš atsistojau ir atsainiai linktelėjęs pasukau durų link. 

— Ir tai viskas, ko jūs atėjote? — jau ant slenksčio 
pasivijo mane jo balsas. — Dėl tuščio penkių minučių pa- 
šnekesi0? 

Stabtelėjęs aš įsmeigiau į jį akis lyg vampyras į savo 
auką. 

— Ne, misteri Evelai, — rėžiau tarsi kaltu. — Aš at- 
ėjau ne paplepėti. Atėjau, kad gerai įsižiūrėčiau į jūsų vei- 
dą. Nenoriu suklysti, kai kitąkart išvysiu jį pamėlynavusį, 
išverstomis akimis ir kadaruojančiu liežuviu. Prisiminkite 
prieš miegą mano žodžius, misteri EVELAI. 

Nelaukdamas atsakymo drožiau iš kabineto. Apsaugi- 
niai stovėjo už durų. Jie bukai stebeilijosi į mane, nenu- 
tuokdami, ką daryti: ar mandagiai palydėti ligi durų, ar pa- 
vaišinti spyriu į sėdynę. Pasistengiau gerai įsiminti jų fi- 
zionomijas. 

Kai išėjau į verandą, Miki Fraidi džiugiai pamojavo man 
ranka. Aš atsakiau tuo pačiu ir nusileidau prie jos į pievelę. 
Žvelgti jai į veidą buvo taip skausminga, kaip ir į saulę. 

— Ar sutvarkėte visus savo reikalus? — išdykėliškai 
šypsodamasis sučiulbo ji. 

— Visus, — linktelėjau. 

— AK, tie vyrai! — apsimestinai atsiduso ji. — Amži- 
nai vaidina baisiai užsiėmusius. O juk pasaulyje tiek ma- 
lonių dalykų: flirtas, muzika, šokiai, gamta! 

Fiziškai ji buvo visiškai susiformavusi moteris, bet sie- 
loje Miki liko vaiku, maloniu, išlepusiu vaiku, kurio dar 
nedaužė likimo smūgiai. Argi galima nekęsti vaikų? Aš pri- 
siminiau dosjė. 

— Jūs visai nepanaši į brolį, — išdrožiau atvirai ja 
gėrėdamasis. — Brolis ir jūs — lyg voras ir peteliškė. 

— Jis mano brolis tik iš motinos pusės. Mes augome 
skirtingose šeimose. 

— Štai kaip? — nutęsiau. 

— Jau išeinate? 

— Taip. 

— Vadinasi, kompanija jums nepatiko? 

— Tiesą sakant, visai nepatiko. 

— Man ji irgi nepatinka, — nusišypsojo mergina. — 
Žinote ką, eikime drauge. 

— Fantastiška mintis. 

Su niekuo neatsisveikinusi Miki paėmė mane už pa- 
rankės ir ryžtingai nusivedė prie automobilių aikštelės. 

Tuo laiku prie namo pririedėjo prabangus kadilakas 
su atverčiamu viršumi. Iš jo neskubėdamas išsirito solidus, 
smokingu vilkįs vyras, apėjo automobilį ir atidarė dureles 
iš kitos pusės. 

— Įdomu, ką čia veikia senatorius Geifis? — nuste- 


bau. — Juk į jam derėtų posėdžiauti Vašingtone... 
— Juk rėikia žmogui ir prasiblaškyti retkarčiais, — 
nusijuokė Miki. — Senatorius atvyko ne vienas. 


Netrukus, iš prabangių vežėčių dieviškai gracingai iščiuo- 
žė mano sekretorė Velda ir apsimetusi, kad manęs nepažįsta, 
nuplaukė prie Evelo namo, įsikibusi senatoriui į parankę. 

— Gardų kąsnelį nučiupo Bobas Geifis, — ištarė Mi- 
ki, lydėdama svečius išplėstomis iš nuostabos akimis. — 
Iš koto verčianti mergina. 

— Kas ji tokia? 

— Nežinau. Senatorius keičia moteris kaip kojines. 
Tikriausiai eilinė jo protežė. Beje, tas nusivaręs asilas turi 
puikų skonį. 

— Jūs daug gražesnė už jo palydovę, — pareiškiau ne 
itin tvirtu balsu. Nemėgstu meluoti moterims. — Kaip iš- 
sisukote nuo jo dėmesio? 

— Ačiū už komplimentą, Maikai, — suskardeno var- 
peliai. — Bet man jau bloga nuo jų visų. O tokie tipai kaip 
Geifis mane tiesiog vimdo. 

— Ir vis dėlto... Kas gali sieti senatorių ir jūsų brolį? — 
lyg tarp kitko nekaltai paklausiau. 

— Mano brolis — verslininkas, o senatorius — politi- 
kas. Valdžia ir pinigai dažnai žengia koja kojon. 

— Ne paslaptis, kad jūsų brolio pinigai — purvini. Ko- 
kia čia valdžia, sekanti purvinus pinigus? 

Miki suraukė dailiai išlenktus antakius. Tačiau nepuolė 
man prieštarauti. Sėsdama į mano ratus paaiškino: 

— Prieš patekdamas į Senatą Bobas buvo Karlo advo- 
katas. Jis tvarkė kažkokią brolio kompaniją Vakaruose. Ma- 
note, kad jie įsipainioję į finansines machinacijas? 

Ji pakėlė į mane spindinčias akis, kurias jau traukė i1š- 
gąsčio šešėlis. 

— Machinacijos — per švelniai pasakyta. Aš jų veik- 
14 pavadinčiau kitaip. 

Variklis užriaumojo kaip šuoliui pasiruošęs laukinis 
žvėris. Visa galia automobilis veržėsi pirmyn, bet aš tvir- 
tai laikiau vadžias savo rankose. Išvairavęs į gatvę, nukrei- 
piau sutramdytą žvėrį centro link. Skaisti, lietaus išpraus- 
ta saulė šypsojosi pro debesis visam pasauliui, bet ir jos 
spinduliai nesušildė sustingusios mano širdies. Siame pa- 
saulyje suiro harmonija ir tvarka, o viskuo kalti mes — 
apgailėtini žmogiūkščiai. 

Miki tylėjo, atkakliai žvelgdama priešais save. Mano 
žodžiai ją ne tiek nuliūdino, kiek suglumino. Žinojau, kad 
tuoj mane užgrius lavina klausimų ir kruopščiai apgalvo- 
jau būsimus atsakymus. Tačiau pirmasis klausimas vis tiek 
trenkė tiesiai į kaktą. 

— Ko jūs norėjote iš Karlo? 

Mano atsakymas prilygo jos klausimui — jokių iŠS1- 
sukinėjimų, nutylėjimų ir užuominų. 

— Mane domina jūsų brolio buvusios meilužės liki- 
mas. Visai neseniai ją nužudė, o tiksliau, mirtinai užkanki- 
no. Manau, Karlas susijęs su jos mirtimi. Jis priklauso ma- 
fijai, O jinai ruošėsi jį demaskuoti. 

— Ką jūs ketinate daryti? — ji pasisuko į mane, įbes- 
dama aštrų žvilgsnį tiesiai man į akis. 

— Keršyti. Žmogžudystė buvo suorganizuota taip, 
kad aš atrodyčiau kaltas dėl jos mirties. Gangsteriai ma- 
ne suluošino ir sudaužė mano automobilį. Pasakysiu atvi- 
rai: jei tai organizavo jūsų brolis, šiame pasaulyje jam vie- 
tos nebėra. 

Kažką sumurmėjusi ji atsitraukė nuo manęs toliau. 

— Jei norite, nuvešiu jus atgal, — pasiūliau. 

— Ne, — ji papurtė galvą, įtartinai šniurkščiodama 
nosimi. — Jūs neprieštarausite, jei aš truputį paverksiu? 

— Prašau, verkite. 

Kelias minutes Miki tylutėliai dūsavo, glausdama prie 
akių nosinaitę, tada ranka apčiupinėjo sėdynę, surado pa- 
kelį cigarečių ir uždegė iškart dvi. Vieną ji įstatė man į 
burną ir aš pajutau saldoką lūpų dažų aromatą. Svaiginan- 
tis skonis, mielai būčiau nulaižęs visus dažus nuo jos lūpų. 

— Su Karlu aš mažai bendrauju, jis nepatiki man savo 
paslapčių, — prašneko ji, išpūsdama dūmus pro langą. — 
Jo veikla man — paslaptis. Jaučiau, kad kažkas ne taip, 
bet bijojau apie tai ir galvoti... 

— Ši paslaptis ne itin ir slepiama. 

— Manote, jam gresia nemalonumai. 

— Žudikas privalo atsakyti už tai, ką padarė. 

— Bet juk ne jis nužudė tą merginą! 

— Gal ir ne jis. 

— Vadinasi, jūs tiksliai nežinote? — jos akyse sužibo 
viltis. 

— Organizatorius kaltas ne mažiau už vykdytoją. Aš 
gyvenu pagal principą: akis už akį, dantis už dantį. 

— Juk jūs ne iš policijos? — parūpo jai. 

— Ne. Aš paprastas vaikinas, negalintis pakęsti niek- 
šybių. Aš jau prigriebiau už pakarpos tiek niekšų, kad jie 
nusamdė man žudiką. 

— Ir tarp tų niekšų mano brolis? 

— Neabejotinai. Ką apie jį žinote? 

— Mažai, — surūkiusi cigaretę, ji išmetė nuorūką pro 
langą. — Jis labai uždaras, bet energingas ir atkakliai tiks- 
lo siekiantis Žmogus. Turi daug pažįstamų. Aišku, jie ne- 
priklauso visuomenės grietinėlei, tačiau jį ta kompanija ten- 
kina. Jis reikalingas jiems, o jie — jam. 

— Žodžiu, ranka ranką plauna. 

— Nežinau, kaip tai vadinasi. 

— Nužudytosios pavardė — Berta Torn. Ar pažinojo- 
te ją? 

— Truputį. Vienu metu atrodė, kad Karlas įsimylėjęs ją 
ligi ausų. Jie ilgai bendravo. Jis pildė visas jos užgaidas. 

— Kodėl jie išsiskyrė? 

— Iš kur man žinoti? — ji gūžtelėjo pečiais. — Nie- 
kas neamžina šiame pasaulyje, o meilė — tuo labiau. Berta 
buvo keistoka. Kartą jie Žiauriai susiginčijo ir daugiau ne- 
besusitiko. Tikriausiai Karlo aistra jau buvo atvėsusi. Grei- 
tai jis įsitaisė naują draugužę. 

— Labai įdomu, — numykiau. — Bet jokių naujų faktų. 

— Tikitės, kad aš įduosiu jums savo brolį? 

— Ne, — užsikirtau. — Bet jūsų brolis — kraugerys, 
tad giminiškus jausmus jam verčiau prilaikyti. 

— Jūs neteisingas Karlui. Jis neturi jokių ryšių su 
mafija. š 

— Manote? — sarkastiškai nusikvatojau. — Seimos 
rate tokiomis pažintimis nesigiriama. 

— Maikai, aš pavargau. 

— Norite grįžti? 

— Taip. 

Jos laibi ilgi pirštai vos vos virpėjo. Apatinė lūpa bu- 
vo šiek tiek patinusi. Matyt, Miki ją sukando, stengdamasi 
sulaikyti verksmą. Akys paplūdusios ašaromis, bet mergi- 
na puikiai tvardėsi. 

Sustojęs prie Evelo vilos vartų, atidariau dureles. 

— Iki pasimatymo, Miki. 

— Atleiskite, Maikai, — sukuždėjo ji. 

— Jei prislėgs sunkumai ar norėsite išlieti širdį geram 
Žmogui, paskambinkite. Štai mano vizitinė. 

— Ačiū, — ji nežiūrėdama sugrūdo vizitinę į rankinu- 


ką ir iššoko iš ratų. — Neturiu jums jokių pretenzijų. Jūs 
puikus vaikinas, Maikai. Gaila, kad viskas taip susiklostė. 
— Man irgi. 


Pats nežinau kaip, bet staiga jos patinusi švelni bur- 
nelė atsidūrė šalia manosios. Mano pirštai įsipynė į kupetą 
vešlių plaukų ir mūsų lūpos susitiko. Ilgas, aistringas, svai- 
gus bučinys akimirką kilstelėjo mane į dausas. Aš vos atsi- 
plėšiau nuo jos lūpų... Mums suartėti neskirta. 

Blykstelėjusi akinančia šypsena, ji paglostė man 
skruostą ir tekina nuskriejo namo. 

Visą kelią iki pat Manhatano jaučiau svaigų, Įšucinanių 
jos lūpdažio aromatą. 

Vakar, atsiskaitęs su Bobu Geliu, mestelėjau jam dar 
vieną darbelį: surinkti visą informaciją apie man padova- 
notą fordą. Mane domino viskas: kas jį pirko, kur, kokio- 
mis sąlygomis. 

Taigi aš sustojau prie garažo, kuriame dirbo Bobas, 
paprašiau pilstytoją šliūkštelėti dešimt litrų benzino į baką 
ir nužingsniavau į remonto dirbtuves. 

Bobas būrė išardyto karbiuratoriaus dalimis. Išvydęs 
mane, sveikindamasis pamakalavo ranka. 

— Sveikas, Maikai. 

— Sveikas, Bobai. Ką nors išuostinėjai? 

— Uždavei nemenką rūpestį. Bet kai ką išsiaiškinau. 

— Na, tai klok greičiau. 

— Automobilis pirktas Bronkso rajone, automobilių 
salone. Pirkėjas pareiškė, kad nori padovanoti J savo drau- 
gui. Mokėjo grynais. 

— Kas pirkėjas? Koks nors Džonsas ar Smitas? 

— Beveik. Tūlas Klensis O' Brajanas. Statytinis. Ad- 
reso jis nepaliko, savo sąskaitos numerio taip pat. Be to, 

niekas neprisimena, kaip jis atrodė. Visiškai pilka asme- 
nybė. Tu pažįsti tokio tipo žmones. 

— Taip, Bobai. Gerai, daugiau nesikapstyk. Visi pėd- 
sakai rūpestingai užtrinti. 

— Manai, tavo medžioklė tebesitęsia? 

— Kur gi ne! Tik prasideda. 

— Prasti tavo reikalai, Maikai! 

— Bijau, kad jie gali dar suprastėti. 

— Linkiu sėkmės. Ne iš tokių kebeknių išsivynioda- 
vai gyvas ir sveikas. 

— Su tokiais draugais kaip tu, Bobai, aš apsidraudęs 
nuo visų nelaimių. 

Mes paspaudėme vienas kitam ranką ir Bobas užsiė- 
mė savo karbiuratoriumi. 

Automobiliai plaukė ištisu srautu ir aš vargiai radau 
vietą dešinėje eilėje. Šaligatviais tekėjo ne menkesnis srau- 
tas miestiečių, dauguma iš jų — pirkiniais apsikrovusios 
moterys. Jaunos mamytės, gėrėdamosis puikiu oru, rideno 
į skverus vežimėlius su savo rubuilėmis atžalomis. 

Sočiai užkandęs žuvies restoranėlyje paršliaužiau na- 
mo. Palikęs ratus greta šaligatvio, žengiau į vestibiulį ki- 
šenėje graibydamasis buto raktų. 

Čia manęs laukė pasala ir pakliuvau į ją kaip besme- 
genis karosas į žvejo tinklą. Pistoleto vamzdis įsirėmė man 
į krūtinę vos atsivėrus lifto durims. Būčiau paguldęs tą šau- 
nuolį, bet jo bendras, tyliai prisėlinęs iš už nugaros, užkai- 
tino mano pakaušį patrankos rankena. 

Prispaudę mane prie galinės lifto sienelės, kruopščiai 
iškratė. Labai susirūpino, neradę ginklo. Tas, žemesnis, net 
širdingai nusikeikė. Maniau, kad jie priplos mane mano pa- 
ties bute, bet liftui pasiekus viršutinį aukštą, vienas iš ban- 
ditų vėl nuleido jį žemyn. 

— Išėjęs iš lifto tapnok prie automobilio, — sušnypš- 
tė jis. — Įsikirsk į galvą — aš šaunu neperspėjęs. 

Tuo aš nė kiek neabejojau. Tokiam šunsnukiui nušauti 
žmogų tas pats, kas nusispjauti. Kol žingsniavome per ves- 
tibiulį, pistoleto vamzdis rėmėsi man į juosmenį. Antrasis 

gangsteris lingavo priekyje, paslaugiai atidarinėdamas du- 
ris. Sprendžiant iš išvaizdos, tai nebuvo Gražuolis Smol- 
hauzas su Čarliu Maksu. Taip, daugoka turiu priešų, ir visi 
jie siunčia savo parankinius mane nudėti. 

Prieš įleisdamas mane į automobilį, pirmasis tipas 
kruopščiai jį apieškojo, tačiau ginklo taip ir nerado. 

Paskui visi veikėjai užėmė savo vietas. Aukštesnysis 
įsitaisė už vairo, jo draugužis atsisėdo užpakaly, o mane 
užmetė ant priekinės sėdynės. Ką turėjau daryti? Priešin- 
tis? Tačiau mane tučtuojau būtų nušovę. Kviesti pagalbos? 
Aplinkui šmaižiojo tik vaikai ir senutės. O ir kas Niujorke 
puls į pagalbą nepažįstamam žmogui? Čia net policija už- 
merkia akis. Numirėlis ištisas valandas gali voliotis ant ša- 
ligatvio ir visi tik apeidinės jį laikydami girtu. 

Už nugaros sėdįs banditas įsakė: 

— Kišk rankas po sėdyne ir pasistenk nekrutėti. Aš 
labai nervingas, drauguži. 

— Jei nori, galiu duoti puikų raminamųjų receptą, — 


pasiūliau. — Paimi stiklinę šuns šlapimo, šliūkšteli žiups- 
nelį žiurkių nuodų... 
— Užsikimšk, kvaily! — pistoleto rankena paglostė 


man ausį ir už apykaklės nutekėjo šilta kraujo srovelė. 
Automobilis rovė į priekį. 


9 skyrius 


Mano marškiniai permirko krauju ir prakaitu, o kūnas 
apsunko lyg švino pripiltas. Delnai sudrėko. Pistoleto 
vamzdis šaldė pakaušį kaip ledo luitas. 

Už vairo sėdįs gangsteris mikliai išsiveržė iš Manha- 
tano kamščių ir visu greičiu dūmė oro uosto link. Vairą jis 
valdė lengvai ir tvirtai, neperžengdamas tos trapios ribos, 
skiriančios protingą riziką nuo neatsargumo. Aš negalėjau 
ne tik ištraukti rankų iš po sėdynės, bet ir pajudėti. Į bet 
kurį mano krustelėjimą atsakydavo žiaurus smūgis iš už 
nugaros. Gangsteriai nesirengė rizikuoti. 

Pro mūsų galvas praūžė besileidžiantis lėktuvas, ir aš 
jau buvau įsitikinęs, jog mane prirydys narkotikų ir išsiųs 
į kokią tolimą šalį, tačiau automobilis pralėkė pro oro uos- 
to stotį nemažindamas greičio. Po kelių minučių pasuko- 
me į kažkokį tuščią šunkelį. 

— Kur mane vežate? 

— Tuoj sužinosi! — man vėl vožė per sprandą. — Nors 
tau tai greitai neturės reikšmės. 

— Gaila, — atsidusau, — net naujų vežėčių nespėjau 
pravažinėti. 

— Be reikalo jas paėmei, vaikine. 

— Kodėl gi? Rauna kaip padūkusios. O jūsų siurprizą 
išlukštenau per penkias minutes. 

— Kokį siurprizą? — gangsteriai susižvalgė. 

— Taigi dinamito trinkeles, paslėptas prie uždegimo 
spynelės. Jūs patys turbūt ir įstatėte. 

— Juokauji, bičiuli, — prunkštelėjo vairuotojas, bet 
mačiau, kad jis nervinasi. 

Tai buvo vienintelė galimybė išsigelbėti, ir aš jo ne- 
praleidau. 

— Ko man juokauti, — burbtelėjau. — Negi pirmą- 
kart išminuoju mašinas. Jūsų užtaisas — gryni juokai. 

— Sakai, dinamito trinkelės, sujungtos su uždegimo 


spynele, — dalykiškai pakartojo antrasis. — O daugiau tu 
nieko neradai? 
— Aš ir neiškojau, — naiviai atsiliepiau. — O ką dar 


galėjau rasti? Dolerių mašiną? 

Vairuotojas žvilgtelėjo į spidometrą ir paniškas siau- 
bas vos neišplikė jam akių. Veriamai sužviegė stabdžiai. 

Toliau įvykiai klostėsi beveik taip, kaip ir tikėjausi. 
Automobilis slystelėjo į kelkraštį. Užpakaly sėdėjęs gangs- 
teris griuvo man ant nugaros, ir aš iškart griebiau jį už ger- 
klės. Vairuotojas čiupo iš kišenės patranką, bet paskutinę 
akimirką spėjau prisidengti jo bendro kūnu. Ratų trinkte- 
lėjimas į bordiūrą užgožė šūvio garsą. Paleidau savo prie- 
šo gerklę, nes kulka prakiurdė jo makaulę. Iš visų jėgų svie- 
džiau lavoną ant vairuotojo. Dabar automobilis nejudėda- 

mas stovėjo skersai kelio ir nebetrukdė mūsų dvikovai. Aš 
užsukau pistoletą gniaužiančią bandito ranką atgal ir pa- 
dėjau spustelėti nuleistuką. Jau kitą akimirką dešinioji vy- 
ruko akis pavirto juoda rūkstančia skyle, bet kairioji dar 
kelias sekundes svaidė pykčio žaibus. 

Man dingojosi, jog tos kruvinos linksmybės tęsiasi am- 
žinybę, nors iš tikrųjų viskas truko vos keliolika sekun- 
džių. Apsidairęs įsitikinau, kad mūsų apsistumdymo nematė 
nė vienas liudininkas. Nesimatė nė vieno automobilio ir 
tik iš kitos kelio pusės į mus spoksojo du dešimtmečiai ber- 
niūkščiai. 

Suguldęs abu lavonus ant užpakalinės sėdynės atsisė- 
dau už vairo ir pasukau atgal. Neprivažiavęs oro uosto pa- 
stebėjau į šoną sukantį kaimo keliuką. Sankryžoje stirkso- 
jo kelio ženklas “Aklagatvis". Šalia mėtėsi kelio darbinin- 
kų palikti įrankiai. 

Tolesnius mano veiksmus lėmė grynai filosofinės pa- 
skatos. Ar mirtis — tai ne žmogiškojo gyvenimo aklagat- 
vis? Ištraukęs abu lavonus sustačiau juos kuo vaizdinges- 
nėmis pozomis. Vieną pasodinau atrėmęs nugarą į kelio žen- 
klą, o antrąjį pusiaugulom prišliejau greta, įspaudęs į ran- 
ką kastuvą. Na, tiesiog idiliškas vaizdelis: po sunkios dar- 
bo dienos besiilsintys darbininkai. 

Vaikinams nepasisekė, nes jie palaikė mane kvailes- 
niu nei esu. Nusprendę, kad aš neradau antrojo užtaiso, jie 
supanikavo ir tuo pražudė save. 

Namo grįžau jau sutemus. Pastatęs automobilį, paki- 
lau viršun ir atsirakinau duris, manydamas, kad iš vidaus 
jos užkabintos grandinėle. 

Tačiau grandinėlė buvo nuimta, o į mano šūksnį nie- 
kas neatsiliepė. Lili dingo, o kartu su ja ir visi jos daiktai 
iki paskutinės adatos. Vis dar tikėdamasis stebuklo, aš 
apieškojau butą, bet neaptikau jokių jos buvimo čia pėdsa- 
kų. Neradau ir jokių kovos nei kratos žymių. Man nugara 
perbėgo skruzdės, o kumščiai nevalingai susigniaužė. 

Kažkas rado mano įnamę — bet kas? Įstatymo tarnai 
ar mafijos? 

Bjauriai keikdamasis surinkau Pato tarnybinio telefo- 
no numerį. Budintysis pranešė, kad viršininkas jau išėjęs 
ir aš paskambinau jam į namus. 

— Patai, turiu problemą. 

— Verčiau paskambink tada, kai jų neturėsi, — atrėžė 
policininkas. 

— Patai, aš nejuokauju... 

— Gerai, dėstyk. Tik trumpiau. Aš kaip tik ruošiuosi 
vakarieniauti. 

— Patai, dingo mergina, vardu Lili Karver. Tu ją pa- 
žįsti, tai Bertos Torn draugė. 

— O tu kuo čia dėtas? 

— Ji dingo iš mano buto. 

— O kaip ji ten atsidūrė? — Pato balsas buvo minkš- 
tas lyg stiklo šukė. 

— Ją medžiojo mafija, ir aš laikinai priglaudžiau varg- 
šę Merginą. 

— Kretinas! Ją juk seka FTB! Negi to nežinojai? 

— Ne. 

— Ji pranyko iš savo namo, ir dabar jos ieško po visą 
miestą! Velniai rautų, kodėl tu tylėjai? 

— Iš kur man žinoti... 

— Visur tau būtina kišti savo nosį! 

— Patai, išsiaiškink, gal ją užlaužė FTB berniukai? 
Jei ne, išsiuntinėk pranešimus į visus postus. 

Patas tylėjo. Ragelyje girdėjau tik sunkų alsavimą. De- 
ja, aš vėl jį įsiutinau. 

— Patai, kas tau? 

— Tu sujaukei visus mūsų planus. Karver buvo masa- 
las. Turėjome informacijos, kad ją ketinama nužudyti ir ty- 
kojome tų vyrukų. 

— Suprantu, Patai, — pasistengiau nutaisyti atgailau- 
jantį balsą. — Bet merginą reikia gelbėti. 

— Be tavęs žinau. Tuoj įsakysiu sustiprinti paieškas. 

— Ačiū, Patai. Tik tegul tas pokalbis lieka tarp mūsų. 

— Kur gi ne. Kitaip tau FTB galvą nuraus. 

— Tai ir puiku, — uždegęs cigaretę giliai užsitrau- 
kiau. — Kaip sekasi policijai? 

— Visaip... 

— Beje, ar niekas nerado porelės negyvėlių ant plen- 
to, netoli oro uosto? 

Kurį laiką jis duso, paskui atgavęs kvapą nusikeikė: 

— Velniai rautų, kaip aš iškart neatspėjau, kieno tai 
darbas. 

— Tik nekabink jų man. Jie nugalabyti šaunamuoju 
ginklu, o aš jau atidaviau savo patranką. 

— Nenorėtum papasakoti, kas ten atsitiko? 

— Kitą kartą. Primink man apie tai. 

— Nesitikėk, jog medžioklė liausis. Manau, kaip tik 
atvirkščiai. 

— Ir aš taip manau, — nusijuokęs padėjau ragelį. 

Viena aišku, šįvakar žmogaus medžiotojų dar padaugės. 

Įkyrus miesto triukšmas už lango priminė piktdžiugišką 
krizenimą, bet jo pasitikėjimas savimi jau buvo priblėsęs. 

Ėmiau regzti planus artimiausiai parai, bet mano ap- 
mąstymus nutraukė telefono skambutis. Mano ausį suvir- 
pino žemas, minkštas, liūdnokas balsas: 

— Tai Maikas Hameris? 

— Taip. 

— Jums skambina Miki Fraidi. Ar dar neužmiršote 
manęs? 

— Kaip galėčiau užmiršti tokią nepaprastą būtybę. Iš 
kur skambinate? 

— Iš centro. Maikai, norėčiau su jumis pasimatyti. 

— Tikrai? 

— Taip. 

— Kam jums prireikė pavargusio, gyvenimo nukamuo- 
to detektyvo? 

— Noriu tiesiog paplepėti su jumis. Neprieštaraujate? 


— Aišku, ne! 
— Kur ir kada pasimatysime? 
— Išrinkite jūs, — galantiškai pasiūliau. 


— Na, aš pakviesta į vakarėlį pas vieną iš Karlo bi- 
čiulių... Jūs galėtumėte mane lydėti. Jei jums tai tinka? 
— Bijau, kad mes ten nuobodžiausime. 

— Tada mes iš ten pabėgsime. Gerai? 

— Labai gerai. 

— Laukite manęs “Astoro" viešbučio vestibiulyje de- 
vintą vakaro. Žinote, kur tai? 

— Aišku. 

— Pažinsite mane ar man prisismeigti ant krūtinės pur- 
purinę rožę? 

— Nereikia. Tiesiog šypsokitės. Tokios nuostabios 
šypsenos užmiršti neįmanoma. 

— Šypseną sukuria lūpos. O lūpas jūs nepakankamai 
gerai pažįstate, — išdykėliškai suburkavo ji. 

— Šiek tiek tyrinėjau. Negi pamiršote, kaip atsisvei- 
kinome praeitą kartą? 

— Tai nesiskaito! — sučiurleno juoko upeliai ir ji pa- 
dėjo ragelį. 

Kelias minutes aš įdėmiai apžiūrinėjau telefoną. Re- 
gis, toks paprastas, neįmantrus daikčiukas, bet jo dėka pa- 
saulyje kasdien vyksta maži stebuklai: skiriami pasimaty- 
mai, sudaromi sandėriai, ginčijasi ir taikosi žmonės, pra- 
nešamos geros ir blogos naujienos. Neseniai telefonu man 
pasiūlė naujutėlį, meistriškai užminuotą automobilį, 0 štai 
dabar paskambino žavi ir gundanti moteris... 

Deja, ši angeliška būtybė turi brolį su juoda Judo sie- 
la. Deja, jis neabejotinai kaltas dėl Bertos Torn mirties ir 
dėl serijos pasikėsinimų į mane. Beje, kiek jų buvo? Iš pra- 
džių mane kartu su ratais nutėškė nuo skardžio, paskui aki- 
plėša vyrukas vos nenušovė tiesiog gatvėje. Galiausiai už- 
minuotos vežėčios ir du gangsteriai, sustingę prie ženklo 
“Aklagatvis". Iš viso — keturi. Tikiuosi, neilgai trukus su- 
lauksiu ir penktojo. 

Kažkur miesto gatvių labirinte dar klaidžioja neišski- 
riama porelė — Čarlis Maksas ir Gražuolis Smolhauzas. 
Už porą tūkstančių žalių jie pasirengę nugalabyti net savo 
motinas. Jie nebijo nei policijos, nei FTB, nes juos saugo 
ir globoja mafija. Kiekviename kabake, kiekvienoje lindy- 
nėje, kiekvienoje tarpuvartėje jiems garantuota pagalba ir 
apsauga. Tas, kas atsisakys su jais bendradarbiauti, iškart 

gali pirktis karstą. Mafijos vardas tiesiog magiškai veikia 
žmones, dar efektyviau, nei žaliųjų popierėlių šlamesys. 

Aišku, nuotykis šalia oro uosto truputį apmaldys jų 
įkarštį. Jie turėtų iššifruoti slaptą mano užuominą “Akla- 
gatvis". Taip, du žudikai pasikasys pakaušius ir dar kartą 
patikrins ginklus, bet nedrįs atsisakyti užduoties. Tai reikštų 
mirties nuosprendį jiems patiems, 0 ir gautą avansą jie jau 
praūžė. Anksčiau ar vėliau mes susitiksime. Tiesa, neži- 
nau, kur tai įvyks. Tiesiog gatvėje, dvokiančioje užkandi- 
nėje, mano bute ar, kaip ir praėjusį sykį, lifte? Tada ir pa- 
matysime, kam nusišypsos fortūna. 

Iki pasimatymo su Miki Fraidi liko dar kelios valan- 
dos ir aš nusprendžiau sutrumpinti jas naudingai. Aišku, 
tai buvo pašėlusi užmačia, tačiau tokios užmačios dažniau- 
siai pavyksta. 

Apžiūrą pradėjau nuo Keturiasdešimtosios gatvės, kur 
visokių padugnių knibždėte knibždėjo. Apėjau iš eilės vi- 
sus barus bei restoranėlius, niekur neužsibūdamas, nes gė- 
rimui ir poilsiui nebuvo vietos mano sudarytame plane. 

Pavojus žengė greta manęs. Tai liudijo užjaučiantys 
lankytojų žvilgsniai ir pabrėžtinai abejingas barmenų el- 
gesys. Vienoje skylėje, man įėjus, lankytojai purptelėjo į 
šalis kaip išbaidyti balandžiai ir aš supratau, kad pasirin- 
kau teisingą maršrutą. Kitoje landynėje pažįstamo šnipe- 
lio žvilgsnis bylojo, kad mano priešų čia nėra, bet jo rūgšti 
fizionomija nepaliko man jokių šansų. 

Penkiolika po devynių įžengiau į Harvio Puleno barą. 
Išvydęs mane, jis ryžtingai pasipustė padus, bet aš įsak- 
miu gestu grąžinau jį prie baro. Nuleidęs akis barmenas 
norėjo įpilti man alaus, tačiau aš užsisakiau kokakolos. 

— Negi jau palaidojai mane, bičiuli? — papriekaišta- 
vau. — Ar ne ankstoka? 

— Atleiskite, misteri Hameri, — murmėjo jis, užsilie- 
damas raudoniu. — Turiu mažų vaikų ir sergančią žmo- 
ną... Kam aš juos paliksiu? 

Pasinaudojęs pirmąja galimybe, barmenas smuko į ga- 
linį kambarį vikriai kaip žaltys. Be manęs, bare liko tik 

kažkokia nusilesusi bobikė purvinai rudais, į kaltūną pa- 
našiais plaukais. Bukai spoksodama į erdvę, ji siurbė sa- 
vo alų. Į barą žvilgtelėjo policijos seklys, apsimetė, kad 
manęs nepažįsta ir dėjo atbulinį. Įdomu, ką jis čia seka. 
Ne mane juk? 

Staiga išgirdau slopų kuždesį: 

— Tai tu tas Hameris? 

Klausimą išspaudusi moteris beveik nejudino lūpų. To- 
kio triuko išmokstama tiktai kalėjime, ir dabar jai pravertė 
kalėjimo akademija. 

— Taip, — burbtelėjau ne itin mandagiai. 

— Ilgojo Džono kabake tavęs laukia pasala. 

— Ko lendi ne į savo reikalus? — aš atkandau didoką 
gurkšnį. 

— Nekenčiu tų galvijų. Kažkada jie sugadino mano 
fasadą. Žvelk. 

Ji pasuko veidą į mane, ir aš išvydau susiraukšlėjusį, 
rūgšties išdegintą skruostą. 

— Už kąjie tave? 

— Koks tau skirtumas. O juk tada aš buvau daili mer- 
gytė ir galėjau padaryti karjerą scenoje. 

— Tu pati juos matei? 

— Taip, aš ką tik iš ten. Jie klausinėjo šeimininko 
apie tave. 

— Kiek jų? 

— Du. Tas, žemesnis, jau paėmęs dozę. 

— Policijos nėra? 

— Pas Ilgąjį Džoną ji neužeina. 

Pabaigęs kokakolą numečiau ant moters kelių dešim- 
tinę ir pasukau į Ilgojo Džono barą, esantį vos už poros 
kvartalų. 

Ant baro slenksčio sėdėjo kažkoks valkata ir žiauk- 
čiodamas lupo ožius tiesiai sau po kojomis. Pro praviras 
duris sklido muzika ir girtų balsų ūžesys. Dvokė tabako 
dūmais, alumi ir prakaituotais kūnais. 

Prieš įeidamas žvilgtelėjau vidun pro vitriną. Vieną 
barmeno akį juosė juodas raištis, o grindis rėmė viena tik- 

ra ir viena medinė koja. Papūgos ant peties nebuvo. Tuzi- 
nas žemiausios klasės lankytojų košė alų ir garsiai rėkavo, 
pasūdydami savo šnekas keiksmais. Ten pat sukiojosi ir ke- 
lios apipešiotos gatvės prostitutės. 

Čia sėdėjo ir abu Maiko Hamerio medžiotojai. Čarlis 
Maksas dunksojo prie galinės sienos, verdamas akimis kiek- 
vieną įeinantį. Aišku, jis turėjo tikslų mano išvaizdos ap- 
rašymą ir fotografijas. Jo bendras Gražuolis Smolhauzas 
tupėjo prie durų pačiame tamsiausiame kampe ir laukė Car- 
lio komandos. 

Man pavojingesnis buvo Čarlis Maksas — mažosios 
gaujos akys ir ausys. Aš ilgai ir kantriai laukiau, kol jis 
padarys klaidą ir pagaliau sulaukiau. Norėdamas prisideg- 
ti Čarlis žemai nuleido galvą. Tos akimirkos pakako, kad 
praslysčiau į barą. Prieblandoje išraitęs keletą greitų ma- 
nevrų, atsidūriau už Gražuolio nugaros. 

Sulaukęs tinkamo momento, švelniai suėmiau jį už 
sprando ir šnipštelėjau į ausį: 

— Labas, Gražuoli. 

Aišku, jis iškart atspėjo, kas aš toks. Samdomų žudi- 
kų intuicija puiki. Stiklinė jo rankoje vos neskilo pusiau, o 
plaukai stojo piestu kaip įniršusio šuns. 

Jis puikiai žinojo kolegų, radusių sau paskutinį prie- 
globstį prie ženklo “Aklagatvis", likimą, tad net nesuspur- 
dėjo. Mikliai ištraukęs iš jo dėklo gremėzdišką revolverį, 
išėmiau iš dėtuvės šovinius ir subėriau sau į kišenę. Re- 
volverį patupdžiau atgal į jo lizdą. 

Tada suėmiau nuo baimės šlapią Gražuolio sprandą jau 
abiem rankomis ir apčiuopęs reikiamą vietą spustelėjau 
kremzlę. Vos girdimai trakštelėjo ir bandito galva nusviro 
ant rankų lyg kietai įmigusio girtuoklio. 

Barmenas išlindo iš už baro ir puolė prie manęs. 

— Ko tau, bičiuli? — įtariai pradėjo, bet pažinęs ma- 
ne iškart stryktelėjo šonan. 

Čarliui Maksui tai buvo signalas veikti. Liuoktelėjęs 
iš už staliuko jis griebė pistoletą. Jis buvo atkaklus vaiki- 
nas — ne tik norėjo atidirbti už avansą, bet nučiupti dar ir 
premijinius. 

Baro publika užkaukė ir puolė kas sau. Aš iškart pra- 
puoliau besiblaškančioje minioje, o Čarlį išvertė iš kojų 
galinga dama, kurią savo ruožtu stumtelėjo juočkis, ban- 
dęs išvengti krintančio staliuko. Prasidėjo klaikiausia pa- 
nika bei spūstis, o kai triukšmas pagaliau aprimo, bare li- 
ko ketvertas: už baro užsiglaudęs Ilgasis Džonas, vis dar 
sąmonės neatgavęs Gražuolis, ant grindų išdrikęs Čarlis ir 
aš, stovįs virš jų kaip keršto angelas. 

Čarlis siekė savo pistoleto, besiraičiojant išsprūdusio 
jam iš rankos. Leidau jam tai daryti, o kai gangsterio ran- 
kos sugniaužė briaunotą rankeną, dėjau koja jam į snukį. 
Gražu buvo žiūrėti, kaip jis apsipylė krauju. Čarliui to ne- 
pakako. Kad atvėsinčiau jo meilę ginklui, antru spyriu su- 
laužiau jam ranką. Tik tada jis sustaugė, greičiausiai net 
ne iš skausmo, 0 išvydęs savo baisią lemtį. 

— Na ką, gavai? — pajuokiamai įgėliau aš. — Ar taip 
planavai šį susitikimą, kai sutikai mane pašalinti? Ar tavęs 
neįspėjo, kad tokiais kaip tu aš grindžiu sau taką? Kas tave 
pasamdė? 

Jis kažką nerišliai sumykė ir pakratė galvą. 

— Na ir velniai tegul tavim joja! Dvėsk! — sušvokš- 
čiau, apeidamas jį iš priekio, kad patogiau pasiekčiau bato 
galu smilkinį. 

— Hameri, stok! — griežtu balsu sulojo man už nu- 
garos. 

Atsisukęs pamačiau tą patį ilgšį FTB agentą, apklau- 
susį mane, kai išėjau iš ligoninės. Dar du vaikinai, panašūs 
kaip du vandens lašai, pabrėžtinai abejingomis minomis 
stypsojo kiek atokiau. 

Na va, pagaliau į sceną žengė FTB! Vienas fedas ėmė 
tąsyti Gražuolį, o antrasis, priėjęs prie manęs, apčiupinėjo 
nuo pažastų iki kelių. Baigęs avies žvilgsniu įsispoksojo į 
savo šefą. Tai mane pralinksmino. 

— Nesielvartauk, bičiuli, aš jau seniai vaikštau be gin- 
klo, — nusijuokiau agentui tiesiai į akis. — Tokius gvėras 
kaip šie, traiškau dantų šepetėliu. 

Jis atsitraukė per žingsnį ir pažvelgė į mane su pagar- 

ba, lyg berniukas sirgalius į žymų futbolininką, įkalusį re- 
to grožio įvartį. 

— Ar dar turite kokių pretenzijų? — mandagiai pasi- 
teiravau ilgšio. 

— Jums — jokių. Jūs chuliganiškai elgėtės viešoje vie- 
toje, bet tai — policijos darbas. 

— Tada viso gero, misteri! — pamojavęs jam ranka 
šokau į gatvę. 

Artėjo dešimta valanda vakaro. 

Įėjęs į “Astoro" viešbučio vestibiulį iškart pastebėjau 
manęs laukiančią Miki. Visi vyrai atvirai spigino į ją akis, 
o vienas kitas drąsesnis jau bandė prisigretinti. Kaip ir ta- 
rėmės, ji šypsojosi šviesdama kaip saulė. 

Nėra tokių žodžių, kuriais galėtum apibūdinti tokios 
merginos grožį. Verčiau jau paimti šūsnį madingų žurnalų, 
iškirpti iš jų visus kino žvaigždžių ir modelių portretus, 
paskui iš kiekvienos paimti po vieną pačią žaviausią dale- 
lę: kieno nors lūpas, kieno nors antakius, kieno nors nosį. 
Gautas koliažas bent kiek panėšėtų į Miki, tačiau vis tiek 
nesugebėtų perteikti užburiančio judesių grakštumo, kerin- 
čio žvilgsnio ir šypsenos žavesio. 

Miki stovėjo lengvabūdiška poza, atsainiai išlenkusi 
tobulą, šilkine suknele aptemptą klubą. 

Aš prisiartinau prie jos ir Miki padavė man ranką. Ger- 
bėjų eilėmis nuvilnijo pavydus murmesys. Taip mes ir nu- 
drožėme prie išėjimo, laikydamiesi už rankų ir žvelgdami 
vienas kitam į akis. 

— Seniai laukiate? — paklausiau. 

— Dešimt minučių. Paprastai nieko taip ilgai nelau- 
kiu, — ji šelmiškai nusišypsojo. 

— Tikriausiai aš vertas, kad manęs lauktų ilgiau nei 
kitų? 

— Nė trupinėlio! 

— O tai netiesa. Jei atėjote į pasimatymą, vadinasi, aš 
kažką reiškiu. 

— Tik nerieskit nosies. 

— Aš nesipučiu, o tiesiog didžiuojuosi. 


116 


— Žiūrėkite, taksi! — ji sumojavo rankomis. — Stab- 
dykite! 

Mostelėjau taksistui, kur sustoti, ir atidariau Miki du- 
reles. Atsisėdusi ji pasakė taksistui adresą. Jei teisingai nu- 
girdau, vakarėlis turėjo vykti Riversaido gatvėje. 

Automobilis trūktelėjo pirmyn, prispausdamas mus 
vieną prie kito. Viskas įvyko tarsi savaime: mūsų rankos 
susipynė, pajutau svaigų jos plaukų aromatą ir lūpos susi- 
liejo ilgam kankinančiam bučiniui. 

— Jūs velnias, Maikai! — sukuždėjo ji, sunkiai atsi- 
plėšdama nuo manęs. 

Kai kurios moterys, atsidūrusios vyro glėbyje, verkia, 
kai kurios — juokiasi, o trečios iškart pareiškia į jį išskir- 
tines savo teises. O Miki tiktai nusišypsojo ir padėjo man 
ant peties Žžavią galvutę. Aš pridegiau dvi cigaretes, vieną 
įspraudžiau jai į burną ir daugiau mes nepersimetėme nė 
žodeliu. 

Namas, šalia kurio sustojome, galėjo puošti net senuo- 
sius Atėnus. Į jį buvo sukišta kalnai marmuro ir granito, 
bet dar daugiau — šlamančių. Flygelyje stovįs išsipustęs 
liokajus Žemai mums nusilenkė. Miki čia gerai pažinojo. 

— Kokia čia šventė rengiama? — pasidomėjau, kai įė- 
jome į vestibiulį. 

— Paprastas vakarėlis. Susirinks Karlo draugai ir ver- 
slo partneriai. Kai kas gers, kai kas šoks, kai kas šneku- 
čiuosis. 

— Aišku. O ką veiksime mes? 

— Aš sutikinėsiu svečius. Dirbu čia etatine šeiminin- 
ke. Brolis, taip sakant, eksploatuoja mano išorinius duo- 
menis. O jūs pasėdėsite kur nors kamputyje. Paskui aš jus 
susirasiu. 

— Prisėskime nors minutėlę, — aš mostelėjau į odi- 
nę kušetę, pasislėpusią tarp vazonuose augančių datulių 
palmių. 

Ji susiraukė, bet klusniai nutūpė ant kušetės. 

— Kada mes galėsime pasikalbėti akis į akį? — pa- 
klausiau. 


— Apie Karlą? — ji nervingai sunėrė pirštus. 

— Netik apie jį. Apie mus abu irgi. Tiksliau, apie mūsų 
santykius. 

— Ak, Maikai. Bijau, kad mums neverta kalbėtis apie 
mūsų santykius. Surinkau apie jus informaciją... 

— Ir gavote prastas rekomendacijas, — užbaigiau. 

— Esmė ne jumyse, — Miki veideliui visai netiko ne- 
rimastinga išraiška. — Turiu omenyje savo brolį... 

— Jūs mylite jį? 

— Jis man ne svetimas. Visą gyvenimą iš jo sulauk- 
davau vien gera. Aišku, aš įtariau, kad jo verslas ne itin 
skaidrus, bet juk nė vienas nesusikrovė turtų mūvėdamas 
baltomis pirštinaitėmis. Dauguma reikalų tvarkoma nesi- 
renkant priemonių. Karlas niekuo nesiskyrė nuo kitų. Be 
to, jis turi gausybę draugų visuose visuomenės sluoksniuo- 
se, netgi vyriausybėje. Ir niekam neįdomu, kaip Karlas 
uždirba pinigus. 

— Taigi, nusprendėte neapsunkinti savo sąžinės be- 
reikalingais samprotavimais? Gaunate iš brolio viską, ko 
trokštate, 0 į visa kita žiūrite pro pirštus. 

— Gal ir taip, — nuleisdama akis sušlamėjo ji. 

— Tačiau dabar jūs dėl kažko jaudinatės? 

— Taip, — linktelėjo ji. 

— Dėl ko? 

— Anksčiau, jei Karlą užgriūdavo kokie nemalonumai, 
Jis kviesdavosi advokatus. Advokatai gindavo jį nuo poli- 
cijos, nuo konkurentų, nuo nesąžiningų partnerių. Bet da- 
bar Karlą prispaudėte jūs. Čia jau nepadės joks advokatas. 

— Įdomu, kodėl? — pasmalsavau. 

— Tadėl, kad jūs tiesiog Žudote savo priešus be jo- 
kio sąžinės graužimo. Jūs irgi nesirenkate priemonių. Jūs 
žudėte, žudote ir Žudysite tol, kol kas nors nužudys jus 
pačius. 

— Tai dėl ko jūs nerimaujate: dėl manęs ar dėl Karlo? 

— Dėl jūsų, Maikai, aš nė kiek nebijau. Jūs išlipsi- 
te sausas iš bet kokios balos, — jos žodžius persunkė 
kartėlis. 

— Vadinasi, jūs nerimaujate dėl Karlo, — nuliūdau. 

— O kas čia blogo? Jis visada rūpinosi manimi. Aš 
prie jo pripratau. Jei jūs nesutariate, tai nesutarimus gali- 
ma išspręsti civilizuotai. Du žmonės visada gali susitarti, 
jei abu to trokšta... Nenoriu, kad jūs jį nužudytumėte, Mai- 
kai... Tik ne jūs... Nereikia kraujo... 

Miki virpėjo iš susijaudinimo, tad norėdamas ją nu- 
raminti švelniai paglosčiau galvą. Mano pirštai nuskendo 
plaukų tankumyne. Atsargiai išsilaisvinusi ji pašnairavo 
į mane. 

— Suprantu, kad mane jūs laikote dailia tuščiagalve, 
Maikai... Viskas įvyko taip greitai, kad aš pati savimi ste- 
biuosi. Paprastai aš su vyrais elgiuosi apdairiai... Bet jūs 
sukrėtėte mano širdį... Aišku, jūs manimi netikite. Ką nors 
įrodinėti beviltiška. Tad neįkyrėsiu jums daugiau. Gal ei- 
kime į holą? Ten tikriausiai jau susirinko svečiai. Manęs 
turbūt pasigedo. | 

Aš tylėdamas padaviau jai ranką ir padėjau atsistoti. 
Ji nepaleido mano delno iki pat holo durų. Aiškiai matėsi, 
kaip ji bando nutrinti liūdesį nuo savo veido. Galiausiai 
budinti šypsena nutūpė jos lūpose ir mes įžengėme į holą, 
jau prisikimšusį Žmonių. 

Mums kelią užstojo du man pažįstami Evelo žaliūkai. 
Šia proga vyriokai buvo pasipuošę smokingais. Apranga 
tiko jiems kaip ir ką tik iš Afrikos atvežtoms goriloms. 

Išvydę Miki abu išsiviepė iki ausų, bet pažinę mane 
iškart surimtėjo. 

— Šis misteris su manimi, — arogantiškai sviedė ji. 

Svečiai grupelėmis slankiojo po holą, gyvai plepėda- 
mi ir juokdamiesi. Padavėjai lakstė nešini pilnais padėk- 
lais gėrimų. Kampe griežė mažas orkestrėlis. Lygis kaip 
geriausiuose Niujorko namuose, 0 ir publika neeilinė: po- 
litikai, kino aktoriai, verslininkai, laikraštininkai. 

Šiems garbiems žmonėms neturėjau jokių pretenzijų, 
bet kažkodėl kiekviename svečių būrelyje kaip menturis 
košėje makalavosi ir vienas kitas tipas, susijęs su pogrin- 
diniu verslu bei ragavęs kalėjimo duonos? 

Miki pasirodymas sukėlė tikrą furorą. Ją sveikino 
džiaugsmingais šūksniais, aukštai iškeldami vyno taures. 
Laikydama mane už rankos, Miki pasuko prie glaudžiai su- 
sibūrusios kompanijos, kurios viduryje stovėjo pasipūtęs 
kaip kalakutas Leo Garmodis. 

Išlaisvinęs delną tyliai sušnibždėjau Miki į ausį: 

— Linksmink svečius, mažyte, o aš kol kas pasistum- 
dysiu bare. 

Ji tuo neapsidžiaugė. 

— Tik nesumanyk pasprukti, Maikai. 

— Jokiu būdu, — iškilmingai pažadėjau. 

Aš atsainiai prisiartinau prie baro, kur šiuo metu sto- 
viniavo Elas Afis, Bilis Mistas, Karlas Evelas ir mano sek- 
retorė Velda, apsivilkusi iš koto verčiančia vakarine suk- 
nele. Iš kur tokią ir gavo? Visi trys vyrai blizgino į ją akis 
kaip alkani vilkai ir vienas per kitą linksmino lėkštais juo- 
keliais. 

Išvydę mane nutilo, lyg būtų užsiūti. 

Velda užsimetė abejingai mandagią išraišką. Karlas pa- 
balo. Afiui iš nuostabos nukaro žandikaulis. Bilis Mistas 
neiškentęs pusbalsiu nusikeikė. 

— Nesistebėkite, ponai, — aš buvau ramus kaip bel- 
gas. — Mane čia pakvietė misterio Evelo sesuo. 

— Štai kaip? — lėtai nutęsė Karlas. 

— Ji nuostabi. Neįtikėtina, kaip ta pati moteris gali 
padovanoti pasauliui tokius skirtingus vaikus! 

Palikęs ramybėje Karlą, atsisukau į Bilį Mistą. Štai 
ko aš nekenčiau iš visos širdies. Smeigdamas jį žvilgs- 
niu, aš dygėdamasis perkreipiau lūpas ir lediniu balsu 
išdaužiau: 

— O tu kaip čia patekai, mėšlo gabale? 

Puikiai pažinojau šio tipo žmones. Jie pripratę žemin- 
ti kitus, bet patys negali ištverti pažeminimo. Vienas vie- 
nintelis įžeidimas užlieja krauju jų širdis. Bilis Mistas nu- 
sidažė purpuru ir instinktyviai čiuptelėjo dešinę kišenę. 

— Ar tik nenori suorganizuoti susišaudymo? — tyčio- 
jausi toliau. — Na pirmyn, varyk. Ketvertą jūsiškių aš jau 

palydėjau į Ramybės slėnį. Nori tapti penktuoju? Varyk, 
gaišena... 

Laiku priminiau negyvus jo sėbrus. Visą Misto įkarštį 
lyg vėjas nupūtė. Jo purpurinis snukis ėmė balti, o rankos 
bejėgiškai nukaro. 

Atėjo Elo Afio, nekarūnuoto visų Niujorko prieplau- 
kų karaliaus, eilė. Tas pusraštis banditas, sukrovęs savo tur- 
tus svetimu vargu ir prakaitu, šiuo metu visai nesidomėjo 
pokalbiu: jis meiliai glostė mano Veldos ranką. 

— Sveikas, Elai, — aš kerštingai atitraukiau jį nuo to 
malonaus užsiėmimo. — Po kiek tavo parankiniai iškiši- 
nėja heroiną? Norėčiau susivaryti dozę. Gal kaip man nu- 
leisi porą žalių? Kalbama, kad vaikai ir invalidai tą šlamš- 
tą gali pirkti su nuolaida. 

Nesumetęs, ką atsakyti, Afis nevalingai žaktelėjo. Kils- 
telėjusi antakius, Velda nustebusi paklausė savo gerbėjų: 

— Kas nutiko, ponai? 

— Visiškai nieko, — burbtelėjo Bilis Mistas. — Mes 
tiesiog pokštaujame. 

— Taip, taip, — karštai patvirtino Afis. — Žinot, mėgs- 
tame tokius kvailus juokelius. 

Tas niekšas, gimęs Bruklino sąvartyne, abejingai šyp- 
sojosi, nors jo gudrios žiurkės akutės skrodė mane kaip 
grąžteliai. Jis žinojo labai daug, kur kas daugiau už savo 
bendrus. 

— Ar kas nors pristatys mane damai? — įžūliai pri- 
kibau. 

Užslinko nejauki tyla, paskui Evelas pastatė stiklinę 
ant baro (jo pirštai vos pastebimai virpėjo) ir niūriu balsu 
apreiškė: 

— Jei neklystu, tai misteris Maikas Hameris. Mis Ken- 
di Liujis. 

— Labas, Kendi, — medumi patepiau savo šypseną. 

— Labas, Maikai, — atsakė ji. 

— O jūs labai neblogai atrodote. Dirbate modeliu? 

— Fotografuojuosi žurnalų reklamose. 

Šia fraze ji Biliui Mistui leido suprasti, kodėl jis matė 

ją dviejų reporterių kompanijoje. Tikra gudruolė! Gerą pa- 
są ji sviedė ir man: 

— O jūs kaip verčiatės, misteri Hameri? 

— Daugiausia medžiokle. 

Visas trejetas nenuovokiai subedė į mane akis. 

— Medžiojate laukinius žvėris? — tardė ji toliau. 

— Ne, vienos tam tikros veislės dvikojus. 

— Labai įdomu, — burbtelėjo Bilis Mistas. Jo išsi- 
plėtusios šnervės virpėjo kaip įsiutusio buliaus. 

— Dar ir kaip įdomu! — patvirtinau, plodamas jam 
per petį. — Šįvakar sumedžiojau dar porą skalpų. Rinkti- 
niai egzemplioriai, gryną tiesą sakau. Net širdis sąla. O tu 
pats mėgsti medžioklę, bičiuli? 

Bilis Mistas spėjo susitvardyti ir jo fizionomija be- 
veik atgavo įprastinę spalvą. 

— Dievinu, — atrėžė lediniu balsu. 

— Tada mums reikėtų pamedžioti drauge. Pamokyčiau 
kelių naujų veiksmų. Mano žodžiai smarkiai pralinksmino 
Elą Afį. 

— Tai bent būtų smagu! — sukikeno jis. — Mielai pa- 
sižiūrėčiau. O tu, Karlai? 

Evelas nutylėjo, persmelkęs draugelį priekaištingu 
žvilgsniu. 

— Ne viskas taip paprasta, Elai, — pajuokiamai nu- 
traukiau Afio krizenimą. — Ne kiekvienas gali tapti žmo- 
nių medžiotoju. Maža sugebėti pyškinti iš patrankos. Svar- 
biausia mokėti manevruoti, kai tave šaudo kiti. Tikiuosi, 
kad supranti, ką turiu galvoje? - 

Elas su Karlu susižvalgė, bet nepratarė nė žodžio. Už 
visus norėjo pasisakyti Bilis Mistas, bet jam sutrukdė prie 
mūsų kompanijos prišlepsėjęs Leo Garmodis. Pagarbiai vi- 
siems nusilenkęs, jis kreipėsi į Veldą: 

— Ar neskirtumėte man minutės dėmesio, mis Liujis? 
Norėčiau supažindinti jus su vienu savo bičiuliu. Neprieš- 
tarausi, Bili? 

— Kur gi ne, — burbtelėjo Bilis. — Bet ne ilgiau kaip 
penkias minutes. Pažįstu tave, senas eržile. 

Pasiuntusi visiems oro bučinį, Velda nuplaukė laiky- 
damasi Garmodžiui už parankės. Likau visai vyriškoje kom- 
panijoje. Liežuviai iškart atsirišo. 

— Per garsiai neambryk, šnipeli be patento, — sugrie- 
žė dantimis Bilis Mistas. — Iki šiol su tavimi tik slėpynių 
žaidėme, bet dabar užsiimsime rimtai. 

Aš neatsakiau, tik susižavėjusiomis akimis lydėjau Vel- 
dą, kuri skrodė minią kaip lenktyninė jachta aprūkusių ka- 
botažinių laivelių virtinę. 

— Tikrai, misteri Hameri, jūsų įžūlumas peržengia ri- 
bas, — palaikė draugužį Elas Afis. — Kažkokios neaiš- 
kios, įžeidžiančios užuominos... Ir damos akivaizdoje... 
Anksčiau už tai kviesdavo į dvikovą. 

— Sutinku, — atkirtau. — Ginklą rinkis tu, nutukęs 
rykly. Susitiksime sutartu laiku bet kurioje vietoje. 

Pamerkęs jam, išdrožiau iš baro ir įsisukau į Žmonių 
minią, šliaužiojančią po holą. Pakeliui pasipainiojo pada- 
vėjas su padėklu ir aš nugriebiau taurę. Tame gėrale plau- 
kiojo pora vyšnių, bet aš išmaukiau jį visą. Niekas su ma- 
nimi nesisveikino, o aš irgi nesistengiau demonstruoti man- 
dagių manierų. Aš ieškojau Miki ir greitai pastebėjau ją 
tolimiausiame holo kampe. Man pasirodė, kad ji irgi Žval- 
gosi manęs. | 

Aš jau rengiausi prie jos prieiti, bet greta pasigirdo 
reiklus šnabždesys: 

— Maikai, palauk! 

Neatsisukdamas paėmiau iš padavėjo dar vieną boka- 
1ą45 ėmiau siurbčioti birzgalą, kuris turtuoliams atstojo nor- 
malų gėrimą. 

— Lauk manęs už valandos prie kampo šalia vaisti- 
nės, — greitai susakė ji ir dingo. 

Aš tuo laiku jau šypsojausi prie manęs besiartinančiai 
Miki. Jos veidelį niaukė rūpestis ir nerimas. Aukštuome- 
nės priėmimai kartais nukamuoja labiau nei darbas akmens 
skaldykloje. 

— Nenuobodžiaujate? — pasidomėjo ji. 

— Jokiu būdu! 

— Mačiau, kaip šnekėjotės su Karlu. 

— Taip, persimetėme pora žodžių. Ir su draugais pasi- 
kalbėjau. Labai rimti žmonės. 

— O konfliktų nekilo? 

— Kol kas viskas sekasi šauniai. 

— Maikai, aš labai pavargau. Palydėkite mane namo. 

— Šįvakar negaliu, mažyte, — išvydęs suglumusį jos 
veidą, pridūriau. — Čia kai kas ant manęs griežia dantį. 
Net stovėti šalia manęs pavojinga, ne tik kalbėti. Jei atsi- 
tiktų kokių nors ekscesų, nenorėčiau, kad būtum greta. 

— Karlas su tuo susijęs? 

— Ne tik jis vienas. 

— Gal jūs ir mane įtariate? — Miki sviedė į mane pa- 
sipiktinusį žvilgsnį. 

— Kaip čia pasakius... — sutrikau. — Jūs šauni mer- 
gina ir galėtumėte gyventi savo malonumui. Kam jums toks 
tipas kaip aš? Mes skirtingi žmonės, priklausome skirtin- 
giems visuomenės sluoksniams. Net jei įsimylėčiau jus iki 
ausų, vis tiek negalėčiau visiškai jumis pasitikėti. Jūs per- 
nelyg arti mafijos, o tai man labai svarbu. Tai pavojaus žen- 
klas. Kol bent vienas siūlelis riš jus su mafija, aš negalėsiu 
jumis pasitikėti, Miki. 

— Anksčiau jūs kitaip galvojote, — sumurmėjo ji. 

— Kada anksčiau? 

— Kai mane bučiavote. 

— Žmogus ne visada sugeba kontroliuoti savo elgesį, 
mieloji, — aš švelniai paglosčiau jos skruostą. — Mes — 
savo aistrų vergai. Ir nieko čia nepadarysi. 

— Ar mes dar susitiksime? 

— Būtinai. 

Ji palydėjo mane iki išėjimo ir atsisveikindama apdo- 
vanojo tokiu žvilgsniu... Čia mes ir išsiskyrėme. Porelė ap- 
sauginių tikriausiai laukė manęs flygelyje, bet aš pasukau 
į kitą pusę. Užmečiau akį į virtuvę, paklaidžiojau po rūsį ir 
užsukau į katilinę, kur jaunas vaikinas švilpaudamas žars- 
tė anglis pakuroje. 

— Padėk man ištrūkti iš čia, bičiuli, — ištiesiau jam 
penkinę. — Noriu pasprukti nuo vienos kekšės. 

Dėkingai paėmęs kyšį, vaikinas pro užpakalines duris 
išvedė mane į galinį kiemelį. Apsukęs kvartalą, aš nesun- 
kiai radau vaistinę prie pat kampo. Užėjau vidun, užsisa- 
kiau stiklinę gazuoto vandens ir įsigilinau į laikraštį, net 
keletą skilčių paskyrusį mano žygdarbių aprašymui, tiesa, 
be jokių pavardžių. 

Velda pavėlavo penkias minutes. Apsižvalgiusi ji pri- 
sėdo greta manęs. 

— Paleistuvauji, Maikai? — papriekaištavo ji. 

— Tą patį galėčiau pasakyti ir apie tave. 

— Valkiojiesi paskui gražias moteris? 

— O tu vynioji aplink pirštą visus vyrus. Kaip atsidū- 
rei šalia Bilio Misto? 

— Vėliau papasakosiu. Dabar neturiu laiko. Atidžiai 
klausyk. Mūsų “bičiulius" užgriuvo kažkokie nemalonu- 
mai. Aš girdėjau, kaip Karlui pranešė, jog tuoj prasidės kaž- 
koks patikrinimas. Buvo paminėti Nikolo Reimondo ir Vol- 
terio Makgrato vardai. Karlo veidas net persimainė, jis iš- 
kart pasišaukė Bilį Mistą. Jie pasišnibždėjo, ir Bilis nejuo- 
kais susirūpino. 

— Ar Elui Afiui irgi pranešė tą naujieną? 

— Manau, taip. Jie visi mėtė į mane sutrikusius žvilgs- 
nius ir man liko tik pasitraukti. O kaip sekėsi tau? 

— Kai ką sužvejojau. 

— Kai ką? 

— Bet dėl to visa gauja supanikavo. 

— Manau, tikrieji išbandymai jų dar laukia, — nusi- 
šaipė Velda. 

— Kokie tolimesni tavo planai? 

-— Bilis Mistas galanda į mane dantis. Atsiprašęs, kad 
truputį užtruks, įteikė man štai ką. 

Ji ištraukė iš rankinuko raktą su deimantiniu karuliu. 

— Šlykštus galvijas, — iškošiau pro dantis. 

— Privalau laukti Bilio jo bute. 

— Važiuojame kartu, — aš paėmiau raktą. — Apžiū- 
rėsime to niekšo urvą. 

— Važiuok vienas, Maikai. Turiu sutvarkyti dar vieną 
reikalą. 

— Kokį? 

— Elas Afis nusprendė aplenkti savo bičiulį ir taip pat 
pasikvietė mane pas save. Mes susitinkame po poros mi- 
nučių. 

— Tegul jį velniai, tą dvokiantį ožį! 

— Nesijaudink, Maikai. Darbas lieka darbu. 

— Aš suplėšysiu jį į gabalus! — neapykanta tvinksėjo 
mano smilkiniuose ir kaitino kraują. 

— Aš viską numačiau, — tęsė ramiai Velda ir ištraukė 
iš rankinuko buteliuką su baltais milteliais. — Tai barbita- 
lis, stiprūs migdomieji. Po pirmosios viskio taurelės už- 
migs saldžiai kaip kūdikis. Tad nesijaudink dėl manęs. 

Jos užmačiai ne itin man patiko. 

— Velda, tas tipas anaiptol ne kvailys. Jį ne taip jau 
paprasta apvynioti aplink pirštą. Prašau, būk atsargi. 

— Jis dar vyras. Ir dar įsimylėjęs. O įsimylėję vyrai 
panašūs į aklus kačiukus. 

— Afis ne toks, — manęs neapleido nelaimės nuojau- 
ta. — Jis gudresnis už Evelą ir Mistą. Jis abu juos nupirktų 
ir parduotų. Aplink jį daugybė spąstų. Vienas neatsargus 
žingsnis — ir tu jau kilpoje. 

— Kraštutiniam atvejui turiu dar kai ką, — Velda pa- 
plekšnojo sau per šoną. — Jei jis peržengtų ribas, tai tada 
man padėtų švinas. 

Aš linktelėjau suspausta širdimi, o mintyse keiksno- 
jau save už neryžtingumą. Dieve, kaip nenorėjau išleisti 
Veldos! 

— Gerai, — burbtelėjau. — Tik pasakyk, kur gyvena 
tas laimės kūdikis? 

— O kam? — ji sunerimo. 

— Taip, dėl viso pikto. 

— Na, jei tik dėl viso pikto... — išsitraukusi bloknotą 
ji užrašė Afio adresą. — Jis nuomoja butą Keturiasdešimt 
septintojoje gatvėje Tonio Todo vardu. Tačiau tau nebūtina 
ten kišti nosies, Maikai. 

Mano mergytės akyse žėrėjo medžioklės įkarštis, tur- 
būt toks pat, kaip ir manosiose. 

— Sėkmės tau, Velda. 

— Ir tau, Maikai. 

Taip mes atsisveikinome. 

Praėjus penkioms minutėms išsikrapščiau iš vaistinės. 
Mano kelias vedė pas Bilį Mistą. Jis laikė save tokiu auto- 
ritetingu nusikaltėlių pasaulyje, kad net nepasirūpino ap- 
sauga. O ir kas drįstų brautis į buvusio žudiko, šiandien 
valdančio visą armiją gangsterių, butą. 

Įžengiau į prašmatnaus daugiabučio vestibiulį, lyg pu- 
sę amžiaus čia gyvenęs. Abejingai švilpaudamas roviau į 
liftą ir pakilau į man reikalingą aukštą. Liko tik atrakinti 
reikiamas duris. 

Aštuoni kambariai buvo apstatyti brangiais, tačiau ne- 
skoningais baldais. Butas spindėjo švara. Kruopščiai apieš- 
kojau septynetą kambarių, bet neradau jokių šeimininko nu- 
sikalstamos veiklos pėdsakų. Liko aštuntasis, jo kabine- 
tas. Čia stovėjo rašomasis stalas, minkštas krėslas, televi- 
zorius ir knygų spinta, prikimšta pornografinės literatūros 
bei bulvarinių knygiūkščių. 

Būtent čia Bilis Mistas lavino savo intelektą. 

Stalčiai buvo užrakinti, tačiau man pagelbėjo vielos 
gabalas. Vienas stalčius buvo grūste prigrūstas vaistų dė- 
žučių, daugiausia nuo skrandžio negalavimų. Tai bent, nie- 
kad nebūčiau pagalvojęs, kad tokiam žaliūkui reikia table- 
čių. Beje, nė viena dėžutė nebuvo pradėta. Kitame stalčiu- 
je gulėjo storas albumas, kuriame buvo suklijuotos Bilio 
Misto fotografijos ir laikraščių iškarpos su straipsniais apie 
jį. Albumo lapai gerokai nušiurę, matyt, šeimininkas mėgo 
jį sklaidyti. 

Mane sudomino kelios nuotraukos. Vienoje iš jų Bi- 
lis šypsojosi prieš objektyvą Bertos Torn kompanijoje. Ki- 
toje dantis rodė jau trys personažai: prie Bertos ir Bilio 
šliejosi Evelas. Antrame plane šmėkščiojo dar viena fi- 
gūra, tačiau jos veidą užstojo impozantiška Bilio figūra. 
Kolekciją užbaigė spalvota Bertos nuotrauka su užrašu: 
“Mano gražuoliui". 

Užrakinęs stalčių, kruopščiai nuvaliau visas rankenas 

ir žvilgtelėjęs į laikrodį įsitikinau, kad mano laikas išseko. 
Tuoj tuoj turėjo pasirodyti ir šeimininkas. 

Surinkau Pato telefono numerį. 

— Klausau, — pavargusiu balsu atsiliepė jis. 

— Tu neužsiėmęs? 

— Aišku, užsiėmęs. O kur tu trainiojaisi? Aš jau pen- 
kias valandas užsimušdamas tavęs ieškau. 

— O, tai ilga istorija. Pasakysiu — nepatikėsi. O kam 
aš tau reikalingas? 

— Gražuolis prisipažino nužudęs Bertą Torn. 

Mano nugara nušliaužė šaltos skruzdės. 

— Kas dar buvo su juo? 

— Jis pažįsta tiktai Čarlį. 


— Jis meluoja! — užviriau aš. — Išmuškite iš jo vis- 
ką! Adresus, pavardes, žymes! Juk jūs tai mokate! 

— Mokame, — keistu balsu atsiliepė Patas. — Bet ne 
Iš negyvėlių. 

— Ką?! 


— Pakeliui į apygardos kalėjimą apšaudė iš automato 
automobilį, kuriuo buvo vežami Čarlis ir Gražuolis. Abu 
žuvo. Juos lydėję FTB agentas ir policininkas sužeisti. 

— Po velnių! — mano gerklė iškart perdžiūvo. — Kas, 
velniai griebtų, dedasi? Negi sugrįžo Al Kaponės laikai? Ir 
jūs atleisite mafijai tokį akibrokštą? 

— Taip, viskas nuėjo per toli, — sutiko Patas. — Tie 
išgamos visai suįžūlėjo. Beje, Gražuolis spėjo išpliurpti sa- 
vo boso Majamyje pavardę. Tikiuosi, kad tas vaikinas mus 
kuo nors pradžiugins. 

— Kur gi ne! — karčiai nusišaipiau. — Sulauksite iš 
jo atvirumo. Kol saulė patekės, rasa akis išės. Jis pavedžios 
jus už nosies, o paskui bus paleistas už užstatą. Visa, ką 
jūs mokate, tai tik mandagiai pateikinėti mandagius klau- 
simus. Atiduokite jį man, kaipmat atrišiu to bjaurybės lie- 
žuvį. Pirštinėje įsiūtas švino gabalėlis, kuris labai teigia- 
mai veikia kai kurių žmonelių atmintį. 

— Taip daryti negalima, — pamokslininko tonas Pa- 
tui visai netiko. 

— Jums ne, o man galima. O kas užpuolė policijos 
automobilį? 

— Saudė iš priešais atvažiuojančio automobilio, nuo 
galinės sėdynės. Mes radome automobilį. Taip pat ir auto- 
matą ant galinės sėdynės. Ir mašina, ir ginklas — vogti. 
Prisimeni gruodžio mėnesį kariuomenės sandėlių apiplėši- 
mą Ilinojuje? Automatas pagrobtas iš ten. Dabar šiais tro- 
fėjais džiaugiasi ekspertai. Gal ras ką nors vertą dėmesio. 

— Kaipgi, ras... O jei ras, išvadas pateiks po pusme- 
čio. Ne, aš labiau pasitikiu savais metodais. 

— Kaip tik norėčiau pakalbėti apie tavo metodus... — 
Patas vogravo kaip laidotuvėse. — FTB labai nepatenkinta 
skandalu, kurį tu sukėlei Ilgojo Džono bare. 

— Tai jie vadina skandalu? — nustebau. 

— Jie tai vadina dar blogiau... Nenoriu pakartoti jų 
žodžių. Bet atrodo, jog tu sutrukdei jų planams. 

— Ką tu sakai?! Tai bent šaunuoliai!' Pasirodo, aš su- 
ardžiau jų planus! Jei ne aš, velniai rautų, vargu ar jie kada 
nors būtų suradę Gražuolį bei Carlį. Jie tikriausiai visą die- 
ną “sėdėjo man ant uodegos“, todėl ir atsidūrė tame bare. 
O kai paklojau abu gangsterius, tada iškart apsireiškė ir 
pasiūlė savo paslaugas. Sunsnukiai... 

— Maikai, luktelk... 

— Eina jie visi pragaran! Pučiasi kaip gaidžiai ant mėš- 
lyno slieką atkapstę! 

— Užsičiaupk! — viauktelėjo Patas. — FTB agentai 
sekė ne tave, o tuos du gangus. Jei ne tu, tai būtų juos su- 
laikę ir apkaltinę neteisėtu ginklo nešiojimu, o jau tada ir 
išpurtę visus jiems žinomus faktus. Bet kaip tik tada įgriu- 
vai tu... Po tavo auklėjamosios valandėlės nei Gražuolis, 
nei Čarlis rišlaus žodžio suregzti nesugebėjo. Padėjai, va- 
dinasi. Didelis tau dėkui, Maikai. 

— Okei, — sumurmėjau. — Gal aš kuo ir kaltas... Ta- 
čiau tiedu niekšai medžiojo būtent mane, o aš to negaliu 
pakęsti. Tiek to, atsiprašyk už mane fedus. Kitąkart pasi- 
stengsiu jų kontorai skersai kelio nestoti. 

— Tai jau, tu pasistengsi, — geliamai sušnypštė Pa- 
tas. — Jau matau, kaip stengiesi. 

— O kas girdėti apie Lili Karver? — pabandžiau pa- 
keisti pokalbio temą. 

— Kol kas nieko. Į lavoninę atgabeno dviejų moterų 
lavonus. Abi blondinės. Viena išbuvo vandeny mažiausiai 
tris paras, o antrą šįvakar nušovė meilužis. Atrodo, tavo 
atvejis netinka. 

— Kvailiu mane laikai, — aš žvilgtelėjau į laikrodį. — 
Jei nutiks kas nors įdomaus, skambtelėsiu naktį. Jei ne — 
pasimatysime ryte. 

— Sutarta. Iš kur skambini? 

— Patrūk, neatspėsi. 

— Ir nesistengiu. 

— Sėdžiu prie telefono žymiojo Bilio Misto bute. Pats 
jis irgi tuoj pasirodys. | 

— Nori, kad tave pasodintų už įsilaužimą? 

— O kaipgi, — aš padėjau ragelį. 

Apačioje suburzgė kylantis liftas. Žaibu moviau į ko- 
ridorių, užrakinau duris ir užbėgau vieną aukštą į viršų. 

Bilis Mistas, lydimas pečiuito asmens sargybinio, i1š- 
žirgliojo iš lifto ir nukulniavo į savo butą. Aš tyliai nuslin- 
kau žemyn, pakišau raktą po kilimėliu (taip iš anksto susi- 
tarėme su Velda) ir sprukau lauk iš to namo. 

Buvau pražingsniavęs jau-ne vieną kvartalą, kai gal- 
von stuktelėjo, bet iškart dingo miglota minties nuotrupa. 
Nesuvokiau net jos prasmės, tačiau į širdį įsmigo aštri rakš- 
tis. Mintis pralėkė žaibiškai, vis dėlto man ji pasirodė svar- 
bi. Aš kažką pastebėjau Bilio Misto bute, pastebėjau, tik 
neatkreipiau į tai dėmesio. Viešpatie, kas ten buvo? Veltui 
laužiau galvą. | 

Atkakliai mintydamas priėjau pėsčiųjų perėją ir ėmiau 
laukti, kol užsidegs žalia šviesa. Pro mane prazvimbė taksi. 
Metęs žvilgsnį, išvydau ant galinės sėdynės Veldą, deja, 
ne vieną. Nebegalėjau nei pavyti, nei sustabdyti taksi, nu- 
rūkusio neaiškia kryptimi. Bloga nuojauta graužė mane vi- 
są vakarą, smigo devyniais geluonimis. Privalėjau tučtuo- 
jau išsiaiškinti, kas nutiko. Ačiū Dievui, metro dar veikė, 
ir aš leidausi į Keturiasdešimt septintąją gatvę, kur gyveno 
Elas Afis ir kur neseniai buvo Velda. 

Tai buvo elgetiškas namas skurdžių kvartale. Apsilu- 
pinėjęs tinkas, suskilinėję langų stiklai, o namo durys — 
plačiai atlapotos. Neblogą rezidenciją pasirinko sau visa- 
galis Elas Afis. 

Vienintele blausia lempute apšviestas koridorius bu- 
vo užverstas šlamštu, pro kurį sunkiai prasibroviau prie du- 
rų su užrašu “Misteris T. B. Todas". 

Norėjau spustelėti skambučio mygtuką, tačiau to ne- 
reikėjo. Durys buvo praviros, o pro platų plyšį sruvo ryški 
šviesa. Įėjau į erdvų, beveik tuščią kambarį su keliais ne- 
vykusiais baldais. Akis smagino tik puikios kokybės, bran- 
gaus medžio rašomasis stalas. Ant jo stovėjo pustuštis vis- 
kio butelis, dvi stiklinės ir kibirėlis aptirpusių ledo gaba- 
liukų. Ant apvemtų grindų gulėjo dar vienas — sudužęs 
butelis su kraujo žymėmis ant šukių. Ant stalo pastebėjau 
kelias kruopeles barbitalio. 

Aišku kaip dieną, kas čia įvyko. Velda subėrė į Afio 
stiklinę migdomuosius, bet, matyt, padaugino dozę ir šis 
viską išvėmė. Turbūt tas niekšas užpuolė mano sekretorę, 
o ši vožė jam buteliu į makaulę. 

Nusprendusi, kad Afį atjungė ilgam, Velda turbūt pa- 
traukė į Bilio Misto butą. Tačiau tas niekšas atsipeikėjo ir 
greičiausiai jau viską raportavo Biliui. Virš mano mergy- 
tės galvos pakibo mirtinas pavojus. 

Puolęs prie telefono, stovinčio ant palangės, aš vėl su- 
rinkau savo kilniojo gelbėtojo — policijos kapitono Pato 
Čamberso numerį. 

— Prašau, Patai! — suriaumojau lyg sužeistas Žvė- 
ris. — Klausykis atidžiai ir nieko neklausinėk. Velda pa- 
kliuvo į spąstus Bilio Misto bute. Tučtuojau išsiųsk tenai 
patrulinį automobilį. Ištrauk ją iš ten, tik prašau, netempk 
gumos. Kai viską sutvarkysi, paskambink man šiuo nume- 
riu... — padiktavau jam Elo Afio telefono numerį. 

Aš kalbėjau virpėdamas lyg karštligės apimtas, jaus- 
damas burnoje šleikštų metalo skonį. Mane guodė vienin- 
telė mintis: tai, ką aš padarysiu Afiui, kai jis grįš. Laukda- 
mas Pato skambučio aš ėmiau apžiūrinėti butą. 

Atidariau barą, ir akys apraibo nuo gėrimų gausybės, 
bet aš net akim į juos nekryptelėjau, — ne tas rūpėjo. 

Užsirūkiau, tačiau užtraukęs vieną dūmą, tėškiau c1- 
garetę šalin — jos skonis man pasirodė šlykštus. 

Greit man paaiškėjo to buto paskirtis. Tai buvo tam 
tikras štabas, iš kur Afis vadovavo savo šešėlinei organi- 
zacijai. Matyt, be jo, čia niekas neužeidavo, net ir valyto- 
ja. Purvo sluoksnis jau buvo neatskiriama šio buto interje- 
ro dalimi. Turbūt šeimininkui jis nė.kiek nekliudė. 

Rašomojo stalo stalčiuose grūdosi pluoštai buhalte- 
rinių dokumentų, profsąjungų ataskaitų, kažkokių brėži- 
nių kopijų ir įvairių firmų čekių šaknelių. Jei jomis tikė- 
ti, tai Elas suko milijonines sumas. Radau čia net čekių 
knygelę. 

«< Mano spėlionės pasitvirtino. Afis apgaudinėjo valsty- 
bę, apgaudinėjo jam dirbančius Žmones ir net juo pasiti- 
kinčią mafiją. Įdomu būtų patikrinti jo bankų sąskaitas: kie- 
no vardu jos užrašytos, kaip papildomos? 

Telefonas tylėjo kaip užlopytas, tad ėmiau tyrinėti brė- 
žinius. Mane sudomino du: smulkus uosto planas su visais 
dokais, prieplaukomis bei pirsais ir kažkokio laivo sche- 
ma, kurią sudarė nesuskaičiuojama galybė linijų. 

Aš ilgai ir nesėkmingai bandžiau susigaudyti toje raiz- 
galynėje, bet pagaliau sučirškė telefonas. Griebiau ragelį 
kaip skęstantis šiaudo ir jau pusiaukelėje prie ausies išgir- 
dau Pato balsą. 

— Tai tu, Maikai? 

— Taip taip! 

— Kada baigsis tie kvaili pokštai? 

— Kokie pokštai? — mano akys beveik išlindo ant kak- 
tos. — Kas nutiko? 

— Aš pasiunčiau į Misto kvartalą du patrulinius auto- 
mobilius ir mano vyrai išvertė Bilį tiesiai iš patalo. Jis bu- 
vo vienas ir, nors įsiuto kaip velnias, leido maniškiams ap- 
žiūrėti absoliučiai viską. Tavo Veldos ten nėra. Jis pažadė- 
jo paduoti mus į teismą už neteisėtą kratą ir jam padarytą 
moralinę žalą... 

Nebeklausydamas Pato, sviedžiau ragelį ir bukai įsi- 
stebeilijau į erdvę. Telefonas vėl suskambo, bet aš nepajė- 
giau pakelti apmirusių rankų. 

Į lango stiklą subeldė lietaus lašai. Aš užsirūkiau ir 
įbedžiau akis į melzganą dūmų srovelę, lėtai plevenančią 
aukštyn. Mano laikrodis garsiai skaičiavo sekundes ir kiek- 
viena jų šaukte šaukė, kad jos jau nebesugrąžinsi. Reikėjo 
veikti, bet aš nežinojau — ką. Rasti Veldą šiame milžiniš- 
kame mieste sunkiau nei adatą šieno kupetoje. Viena, kas 
mane dar guodė, — tai žinojimas, kad artimiausiu laiku ma- 
no mergytės nenužudys. Iš pradžių pasistengs ištraukti iš 
jos viską, kas įmanoma. Tikrasis pavojus užgrius tada, kai 
mafija suvoks pačią reikalo esmę. Kol kas jie, beje, kaip ir 
aš, pasiklydę spėlionių, versijų ir gandų labirinte. 

Jei tuoj pat neišlaisvinsiu Veldos, tai privalėsiu žūt- 
būt sukliudyti mafijai išsiaiškinti tiesą. 

Automatiškai pervertęs brėžinius, du atidėjau į šalį — 
uosto planą ir laivo “Sedrikas" schemą. 

Tą pavadinimą jau buvau girdėjęs. Jis patvirtino kai 
kurias svarbias, bet pavėluotas mano versijas. 


10 skyrius 


Grįžęs namo kritau į lovą kaip užmuštas ir išmiegojau 
beveik visą dieną, tik retkarčiais pakirsdamas iš sapno koš- 
mariškų vaizdinių. 

Vakarėjo. Praradau gausybę brangaus laiko, bet jau- 
čiausi daug geriau ir dabar turėjau galimybę pasivyti tai, 
kas praleista. | 

Pasistiprinęs iš šaldytuvo ištrauktomis virtomis kre- 
vetėmis paskambinau Rėjui Dikerui. Senąjį reporterį radau 
savo vietoje. Jo balselis buvo toks skystas kaip ir plaukai 
ant pakaušio. ž 

— Sveikas, Maikai, — kiauktelėjo jis. — Saunu, kad 
paskambinai. Jau rengiausi pats tau skambinti. 

— Ką nors sužinojai? 

— Taip. 

— Na? 

— Leopoldas Kavalskis. 

— Dėstyk. 

— Berta Torn kreipėsi į detektyvų agentūrą skųsda- 
masi, kad ją persekioja. Ji sumokėjo grynais ir agentūra 
paskyrė Leo jos asmens sargybiniu. Rytais jis atvažiuoda- 
vo pas ją, lydėdavo per visas dienas, o vakarais parvežda- 
vo atgal. 

— Apie tai jau pasakojai. 

— Tada nežinojau svarbiausio. Praslinkus savaitei, Leo 
liovėsi užeidinėjęs į agentūrą ir ataskaitas perduodavo te- 
lefonu. Jį patikrino ir paaiškėjo, kad jis savo iniciatyva sau- 
go Bertą Torn ištisą parą. 

— Tai yra, miega pas ją? 

— Taip. Tiksliau — ne pas ją, o su ja. 

— Agentūros šefui tai nepatiko? 

— Kodėl gi? Tai asmeninis klientės reikalas. Pinigė- 
lius ji klojo tvarkingai ir agentūra jokių pretenzijų jai ne- 
turėjo. 

— Kaip suprantu, Berta Torn irgi neturėjo pretenzijų 
savo angelui sargui? 

— Aišku. Leo skrupulingai atliko savo pareigas ir net 
du kartus išgelbėjo savo klientę iš peštynių, kilusių dėl jos 
naktiniame klube. Leo ji buvo patenkinta, taip ir pranešė 
agentūrai. 

— Aišku, — aš nutilau, analizuodamas gautą infor- 
maciją. 

— Tu ką, užsnūdai? — nekantriai sucypė Rėjus. 

— Ne, ne, klausausi tavęs ausis ištempęs, — patikinau. 

— Kas dar tave domina? 

— Kavalskį patrenkusio vairuotojo adresas. 

— Jo pavardė — Harvis Volesas, o gyvena jis Kanelo 
gatvėje tame name, kur įsikūręs Paskalio baras. Žinai jį? 

— Maždaug. 

— Niko Reimondo duomenų tau reikia? 

— Žinoma! 

— Gimęs Italijoje. Prieš karą Raimondo pavardę pa- 
sikeitė į Reimondo. Vertėsi tabako importu iš Europos. Daž- 
nai vykdavo į keliones. Iš pažiūros tai niekuo neišsiskiriąs 
Žmogėnas, vidutiniškų gabumų, vidutiniškai pasiturįs. Ta- 
čiau kiekvieną žiemą jis atostogaudavo Majamyje, dažno- 
kai pralošdavo ten solidžas sumas. Turėjo vieną silpnybę — 
moteris. 

— Tai viskas? 

— Kol kas. 

— Labai tau ačiū, Rėjau. 

— Ar jau turi žadėtą medžiagą? 

— Dar ne. 

— O tu manęs nemulkini? 

— Kuo tu mane laikai, senas bičiuli? 

— Gerai, gerai, — jis padėjo ragelį. 

Aš mikliai nusimaudžiau, pasikeičiau marškinius ir pa- 
sukau prie išėjimo, bet mane sustabdė zvimbiantis durų 
skambutis. Ant slenksčio stovėjo namo valdytojas, jo vei- 
das buvo perkreiptas nuo susirūpinimo. 

-— Kas nutiko? — paklausiau. 

— Ar negalėtumėte nusileisti žemyn, misteri Hameri? 

Nieko neklausinėdamas nusekiau paskui jį. Jis nusi- 
vedė mane į savo butą ir bedė pirštu į svetainę. 

— Prašau užeiti tenai. 

Ant kušetės sėdėjo neišpasakytai purvina Lili Karver 
ir karčiai raudojo. 

— Lili! — nustebęs šūktelėjau. 

— Ar pažįstate šią merginą, misteri Hameri? — pa- 
klausė valdytojas. 

— Žinoma! 

Prisėdęs šalia merginos, šnairuojančios į mane išgąs- 
dinto triušio akimis, paglosčiau jai galvą. 

— Kas tau, mažyte? 

Iš jos akių pasipylė ašarų liūtis, o iš krūtinės besiver- 
žiantis verksmas pripildė visą kambarį. 

— Reikia leisti jai išsiverkti, — tarė valdytojas. — 
Vėliau ji atsipeikės. 

— Kaip ji Čia atsidūrė? 

— Radau ją rūsyje. Ji slėpėsi anglių dėžėje. Gyvento- 
jai dažnai išmeta į rūsį tuščius pieno butelius ir man tenka 
juos surinkti. Taip radau šią merginą. Ji pasakė, kad pažįs- 
ta jus. 

Aš lengvai papurčiau Lili pečius. 

— Ar tau viskas gerai? Tu sveika? Gal tave kas nu- 
skriaudė? 

— Ne, — kūkčiodama ji papurtė galvą. 

— Ji tiesiog klaikiai išgąsdinta, misteri Hameri, — įsi- 
kišo valdytojas. — Pirmiausia jai reikia nusiprausti ir per- 
sirengti. 

— Taip taip, — sukruto Lili, — man viskas gerai. Tik 
prašau, palikite mane ramybėje! — jos veidą staiga per- 
kreipė įniršis. — Dėl Dievo, Maikai, išvesk mane iš čia 
greičiau! 

— Vargšė mergytė, — užjaučiančiai bambėjo valdy- 
tojas. — Kas galėjo taip smarkiai ją išgąsdinti? 

— Jai taip kartais nutinka, — skubiai atsakiau. — Ne- 
kreipkite dėmesio. Mes jau išeiname. 

— Ji kartu su savimi turėjo rankinę, — atsiminė val- 
dytojas. — Štai ji. 

— Ačiū, — viena ranka paėmiau rankinę, o kita apka- 
binau Lili per juosmenį. — Tik niekam nepasakokite apie 
Šį įvykį. Gerai? 

— Žinoma, misteri Hameri. Jei reikės pagalbos, tik 
šūktelkite. 

— Būtinai. 

Bijodamas sutikti lifte kokį nors pažįstamą, užlipau 
laiptais viršun, rankomis glėbdamas Lili pečius. Pasodinęs 
Lili į krėslą, atsukau vonioje karštą vandenį. Grįžau į sve- 
tainę ir paruošiau stiklą viskio su soda. 

— Ar tau geriau? — paklausiau, kai ji išsausino stiklą 
iki pat dugno. 

— Šiek tiek, — ji susigūžė krėsle kaip vaikas, lau- 
kiantis bausmės. 

— Papasakok, kas atsitiko? Tik smulkiai ir nuo pradžios. 

Ji neryžtingai linktelėjo ir kumščiu nusitrynė nuo vei- 
do paskutinių ašarų likučius. 

— Kai išėjai, maždaug po valandos kažkas paklebeno 
durų rankeną, — vos girdimai pradėjo ji. — Paskui jie pa- 
krapštė užraktą ir durys atsidarė. Iš siaubo nepajėgiau nei 
rėkti, nei bėgti. Grandinėlė trukdė jiems įsibrauti į namą ir 
jie balsu tarėsi, ką čia geriau padarius. Vienas pasisiūlė at- 
nešti žnyples. Jie tyliai privėrė duris ir nuėjo. Negalėjau 
daugiau čia likti. Bijojau, kad jie grįš. Sumečiau į rankinę 
reikalingiausius daiktus ir sprukau. Vėliau pamaniau, kad 
jie gali stebėti namą ir nesiryžau eiti laukan. Todėl pasi- 
slėpiau rūsyje. Atleisk, Maikai. 

— Suprantu tave, Lili. Nereikia atsiprašinėti. Ar ma- 
tei tuos Žmones? 

— Ne. Tiktai girdėjau jų balsus. Kai tas žmogus... ra- 
do mane rūsyje... aš dar labiau išsigandau. Pamaniau, kad 
jis gangsteris. 

— Daugiau tau neteks bijoti, mažyte. Tu neliksi čia 
viena. Kol kas išsimaudyk karštoje vonioje ir susitvarkyk, 
o aš pagaminsiu ko nors valgomo. Tu juk alkana? 

— Nežinau... — ji gailiai pažvelgė į mane ir tyliai su- 
šnibždėjo: — O paskui tu vėl išeisi? 

— Tik labai trumpai. O su tavimi kartu kas nors pasė- 
dės. Valdytojas arba jo žmona. Aš jų paprašysiu. Gerai? 

Ji bejėgiškai linktelėjo. 

Paskambinęs valdytojui paprašiau, kad jis atsiųstų sa- 
vo žmoną. 

— Gal ji galės truputį pabūti su ta mergina? Nenoriu 
palikti jos vienos, patyrus tokią būseną. 

— Žmona tuoj ateis, misteri Hameri, — patikino val- 
dytojas. — Aš jau paaiškinau jai, kas atsitiko. Ji delikati 
moteris ir patyrusi slaugė. 

— Dar norėčiau, kad pakeistumėte mano bute užraktą 
ir įtaisytumėte gerą vidaus skląstį. 

— Užsiimsiu tuo rytoj iš pat ryto. Ar dar turite kokių 
pageidavimų, misteri Hameri? 

Lili sukruto man už nugaros ir paprašė: 

— Maikai, aš visa permirkusi nuo prakaito ir purvo. 
Pasakyk, kad ji atneštų spirito pasitrinti. 

Perdavęs jos prašymą valdytojui padėjau ragelį. Nuo- 
vargis ir išgertas viskis darė savo, Lili jau snūduriavo. Jos 
veidas truputį paraudo, o akyse pamažu blėso siaubo iš- 
raiška. Man ji priminė šunį, pasiklydusį dideliame mieste 
ir po ilgų klajonių pagaliau grįžusį namo. 

Pamatavęs vandens temperatūrą vonioje užsukau čiau- 
pa, tada grįžau į svetainę ir paėmiau mieguistą Lili ant ran- 
kų. Ji apkabino mano kaklą — lengva, nusilpusi, bejėgė. 
Vėl mūsų veidai suartėjo, jos akyse sužibo kvietimas. Lili 
lūpos prasivėrė, žadėdamos svaigų bučinį, bet paskutinę 
akimirką ji įsikniaubė veidu man į petį. 

Nunešiau ją iki vonios ir pastačiau ant kojų. 

— Ačiū, Maikai, — sušlamėjo ji. — Ačiū už viską. 
Amžinai liksiu tau skolinga. 

Ji dar teškenosi vonioje, kai atėjo valdytojo žmona — 
stambi, rami moteris, pripratusi globoti vaikus ir ligonius. 
Ji padavė man buteliuką spirito, o pati nuskubėjo į virtuvę 
ruošti vakarienės. 

Prieš išeidamas pabeldžiau į vonios duris. 

— Lili, valdytojo Žmona atnešė spirito. Jei nori, pa- 
dėsiu tau įsitrinti. 

Ji skambiai susijuokė ir man iškart palengvėjo. 

— Ačiū, Maikai. Susidorosiu pati. 

— Tada iki pasimatymo. 

— Grįžk anksčiau. 

Ankstyvos sutemos jau leidosi ant miesto, pilka marš- 
ka dengdamos namų, kelių, tiltų ir parkų sangrūdą. Tokiais 
niūriais vakarais Žmonės linkę sėdėti namie, o ne čiaužioti 
šlapiais šaligatviais. Parduotuvės ir barai ištuštėja, tik ne- 
oninės reklamos nepaliaujamai šoka įprastą šviesų šokį. 

Palikęs garaže savo fordą, nuskriejau taksi į Kanelo 
gatvę. Išvydęs Paskalio barą, liepiau vairuotojui sustoti. 
Salia; Įėjimo į barą, dešinėje, buvo dar vienerios durys. Žen- 
gęs pro jas patekau į erdvų švarų vestibiulį. Čia nesigirdė- 
jo lietaus ūžimo ir iš baro sklindančios muzikos. 

Duris man atidarė nedidukė moteris tvarkingai sušu- 
kuotais plaukais ir mandagia šypsena. 

— Jūs — misis Voles? — paklausiau. 

— Taip, — linktelėjo ji. 

— Aš vardu Maikas Hameris. Norėčiau pasikalbėti su 
jūsų vyru. 

— Užeikite, — ji pasitraukė gilyn į prieškambarį, — 
jis dabar namuose... Harvi, pas tave atėjo. 

Prieškambaryje pasirodė tvirtas plačiapetis vyrukas jau 
pradėjusiu plikti pakaušiu, iš pažiūros — tipiškas airis. 

— Jūs pas mane? — nepatikliai sududeno. 

— Pas jus, misteri Volesai. 

— Meri, eik pas vaikus, — paliepė jis žmonai. — Leisk 
man pasikalbėti su misteriu... 

— Hameriu, — pasufleravau. 

Kai Voleso žmona išėjo, jis parodė man krėslą, o pats 
atsisėdo priešais. Pilkos akys atidžiai narstė mano veidą. 

— Kuo galėčiau padėti, misteri Hameri? 

— Ilgai jūsų negaišinsiu, misteri Volesai. Matote, aš 
detektyvas. Narplioju visokias paslaptingas istorijas ir taip 
užsidirbu pragyvenimui. Norėčiau, kad man kai ką papa- 
sakotumėte. Prižadu absoliutų konfidencialumą. 

Mąsliai krimstelėjęs lūpą jis sutiko. 

— Tai praeities dalykas. Kartą po jūsų sunkvežimiu 
pakliuvo žmogus, Leopoldas Kavalskis. Prisimenate? 

— Dar ir kaip! — jo skruostas nervingai truktelėjo. — 
Tai man kainavo dešimt metų gyvenimo. Bet aš jau viską 
papasakojau policijai. 

— Neskubėkite, — meiliai sumurkiau. — Tada jūs bu- 
vote ištiktas nervinio priepuolio, o dabar jau galite žiūrėti 
į Šį įvykį blaiviomis akimis. Ar tai buvo pirmas jūsų auto- 
įvykis? 

— Pirmas ir paskutinis. 

— Ar manote, jog tai nelaimingas atsitikimas, kuriam 
nebuvo galima užbėgti už akių? 

— Taip. Esant tokiai trumpai distancijai neįmanoma 
nei sustabdyti, nei manevruoti. 

— Ar nesistengėte detaliau atgaminti atmintyje šio 
įvykio? 

— Ir kam gi stengtis? — skausmingai nusišaipė jis. — 
Tą tragediją naktimis sapnuoju iki šiol. 

— Su visomis detalėmis? 

— Absoliučiai. 

— Ir kiekviena detalė jums aiški? 

— Ką turite galvoje, misteri Hameri? — sunerimo jis. 

— Ar neabejojate tuo, kad jūsų auka buvo sveiko proto? 

— Jūs ne šiaip sau klausinėjate, — Volesas suraukė 
tankius antakius. — Ar išsiaiškinote ką nors naujo? 

— Galbūt. Bet jūs neatsakėte į mano klausimą. 

— Taip... — jo kakta susiraukšlėjo, prisimenant tą 
baisią naktį. — Aš važiavau tuščia gatve maždaug ketu- 
riasdešimties mylių per valandą greičiu. Priešais baltavo 
pėsčiųjų perėja ir automobiliams degė žalia šviesa. Kai 
privažiavau perėją, iš už stulpo tiesiai man po ratais krito 
žmogus... Aš taip smarkiai dėjau per stabdžius, kad kro- 
vinys kėbule rovė pirmyn ir vos nesutraiškė kabinos. Ta- 
čiau buvo per vėlu... Pajutau, kaip priekiniai ratai prispau- 
dė vargšelį... 

— Jūs tikras, kad jis puolė po ratais? 

— O kaip gi kitaip? — Voleso veidas suprakaitavo. — 
Jei jis būtų normaliai ėjęs, būčiau spėjęs sustabdyti. — O 
ir jis negalėjo manęs nematyti. Gatvė buvo visiškai tuščia. 
Aš nesiteisinu, bet dabar viskas atrodo kitaip nei anksčiau... 

— Kas toliau? 

— Aš išgriuvau iš kabinos ir ėmiau šauktis pagalbos. 
Tas vyras gulėjo po priekine ašimi, jo galva buvo sukne- 
žinta į druzgus. 

— Aš taip ir maniau, — atsistojęs užsidėjau skrybėlę. — 
Nesibaiminkite ir negraužkite savęs, misteri Volesai. Jūs 
visiškai nekaltas dėl Leopoldo Kavalskio mirties. Net mo- 
raline prasme. Jūs nieko negalėjote padaryti — jį pastūmė 
po jūsų ratais. Tai buvo puikiai suplanuota ir šaltakraujiš- 
ka žmogžudystė. 

Išvertęs akis, Volesas pasikasė pakaušį ir netvirtai pa- 
sitikslino: 

— Tai tiesa, misteri Hameri? 

— Absoliuti tiesa. Beje, ar jus tada pripažino kaltu? 

— Ne. Advokatas padavė apeliaciją ir valstijos teis- 
mas pakeitė ankstesnį sprendimą. 

— Vadinasi, jums neverta terliotis su reabilitacija. 

— Ne tai svarbiausia, misteri Hameri. Svarbiausia, kad 
pagaliau aš gyvensiu su ramia sąžine. Dėkui jums. 

— Ir jums dėkui, misteri Volesai. 

Dešimtą vakaro aš įžengiau į namo, kuriame kažkada 
gyveno Nikolas Reimondas, holą. Šis pastatas labiau pa- 
nėšėjo į prabangų viešbutį su Žiemos sodu, baseinu ir grei- 
taeigiais liftais. Už pertvaros stovėjęs uniformuotas portjė 
iškart įbedė į mane įtarų žvilgsnį. Nekreipdamas dėmesio į 
tą grasų tipą, ryžtingai nuvariau prie telefono kabinos ir 
surinkau numerį, kuriam gauti išeikvojau tiek daug jėgų ir 
priemonių. 

— Taip! — atsiliepė kitame laido gale. 

Nematęs niekaip nepatikėtum, kad šis solidus, skar- 
dus balsas sklinda iš siauros viščiuko krūtinės. Dar sun- 
kiau patikėtum, kad amžinai nesiskutęs, nevalyvas balso 
savininkas laikomas visų Niujorko lažybininkų karaliumi. 
Jo atmintis prilygo skaičiavimo mašinai, o užrašų knygelė 
slėpė visus pogrindinio totalizatoriaus statymus. Savo dar- 
be jis buvo tikras Einšteinas. 

— Tai tu, Deivai? — paklausiau. 

— Sakykim, — išsisukinėdamas nutęsė jis. 

— Tu čia kvailio nevoliok. Tai Maikas Hameris. Pa- 
žinai? 

— Pažinau. 

Balsas pasidarė pabrėžtinai abejingas ir tarsi priartė- 
jo. Aiškiai mačiau, kaip jis pridengia delnu mikrofoną ir 
šmaižo akutėmis aplinkui, norėdamas įsitikinti, ar negirdi 
jo koks nors prašalaitis. 

— Kaip tau sekasi? — pasidomėjau. 

— Šiaip sau. 

— Nesiseka lošti? 

— Jūs gi žinote, misteri Hameri, aš nelošiu... 

— Teisingai, tu skirstai laimėjimus. 

— Vėl jūs savo... 

— Tyliu, tyliu. Aš skambinu su reikalu... Kokie gan- 
dai sklinda apie mane? 

— Įvairūs, misteri Hameri. Bet ne itin geri. 

— O tu pats ką manai? 

— Aš mažas žmogus. 

— Užtat pažįsti didžiuosius, — aš kilstelėjau balsą 
pustoniu. — Taip pat ir tuos, kurie skleidžia apie mane ne- 
gerus gandus. Tai va, perduok jiems, ir kuo greičiau, kad 
aš turiu tai, ko jie ieško. 

— Aš dar noriu gyventi, misteri Hameri. 

— Tavęs jie nelies. Tu gi jų maitintojas. 

— Oho, — švilptelėjo jis, — dar ir kaip palies! Liežu- 
vį tai tikrai nurėš! O aš nepakenčiu skausmo. 

— Užsikimšk, Deivai! — pagaliau įsiutau. — Nori, 
kad apie tavo nešvarius darbelius sužinotų policija? Aš pa- 
tekau į beviltišką padėtį, kitaip su tavimi net nesikalbė- 
čiau. Tu pažįsti mano sekretorę Veldą? 

— O, tą panterą! — burbtelėjo jis. 

— Ją pagrobė. Dabar supranti? Aš sutinku iškeisti ją į 
tai, ko ieško tie šunsnukiai. 

— Sakote, mainyti? — jis ėmė krutinti savo varžte- 
lius ir po ilgos pauzės sumekeno: — Tai kitas reikalas... 

— Ir dar jiems pasakyk: jei negausiu Veldos,"viską su- 
naikinsiu. 

— Ką — viską? 

— Jie žino. , 

— Gerai, misteri Hameri. Išpildysiu jūsų prašymą. Tik 
daugiau man neskambinkite. 

— Sutarta, — numetęs ragelį, aš atsisukau į portjė. 

Portjė Žiopsojo į mane. Ištiesiau jam cigarečių pakelį, 
0 jis padvejojęs paėmė vieną. 

— Cia kažkada gyveno mano draugas Nikolas Reimon- 
das. Ar pažinojote jį? 

— Prisimenu lyg per miglas... — jis pasitrynė kaktą. — 
Bet tada aš dirbau pasiuntiniu. Su juo draugavo mūsų val- 
dytojas, misteris Karmenas Trivago. 

— Kaip jį pamatyti? 

— Bijau, kad tam tikri sunkumai gali sukliudyti... 

— Bet jis gyvena čia? 

— Apskritai, taip... 

Sugavęs jo slidinėjantį žvilgsnį, panardinau ranką į ki- 
šenę. Vaikinas gražiai rengėsi, bet uždirbo mažai, tad ma- 
no dešimtinę jis mielai priglaudė. 

— Tik prašau mano vardu nesiremti, — šnipštelėjo, 
vikriai kaip fokusininkas čiupdamas banknotą. 

— Nesijaudink. Aš tik persimesiu su juo pora žodžių. 

— Buto numeris 101. Ir lipkite tarnybiniais laiptais. 

Buto duris atidarė išvaizdus vyras juodais blizgan- 
čiais plaukais ir pietiečio veidu. Siauri, dabitiški ūseliai 
sužadino man nostalgiškus trisdešimtųjų metų filmų pri- 
siminimus. 

— Ko pageidautumėte, sere? — vyro lūpose sustingo 
profesionali šypsena. — Turite skundų? — jo akys aiškiai 
siuntė mane velniop. 

Iš akcento iškart pažinau tipą, su kuriuo telefonu kal- 
bėjau apie Nikolą Reimondą. 

Įžūliai stumtelėjęs jį vidun, žengiau į prieškambarį. 
Jo šypsena nukrito kaip atlipęs puspadis, o veidą perkreipė 
baimė. Baikštus paukštelis, bet tuo geriau man. 

— Ar jūs šio namo valdytojas? Karmenas Trivago? — 
šiurkščiai amtelėjau. 

— Taip, o kas tau rūpi? — jis bandė laikytis solidžiai. 
— Tuoj sužinosi. Aš Maikas Hameris. Girdėjai apie 
tokį? : 

— Kaip jūs drįstate... — su patosu pradėjo jis, bet iš- 
kart nurimo, gavęs lengvą blyną per snukį. 

— Prisimeni, aš tau skambinau ir klausiau apie Niko- 
1ą Reimondą? 

Jis vėl nerišliai viauktelėjo, ir tada aš užplojau jam 
kaip reikiant. 

Nuo smūgio valdytojas trenkėsi į sieną, paskui išspjo- 
vė kraujo krekulą. 

— Aš tavęs klausiu, — pakartojau. 

— Prisimenu, misteri Hameri, — visai kitu tonu su- 
švapsėjo misteris Trivago. 

— Tada neišspaudei nė žodžio teisybės. O dabar pa- 
springsi melu. Aš tau užduosiu klausimus, o tu man atsa- 
kysi, aišku? Ir kalbėdamas žiūrėk man tiesiai į akis. Ti- 
kiuosi, supranti, kad aš nejuokauju. 

— Suprantu, — vėl sulemeno jis. — Galima, aš atsi- 
sėsiu, misteri Hameri? 

— Sėsk, — leidau. 

Kojos nebelaikė Karmeno Trivago ir jis griūte griuvo 
ant artimiausio krėslo. 

— Tu žinojai, kad jo pavardė ne Reimondas, o Rai- 
mondo? 

— Žinojau, — nuolankiai pritarė jis. 

— Jūs kraštiečiai? 

— Taip. 

— Draugavote? 

— Mes tik gerai sutarėme, misteri Hameri. 

— Nikolas uždirbdavo mažiau, nei išleisdavo. Koks 
JO pajamų šaltinis? 

Trivago gūžtelėjo pečiais, net norėjo skėstelti ranko- 
mis demonstruodamas atvirumą, tačiau aš taip vožiau jam 
į žandikaulį, kad net nudrėskiau savo pirštų odą. 

Jis užkaukė kaip sužeistas šuo ir prisidengė galvą al- 
kūnėmis. Č 

— Kalbėsi? 

„— Taip, taip... tik nemuškite manęs daugiau... aš vis- 
ką pasakysiu... 

— Tai sakyk. 

— Jis gabendavo prekes iš Italijos į Valstijas. Tabaką, 
manufaktūrą, audinius... 

— Užsiimdamas paprasta komercija taip nepasi- 
švaistysi. 

— Sutinku, misteri Hameri. Bet Nikolas buvo atsar- 
gus ir laikė liežuvį už dantų. o 

— Tu jo kraštietis. Jūs draugavote. Zinojai jo tikrąją 
pavardę. Bet kam tokių dalykų nepliurpsi. Vadinasi, žinai 

ir daugiau. Duodu tau minutę pamąstyti. Minutę. Ir nė su- 
kundės daugiau, — aš nedviprasmiškai suspaudžiau kumštį. 

Jis įsimūrijo į krėslo atkaltę, stebeilydamasis į mane 
kaip gaištantis žvėris. Paskui žodžiai pabiro iš jo burnos 
kaip žirniai iš kiauro maišo. 

— Jūs teisus, misteri Hameri. Nikolo kišenės plyšo nuo 
šlamančių, ir jis Švaistė pinigus į visas puses. Didžiausias 
sumas palikdavo kazino ir viešnamiuose. Jis ne kartą man 
gyrėsi, kad greitai turės du milijonus. Iš pradžių aš tuo ne- 
tikėjau, bet greitai supratau, kad jis sako tiesą. 

— Manęs nedomina, kaip jis leido pinigus. Man įdo- 
mu, kaip jis juos gaudavo. 

Aš žengtelėjau arčiau Trivago, ir vargšelis iš baimės 
„virto druskos stulpu. Išgąsdintas jo snukis su ryškiai rau- 
donomis smūgių žymėmis visai persikreipė. 

— Tai buvo nešvarūs pinigai, misteri Hameri. Žino- 
jau, kad geruoju jam nesibaigs. Taip ir nutiko. Tie pinigai 
jį ir pražudė. 

— Iš kur žinai? 

— Prieš jo mirtį čia pasirodė žmonės, kurių pasirody- 
mas nežadėjo nieko gero. Tikiuosi, jūs mane suprantate? 

— Nelabai... 

— Tai buvo mafijos vyrukai. Aš atsitiktinai pažinojau 
vieną iš jų. Nikolas tuomet buvo išvykęs. Jie apieškojo jo 
butą, nieko nerado ir baisiausiai įniršo. 

— Ar tavo draugas žinojo, kad jį persekioja? 

— Ne... 

— Kodėl jo neperspėjai? 

— Jūs ką? — jis pažvelgė į mane kaip į visišką psi- 
chą. — Negi aš savižudis? Ko man lįsti į svetimą daržą. 

— Tu ir tada drebėjai dėl savo menkos gyvybės, sli- 
dus žalty! 

— Misteri Hameri, prašau... 

— Užsisiūk. Tavo draugužis Nikolas būtų likęs gyvas, 
jei laiku būtum jį perspėjęs. 

— Beprasmiška. Jis jau buvo pasmerktas. Pažįstu tuos 
budelius dar iš Italijos laikų. Bet kuris, pakišęs jiems koją, 

pasmerktas. Jūs net nenumanote, ką jie gali su žmogumi 
padaryti... 

— Numanau! — dėjau jam taip, kad valdytojas persi- 
vertė su visu krėslu ir liko gulėti ant grindų išsiskėtęs. 

— Pasigailėkite... — vos girdimai suinkštė. 

Jo smakru tekėjo kraujas, o akys sustiklėjo. Priminė 
musę voro tinkle. Kad ir kaip ten buvo, tikėjausi, kad pa- 
moka bus jam į naudą. Jis arba taps sąžiningu žmogumi, 
arba pasikars. 

Nusileidęs žemyn vėl paskambinau, bet šįkart namo. 
Atsiliepė valdytojo žmona. 

— Nesijaudinkite, misteri Hameri, mums viskas ge- 
rai, — patikino ji. — Jūsų mergina miega. Girdžiu, kaip 
murma kažką per miegus. 

— Niekas nebuvo atėjęs? 

— Ne. Mano vyras dėl viso pikto budi vestibiulyje. 

— Kas nors skambino? 

— Taip. Jūsų ieško kapitonas Čambersas. 

Padėkojęs gerajai moteriškei padėjau ragelį. 

Lietus pylė ir pylė. Pro šalį skriejo automobiliai, mo- 
suodami stiklo valytuvais. Aš pakėliau apsiausto apykak- 
lę, giliau užstūmiau skrybėlę ir ėmiau dairytis taksi. 

Gailiaširdis taksistas privairavo prie šaligatvio. Ples- 
telėjau ant sėdynės ir išpyškinau Pato adresą.“ 

Automobilis čiuožė per lietų kaip valtis vandeniu. 
Vargšelė Velda turbūt irgi klausosi monotoniško lašų kap- 
sėjimo, kuris jai primena garsą metronomo, skaičiuojančio 
paskutines gyvenimo sekundes. Svarbiausia, kad ji nepra- 
rastų savitvardos ir nepultų į paniką. Tik jos tvirtybė gali 
ją išgelbėti. Jos valia ir mano sumanumas. 

Įdomu, ką mąsto ją pagrobę žmonės? Negi jie viliasi, 
kad paliksiu juos ramybėje. Juk jie puikiai Žino ir apie po- 
relės negyvėlių, nusižiūrėjusių kelio ženklą “Aklagatvis", 
ir apie dviejų samdytų žudikų, surengusių man pasalą II- 
gojo Džono bare, likimą. Ką jie planuoja? Gal pagrobė Vel- 
dą tam, kad aš įsikarščiavęs žengčiau neapgalvotą žings- 
nį? Pametęs galvą iš pykčio, pulsiu į nelygią kovą ir padė- 

siu galvą. O jau paskui jie ramiai pribaigs Veldą. Išgraužk! 
Kova dar nesibaigė. Kova tik prasideda. 


Patas, nuleidęs sunkius vokus, sėdėjo savo krėsle ne- 
judėdamas kaip akmeninis liūtas. Tik gerai jį pažįstąs žmo- 
gus galėjo suprasti, kad jis nemiega. 

Nusviedęs ant stalo skrybėlę aš prisėdau. Patas net ne- 
krustelėjo. Tada aš užsirūkiau, giliai užsitraukdamas, ir pūs- 
telėjau į jį dūmų tumulą. Ir tai nepadarė jokio įspūdžio. 
Teko prašnekti pirmam: 

— Gerai, Patai, nesišiaušk. Kas nutiko? 

— Tu mane apgavai, Maikai, — jis lėtai kapojo žo- 
džius. 

— Ir tu manęs ieškojai, kad tai apreikštum? — įnir- 
šau. — Pats sėdi čia kaip višta ant laktos, nieko neveiki ir 
dar man trukdai dirbti! 

— Maikai, atsipeikėk, — Pato veidas aptemo lyg aud- 
ros debesis. — Tu visiškai kuoktelėjai. Bertos Torn žmog- 
žudystė — tik viena grandis painios bylos, kurią tiria ne 
tik valstijos policija, bet ir FTB. Neprisimenu nė vienos by- 
los, kurios tyrime dalyvautų tokios galingos pajėgos. Šim- 
tai žmonių dirba dieną ir naktį, o rezultatai kol kas beveik 
lygūs nuliui. Ir štai išaiškėja, kad tu žinai paslaptį, kurią me- 
džioja ir mafija, ir FTB. Dar daugiau, tu žadi atiduoti šią 
paslaptį gangsteriams už savo sekretorės gyvybę ir laisvę. 

— Na ir greitai sklinda gandai, — man šiek tiek pa- 
lengvėjo. — Kaip sužinojai? | 

— Turiu savų šnipų, pro kurių ausis nepraslysta nė vie- 
na naujiena. Pats tai Žinai. 

— Tikrai. Jie žodis žodin pakartojo pasiūlymą, kurį 
nusiunčiau mafijos bosams. 

— Ar tu sveiko proto, Maikai? 

— O ką patartum daryti? Tie niekšai pagrobė Veldą. Ji 
norėjo apmauti Elą Afį ir pati įkliuvo į žabangas. Aš nelei- 
siu, kad ją sudraskytų tos hienos. 

Kambaryje įsiviešpatavo tyla, trikdoma tik lietaus šna- 
resio ir laikrodžio taksėjimo. 

— Atleisk, Maikai, — pagaliau išdaužė Patas. — Ma- 
tau iš akių, kaip tau sunku. Ką tu siūlai mainais už Veldą? 

— Tegul kol kas tai lieka mano paslaptimi. Mafija pri- 
valo tikėti, jog aš tai turiu. Jie nuo pat pradžių manė, kad 
Berta Torn prieš mirtį atskleidė man savo paslaptį. Todėl ir 
iškratė mano butą. Kad priverstų mane išsilieti, jie pagro- 
bė Veldą. Dabar tie išgamos laukia, kol aš pats ateisiu pas 
juos, iškėlęs baltą vėliavą. 

— Nesuprantu, apie ką tu kalbi... Ar tikrai turi tą pa- 
slaptingąjį daiktą? 

— Žinau, kas jis, bet kol kas negaliu iki jo prisikasti. 

— Ko tau neužtenka? Jėgų? 

— Ne, informacijos. Kelių baigiamųjų detalių. 

— Neseniai susitarėme, jog dalysimės informacija. Pri- 
simeni? 

— Žinoma. 

— Tada klok čionai savo paslaptį. 

— O ką gausiu mainais? 

— Naujų žinių apie Bertą Torn, — Patas dirstelėjo į 
popierius, gulinčius prieš jį. — Ji ne pati pabėgo iš ligoni- 
nės. Jos pabėgimą suorganizavo kiti. Tą dieną ją aplankė 
kažkokia moteris. Registracijos knygoje įrašyti pavardė ir 
adresas — išgalvoti. Žymės nežinomos. Spėjama, jog tai 
buvo vidutinio ūgio šatenė. 

— Kodėl apie tai sužinojote taip vėlai? 

— Privati ligoninė rūpinasi savo prestižu. Ji stengiasi 
neafišuoti savo klaidų. Gydytojai ir gailestingosios sesu- 
tės išsiliejo tik tada, kai mes apklausėme visus ligonius ir 
surinkome faktus. Viena lankytoja atsitiktinai girdėjo Ber- 
tos ir tos moters pokalbio nuotrupą. 

— Nagi, tai įdomu! 

— Moteris pasakė, jog kažkas ieško Bertos, jis jau ap- 
lankė jos butą. Paskui kalba nukrypo į centrinius ligoninės 
vartus ir automobilį, lauksiantį Bertos prie šiaurinio tvo- 
ros kampo. 

— Kodėl Berta nesėdo į tą automobilį? 

— O todėl, kad tąvakar šalia šiaurinio kampo budėjo 
automobilis su FTB agentais. Tad Bertos laukusiam žmo- 
gui teko išsirinkti kitą vietą. Neradusi savo gelbėtojų, Ber- 
ta sutriko ir puolė į plentą gaudyti pakeleivingų ratų. 

— Ne, — aš papurčiau galvą. — Čia tavo versija lūž- 
ta. Aš manau, kad Berta rado jos laukusį automobilį ir pa- 
žino jame sėdinčius žmones arba nors vieną iš jų. Supratu- 
si, kokia lemtis jai numatyta, ji pasipustė padus. 

— Ar turi įrodymų? 

— Jokių. Bet galiu galvą dėti, jog viskas vyko būtent 
taip. O dabar klausyk, ką aš išmąsčiau. Tai siejasi su pa- 
slaptimi, kurios visi taip vaikotės. 

— Nagi, dėstyk, — sujudo krėsle Patas. 

— Viskas prasidėjo Nikolo Reimondo žmogudyste, o 
jei tiksliau, tai dar anksčiau. Reimondas buvo mafijos kur- 
jeris. Prisidengęs tabako prekyba jis vežiojo iš Europos į 
Valstijas narkotikus. Nežinau, kiek reisų jis sukorė, bet, 
matyt, nemažai. | 

— Pakartosiu savo klausimą, — pertraukė mane Pa- 
tas. — Ar turi įrodymų? 

— Turiu aibę smulkių ir iš pažiūros menkaverčių fak- 
tų, kuriais remdamasis nuovokus žmogus gali atkurti nuo- 
seklią įvykių eigą. Nežinau tik vieno: kas inspiravo šiuos 
įvykius. 

— Negudrauk, Maikai. Tu juk žadėjai papasakoti, ko- 
kį velnio daikčiuką medžioja mafija. 

— Kiek pabrango narkotikai per pastaruosius šešerius 
septynerius metus? 

— Du kartus. * 

— Mafija ieško keturių milijonų. Tokia narkotikų, ku- 
riuos Reimondas kažkada nugvelbė iš savo bosų, kaina. 
Tiek narkotikų telpa dviejose batų dėžutėse. 

— Ar žinai, kur jie? 

— Apytikriai. Bet nenoriu skubėti. Negaliu sau leisti 
nė menkiausios klaidos. Prekė taip ilgai tūnojo slėptuvėje, 
kad pagulės ten dar porą dienų. Man reikia rasti Žmogų, 
kuris jos gviežiasi. Jo parankiniai ir pagrobė Veldą. Iškei- 
siu ją į narkotikus, jei nepajėgsiu išgelbėti kitais būdais. 

Aš atsistojau ir užsimaukšlinau skrybėlę. 
„> Kur trauki dabar? — niūriai suurzgė Patas. 
„T Dar nežinau. Turbūt stengsiuosi ką nors nugalaby- 
ti. Tai pakelia mano nuotaiką. 


11 skyrius 


Gatvėje suradau telefono kabiną ir paskambinau Miki 
Fraidi. 

— Čia Maikas Hameris. Kaip gyvuojate? 

— Puikiai. 

— Jūs viena? 

— Taip. Bijotės, kad mūsų klausomasi? 

— Įmanoma. Miki, mums reikia susitikti. 

— Bet jau vėlu. Aš rengiausi eiti gulti. 

— Atvažiuokite į “Teksaso" barą Penkiasdešimt šeš- 
tojoje gatvėje. Aš lauksiu. Tai svarbu. 

Ji lyg bandė prieštarauti, bet aš padėjau ragelį. Ge- 
riausias būdas priversti moterį daryti, kas jai liepiama. Iki 
Penkiasdešimt šeštosios gatvės Miki važiuos valandą, va- 
dinasi, man dar pakaks laiko aplankyti Elą Afį. Jei tas kek- 
šės vaikas grįžo į savo arklidę, aš išpurtysiu 1š jo viską, ką 
jis žino. 

Lietus išvijo iš gatvių beveik visus automobilius, ta- 
čiau taksi retkarčiais prašmėžuodavo pro šalį. Sustabdęs 
vieną, paprašiau nuvežti mane į Keturiasdešimt septintąją 
gatvę. 

Iš pirmo žvilgsnio Afio butas neatrodė pasikeitęs: pur- 
vas, vėmalai ant grindų, pradvisęs oras. Bet apsižvalgęs 
atidžiau pamačiau kampe gulintį pailgą, antklode uždeng- 
tą daiktą. Pasilenkęs pakėliau antklodės kraštą ir išvydau 
kruviną Afio veidą. Kažkas nupjovė jam liežuvį ir perrėžė 
burną iki ausų. Atrodė, kad lavonas šypsosi krauju apteku- 
sia šypsena. Afį ne šiaip paskerdė, 0 jį ilgai ir meistriškai 
mėsinėjo. Budeliai, matyt, šauniai pasismagino, atrėžę nuo 
kūno viską, ką tik įmanoma nurėžti. 

Stengdamasis nežiaukčioti, grįžau prie rašomojo s 
lo ir perstačiau telefoną. Grynai mechaniškai konst4 
jog laivo “Sedrikas"' brėžiniai dingę. Vėliau surinkat 
mutatoriaus numerį ir paprašiau sujungti mane su vietiniu 
FTB skyriumi. 

Po minutės ragelyje suskambėjo žvalus balsas: 

— Federalinis tyrimų biuras klauso. Agentas Mofitas 
prie telefono. 

— Sveikas, Mofitai. Turiu jums darbelio. Atvykite į 
Keturiasdešimt septintąją gatvę, šeštą namą. Tonio Todo 
butas. Kartu pasiimkite ir ekspertus bei lavonvežę. 

Paskui atsargiai padėjau ragelį. 

Ar susidoros FTB su šia žmogžudyste? Nežinau. Grei- 
čiausiai jie neras velionio bute žudikų pirštų atspaudų nei 
kokių kitų įkalčių. Bet tai — ne mano rūpestis. Man Afio 
negaila. Vienas šakalas perkando kitam šakalui gerklę. Bet 
ši istorija turi ir pamokančią pusę: mafija neatleidžia klai- 
dų niekam, net savo baronams. 

Miki jau laukė manęs bare. Jau iš tolo mane užplūdo 
džiaugsmas, matant šią nuostabią moterį bedugnėmis aki- 
mis ir beprotiškai gundančiomis lūpomis. 

Ji pasitiko mane smalsiu žvilgsniu. Po visų šiandie- 
nos išgyvenimų atrodžiau ne itin geros formos. Kad Miki 
neįžiūrėtų baimės ir skausmo šešėlių mano veide, nusitem- 
piau ją į pačią tamsiausią baro kabiną. 

Ji pavaišino mane cigarete, ir mes užsirūkėme. 

— Kaip sekasi jūsų broliui? 

— Maikai, jūs vėl savo! 

— Arjūs vis dar puoselėjate jam giminiškus, švelnius 
jausmus? 

— Juk jis mano brolis! 

— Netikras brolis. 

— Koks skirtumas. 

— Didelis. Net artimiausiam žmogui negalima atleis- 
ti tiek blogio, kiek paskleidė pasaulyje Karlas. Jis įsipai- 
niojęs į daugybę kruvinų nusikaltimų. Jo įsakymu nužudy- 
ta ir suluošinta aibė Žmonių, o dar daugiau jis pražudė sa- 

vo išmaldomis, globa, narkotikais. Jis — stambi grandis 
žydikų ir plėšikų virtinėje. 

"4 — Nutilkite, Maikai, — ji įsižeidusi pasitraukė nuo 
manęs. 

— Jūs jį ginate? Jis jums brangus, nes apipylė jus pini- 
gais ir sukūrė jums nerūpestingą, šventišką gyvenimą. Ar ne? 

— Ne, aš jo neginu! — skausmingai suriko ji. — Aš 
tik nenoriu klausytis visų tų baisybių. 

— Bet jos vis tiek egzistuoja. Liejasi kraujas, griaudi 
šūviai, peiliai pjausto žmogaus kūną. To girdėti niekas ne- 
nori. Štai kodėl pas mus klesti žudikai. Šiandien, Miki, jūs 
privalote pasirinkti: kieno jūs pusėje. Karlo, tai yra, mafi- 
jos pusėje, ar mano. 

Rauda veržėsi iš jos krūtinės, bet kažkaip ji susitvardė. 

— Mafija — tai pabaisa, ryjanti viską aplinkui ir net 
savo vaikus. Elas Afis jau miręs, bet jis ne paskutinis bai- 
siajame sąraše. Norėčiau žinoti, kieno dabar eilė. Nuspręs- 
kite, Miki. Su kuo jūs? 

Jaučiau, kad merginos širdyje vyksta Žiauri kova. Pa- 
galiau, krestelėjusi galvą, ji vos girdimai sušlamėjo: 

— Su jumis, Maikai. 

— Puiku. Tada padėkite man. Man reikia šiokios to- 
kios informacijos apie Bertą Torn. Ką jautė jai Karlas? 

— Jis jos neapkentė. 

— Kodėl? 

— Ji kekšė, o Karlas negali pakęsti kekšių. 

— Tai kodėl su ja taip ilgai terliojosi? 

— Pati nežinau. Žmonėse jis demonstruodavo savo 
meilę jai, o likęs su manimi akis į akį keikdavo ją paskuti- 
niais žodžiais. 

— Ar jums tai neatrodė keista? 

— Aišku. Dėl Bertos jis išsiskyrė su mylima moterimi. 
Išleido krūvą pinigų tai paleistuvei. Nieko nesuprantu... 

-— Ar žinote, kad Karlą kvietė į Kongreso komisiją? 

— Taip. Bet iš pradžių jis nesuko dėl to galvos. Iki 
tol, kol nesužinojo, kad Berta rengiasi duoti prieš jį paro- 
dymus. 

— Iš kur jūs tai žinote? 

— Kartą girdėjau, kaip jis skambino savo draugams į 
Vašingtoną ir prašė jų pagalbos. 

— O dabar, mažute, grįžkime į praeitį. Pasistenkite 
prisiminti, ar Karlo gyvenime nebuvo tokio periodo, kai jį 
slėgė itin dideli rūpesčiai? Tokie rūpesčiai, kad jis net ne- 
galėjo rasti sau vietos? 

— Taip, — iškart patvirtino ji. — Tada Karlas vos neiš- 
sikraustė iš proto. 

— Priežasties jūs, aišku, nežinote? 

— Ne, — ji gūžtelėjo pečiais. 

— Na, gerai. Pasistenkite prisiminti, kaip jis tada 
elgėsi. 

— Kaip vargšas, praradęs paskutinį dolerį. Kaip mote- 
ris, iš kurios paveržė meilužį, — ji akimirką susimąstė. — 
Jo beveik nebūdavo namuose. Jis su niekuo nesikalbėdavo. 
Prilipęs prie telefono ištisai kažkam skambindavo. Puikiai 
prisimenu, kad telekomas atsiuntė jam vos ne tūkstančio 
dolerių sąskaitą. Už vieną mėnesį. 

Mano širdis daužėsi lyg patrakusi, o delnai sumirko 
prakaitu. Aš nekantravau kaip medžioklinis skalikas, užuo- 
dęs vos juntamą, bet aiškų žvėries kvapą. 

— Miki, ar galite man gauti tas sąskaitas? Man mirk plyšk 
reikalingas sąrašas abonentų, kuriems skambino Karlas. 

— Galiu pabandyti, — ji abejojo. — Visos mūsų są- 
skaitos susegamos į specialius segtuvus. Karlas saugo jas 
savo seife. Jis rakinamas spyna su slaptu kodu. Kartą ma- 
čiau, kaip jis užsirašinėjo kodą į savo bloknotą. 

— Miki, maldauju, kai turėsite sąskaitas, atiduokite 
jas šiuo adresu, — užrašiau ant popieriaus lapelio Pato ad- 
resą ir telefoną. — Tai nepaprastai svarbu. 

Kai Karlo abonentų sąrašas paklius į Pato rankas, jis 
žinos, ką su juo veikti. Įsisuks FTB mašina, ir tai, kam aš 
sugaiščiau mėnesį, jie išsiaiškins per porą valandų. Tie gud- 
ručiai nusileidžia man viskuo, tik ne darbu su dokumen- 
tais. Tam jiems pakanka ir žmonių, ir pinigų, ir specialios 
įrangos. 

Išmetęs nuorūką, aš atsistojau ir kiečiau susiveržiau 
apsiausto diržą. 

— Viskas, ką jūs padarysite, pasitarnaus kilniems tiks- 
lams, — prabilau aš. — Bet tai diametraliai pakeis jūsų 
gyvenimo būdą. Galbūt nuo jūsų nusisuks artimiausi žmo- 
nės. Jūs imsite nekęsti savęs ir manęs. Bet jei jums taps 
nepakeliama, ateikite pas mane ir aš jums parodysiu elge- 
taujančius vaikus, kuriuos našlaičiais padarė mafija. Aš pa- 
rodysiu jums dvidešimtmetes našles, neatpažįstamai sudar- 
kytų kūnų fotografijas, teismo medžiagą apie paauglius nar- 
komanus ir dar daug tokių dalykų, nuo kurių jums plaukai 
atsistos piestu ir kraujas sustings gyslose. Aišku, jūs viena 
nesustabdysite to košmaro, bet savo pačios rankomis iš- 
gelbėsite bent keletą žmonių. 

Miki mechaniškai glamžė servetėlę, tuščiomis akimis 
žvelgdama pro mane. Tikriausiai perkratinėjo mintyse dau- 
gybę epizodų, į kuriuos anksčiau užmerkdavo akis ir ku- 
rie, man nuplėšus melo ir baimės uždangą, dabar įgavo pras- 
mę. Ji pagaliau suprato, kad jos šeimos turtai sulaistyti žmo- 
nių krauju ir ašaromis. Staiga jos akys blykstelėjo skaidria 
liepsna, o lūpos suvirpėjo. Ryžtingai atmetusi atgal plau- 
kus ji tarė: 

— Aš niekada nejausiu jums neapykantos, Maikai. Gal- 
būt neapkęsiu savęs, bet jūsų — niekada. 

— Tuo labiau privalote suprasti, su kokia pabaisa ko- 
vosite. Jūs kausitės su mafija, tokia pat galinga organiza- 
cija, kaip ir fašistų gestapas. 

— Jie. nužudys mane, anksčiau ar vėliau? 

Jos klausimas buvo toks naivus, kad aš vos nesugrie- 
žiau dantimis. 

— Sužinoję apie jūsų pokalbį, jie būtinai keršys. Bet 
mes neatfišuosime jūsų pagalbos šiame reikale. Be to — jie 
ne visagaliai. Jūs jau tuo įsitikinote. Su manimi jie, pavyz- 
džiui, nepajėgė susidoroti. 

Miki linktelėjo ir išspausdė silpną, iškankintą šypseną. 
„ — Maikai, pabučiuokite mane, — staiga paprašė ji. — 
Siaip, dėl viso pikto... 

Aš pasilenkiau, suėmiau delnais jos veidą ir priglu- 
dau prie karštų švelnių lūpų. Tai buvo neužmirštama aki- 
mirka: susiliejo ne tik mūsų lūpos, susiliejo mintys ir sie- 
los. Akimirką mes tapome viena būtybe, ir aš perdaviau jai 
dalelę savo pasitikėjimo ir jėgos, 0 ji man — savo jaunys- 
tės polėkio ir tyrumo. 

Miki staiga atšlijo ir sukuždėjo: 

— Išeik, Maikai, tuojau pat išeik. Kitaip aš už save 
neatsakau. 

Linktelėjęs aš paklusniai pasukau prie išėjimo. Lietus 
apglėbė mane kibiais šaltais čiuptuvais. Aš ištirpau drėg- 
name rūke, gatvių triukšme, vitrinų blyksniuose, ritminga- 
me minios judėjime, aš tapau miesto dalimi. Aš lyg klejo- 
damas bridau per ūkaną ir darganą, kalbėdamasis pats su 
savimi, ir mano širdį slėgė begalinis liūdesys. Ar atsilai- 
Kysiu toje kovoje, ar sugebėsiu baigti tai, ką pradėjau, ar 
išsaugosiu ir apginsiu man brangius žmones? 

Juk man grasina pabaisa, galingesnė ir gajesnė nei žy- 
mioji hidra Gorgona. Ji išaugo maitindamasi purvinais pi- 
nigais ir jai vis negana to maisto. Prieš keletą metų du mi- 
lijonus kainavęs riebus kąsnis paslaptingai iškrito iš jos nas- 
rų, ir tai smarkiai sudrumstė jos gyvenimą. Štai kodėl ji 
viską raizgo savo baisiais čiuptuvais ir taukši iltimis. Pini- 
gai mafijai — tai jos alfa ir omega, jos gyvavimo esmė ir 
prasmė, pinigai — mafijos jėga ir galia, mirties ar gyvybės 
klausimas. O ji nenori ne tik mirti, bet ir bent kiek pažabo- 
ti savo apetitą. Todėl turi mirti kiti. 

Jau žinojau pakankamai, kad galėčiau atkurti pradžią. 
O prasidėjo viskas nuo Bertos Torn — jaunos, puikiai su- 
dėtos gražuolės geidulingomis akimis. Tuomet ji buvo gar- 
dus kąsnelis bet kuriam vyrui. O juk į spąstus dedami gar- 
džiausi kąsneliai. 

Ir štai, grįždamas garlaiviu iš Italijos į Valstijas, į tuos 
spąstus pakliuvo iš pažiūros nežymus prekiautojas tabaku. 
Jį vadino Nikolu Reimondu ir jis kaip užsuktas blaškėsi 
tarp dviejų kontinentų, sunkiu triūsu užsidirbdamas sau 
duoną. Iš tikrųjų jis buvo mafijos kurjeris ir per jo rankas 

plaukė milžiniški turtai paprastų baltų miltelių pavidalu. 
Paskui milteliai virsdavo pinigais, maitinančiais mafiją. 

Bet Nikolas turėjo lemtingą silpnybę, pražudžiusią ir 
daugybę už jį vertesnių Žmonių. Nikolas aistringai mylėjo 
moteris. Ir ne visas iš eilės, o būtent tokio tipo kaip Berta. 
Savo nelaimei. 

Jis puikiai suprato, kad pelnyti Bertos palankumą pa- 
dės tik pinigai, dideli pinigai. Jo lydima narkotikų partija 
kaštavo du milijonus. Visai padori suma, pradedant naują 
gyvenimą su savo mylimąja. 

Ir štai, grįžęs į Valstijas, jis neatidavė prekės užsako- 
vui. Nežinau, kaip jis pasiteisino. Šiaip ar taip, mafija juo 
nepatikėjo. Aišku, taip pasielgti galėjo tik beprotis. Bet ar- 
gi ne bepročiai visi įsimylėjėliai ? 

Jis mirė kančiose, baisia mirtimi, bet neišdavė slėptu- 
vės, kurioje paslėpė grobį. Gal spėjo pasidalyti paslaptimi 
su Berta. Mafija tikėjo, jog taip ir buvo. Tada mirė Berta. 
Likau tik aš vienas, ir ta šiurpi paslaptis prislėgė mane ne- 
pakeliama našta. Kad ir kaip keista, bet aš likau vieninte- 
liu svetimo lobio saugotoju ir paveldėtoju. 

Pro šalį praūžė taksi, ir aš kviečiamai sumojavau ran- 
komis. Griuvęs ant priekinės sėdynės, susakiau taksistui 
savo biuro adresą. Senokai ten nebuvau ir kažkokia slogi 
nuojauta kužtėjo, kad ten galiu rasti atsakymą bent į vieną 
iš gausybės mane kamuojančių klausimų. 

Liftu pakilęs į reikiamą aukštą atsirakinau duris ir įžen- 
giau vidun. Užvalkalu apdengta rašomoji mašinėlė užliejo 
mane griūtimi liūdnų prisiminimų. Ant stalo prieškamba- 
ryje riogsojo krūvos laiškų. Greitai perverčiau vokus, ta- 
čiau nė vienas i1š jų manęs nesudomino. 

Staiga mano žvilgsnį prikaustė lapelis, užkištas už ra- 
šomojo stalo stiklo. Ten jį padėti galėjo tik Velda. Kažko- 
dėl šią Žinutę ji išskyrė iš kitų. 

Lapelio kampe išvydau degalinės antspaudą. Skubiu 
braižu kažkas brėžtelėjo: “Kelias į vyro širdį..." Ir viskas, 
neskaitant skėtrių inicialų “B. T.". 

Tikriausiai Berta parašė šį trumputį raštelį degalinės 

pastate, kol aš pyliau benziną. Adresą jinai sužinojo iš re- 
gistracijos kortelės, priklijuotos ant priekinio mano vežė- 
čių stiklo. Juk ji nežinojo, jog tai ne mano buto, o kontoros 
adresas. 

Vėl žvilgtelėjęs į lapelį prisiminiau sustingusį Bertos 
veidą ir supratau, ką ji galvojo, rašydama šiuos mįslingus 
žodžius. Ji nesitikėjo liksianti gyva, bijojo, kad raštelis gali 
patekti į persekiotojų rankas, ir paliko šį galvosūkį, vilda- 
masi, jog aš kada nors įminsiu jį. 

Aš jau rengiausi suplėšyti raštelį, kai už mano nuga- 
ros kažkas sučežėjo ir šlykštus, taip gerai man pažįstamas 
balsas kiauktelėjo: 

— Tikiuosi, tu supranti, kas ten parašyta? O štai mums 
nieko protingo į galvą nešauna. 

Aš apmiriau, net nebandydamas atsisukti. Žinojau, kad 
man į nugarą taikosi revolveris ir kad tas galvijas čia atėjo 
ne vienas. Bet tai man nieko nereiškė. Aš pažinau jo balsą. 
Girdėjau jį naktį tuščiame plente, dešimt minučių prieš tai, 
kai mane kartu su ratais ir Bertos lavonu sviedė į prarają. 
Pagaliau sutikau vieną iš tų išgamų. O tai reiškė, kad jis 
pasmerktas. 

Mano staugsme paskendo net šūvio garsas, kai puoliau 
tą banditą. Griebęs priešui už gerklės griuvau ant jo visu 
svoriu ir mes nusiritome grindimis. Kitomis aplinkybėmis 
būčiau žudęs jį lėtai ir pasigėrėdamas, tačiau dabar teko sku- 
bėti. Daužydami revolverių rankenomis, jie bandė atitraukti 
mane nuo aukos, bet skausmo aš nejaučiau. Dešinės rankos 
pirštus sukišęs į gangsterio akiduobes, įnirtingai jose rau- 
siausi, stengdamasis prasibrauti iki smegenų. 

Mane vis tik atitraukė nuo klykiančios aukos ir pa- 
bandė nuraminti spyriais. Priešų buvo daug ir kiekvienas 
mano smūgis pasiekdavo tikslą. Vienam koja išmaliau snu- 
kį, o kitam taip vožiau į paširdžius, kad tas lūžo pusiau. 
Mane jau iš visų pusių kūlė kumščiais, revolverių ranke- 
nomis, vėzdais. Mano akys svaidė žiežirbas, tačiau jos ne- 
pajėgė praplėšti tamsos, į kurią grimzdau vis giliau ir gi- 
liau... 

Atsibudau tuščioje ir tamsioje, į rūsį panašioje patal- 
poje. Pro mažytį prie pat lubų iškirstą langelį mirkčiojo 
šaltos žvaigždės. Gulėjau ant siauros lovos, stipriai pririš- 
tas prie jos virvėmis. Kiekvienas mano judesys raižė visą 
kūną klaikiu skausmu. Maudė raumenis, skaudėjo šonkau- 
lius, nepakeliamai perštėjo žaizdos veide, o burnoje jau- 
čiau šleikščiai saldų kraujo skonį. 

Kai sąmonė visai išsiblaivė, skausmas dar sustiprėjo, 
o stemple ėmė lipti šleikštulys. Teko keliskart giliai įkvėp- 
ti, kad neapsivemčiau. Vėliau pabandžiau pajudinti galvą, 
tačiau negalėjau: kruvini plaukai pridžiūvo prie čiužinio. 
Nuo pastangų mano kaukolėje ėmė trankytis šimtas plak- 
tukų. Regis, tuoj mano vargšė galva subyrės į gabalėlius. 
Bet labiausiai mane gniuždė ne skausmas, o bejėgiška pa- 
dėtis. Turėjau nejudėdamas gulėti ir nuolankiai laukti sa- 
vosios lemties. 

Nuo savo gulto mačiau tik išklibusią kėdę kampe ir 
užrakintas duris. Buvau taip kietai apraizgytas virvėmis, 
kad nepajėgiau net krustelėti. Mano galūnės, taip stipriai 
suveržtos, apmirė. 

Įdomu, kiek laiko praleidau tame rūsyje? Pažvairavęs 
dešinėn kažkaip sugebėjau įžiūrėti savo laikrodžio cifer- 
blatą. Jis buvo sudaužytas, bet laikrodis dar kurį laiką vei- 
kė, kol sustojo. Ir ką, rodyklės jau buvo spėjusios peršliauž- 
ti pusiaunaktį. Vadinasi, yra dvi galimybės: arba artėja ry- 
tas, arba užslinko nauja naktis. 

Prakeiksmų srautas atitrūko nuo mano lūpų ir aš su- 
spurdėjau iš visų jėgų, stengdamasis nusimesti pančius. Ta- 
čiau jie tik giliau įsirėžė į mano kūną, tad nenorėdamas 
veltui eikvoti jėgų, atsisakiau minties išsilaisvinti. 

Man beliko tik plūsti save už aplaidumą. Ko jau ko, 
bet pasalos savo biure nesitikėjau. Aš pražudžiau Veldą ir 
save patį. Ir kokių velnių aš vaidinau supermeną! Ak, kaip 
man dabar praverstų Pato pagalba! Bet mano geras drau- 
gas net nenutuokia, į kokį mėšlą įklimpau. 

Už sienos sutrepsėjo batai ir durys atsidarė. Geltona- 
me durų stačiakampyje viena paskui kitą išdygo dvi figū- 
ros. Negalėjau atskirti jų veidų, bet argi tai svarbu? 

— Pabudo, — amtelėjo pirmasis. 

Jie Įėjo ir sustojo iš abiejų gulto pusių, spausdami ran- 
kose po storą vėzdą. 

— Na ir užkūrei mums pirtį, vaikine, — gangsterio 
balsas skambėjo netgi pagarbiai. — Ir kaip tu įsigudrinai 
iškabinti Formeno veizolus? Gyvenime nemačiau tokio da- 
lyko. Vargšeliui jau niekuo nebeįmanoma padėti — naujų 
žlibių neįdėsi. Taigi teko jį nudobti. Guli dabar, vargšas, 
miesto sąvartyne. O ir Djuiką tu šauniai sudorojai. Užtik- 
rinai invalidumą visą likusį gyvenimą. Už tokius triukus 
tave reikėtų gyvą iškepti. 

— Varyk iš čia, nuodvoka... — atsiliepiau. 

— Vis putiesi? — sukikeno jis. — Nagi, karksėk, kark- 
sėk. Greitai šliauši pilvu ir laižysi mūsų puspadžius. Pa- 
lauk, tuoj atgrius šefas ir pakaitins tau kraują. O kad tau 
atsirištų liežuvis, mes atliksime mažytį masažo seansą. Vi- 
sai mažytį... 

Vėzdas šoko aukštyn ir man liko tik palydėti jį akimis 
1r bent kiek sukoncentruoti raumenis. Aštrus smūgis per 
šonkaulius supurtė visą kūną. Iškart sekė kitas smūgis, jau 
iš kitos pusės. Mane daužė iš kairės ir dešinės, stengda- 
miesi pataikyti į pilvą, kelius, pirštus, krūtinę. Pagaliau vie- 
nas iš tų niekšų nepataikė ir vietoj peties smogė man per 
galvą. Aš vėl nugrimzdau į palaimingą tamsą, kur nebuvo 
nei garsų, nei vaizdų, nei skausmo. 

Nežinau, kiek laiko tysojau be kvapo, turbūt ne itin 
ilgai. Atmerkęs akis išvydau tamsą už lango. Nebejutau sa- 
vo kūno, tik apnuogintų nervų kamuolys plūduriavo sūria- 
me verdančiame vandenyje. Žinojau, kad toks skausmas ne- 
sitęs ilgai, išganingasis šokas greitai jį prislopins, tačiau 
dabar norėjau tik mirti. Supratau, kaip jaučiasi karpis, kurį 
gyvą sviedžia ant įkaitintos keptuvės. 

Kad nors kiek atitraukčiau mintis nuo klaikaus skaus- 
mo, ėmiau analizuoti savo padėtį, nors galva plyšte plyšo. 
Kol manęs dar visai nesulaužė, reikėjo ieškoti išsigelbėji- 
mo. Aš gulėjau ant sulankstomos lovelės, ant storo spy- 
ruoklinio čiužinio. Mane taip kietai prie jos pririšo, kad 

rankos net įsispaudė į čiužinio kraštą. Jei pavyktų jį išju- 
dinti, išsijudintų ir mane pančiojančios virvės. Tai jau bū- 
tų šiokia tokia galimybė. 

Ėmiau siūbuoti lovelę. Iš pradžių vos juntamai, pas- 
kui vis smarkiau ir smarkiau. Veriantis skausmas draskė 
mano kūną į gabalus, kai kur virvės perrėžė odą ir iš naujų 
žaizdų sunkėsi kraujas. 

Prireikė daug laiko, pastangų, begalinės kantrybės, kol 
gultas persivertė. Mano skaičiavimai pasitvirtino. Čiuži- 
nys nušliuožė į šoną ir atlaisvino dalį virvės. Ėmiau va- 
duoti rankas ir galiausiai man pavyko. Padėjo ir tai, kad 
jos buvo slidžios nuo kraujo. Kurį laiką drybsojau paslikas 
šalia parverstos sulankstomos lovelės, paskui atraizgiau ko- 
jas, sviedžiau virvę šalin ir nušliaužiau į šoną. 

Dabar reikėjo atgauti prarastas jėgas ir grąžinti apmi- 
rusiems raumenims lankstumą. Nežinojau, kiek dar turiu 
laiko, bet kol kas kiekviena minutė dirbo mano naudai. 
Svarbiausia, kad kaulai sveiki, ir už tai turiu dėkoti ne sa- 
vo sugebėjimui priešintis, o gangsterių, neskubėjusių su- 
luošinti manęs anksčiau laiko, kvalifikacijai. Jiems reikė- 
jo ne invalido, bet Žmogaus, galinčio savomis kojomis nu- 
vesti prie narkotikų slėptuvės. 

Juk ir Kavalskį jie nužudė tik paskutinę akimirką, kai 
suprato, kad jis nieko nežino. Tikriausiai iš pradžių jį mu- 
šė kaip ir mane, tik vėliau, privarę narkotikų, pakišo po 
sunkvežimiu. Kas ieškos smurto žymių kūne, suspaustame 
į blyną? 

Su Berta Torn jie žaidė kitaip. Dėl dviejų milijonų ver- 
tėjo pasistengti. Jai ėmė meilintis pats Karlas Evelas — 
aukštuomenės žigolo nepriekaištingomis manieromis. Jis 
ilgai vaidino įsimylėjėlį, bet, nepavykus merginos apmau- 
ti, pasmerkė ją mirčiai. 

Įdomu, ko tikėjosi mažas žmogelis, sumanęs pasipel- 
nyti mafijos sąskaita? Gal pasikliovė stebuklinga sėkme ar 
savo gudrumu? Greičiausiai antras variantas. Juk Reimon- 
das buvo apsigimęs aferistas. Dar laive jis sumąstė planą 
tam atvejui, jei mafija jį pričiuptų. Slėptuvės paslaptį jis 

perdavė Bertai, bet šifruota forma. Vargšelei turbūt ilgai 
teko laužyti galvą, kad iššifruotų meilužio mįslę. Mafija 
nuolat ją sekė. Berta pasisamdė asmens sargybinį, tuo tik 
papildydama nekaltų aukų gretas. Ji neišdavė savo paslap- 
ties suprasdama, jog paskui būtų pašalinta kaip nereikalin- 
gas daiktas. Ji puolė į Evelo glėbį ne meilės trokšdama, 
bet ieškodama globos ir apsaugos. Galiausiai suvokusi, jog 
Karlas — pats mafijos bosas, ji siaubingai išsigando. Gal- 
1mybę išsigelbėti Berta išvydo tada, kai Karlo ir jo draugų 
ėmėsi FTB. Sunaikinusi visą gaują, ji taptų laisva. Deja, tai 
buvo tik iliuzija. Jai nepavyko pasprukti nuo mafijos. 

Už durų pasigirdo šiurkštūs balsai. Tie išgamos net ne- 
sistengė kalbėti tyliai. Jie jau laikė mane gyvu lavonu. Jie 
manęs visai nebebijojo. Du mano kankintojai vienas per 
kitą suokė šefui, kad aš jau pasirengęs išpažinčiai, o tas 
oriai pareiškė, jog man tai — geriausia išeitis. 

— Einu, žvilgtelėsiu į jį, — pademonstravo narsą šefas. 

— Ar jus palydėti, šefe? 

— Nereikia. 

— O jei jis vėl ežį statys? 

— Pakviesiu jus. 

— Aišku, šefe. O mes kol kas įkalsime po mažą taurelę. 

Aš mikliai pastačiau gultą į vietą, atsiguliau ankstes- 
ne poza ir užsimečiau ant savęs virves. Reikalui esant, ga- 
lėjau jas per akimirksnį nusimesti. 

Durys atsivėrė, ir aš išvydau du gangsterius, sėdinčius 
už stalo su buteliu viskio. 

Įėjusysis tvarkingai užvėrė paskui save duris ir ėmė 
tamsoje graibyti sieną, ieškodamas jungiklio. Jo neradęs 
nusikeikė ir brūkštelėjo degtuką. Apšvietęs mano kamerą 
šefas įsitikino, kad vienintelis šviesos šaltinis čia — į bu- 
telio kaklelį įstatyta Žvakė ir Žvaigždės, mirksinčios pro 
langelį. 

Jis uždegė žvakę ir papsėdamas cigarete pasilenkė prie 
manęs. Mano šnerves pakuteno kvapnus brangaus tabako 
dūmelis. 

— Neblogai tave sudorojo, Maikai Hameri, — pajuo- 

kiamai vamptelėjo jis. — Koks gėdingas galas tokiam lai- 
mės kūdikiui kaip tu! 

— Tavo berniukai pasistengė, Karlai, — sušvokščiau. — 
Jie kažkodėl pyksta ant manęs. Per paskutinįjį mūsų susitiki- 
mą aš juokais išlupau vienam akis, o kitą priverčiau praryti 
visus dantis. Štai jie ir keršija už tokį nekaltą pokštą. 

— Vis mėtai juokelius? Mėtyk, mėtyk... 

— Taigi, tu ir esi tas nepagaunamasis mafijos bosas, 
kurio taip ieško FTB? 

— Ne visai... Aš, taip sakant, vietinės reikšmės bosas. 
Bet artimiausiu laiku tikiuosi mūsų organizacijoje užimti 
vieną iš svarbiausių postų. 

— Tokiai atmatai kaip tu, tik ten ir vieta, — sumušta 
burna trukdė man rišliai kalbėti. 

Į mano žodžius Karlas geraširdiškai sukrizeno. 

— O būtent tu ir padėsi mano karjerai. Gavęs tai, ko 
mes visi seniai ieškome, aš iškart sustiprinsiu savo padėtį 
organizacijoje. Kalbama, jog tu radai slaptavietę. Kur ji? 

— Aš pasiūliau mainus. Jūsų prekė į mano sekretorę. 

— Tavo padėtyje nesiderama, Hameri. Tuoj mano vai- 
kinai įgrūs tau į šikną įkaitusį žarsteklį ir pragysi kaip lakš- 
tingala. 

— Gali grūsti nors du, aš neištarsdiu nė žodžio. Tu 
juk mane pažįsti. Kur Velda? 

— Garbės žodis, aš nežinau. Mano vyrukai jos negro- 
bė. Čia kažkas kitas pasidarbavo. 

Milžiniškomis valios pastangomis susivaldžiau iškart 
nekibęs jam į gerklę. Tik mano dantys grikštelėjo lyg ant 
vinies užšokęs pjūklas. Tai prajuokino Karlą. 

— Suprantu tave, Hameri. Tu kenti ir fiziškai, ir dva- 
siškai. Tad palengvink savo sielą ir papasakok man apie 
slėptuvę. Prižadu, jog paskui tave nudės greitai ir neskaus- 
mingai. Priešingu atveju lėtai mirsi ištisą savaitę. Tu net 
nenutuoki, ką su tavimi padarys mano vyrukai. 


— Eik velniop, niekše! — spjoviau į jį, bet nepataikiau. 
— Be reikalo, Hameri! — pasilenkęs žemiau, jis bedė 
degančią cigaretę į mano sumuštas lūpas. — Greitai žo- 

džiai pabirs iš tavęs kaip žirniai iš kiauro maišo. Atiduosiu 
tave vyrukui, kuris labai mėgsta žaisti peiliu. Žmogaus kailį 
jis karpo mikliau nei siuvėjas vilnos gabalą. 

Skiausčiu delnu jis baksnojo mano kūną, aiškindamas, 
ką man nurėš pirmiausia, o ką vėliau. Šypsena jo veide iš- 
sitempė į šlykščią grimasą. Galiausiai jis piktai spyrė man 
Įį pilvą. 

Aš dusliai sudejavau ir ėmiau neaiškiai gargaliuoti. Be- 
je, tarp tų garsų galėjai išskirti du stebuklingus žodelius: 
"slėptuvė" ir "prekė". 

— Ką? Ką sakai? — jis pasilenkė žemiau. 

Tai buvo paskutiniai žodžiai, ištarti Karlo Evelo šia- 
me pasaulyje. Kitą mirksnį mano pirštai mirtinai sugniau- 
žė jo gerklę. Minutę rūsyje viešpatavo tyla, sklaidoma tik 
sunkaus mano alsavimo ir Evelo kaklo kremzlių traškesio. 
Karlo akys išvirto iš orbitų, liežuvis nukaro, 0 nagai giliai 
įsmigo į mano riešus. 

Ir čia aš kažką prisiminiau, atgniaužiau pirštus ir nu- 
sviedžiau pridususį Karlą ant gulto. Dovanojau jam dar mi- 
nutę gyvenimo. Į galvą man dingtelėjo viena įdomi kombi- 
nacija ir aš tučtuojau ėmiausi ją realizuoti: paguldžiau 
gangsterio kūną ta pačia poza, kokią pats ką tik demonst- 
ravau ir kietai apvyniojau jį virvėmis. Paskui stuktelėjau 
kumščiu į duris ir pakeitęs balsą iškaliau: 

— Jis pragydo. Pribaikite jį! 

Už sienos pasigirdo sunkūs žingsniai. Durys atsilapo- 
jo ir vienas banditas žengė į kambarėlį. 

Žvakės šviesa buvo labai menka, aš ją užstojau, ir vy- 
rukas, nepažinęs manęs, liuoktelėjo prie gulto, iškėlęs lyg 
iš niekur rankoje atsiradusį peilį. 

Vaikinas buvo tikras profas. Jis smeigė žaibiškai ir 
tiksliai, net neužsimodamas. Karlo kūną supurtė priešmir- 
tinė konvulsija ir čia vyrukas jį pažino. Pažino, nes aš pa- 
judėjau ir atidengiau žvakę. Tą pačią sekundę trenkiau kė- 
de jam per galvą. Na, jei jau sunkus ąžuolinis dirbinys ski- 
lo į šipulius, tai vyrukui irgi nebuvo saldu. Jo makaulė 
triokštelėjo lyg pernokęs arbūzas, patekęs po ratu. 

Išplėšęs iš jo rankos peilį, šokau į apšviestą kambarį. 
Nebuvo prasmės tvardytis ir mano staugsmas sudrebino 
elektros lemputę. Suglumęs ir apkurtęs gangsteris čiupo ant 
stalo krašto gulėjusį revolverį, bet aštrūs ašmenys jau sly- 
do jo veidu. Tai buvo niekšiškas triukas: iš pradžių apa- 
kinti priešininką. Bet taip elgėsi mafijos vyrukai. 

Nuo kaktos nuskalpuotos odos skiautė pakibo ant no- 
sies galiuko, o akis užliejo kraujo čiurkšlė. Tamsiai raudo- 
na kraujo spalva tiko mane deginančiai įniršio liepsnai. 
Dviem trumpais smūgiais užbaigiau jo kančias ir pasukau 
prie durų, lydimas švykštimo, tarsi dubtų nuleista automo- 
bilio padanga. 

Gatvėje mane užgulė šaltos sutemos, bet jos puikiai 
vėsino mano degantį kūną. Atstatęs veidą lediniams lietaus 
lašams, aš ilgai stovėjau ant šaligatvio, jausdamas, kaip gy- 
vybė pamažu grįžta į kūną. 

Aš pažinau tą vietą. Jei nors kartą pabuvojote Antro- 
sios aveniu rajone, to nepamiršite. Durys, pro kurias 1š- 
ėjau, vedė į sukiužusio, apleisto namo rūsį. Pastato pirma- 
me aukšte kažkada buvo įsikūrusi užkandinė, o dabar vit- 
riną puošė kreivomis raidėmis užrašytas skelbimas: “Išnuo- 
mojama". Įsiminęs namo numerį, lėtai nušliaužiau gatve 
nežinia kur. 

Kai kurios alinės dar veikė ir tarp jų netvirtais Žings- 
niais slampinėjo vietiniai girtuoklėliai. Aš laisvai galėjau 
užeiti į bet kurią iš jų. Pabrėžtinai neskubėdamas nupėdi- 
nau prie telefono, skirto policijai iškviesti ir spustelėjau 
mygtuką. Atsiliepė žvalus balsas: 

— Keturiasdešimt šeštoji nuovada klauso. 

— Labas, mente, — kimiu, tyčia pakeistu balsu su- 
girgždėjau. — Riktelk savo vaikinams, kad mikliai varytų 
čionai. Kažkas kažką pjausto apleisto namo rūsyje už po- 
ros kvartalų nuo čia. Numeris, regis, du šimtai dešimtas. 
Ten kažkada buvo užkandinė pirmame aukšte. 

Po penkių minučių rūką perskrodė policijos sirenų 
kauksmas. Pro mane, taškydami vandens klanus, praūžė du 
patruliniai automobiliai. Dedu galvą kirsti, reginys men- 
tus pritrenks. Neseniai tarnaujantieji gali ir batus apvemti. 

Patikrinau savo piniginę. Velnias, iššluota iki pasku- 
tinio cento. Tai kalės veislė! 

Man žūtbūt reikėjo paskambinti, o kišenėje — nė vie- 
nos monetos. Prašyti smulkių iš aplinkui besivalkiojančių 
girtuoklių taip pat beviltiška kaip ir pasėjus kepintus rie- 
šutus laukti derliaus. Netoliese sušvito naktinio baro lan- 
gai, ir aš pasukau savo pavargusias pėdas tenai. 

Viduje, be poros apsnūdusių valkatėlių ir tyliai trom- 
boną birbinančio vaikino, daugiau nebuvo nieko. Neturė- 
jau ką prarasti, tad nuvairavau tiesiai prie barmeno. 

— Misteri, pirkite šį daiktą. Už dešimt centų, — ištie- 
siau jam įspūdingą krokodilo odos piniginę, už kurią kaž- 
kada suplojau dvidešimt dolerių. 

— Tu ką, vaikine, kuoktelėjai? — jis nustebęs pašnai- 
ravo į mane. — Jei reikia stiklo alaus, taip ir sakyk. 

— Nereikia alaus, nors, beje, puodelio kavos neatsi- 
sakyčiau. Bet man skubiai reikia paskambinti. 

Metęs ant baro dešimtcentį barmenas užjaučiamai su- 
murmėjo: 

— Eik, skambink, bičiuli. Tave, matyt, apiplėšė. Mū- 
sų apylinkėse tuo nieko nenustebinsi. 

Pato neradau nei darbe, nei namuose. Budintis seržan- 
tas pranešė, jog kapitonas Čambersas būtent dabar atlieka 
užduotį. 

— Klausykis atidžiai, bičiuli, — suurzgiau į ragelį. — 
Aš turiu skubios informacijos tai bylai, kurią tiria kapito- 
nas. Jei mano informacija pavėluos, tai lauk didelių nema- 
lonumų. Galvelės tau tikrai nepaglostys. 

Su kažkuo pasitaręs budintysis seržantas pranešė: 

— Tuojau pabandysiu susisiekti su kapitonu per raci- 
ją. Kur jus galima rasti? 

Žvilgtelėjęs į iškabos atšvaitą išpyškinau: 

— “Orchidėjos" baras, Antroji aveniu. 

Man pasitraukus nuo telefono, barmenas bičiuliškai 
mirktelėjo ir mostelėjo į barą, kur garavo puodelis kavos ir 
gulėjo atplėštas cigarečių pakelis. 

Kava iškart sušildė mano skrandį. Rankos liovėsi 
drebėjusios, o akyse prašviesėjo. 

— Ačiū, — sumurmėjau. — Miriau, kaip troškau ka- 
vos. Kaip elgeta milijono žalių. 

Aš užsirūkiau ir išsiblaškęs žvelgiau pro langą. Lauke 
pliaupė lietus ir siautė vėjas. Į barą įslinko dar vienas mu- 
zikantas, nešinas smuiku. Sunkiai klestelėjęs ant taburetės 
jis užsisakė džino stikliuką. 

Gatvė buvo visiškai tuščia, tik retsykiais ja praūžda- 
vo policijos automobiliai. Visi jie skubėjo viena kryptimi 
— prie apleisto namo, kurio numeris — du šimtai dešimt. 
Jei miestą galima pavadinti milžinišku gyvu organizmu, tai 
kiekvienas policijos automobilis atstojo mažą vikrų leuko- 
citą, skubantį naikinti infekcijos. Dešimtys tų mažų leuko- 
citų privalo apsupti ir sunaikinti piktadarį parazitą, įsisiur- 
busį į gyvą ir sveiką visuomenės audinį. Tačiau jeigu jie 
pavėluos arba pritruks jėgų, tai mirtina liga pasklis orga- 
nizmo ląstelėse tūžmiai kaip miško gaisras. 

Mano liūdnas mintis nutraukė Pato pasirodymas. Jis 
žengė Žvaliai kaip mirštantis džiovininkas, jo lūpų kampu- 
čius timpčiojo nervinis tikas, o taip jam atsitikdavo tikrai 
ne dažnai. 

Abejingai pasisveikinęs jis nusileido šalia manęs. 

— Kas tave taip? — paklausė tyrinėdamas mano veidą. 

— Ar matosi? 

— Dar klausi! 

Aš kreivai nusišiepiau, nors tai kainavo skausmingą 
dūrį į smilkinius. 

— Tie vaikinai, kuriuos medžioji, prigriebė mane ma- 
no paties kontoroje. 

— Ko norėjo? 

— Nežinau. Pokalbis nesiklijavo. Aš išėjau neatsisvei- 
kinęs. 

— Na, na, — Pato akys susiaurėjo. — Regis, žinau, iš 
kur tu išėjai. Ten dabar susirinko visa keturiasdešimt šeštoji 
nuovada. Yra į ką pažiūrėti... Rėžk: tu ten paišdykavai? 

— Net nemanau. Tikiuosi, ten aptikote ne pačius pa- 
doriausius piliečius, išėjusius pasivaikščioti po vakarienės. 

— Ne, — Pato veide šmėkštelėjo pavargusi šypsena. — 

Apie Karlą Evelą kol kas nekalbėsime. Papjautasis dar ne- 
atpažintas, o tas, kuris liko gyvas, ieškomas už tris žmog- 
žudystes. 

— Na ir kieta jo makaulė, — pagarbiai nustebau. 

— Jos jam neprireiks. Nebent išskusti apskritimą ant 
momens prieš sėdant į elektros kėdę. 

— Jis ką nors pasakė? 

— Kol kas jis truputį nesavas, bet jau prisipažino, kad 
dalyvavo nužudant Bertą Torn. 

— Vadinasi, viskas aišku. Trimis šunsnukiais mažiau. 
Gal turi man kokių pretenzijų? 


— Gaila, kad Evelas jau neprašneks, — mąsliai su- 
murmėjo Patas. 
— O man negaila, — prunkštelėjau. 


— Gal papasakosi apie tai? 

— Kitą kartą, — giliai užsitraukęs pažadėjau. — Ka- 
da nors paplepėsime prie alaus bokalo. Gerai? 

Patas gūžtelėjo pečiais. 

— O kaip sekasi jums? 

— Judam. Tokie dalykėliai vyksta, kad net kvėptelėti 
nėra kada. Vakar pas mus apsireiškė netikra Evelo sesuo ir 
perdavė jo telefono pokalbių sąskaitas. Atskleidėme tokius 
ryšius, kad net galva sukasi. Susėmėme mafijos vadeivas 
Floridoje 1r Kalifornijoje. Kai kurie jau prabilo. Byla įga- 
vo tokį užmojį, kad mums į pagalbą permetė FTB agentus 
iš kitų valstijų. 

— Skandalas plečiasi, ar ne? 

— Per daug plečiasi. Kai kurie siūlai driekiasi į Va- 
šingtoną. 

— Ar pavardes jau žinote? — su slapta viltimi paklau- 
siau aš. 

— Žinome daug pavardžių. O kuris iš jų vadovauja 
šiam verslui, ateitis parodys. Kol kas mes tinklu traukiam 
tik smulkias žuvytes: gatvės prekeivius narkotikais, reke- 
tininkus, žudikus. Ligi viršutinio ešelono dar reikia prasi- 
brauti, bet kai ko jau dabar pasiekėme. Majamyje rasti do- 
kumentai, atskleidžiantys pogrindinį narkotikų gabenimo 

tinklą. Suorganizavome porą antpuolių ir nė karto mūsų vy- 
rai negrįžo tuščiomis rankomis. 

— Kas girdėti apie Bilį Mistą? 

— Jo buvimo vieta nenustatyta. 

— O kaip gyvuoja Leo Garmodis? 

— Deja, prieš jį nėra jokių įkalčių. Jis visur trimituo- 
ja, jog policija jį neteisėtai persekioja, o mes neturime kuo 
užkimšti jam burnos. 

— Elą Afį rado? 

— Taip, — Pato akis slėgė begalinis nuovargis. — Gal 
žinai, kas jį supjaustė? 

— Žinau tik vieną dalyką — mirtis negalėjo sau rasti 
tinkamesnio kliento. 

— Vaikinas mirė kančiose. Kažkas sudrožė jį kaip ko- 
pūsto galvą salotoms. 

Vėl užsirūkęs sviedžiau degtuką į peleninę ir ėmiau 
stebėti, kaip jis smilksta ir juoduoja virsdamas angliuku. 

— Ar ekspertai ką nors rado? 

— Beveik nieko. Ant butelio liko keli atspaudai, ta- 
čiau labai neryškūs. 

— O ką šnibžda jūsų šnipeliai? 

— Įvairiai. Uoste verda aistros. Du pretendentus į Afio 
vietą jau nugalabijo, bet pageidaujančių netrūksta. 

Monotonišką lietaus šnaresį perplėšė tolimas griaudė- 
jimas. Žaibo blyksnis padalijo juodą dangų. Bare sėdintys 
girtuokliai gailiai žvelgė pro langą, spausdami savo stik- 
lus kaip gelbėjimosi ratus. Smuikininkas atsidarė savo fut- 
liarą ir ėmė griežti unisonu su trombonistu. 

— Ar Bertos Torn byla prašviesėjo? 

— Daugiau ar mažiau, — išsisuko Patas. 

— Klysti, bičiuli, — nusišiepiau. — Viskas ne taip, 
kaip jūs manote. 

— Klausyk, Maikai, jei nori išdėstyti savo versiją, tai 
netempk gumos, — Patas įsižeidė. 

— Ką gi, klausyk. Į detales nesigilinsiu. Vėliau tu pa- 
tikrinsi mano versiją ir galėsi atkurti visas smulkmenas. 
Prieš keletą metų niekuo nepasižymįs smulkus prekiauto- 

jas vežė iš Europos narkotikus mafijai. Pakeliui įsižiūrėjo 
prašmatnią mergytę, vardu Berta Torn. Ta mergytė buvo 
gana šiuolaikiška, pinigai ją domino kur kas labiau nei ro- 
mantiški pasivaikščiojimai mėnesienoje. Ji ir pati kainavo 
gana brangiai. Todėl prekiautojas nusprendė neatiduoti pre- 
kės užsakovui, bet pasilikti ją sau. Aišku, jis suprato, kad 
mirtinai rizikuoja, bet jausmams neįsakysi. 

— Tas prekeivis — Nikolas Reimondas? — pertraukė 
Patas. 

— Taip. Ta narkotikų partija buvo įkainota dviem mi- 
lijonais dolerių ir mafija net nemanė jų prarasti. Prasidėjo 
Reimondo medžioklė. Tačiau Reimondas buvo nekvailas, 
jis suprato, kad jo nenudės, kol nesužinos, kur paslėpti nar- 
kotikai. Todėl ir laikė liežuvį už dantų. Tada mafija daro 
gudrų ėjimą: pašalina Reimondą ir visą dėmesį nukreipia į 
Bertą. Kaip manai, kodėl? 

— Supratę, kad iš Reimondo nieko nepeš, jie nuspren- 
dė sudoroti merginą, matyt, žinančią meilužio paslaptį. 

— Tiksliai. Bet jų planas nepavyko. Atsargusis Rei- 
mondas tik užsiminė Bertai apie galimą slaptavietę. Norė- 
dama ją surasti, Berta pati turėjo pamiklinti smegenis. Ma- 
fijos bauginama, tačiau ryžto nepraradusi mergina pasisam- 
dė asmens sargybinį. Jis pasirodė per daug guvus ir už tai 
sumokėjo gyvybe. 

— Nepasakei nieko naujo, Maikai, — išspaudė Patas. 

— Dar palauk. Atsitrenkusi į Bertą kaip į akmenį ma- 
fija pasiuntė jai Evelą. Suvaidinęs atsidavusį įsimylėjėlį, 
Karlas įgijo merginos pasitikėjimą. Galimas daiktas, jis net 
formaliai pasiūlė savo ranką. Tačiau vėl išėjo šnipštas. Gal 
Evelas persūdė vaidindamas, o gal atvirkščiai, pasirodė blo- 
gu aktoriumi, ir Berta jį perkando. Ji suprato, kad jam rei- 
kia ne jos pikantiškų grožybių, o tų pačių narkotikų. Nuo 
tos minutės jos gyvenimas pakibo ant plaukelio. Ji išvydo 
galimybę išsigelbėti, kai į Karlą dantis suleido FTB. Berta 
sutiko duoti prieš jį parodymus Kongreso komisijoje. 

Pato akyse sužibo smalsios kibirkštėlės. Vadinasi, pa- 
sakiau jam kažką naujo. 

— Teęsk. 

— Taip pasielgusi Berta sudegino visus tiltus paskui 
save. Ją užgriuvo tikras košmaras. Tai baigėsi nervų prie- 
puoliu. Su policijos palaiminimu Berta išvyko gydytis į kli- 
niką. Tačiau jos saugotojai neišsiskyrė sumanumu. Jokiu 
būdu nereikėjo leisti pas ją lankytojų, neperėjusių specia- 
laus patikrinimo. 

— Turi galvoje tą moterį, aplankiusią ją prieš pabė- 
gimą? 

— Taip. Ar jos asmenybė nustatyta? 

— Kol kas ne. 

— Ar negalėjo tai būti persirengęs vyras? 

— Galbūt. Berta pažinojo tą žmogų, kad ir kas jis bu- 
vo — vyras ar moteris. 

— Jei jūsų agentai nebūtų pramiegoję Bertos, viskas ga- 
lėjo apsiversti kitaip. Bent jau nebūtų pralieta tiek kraujo. 

— Maikai, jau visą valandą čia pilstom iš tuščio į kiau- 
rą, 0 tu nepasakai svarbiausio: kur prekė? — Patas aiškiai 
nekantravo. 

— Nuo tavęs to nesirengiu slėpti. Prekė — “Sedri- 
ko" garlaivyje. Beje, tai numanė ir Afis. Ne veltui saugo- 
jo namuose smulkią laivo schemą. Jo žudikas pagrobė ir 
brėžinius. 

— Tu tikras šaunuolis, Maikai, — gaižiai vyptelėjo 
Patas. — Malonėjai pranešti mums paslaptį, kai ją jau at- 
skleidė mafija. Slėptuvė tikriausiai jau tuščia. 

— Neskubėk, Patai, — norėjau įkvėpti giliau, bet ašt- 
rus skausmas pervėrė krūtinę. — Afis seniai ieškojo tos 
slėptuvės, tačiau taip ir nerado. 

— Įdomu, už ką jį nužudė? — mąsliai sumurmėjo Patas. 

— Buvo už ką. Dėl jo mirties tam tikra prasme kalta ir 
Velda. 

— Velda? — jis nustebo. 

— Taip. Šlykščių geidulių skatinamas Afis įviliojo ją 
į savo landynę. Ji sutiko ateiti, vildamasi išpešti svarbios 
informacijos. Pavaišinusi jį barbitaliu, Velda ėmė kratyti 
kambarį. Bet Afis išvėmė vaistus ir prabudo. Veldai teko 

atjungti jį tuščiu buteliu. Kai ji išnyko, Afis nušliaužė prie 
telefono ir paskambino kam reikia. Veldą pačiupo gatvėje 
ir kažkur nuvežė. Norėčiau tikėti, kad jai nieko nenutiko. 

— Ir aš, — netvirtai burbtelėjo Patas. — Manai, su 
tuo pagrobimu susijęs Bilis Mistas? 

— Ji važiavo pas jį... 

— Bet policininkai Misto bute jos nerado. 

— Žinau. 

— Ar jos negalėjo perimti pakeliui? 

— Mąsčiau apie tai. Bet aš mačiau ją po pabėgimo iš 
Afio urvo. Ji nuskriejo pro mane taksi. 

Skausminga grimasa iškreipė mano veidą. 

— Ji buvo viena? 

— Taigi, kad ne. 

— Kas ją lydėjo? Vyras, moteris? 

— Nespėjau įžiūrėti... 

— Na ir situacija... 

Mes nutilome. Patas čiulpė tuščią pypkę, o aš sėdėjau 
nejudėdamas, užsidengęs veidą rankomis. 

— Neprarask vilties, Maikai, — pagaliau išspaudė Pa- 
tas. — Kol kas reikalai juda gana sėkmingai, ir greitai mes 
prigriebsime Bilį Mistą. Jei jis ką nors žino apie Veldą, iš- 
trėkšiu tai iš jo. 

— Bijau, kad bus per vėlu... Jūs nesusidorosite su ma- 
fija, Patai, net padedami FTB. Jūs ją gerokai papurtysite, 
bet ne daugiau. 

— Ko neatliksime mes, pabaigs kiti. 

— Tiesą sakant, dedu skersą ant jūsų problemų. Aš 
prieš mafiją — tai lyg valtis prieš Šeštąjį amerikiečių lai- 
vyną. Aš galandu dantis tik į kelis gangsterius ir nenurim- 
siu, kol negausiu jų skalpų. Jie tai žino. Be to, jie nujau- 
čia, kad atskleidžiau Nikolo Reimondo paslaptį. Veldos 
jiems reikia kaip masalo. Jie tikri, kad aš ant jos užkibsiu. 
Prieš mirtį Berta pasiuntė man laišką su mįslės įminimu. 
Tą laišką matė ir mafijos žmonės. Bet jiems nepavyko jO 
iššifruoti. Tačiau jie įsitikinę, kad aš tai padarysiu. Stai ta- 
da ir pasiūlys Veldą mainais į prekę. 

— Sakei, kad iššifravai raštelį... 

— Ne visai. Atsakymas sukasi kažkur greta, bet nie- 
kaip jo nepačiumpu. Jaučiu, kaip jis kirba mano galvoje. 
Tuoj tuoj nutversiu jį už uodegos. 

— Ir tu atiduosi mafijai keturis milijonus? 

— Argi mylima moteris to neverta? 

— Na, kaip pažiūrėjus... Gal tu bent luktelsi porą die- 
nų? Mes nukirsime tai pabaisai galvą, ir išpirkos klausi- 
mas išsispręs pats savaime. 

— Tu idealistas, Patai, nors ir dirbi policijoje. Mafi- 
jos galva ir kūnas sujungti vienas su kitu grynai sąlygiš- 
kai. Jūs atskirsite galvą, ir ji pradės gyvuoti savarankiškai. 
Kūnas jai nereikalingas. Labai greitai ji užsiaugins naują 
kūną. Mafijos bosai — atskira kasta. Niekas nežino jų pa- 
vardžių. Jie gali paaukoti savo parankinius, kuriam laikui 
aprimti, o paskui pradėti viską iš pradžių. Mafija — vals- 
tybė valstybėje. Ši valstybė turi savo vyriausybę, ir ne jū- 
sų dantims ją sugriebti. 

— Pagyvensim — pamatysim, — Patas anaiptol netryš- 
ko entuziazmu. 

— O kol kas ieškokite garlaivio “Sedrikas", — pata- 
riau. — Prekė greičiausiai tenai. Registracijos knyga pa- 
dės išsiaiškinti, kurioje kajutėje gyveno Reimondas. 

— Skirsiu šią užduotį patikimiems vyrukams. 

— Beje, o kur dabar Miki Fraidi? 

— Ji rengėsi aplankyti tave. 

— Bet manęs kelias paras nebuvo namuose. 

— Tada nežinau. Negaliu aš jos sekioti po visą miestą. 

— Tu ką, nepaskyrei jai apsaugos? — baimės šaltukas 
sugnybo man odą. 

— Jai siūlė, bet ji atsisakė. 

— Ir tu pats nusileidai kvailai mergiūkštei? 

— Pasiunčiau paskui ją FTB agentą, — Patas suraukė 
kaktą, — bet tas mulkis pražiopsojo ją gatvėje, kai ji sėdo 
į taksi. 

— Jūs ją pražudėte, velniai jus griebtų... 

— Nekarksėk, Maikai, ir taip sieloje katės pjaunasi. 

— Kurgi ne. Mes ligi ausų paskendę mėšle. 

— Kur minsi kelią, Maikai? 

— Eisiu, nudėsiu ką nors, — suurzgiau pakaruoklio 
balsu. — Paskolink penkinę... 

Jis nustebęs dėbtelėjo į mane, bet paklojo ant stalo pen- 
kis banknotus po vieną dolerį. Vieną popierėlį iškart įtei- 
kiau barmenui, užsiliejusiam plačia šypsena. 

— Štai ką, Maikai, — sunkiai išspaudė Patas, — dėl 
viso pikto paimk tą daikčiuką. 

Ištraukęs iš kišenės pistoletą nepastebimai ištiesė jį 
man. Turbūt šią akimirką jis prisiminė seną mūsų draugys- 
tę ir tuos laikus, kai įstatymai palaikė tvarką valstybėje, o 
policininko profesija buvo laikoma prestižine. 

— Ne, — papurčiau galvą. — Palauksiu, kol grąžins 
manąją patranką. Iki to laiko pavaikščiosiu neginkluotas. 
Tačiau vis tiek ačiū. 

Išėjęs iš baro patekau į kunkuliuojančią upę. Tik tekėjo 
ji iš viršaus. Lietus pylė vis smarkiau. Šiaip ne taip nusivil- 
kau iki metro stotelės, kurioje turėjau laukti traukinio. 

Mano smegenis kankinamai gręžė viena mintis: ką ga- 
lėtų reikšti priešmirtinis Bertos laiškelis? Atsakymas šmė- 
žavo kažkur greta, bet išslysdavo vos pabandžius jį pačiup- 
ti. Tarsi plikomis rankomis gaudyčiau čiurlį. Jis neria per 
du žingsnius nuo tavęs, bet pabandyk jį pagriebti! 

Atbildėjo traukinys ir pasirodė, kad aš — vienintelis ke- 
leivis visame vagone. Greitis didėjo ir sulig kiekvienu ratų 
stuktelėjimu didėjo šleikštus gumulas mano gerklėje. Priglau- 
džiau kaktą prie šalto lango stiklo, tačiau ne itin gelbėjo. 

Išėjęs į tuščią peroną, pakilau aukštyn ir tamsioje tar- 
puvartėje išlaisvinau skrandį nuo visko, ką suvalgiau ir iš- 
gėriau per paskutiniąsias paras. Šiek tiek palengvėjo. 

Tokiu laiku ieškoti taksi nebevertėjo, ir aš pėsčias 
patraukiau namo, nekreipdamas dėmesio nei į liūtį, nei į 
purvyną. 

Įžengęs į savo namo vestibiulį, aš jau vos laikiausi ant 
kojų. Griebęs už rankų, durininkas pasodino mane į krėslą ir 
iškvietė valdytoją. Dviese jie nustūmė mane prie buto durų. 

Skambučio prižadinta Lili Karver pravėrė duris ir pa- 
žinusi mane atkabino grandinėlę. Bendromis jėgomis jie 
nuvilko mane iki lovos. Lili nuvilko nuo manęs švarką ir 
nuavė batus, glostydama skausmingu ir švelniu žvilgsniu. 

— Gal jums iškviesti gydytoją? — rūpinosi valdytojas. 

— Ne, — sumykiau. 

— Ar jus kažkas sumušė? Reikia iškviesti policiją. 

— Man viskas gerai, — kuo aiškiau murmėjau. 

Lili pasilenkė prie manęs ir priglaudė vėsius delnus 
prie mano degančio veido. Lyg pro rūką mačiau grakščias 
jos kūno linijas ir debesį baltų plaukų. 

— Turiu jums žinutę, — pranešė valdytojas. 

— Negi negalima atidėti iki ryto? — mane marino ne- 
įveikiamas miegas. 

— Tiesiog nežinau... Man pasirodė, kad reikalas sku- 
bus... Čia buvo atėjusi mis Fraidi... 

— Ką? — vos nestryktelėjau nuo lovos. 

— Sužinojusi, kad jūsų nėra, ji paliko man raštelį už- 
antspauduotame voke. Jos žodžiais tariant, tai labai svar- 
bu. Jūs privalote-perskaityti raštelį, kai tik pasirodysite. 

— Kur laiškas? 

— Pasiėmiau jį pas save. Atplėšti voką? 

— Taip. 

Aš pabandžiau atsikelti, bet nepajėgiau ir valdytojas 
atsisėdo greta manęs. Išgirdau plėšiamo popieriaus čežesį. 

— Ar galėsite pats perskaityti? — paklausė valdytojas. 

— Verčiau skaitykite jūs. Man dvejinasi akyse. 

— Tai klausykite. “Maikai, aš perdaviau telefonų nume- 
rių sąrašą ir sąskaitas jūsų draugui. Be to, radau dar kai ką 
svarbaus. Mums reikia skubiai susitikti. Bučiuoju, Miki". 

— Viskas? 

— Viskas, misteri Hameri. 

— Ačiū. Labai ačiū. 

— Aš jau eisiu, — pakilo jis. — Jums nieko nebereikia? 

Nespėjus man atsakyti, įsiterpė Lili: 

— Zinoma, eikite. Aš pati jį prižiūrėsiu ir dėkui už 
pagalbą. 

— Jei kas nutiks, skambinkite, — aš išgirdau nutols- 
tančius valdytojo žingsnius. 

Sunkiai atlipdęs akis, mirktelėjau Lili. Ji nusišypsojo 
ir ėmė mane nurenginėti. Buvau taip išsekęs, kad neįsten- 
giau gėrėtis gracingais lankstaus kūno judesiais. Lili akys 
Švytėjo beveik motiniška meile. 

— Miegok, mielasis, — sukuždėjo ji, ir aš nugrimz- 
dau į gilų sapną. 

Sapnas neatnešė palengvėjimo, tik naują skausmą. Fi- 
zinį skausmą kūnas kažkaip iškentė, tačiau aštrus, iš proto 
varantis širdies skausmas bloškė mane į košmarų verpetą. 

Aš sapnavau Veldą, kurią supo gauja budelių. Mačiau, 
kaip virš jos kyla peiliai, o prie jos kūno tiesiasi replės, ir 
niekuo negalėjau padėti savo nelaimingajai mergaitei. Ji 
šaukėsi mano pagalbos, o aš tik be garso keikiau jos kan- 
kintojus, nepajėgdamas sutraukyti mane apraizgiusių ne- 
matomų grandinių. Aš greitai visai netekau jėgų, ir man 
liko tiktai gulėti bei klausytis, kaip ją žudo. 

Kai galiausiai pabudau, langą gaubė sutemos, tik ne- 
žinau, rytinės ar vakarinės. Kurį laiką tysojau paslikas, su- 
krėstas sapnuotų košmarų ir melsdamasis, kad jie netaptų 
tikrove. 

Aš gulėjau nuogas po antklode, užtraukta iki pat smak- 
ro. Visos mano žaizdos ir mėlynės buvo išteptos kažkokiu 
tepalu, skleidžiančiu silpną spirito kvapą. Sudejavęs aš 
krustelėjau, ištiesiau rankas ir mano pirštai palietė greta 
manęs gulintį šiltą kūną. Tai buvo Lili. Man prisilietus ji 
pabudo ir atsisėdo ant lovos krašto. Jos akyse šmėkštelėjo 
išgąstis. 

— Tai aš, Lili, nebijok. 

Patrynusi akis ji krestelėjo galvą, vydama šalin miego 
likučius. Jos susivėlę plaukai pridengė pagalvės įspaudą 
ant skruosto. 

— Ak, Maikai, tu mane išgąsdinai. Tu taip dejavai ir 
griežei dantimis, kad aš jau rengiausi kviesti gydytoją. 

Įspyrusi kojas į kambarines šlepetes Lili atsistojo. Re- 
gis, jos sapnai irgi nebuvo šviesūs, tai išdavė jos liūdnas 
veidas. Staiga mane užplūdo švelnumo priepuolis šiai mie- 
lai merginai, kuri rūpinosi manimi kaip savo broliu. Ji nu- 
sikamavo, betvarkydama mano žaizdas, ir nejučiomis už- 
snūdo. Taip, savo gyvenime vargšelė patyrė daug vargo. 
Jei manęs nesutraiškys ši mėsmalė, būtinai padėsiu jai at- 
sistoti ant kojų. 

Prisiminęs, jog mano laikrodis sudaužytas, paklausiau: 

— Kelinta valanda? 

— Jau devynios vakaro, — atsakė Lili. — Paruošiu 
tau vakarienę. O gal pakaks vien kavos? 

— Na ne, — įsiklausiau į savo vidinius pojūčius. — 
Mielai sukirsčiau ką nors stipresnio. Negi pramiegojau vi- 
są dieną? 

— Miegu tai sunku pavadinti. Tu blaškeisi kaip ap- 
sėstas. 

— Tiek to, eik į virtuvę, o aš pabandysiu atsipeikėti. 

Mano atkaklus žvilgsnis ją sutrikdė. Ji tarsi palinko ir 
glaudžiau susisiautė chalato skvernus. Moteris dažnai už- 
plūsta tokie nepasitikėjimo savimi priepuoliai, ypač kai jos 
nesijaučia esančios gražios. 

Aš nusimaudžiau, nusiskutau ir persirengiau Švariais 
drabužiais. Tai, ką išvydau veidrodyje, man tiko: nevykė- 
lis boksininkas po pralaimėtų varžybų. Klausydamasis in- 
dų tarškėjimo bei keptuvės šnypštimo virtuvėje, surinkau 
Miki Fraidi telefono numerį. Jos raštelis vis dar gulėjo ant 
mano naktinio staliuko. 

Ragelį kažkas pakėlė, tačiau aš girdėjau tik tolimą traš- 
kesį. Keista, o aš maniau, kad Evelo namų liokajai puikiai 
išmuštruoti. O gal ten jau ruošiamasi šeimininko šermenims? 

— Alio! — kaliau žodžius į ragelį. — Man reikalinga 
Miki Fraidi, Karlo sesuo. Prašau ją pakviesti. 

— Kas kalba? — atsiliepė rūstus balsas su Bruklino 
akcentu. 

Galėjau galvą dėti, jog jo savininkas ant krūtinės pri- 
sisegęs policininko ženklelį. 

— Maikas Hameris. 

— Bijau, kad paskambinote ne laiku, misteri Hameri. 

— Ar kapitonas Čambersas su jumis? 

Kelias sekundes viešpatavo tyla. Žmogus su kažkuo 
tarėsi. Paskui paprašė: 

— Pakartokite savo pavardę. 

— Maikas Hameris. 

Ragelį paėmė kažkas kitas, matyt, karininkas. 

— Sveiki, Hameri. Ko norėjote? 

— Man reikia Miki Fraidi. 

— Mums jos irgi reikia. 

— Velniai rautų! — piktai nusikeikiau. — Ar seniai ji 
dingo? 

— Nuo vakardienos, misteri Hameri. 

— Vadinasi, jūs palikote Evelo namuose pasalą? 

— Taip. O kam jums mis Fraidi? 

— Aš jai reikalingas. Ji paliko man raštelį, siūlydama 
skubiai susitikti. 

— Jei ją rasite, praneškite mums. 

— Būtinai. Kur man rasti kapitoną Čambersą? 

— Tuoj aš įsakysiu seržantui jį surasti. O kur būsite jūs? 

— Tegul Čambersas skambina man į namus. Beje, ap- 
klauskite taksistus, vakar dirbusius tame rajone. Mis Frai- 
di tikriausiai pasinaudojo jų paslaugomis. 

— Gerai, mes tuo užsiimsime. Mums ji užsimuštinai 
reikalinga. 

— Negi neužtikote jokių pėdsakų? 

— Kaip į vandenį niurktelėjo. 

— Nusispjaukite per petį, leitenante... 

Padėjęs ragelį nuėjau į virtuvę. Stalas lūžo nuo patie- 
kalų, bet man kąsniai į gerklę nelindo. Dingo dar vienas 
man brangus žmogus, dar viena mergina pakliuvo į Žiau- 
rius niekšų gniaužtus. Kiek dar kraujo nutekės, kiek dar 
gyvenimų luš dėl tų prakeiktų dviejų milijonų? Mafija ne- 
nurims, kol neatgaus savo pinigėlių iki paskutinio cento. 

Ir kokį laiką pasirinko? Policija su FTB puola viso- 
mis pajėgomis, visur naikina narkomanų lindynes, būriais 
Žvejoja gatvės prekeivius, o jie vis tiek savo gieda. Juk ma- 
fijos šnipeliai puikiai Žino, jog policija šiuo laiku naršo 
“Sedriką" nuo apačios iki viršaus. Kaip jie žada pasiimti iš 
jo prekę? Jiems derėtų nešti kulnus kuo toliau, bet jie žudo 
dar įžūliau. 

Aš niršiai trinktelėjau kumščiu sau per kelį ir susirau- 
kiau iš skausmo. Lili išsigandusi žvilgčiojo į mane. 

— Kas tau, Maikai? ž 

— Tai ta pragaro byla neduoda man ramybės. Zinau 
beveik viską ir nieko. Pasiusti galima. Kažką aš išleidau iš 
akių. Kažkokią svarbią detalę... 

Nežinau kodėl, bet išpasakojau Lili visus savo nuoty- 
kius. Tuo norėjau ne tik palengvinti sielą, bet vėl iš eilės 
perbėgti visą įvykių virtinę, tikėdamasis užčiuopti pačią 
svarbiausią grandį. Akimirką man pasirodė, kad paslaptis 
jau skleidžiasi, bet vėl ji praslydo pro šalį. Man liko tik 
keikti save už bukumą. 

— Aišku, ši byla iškart paaiškėtų, jei sugebėtume ras- 
ti moterį, ligoninėje aplankiusią Bertą. Bet FTB agentai ją 
praganė. Net nežinome, kaip ta moteris atrodė. Beje, o tu 
aplankei Bertą? 

— Ne, — ji nustebusi kilstelėjo antakius. — Bet aš 
kelis kartus skambinau Bertai ir kartą ji pasakė, kad turėjo 
lankytoją... 

— Kada tai buvo? — aš beveik šoktelėjau nuo kėdės. 

— Tą dieną, kai ji pabėgo. 

— Ji nepasakė, kas ją aplankė? 

— Gal ir sakė, bet aš neįsiminiau. Aš taip bijojau, kad 
į nieką nekreipiau dėmesio. 

Aš staigiai griebiau jai už pečių. 

— Pasistenk prisiminti, vaikuti! Tai labai svarbu! Žu- 
dikai vaikšto gatvėmis ir renkasi naują auką. Jeigu jie išsi- 
aiškins, jog Žinai tos moters pavardę, su tavimi susidoros 
kaip ir su Berta. 

— Maikai, — jos veidas persikreipė, — negąsdink 
manęs. 

— Aš tavęs negąsdinu. Priešingai, žadu tau patikimą 
apsaugą. Nuo šiol nenuleisiu nuo tavęs akių. Pasistenk žo- 
dis į žodį prisiminti viską, ką tau sakė Berta. 

— Maikai, paleisk, tu mane skaudini! 

Tikriausiai per stipriai ją suspaudžiau, nes Lili ėmė 
trinti savo pečius. Jos akis užplūdo ašaros. Pasilenkęs aš 
meiliai paglosčiau jos galvą, vėl pajusdamas lengvą spiri- 
to kvapą. 

— Atleisk man, mažyte. Nenorėjau tavęs įžeisti. 

Lili ištempė gailią šypseną, kaip Žmogus, nieko gero 
nesitikįs šiame gyvenime. 

— Aš neįsižeidžiau, Maikai. Suprantu, kaip tau sun- 
ku. Vienas prieš visą gaują... Valgyk. 

— Negaliu, mano geroji. 

— Nagi, juk tuščiu skrandžiu nepakariausi. Jei vyras 
alkanas, kalta moteris, besidalijanti su juo pastoge. 

Jos žodžiai man sužadino nerimą. Vėl mįslės įmini- 
mas šmėkštelėjo šalia ir vėl nespėjau jo sugriebti. Tiesiog 
velnio išdaigos! Man trūko vienintelio žodžio šiame gal- 
vosūkyje, ir aš būčiau jį suradęs, bet suskambo telefonas. 

Ragelyje sududeno abejingas Pato balsas: 

— Tai aš, bičiuli. Ieškojai manęs? 

— Taip. Ar yra kokių naujienų apie Miki Fraidi? 

— Jokių, — jis puikiai tvardėsi, bet aš vis tiek paju- 
tau slepiamą susierzinimą. — Mes neradome nei jos, nei 
narkotikų! Nieko! FTB iššukavo visą miestą — jokių re- 
zultatų. Maikai, prisipažink, vedžioji mus už nosies? 

— Ką turi omenyje? 

— Mes radome garlaivį “Sedriką". Jis remontuojamas 
sausame doke. Karo metais šis keleivinis laivas buvo per- 
tvarkytas į karinį. Visos pertvaros nuimtos. Kajučių nebė- 
ra. Gal ten kada ir buvo paslėpti narkotikai, tačiau dabar jų 
nebeliko. Mes veltui triūsėme. 

Man ėmė suktis galva, tarsi krisčiau iš aukštai aukš- 
tai. Negi mano versija sprogo kaip muilo burbulas? Tad ko- 
dėl ir Berta, ir mafija taip domėjosi tuo laivu? 

— Patai, reikia surasti Fraidi. Ji prigriebė kažkokius 

svarbius įkalčius. Daug svarbesnius, nei Evelo telefono 
abonentų sąrašas. 

— Paskutinįjį kartą ją matė važiuojant pas tave. 

— Ji čia buvo ir paliko raštelį. Daugiau nežinau nieko. 

— Žinai, ką darau dabar? 

— Žinau. Prakeiki mane. O kur Bilis Mistas? 

— Vakarieniauja "Terasos" restorane. Jis turi nesu- 
griaunamą alibi kiekvienai praėjusių trijų parų valandai. 
Mūsų šalyje nerastum labiau nekalto žmogaus. Kažkokie 
tūzai iš Vašingtono jau spaudžia mus. Maikai... 

— Ką? 

— Radai Veldą? 

— Kol kas ne. 

— Tavo balsas labai pasitikintis. 

— Tau pasirodė. 

— Gal tau duoti Žmonių į pagalbą? 

— Ačiū, išsiversiu. 

— Nerizikuok, Maikai. Tu turbūt nežinai, kad šian- 
dien buvo ruošiamasi užpulti tavo butą. Mūsų pasala susė- 
mė gangsterius. Vieni jau lavoninėje, o du — belangėje. 

— Ačiū, Patai. | 

— Jie nenurims. Išėjęs į gatvę atidžiai dairykis. Per- 
spėju: tave nuolat seka mūsų žmogus. 

— O to tai nereikia! Negaliu pakęsti uodegų! 

— Maikai, tu vaikščiojantis taikinys. Žinai, kodėl įvy- 
kiai sukasi taip nenuspėjamai? 

— Na? 

— Tu nuo pat pradžių vedžiojai visus už nosies. Ir mus, 
ir mafiją. Dabar mes renkame tavo triukų vaisius. 

— Patai, mano dėka jūs areštavote visą būrį nusikal- 
tėlių, nušienavote pusę narkomafijos, gavote svarbius do- 
kumentus. Argi to maža? 

— Vadinasi, maža, — ironija nuspalvino neišraiškin- 
gus Pato žodžius. — Mes areštavome krūvą smulkių vyk- 
dytojų ir porą aukštesnio rango žuvelių. To netgi nepava- 
dinsi smūgiu mafijai, tai tik švelnutis spyris. Ar prisimeni 
savo žodžius apie nusikaltėlių pasaulio kūną ir galvą? Tai 
va, nuo tos galvos dar nenukrito nė vienas plaukelis. 

— O Afis, o Evelas? 

— Nesiginčiju, džiaugiuosi, kad tie išgamos patiesė 
kojas, bet jie — ne pagrindiniai bosai. Jei mafijos bosą są- 
lygiškai pavadintume generolu, tai šitie — tiktai kapitonai 
arba geriausiu atveju majorai. Supranti, ką turiu galvoje? 

— Suprantu. Iki šiol mes žaidėme vien pėstininkais. 
Sunkiosios figūros vis dar stovi ankstesnėse pozicijose. 

— Taigi, taigi. 

Aš padėjau ragelį ir susimąsčiau. Prisiminiau visus po- 
kalbius su Miki Fraidi, prisiminiau sumaitotą Afio lavoną, 
paskutinius Evelo žodžius ir pamažu mano galvoje ėmė 
kristalizuotis aiškios, skaidrios idėjos. Ko gero, jau žino- 
jau, kodėl Miki taip skubiai norėjo susitikti su manimi. 

Lili sėdėjo priešais mane, mašinaliai taršydama šilki- 
nes plaukų sruogas, krentančias jai ant veido. 

— Mes išeiname, — griežtai kirtau. — Renkis! 

— Bet gatvėje mūsų laukia žudikai! 

— Tegul sau laukia. 

Jos akyse užgeso paskutinis vilties spindulėlis. Lili 
apatiškai suglebo, lyg žmogus, laukiąs mirties bausmės. 

— Turi manimi tikėti, — tariau jai. — Aš apginsiu ta- 
ve. Daryk, ką sakau ir nieko nebijok. 

Ji pradėjo rengtis, o aš išjungiau šviesą svetainėje ir 
priėjau prie lango. Miestas grobuonis raitėsi tamsoje ir jo 
Žiburių atšvaitai blykčiojo nuo horizonto iki horizonto. Gat- 
vių čiuptuvai driekėsi visomis kryptimis ir automobilių 
srautai plūdo jais lyg spindinčios sidabrinės dulkės. Mies- 
tas, kurtas gyvenimui, tapo mirties citadele. Dėl to kalti 
mes — Žmonės. 

Už mano nugaros tyliai sušlamėjo Lili: 

— Aš pasiruošusi. 

Ji vilkėjo tą patį siaurą žalią kostiumėlį, prie kurio dar 
priderino koketišką skrybėlaitę su plunksna. Visa jos 1š- 
vaizda, o ypač veido mina, aiškiai bylojo: “Jei jau lemta 
mirti, tai noriu sutikti savo lemtį gražiai pasipuošusi". Taip, 
Lili buvo pasirengusi blogiausiam dalykui, aš — irgi. Mes 
per daug pastebimi, kad galėtume tikėtis laimingos pabai- 
gos. Gatvėje mūsų tykojo dešimtys piktavalių akių. 

Aš užrakinau duris ir paėmiau Lili už parankės. Mes 
nesileidome liftu žemyn, bet pakilome ant stogo. Name bu- 
vo šešios laiptinės, bet mane domino tiktai kraštinė, iš ku- 
rios galėjai patekti į rūsį. Iš rūsio mes nusigavome į galinį 
kiemelį. Jį juosė gana aukšta mūrinė siena. Aš perkėliau 
per ją Lili, paskui persiropščiau pats. Perbėgę kiemelį, įlin- 
dome į kitą rūsį ir apčiuopomis ėmėme brautis prie durų, 
pro kurias sunkėsi šviesos spindulėlis. 

Žinojau, kad šios durys išves mus į kitą, greičiausiai 
nepavojingą gatvę, tačiau likimas vėl piktai pasijuokė iš 
mūsų. Lauke pasigirdo prislopinti balsai. 

— Prisiglausk prie sienos ir tylėk, — šnipštelėjau Li- 
li, keldamas nuo grindų plytą. 

Durys atsilapojo ir šviesiame stačiakampyje išdygo ne- 
aukštas vaikinas retais rudais ūseliais. Trumparegiškai 
markstydamasis jis ėmė šaukti katę. Ta neatsiliepė ir vai- 
kinas velniuodamasis žengė į rūsio gilumą. Su palengvėji- 
mu atsidusęs padėjau plytą į vietą. Dar truputis — ir varg- 
šelis būtų nei iš šio, nei iš to gavęs per galvą. 

Mes išėjome į gatvę ir pereinamaisiais kiemais nusi- 
gavome į garažą, kuriame dirbo Bobas Gelis. Bičiulis at- 
rodė baisiai: akys užtinusios, antakiai praskelti, nosis kaip 
bulvė, priekiniai dantys iškulti. 

Išvydęs mane jis skausmingai šyptelėjo, tiksliau, su- 
suko grimasą. 

— Kas tave taip išgražino, Bobai? 

— Geriau paklauskite, už ką išgražino, misteri Hameri. 

— Už santuokinę neištikimybę? 

— Aha. Už ryšius su jumis. Taip ir pasakė: “Dar kartą 
padėsi tam Hameriui, liksi be galvos". 

— Nair niekšai! Iš kur jie sužinojo? 

— Dar jie labai domėjosi jūsų vežėčiomis. Nereko- 
menduoju jų šiandien imti. 

— Bet man mirtinai reikia ratų! 

— Imkite mano. Stai, stovi prie vartų. Išvaizda ne- 
ypatinga, bet variklis — Žvėris. 

— O kaip tu pats? 

— Kol kas pragyvensiu. Bet įsidėmėkite; jei sudaužy- 
site, pasiimsiu jūsų fordą. 

— Dėkui, Bobi. Aš tavo skolininkas amžinai. 

— Kaip nors atsiskaitysime. 4 

— O jei gangsteriai sugrįš? 

— Dabar aš pasirengęs šiltam sutikimui, — jis stum- 
telėjo stalčių, kuriame gulėjo revolveris. — Tegul tik įkiša 
nosis, šunsnukiai. 

Bobas mestelėjo man automobilio raktelius ir pats pa- 
lydėjo iki vartų. Aš atsisėdau už vairo, o Lili liepiau gultis 
ant galinės sėdynės ir nekelti galvos, kol nepaaiškės, jog 
už mūsų nesivelka jokia uodega. Išraitęs kelis nutrūktgal- 
viškus viražus ir pažeidęs kokį dešimt kelių eismo taisyk- 
lių aš pasukau į judrią Trisdešimt septintąją gatvę ir įsilie- 
jau į automobilių srautą. 

— Gali atsisėsti normaliai, — paliepiau Lili. 

— Mes atitrūkome? 

— Tikiuosi. 

— Kur mes važiuojame? 

— Pamatysi. 

— Maikai, aš bijau! — jos balsas drebėjo, o veidas 
išbalo kaip numirėlės. 

— Nieko nebijok. Ten, kur važiuojame, niekas ne- 
šaudys. Dabar ten pilna policijos. Man reikia išsiaiškinti, 
kodėl viena mergina manęs labai atkakliai ieškojo. Ma- 
nau, ji turėjo rimtą priežastį, nes šiuo metu ji laikoma din- 
gusia be žinios. Čia man tavo pagalbos neprireiks, bet tu 
privalai žodis žodin prisiminti savo pokalbį su Berta. Gal 
tavo atmintyje užsifiksavo ją ligoninėje aplankiusios mo- 
ters pavardė. 

— Gerai, Maikai, — ji prisiversdama linktelėjo. — Aš 
pasistengsiu. Labai pasistengsiu. Dėl tavęs, Maikai, aš pa- 
sirengusi padaryti net tai, kas neįmanoma. 

Šįkart ji nepajėgė nuslėpti aštraus nerimo. Mūsų 
žvilgsniai susitiko, bet Lili iškart nusigręžė, lyg bijodama, 
kad aš neįspėčiau jos minčių. 

Šalia Evelo namo stovėjo du uniformuoti policinin- 

kai. Jie net nebandė stabdyti mano automobilio, tik persi- 
metė žvilgsniais. Viduje radome du civiliai apsirengusius 
detektyvus. Vienas budėjo prie telefono, o antrasis gižia 
mina lingavosi supamajame krėsle. Matyt, klaikiai norėjo 
rūkyti, bet nedrįso dūmyti tokiuose prabangiuose aparta- 
mentuose. Mane jis pasitiko lediniu žvilgsniu. Tokią miną 
puikiai įvaldęs kiekvienas policininkas. 

— Pas ką jūs, sere? — nusišaipė paniurėlis. 

— Nevaidink kvailio, bičiuli, — atrėžiau. — Aš pade- 
du kapitonui Čambersui tirti šią bylą. Mano pavardė Ha- 
meris, turbūt esate ją girdėjęs. 

— Bet kapitono Čamberso čia nėra, — jis kiek su- 
minkštino toną. 

— Man reikia apžiūrėti namą. Iš ko turėčiau gauti lei- 
dimą? 

Pasikasęs paausį detektyvas suniurnėjo: 

— Žinoma, aš girdėjau apie jus, misteri Hameri. Jei ka- 
pitonas Čambersas duos jums leidimą kratai, galite raustis. 

— Bėda, kad aš negaliu jo rasti. Bet užtikrinu jus, 
Čambersas duos leidimą. Suieškokite jl. 

— Okei, patikėsime jūsų žodžiu, — jis mostelėjo ran- 
ka. — Tik nieko nesujaukite. 

— Ar name kas nors yra? 

— Ničnieko. Paskutinis išėjo liokajus. Jis sudarė visų 
daiktų aprašą, o ypač kruopščiai — alkoholinių gėrimų. 

— Apdairus vyrukas. Taigi, jums leidžiant, aš pradėsiu. 

— Varykit. 

Aš įėjau į ilgą holą. Blausių lempučių virtinė ant sie- 
nos skleidė laidotuvių biuro atmosferą. Užduotis man teko 
nelengva: rasti įkalčius, policijos ekspertams jau iščiupi- 
nėjus kiekvieną colį, kiekvieną plyšį. Pasisekti man galėjo 
tik tuo atveju, jei mano ieškomasis daiktas nedomino poli- 
cijos seklių. 

Probėgšmais apžiūrėjęs pirmąjį aukštą, pakilau į viršų. 
Čia buvo keli miegamieji, kabinetas, muzikos salonas ir bib- 
lioteka. Aš ėjau iš kambario į kambarį, kol viename iš jų 
pajutau neužmirštamą Miki mėgiamų kvepalų aromatą. 

Kambaryje tvyrojusi nerūpestinga netvarka bylojo, jog 
šeimininkė išlėkė visai trumpai. Ant tualetinio staliuko mė- 
tėsi įvairiausia kosmetika, atdaros dėžutės su bižuterija, šil- 
kinės kojinės, kažkokie buteliukai. Čia išvydau ir didelę 
Miki, pozuojančios burinės jachtos fone, nuotrauką. 

Greitai peržiūrėjęs stalčius ir spintas, apieškojau dra- 
bužių kišenes ir atidariau visus rankinukus. Nepatingėjau 
pakelti kilimą, pabaksnojau virbu į kiekvieną gėlių vazo- 
ną. Be mano dėmesio liko tik tvarkingai paklota lova, ant 
kurios sėdėjo gauruotas pliušinis meškiukas. 

Cia mano dėmesį patraukė keista dėmė, ant balto šil- 
kinio užtiesalo rėžianti akį. Dulkės ir smulkios popieriaus 
trūnys sudarė taisyklingą stačiakampį. Reikėjo tik pūstelė- 
ti — ir visos tos šiukšlės būtų per akimirksnį išnykusios. 

Tokį pėdsaką galėjo palikti tik dėžutė, apversta dugnu 
aukštyn, norint iškratyti ant lovos jos turinį. Sumečiau apy- 
tikslius dėžutės matmenis — sprindis pločio, du sprindžiai 
ilgio. Paskui grįžau į prieškambarį. 

— Kaip sekėsi? — pasidomėjo detektyvas. 

— Normaliai. Ar name radote seifą? 

— Netgi tris. Vieną svetainėje ir du — šeimininko ka- 
binete. 

— Kas juose buvo? 

— Nieko ypatingo. Keli šimtai dolerių ir šiek tiek bran- 
genybių. 

— Galima žvilgtelėti? 

— Eikite. Palydėčiau jus, bet neturiu teisės pasitrauk- 
ti nuo durų. 

Mane domino seifai, esantys Karlo kabinete. Seifai bu- 
vo įrengti, remiantis psichologijos dėsniais: žmogui, radu- 
siam pirmą seifą, nešaus į galvą ieškoti antro. Vienas sei- 
fas buvo paslėptas po paveikslu didžiuliais rėmais ir jo ne- 
būtų radęs tik paskutinis kvailys, o kitas — įmontuotas į 
palangę. Dabar jo durelės buvo atviros ir apibraižytos. Vi- 
duje, ant plono dulkių sluoksnio matėsi stačiakampės dė- 
Žutės atspaudas. 

Aš užsirūkiau ir nulipau žemyn. Nepalankiai mane nu- 
žvelgęs detektyvas paklausė: = 

— Nieko neradote? 

— Tiesą sakant, nieko ir nesitikėjau rasti. Praėjus jū- 
sų vyrukams, ir sudegusio degtuko neberasi. O kas atidarė 
seifus? 

— Tuos seifus įrengusios kompanijos atstovas. Vik- 
rus vaikinas. 

Atsisveikinęs aš išėjau į gatvę. Lili laukė manęs įsi- 
spraudusi į kampą. Jos veidelis neaiškiai bolavo už stiklo. 
Aš atsisėdau už vairo ir kelias minutes dėliojau mintis. 

— Dabar suprantu, kodėl pagrobė Miki Fraidi, — mąs- 
liai pratariau. 

— Tai ta mergina, kuri paliko tau raštelį? 

— Taip. Ji Karlo Evelo sesuo ir išdavė savo brolį po- 
licijai. Ji įlindo į jo seifą, kuriame, be viso kito, rado ir 
dėžutę su slaptais dokumentais, demaskuojančiais mafijos 
veiklą. Gaila, kad neperdavė jų policijai, o puolė ieškoti 
manęs... 

— Ją nužudė jos brolis? 

— Ne. Čia visai kas kita. Karlas brovėsi į mafijos vir- 
šūnę, bet tokioje organizacijoje viršų galima pasiekti tik 
žengiant varžovų kaulais. Kažkas jam trukdė ir Karlas nu- 
sprendė pašalinti konkurentą. Jis surinko krūvą kompro- 
mituojančios medžiagos ir saugojo ją savo seife. 

— Ar tuos dokumentus rado mergina? 

— Taip. Deja, Karlo varžovas sužinojo apie tuos do- 
kumentus ir pabandė juos pasiglemžti. Pamatęs, kad jie din- 
g0O, jis įspėjo, kieno rankų darbas. Turbūt mergina buvo nuo- 
lat sekama. Manau, ją sučiupo netoli nuo namų. 

— Kas tai galėjo padaryti, Maikai? 

Aš nejučiom vilkiškai išsišiepiau: 

— Ne kas kitas, kaip mano senas bičiulis Bilis Mis- 
tas, lėbautojas ir moterų mėgėjas. Dabar jis jaučiasi nepa- 
žeidžiamas: mergina jo naguose, dokumentai sunaikinti. 
Beliko tik mažytis rūpestis: susigrąžinti tuos prakeiktus du 
milijonus. Jis rengiasi išmainyti Veldą į juos. 

— Nelabai suprantu tave, Maikai. 

— O tau ir nereikia suprasti. Aš tiesiog rikiuoju savo 
mintis. 

Kad ir kaip keista, bet dabar mano galva dirbo geriau 
nei bet kada. 

Išnyko smegenis gaubusi slogi skraistė, trukdžiusi aiš- 
kiai ir blaiviai mąstyti. Aš išvydau prasmę ten, kur nė ne- 
įtariau jos esant. Maišiau galvoje prieštaringus faktus, dė- 
liojau iš jų, kaip iš kubelių, įvairiausias konstrukcijas ir 
iškart negailestingai jas grioviau. Gan greitai sudėjau l10- 
gišką grandinę: Bertos apsilankymas degalinėje — jos keis- 
tas raštelis man — Lili žodžiai, neseniai ištarti virtuvėje. 
Frazė “Kelias į vyro širdį..." įgijo apibrėžtą prasmę. 

Įjungęs variklį, nukreipiau automobilį ugnimis tvis- 
kančio Manhatano link. Variau visu įmanomu greičiu, kokį 
tik leido kelio ženklai ir šviesoforai. Sustojau prie žemo, 
niūraus pastato, šalia kurio stovėjo keli municipaliteto ka- 
tafalkai. 

Metas jau buvo vėlokas, tačiau lavoninė dirba visą pa- 
rą. Budintis sanitaras klausiamai dirstelėjo į mane. 

— Kuo galiu būti naudingas? 

— Ar pas jus yra Bertos Torn kūnas? 

— Tuoj patikrinsiu, — jis pasklaidė solidų žurnalą. — 
Taip. Ji kriminalinės policijos dispozicijoje. 

— Ar jai padarytas skrodimas? 

— Ne. Mirties priežastis ir taip akivaizdi. Tokiais at- 
vejais paprastai skrodimo neatliekame. 

— Bet šįkart be jo neapsieisite. Ar galiu iš čia paskam- 
binti? 

— Prašau. 

Aš pakėliau telefono ragelį ir surinkau Pato namų te- 
lefono numerį. Tyla. Surinkau tarnybinį. Tas pat. Velniai 
rautų, kai Patas man tikrai reikalingas, jo niekur nerasi. 
Paskambinau dar į pora vietų, kur tikėjausi jį rasti, bet sėk- 
mė manęs nelydėjo. 

Aš prakeikiau telefoną, prakeikiau savo bičiulį, besi- 
valkiojantį nežinia kur, prakeikiau biurokratinius varžtus, 
neleidžiančius man tučtuojau išskrosti Bertos lavono. 

Tuomet į kambarį įžengė neaukštas apkūnus vyras už- 
miegotu veidu. Rankoje jis nešė medicininį lagaminėlį. 

— Velniai rautų, kas per skuba? — burbėjo jis. — Ar 
negalite palaukti ligi ryto? 

— Atleiskite, sere, — atsakė sanitaras. — Velionės kū- 
no pasiimti atvažiavo giminaičiai. Jie nori vežtis jį į kitą 
valstiją. O policija neatiduoda be skrodimo. 

Man į galvą toptelėjo padūkusi mintis. 

— Laba diena, gydytojau, — draugiškai pasisveiki- 


nau. — Malonu jus matyti. 
— Sveiki, Hameri, — jis dėbtelėjo į mane ne itin džiu- 
giai. — Vėl jūs? Ką jūs čia taip vėlai veikiate? 


— Turiu Dievo dovaną pasirodyti pačiu reikalingiau- 
siu metu. Negi anksčiau to nepastebėjote, daktare? 

Jis bandė praeiti pro mane į prožektorinę, bet aš čiu- 
pau jį už palto skverno. 

— Luktelkite, gydytojau. Skubus reikalas. Reikia sku- 
biai išskrosti vieną negyvėlį, o leidimo aš neturiu. Pats su- 
prantate, kaip sunku jį gauti ligi ryto. 

— Nieko, pakentėsite. O numirėlis — tuo labiau, — 
Jis pamėgino ištrūkti. 

— Gydytojau, tai neatidėliotinas reikalas. Negalima 
gaišti nė sekundės. 

— Jūsų visi reikalai neatidėliotini, Hameri. Žinau aš 
jus, — nepatenkintas burbėjo gydytojas. — Bet šįkart jums 
neišdegs. 

— Gydytojau, tas skrodimas nepaprastai reikšmingas. 
Jei neišpildysite mano prašymo, pas jus pradės plaukti ne- 
gyvėliai, o jei išpildysite, tai policija galės pasodinti į tei- 
siamųjų suolą keletą žudikų. Tai jūsų pilietinė pafeiga, gy- 
dytojau! 

— Nesukite man proto, Hameri. Jūs tikriausiai vėl pa- 
dauginote viskio. Eikite namo ir išsimiegokite. O rytoj, jei 
nepersigalvosite, ateikite čionai su oficialiu leidimu. 

— Gydytojau, aš nežinau, ar išgyvensiu iki ryto. Gali 
būti, kad jau po kelių valandų jums teks skrosti mane. Kaip 
tada pažvelgsite į mano smerkiančias, bet, deja, negyvas 
akis? Juk mano mirties, ir ne tik mano, priežastimi bus jū- 
sų asiliškas užsispyrimas. 

— Jūs rimtai? — regis, jis sudvejojo. 

— Visiškai. Tai gyvybės ar mirties klausimas. 

— Aš turėsiu nemalonumų. 

— Jų net lyginti negalima su ta nauda, kurią jūsų po- 
elgis atneš visuomenei. 

— Kieno lavonas? 

— Moters. Bertos Torn. 

— Kas konkrečiai jus domina? 

— Velionės skrandžio turinys. 

— Carli, — gydytojas pasisuko į sanitarą, — paruošk 
Bertos Torn kūną skrodimui. Misterio Hamerio atsakomybe. 

Jis dirbo greitai ir profesionaliai. Šiurpūs instrumen- 
tai blykčiojo ryškios operacinės lempos šviesoje. Aš akies 
krašteliu žvilgtelėjau į Bertos Torn likučius ir iškart nusi- 
gręžiau. Vargšelę suluošino tris kartus. Iš pradžių gangste- 
rių letenos, paskui skrydis nuo skardžio ir galiausiai darbą 
užbaigė ugnis. Nelaiminga mergina! Geriau prisiminsiu ją 
tokią, kokią išvydau pirmąkart, kai ji šoko į kelią priešais 
mano automobilį. 

— Jūs, matyt, šito ieškote? — gydytojas ištiesė man 
blausų, oksido plėvele padengtą varinį raktą. 

— Maždaug. Ačiū, daktare. 

— Ar tai išspręs tas problemas, apie kurias taip vaiz- 
dingai suokėte? 

— Jei dar žinočiau, kokiai spynai jis tinka... 

— Čia jau niekuo negaliu padėti. Nors... 

Sausai nušluostęs raktą jis nulapatavo su juo į opera- 
cinės kampą, prie įvairiausiais cheminiais preparatais ap- 
krauto stalo. Pamojęs man prieiti, gydytojas įpylė į stiklinį 
puodelį kažkokio gaižiai dvokiančio skysčio ir nuleido į jį 
raktą. Skystis negarsiai sušnypštė. Daktaras išgraibė raktą 
porcelianiniu semtuvėliu ir pakišo jį po tekančiu vandeniu 
iš čiaupo. 

Raktas sužibo kaip naujas ir galėjai lengvai perskai- 
tyti išgraviruotą užrašą: “Miesto sporto klubas, 529". 

— Greitai suprasite, kokią neįkainojamą paslaugą pa- 
darėte įstatymui, — pamaloninau eskulapą. — Mes su ka- 
pitonu Čambersu liekam jums skolingi. 

Jo veidu nuslydo patenkinta šypsenėlė ir gydytojas iš- 
didžiai atstatė krūtinę — kaip Žmogus, garbingai atlikęs 
savo pareigą. 

Lili iškart suprato, kad aš pačiupau savo sėkmę už uo- 
degos. Atidarydama dureles, ji sukuždėjo: 

— Ar tave sveikinti, Maikai? 

— O kaipgi! Dabar aš žinau viską ar beveik viską. Žiū- 
rėk, — parodžiau jai raktą, — dėl to mažo metalo gabalėlio 
žuvo tiek Žmonių! Kad jis nepatektų į gangsterių letenas, 
Berta Torn jį prarijo. Jos raštelyje buvo metafora: Kelias į 
vyro Širdį... eina per skrandį". Supranti? Ji mirė, bet neati- 
davė šio rakto. Tikriausiai troško bent šitaip atkeršyti. Anks- 
čiau jis kaštavo du milijonus, dabar — visus keturis. 

— Bet raktas — tik pusė darbo, — priminė man Lili. — 
Reikia rasti ir spyną. 

— Žinau, kur ji. 

Mes nudūmėme visu greičiu, ir į automobilį įsiveržė 
drėgno šalto oro gūsis. Lili pašiurpo ir kilstelėjo žaketo 
apykaklę. 

— Uždaryk langą, Maikai. 

Buvo jau antra nakties ir miestas po truputį rimo. Gat- 
vės ištuštėjo, aplinkui šmaižė tik taksi, rinkdami nusišven- 
tusius piliečius. 

Vėl ėmė krapnoti lietus ir aš įjungiau stiklo valytu- 
vus. Artėjau prie finišo, ir kiekviena minutė dabar buvo 
reikšminga. Aš tiesiog fiziškai jaučiau, kaip nenumaldo- 
mai teka laikas. Negi tas košmaras kada nors baigsis? 

Pasukęs į Devintąją aveniu pervažiavau keletą kvar- 
talų ir galiausiai kairėje pusėje išvydau milžinišką ma- 
niežą, virš kurio švietė neoninė iškaba “Miesto sporto 


klubas. 
— Stai mes ir vietoje, — sumurmėjau, sukdamas į au- 
tomobilių stovėjimo aikštelę. — Palauksi manęs čia. 


— Tu ilgam, Maikai? — paklausė Lili. 

Ji atrodė nekaip: pabalusi, susitraukusi. 

— Užtruksiu porą minučių. Tu tikriausiai sušalai, ma- 
žyte? 

— Šiek tiek, — linktelėjo ji. 

— Užsiklok pledu, nes dar peršalsi. 

— Ačiū, Maikai, — sukuždėjo ji, imdama iš manęs 
sunkų kupranugario vilnos pledą. 

Paradinis maniežo įėjimas buvo užrakintas, ir aš lei- 
dausi ieškoti tarnybinio. Mažame kambarėlyje radau užsi- 
miegojusį ir labai nepatenkintą sargybinį. 

— Ko jums reikia, sere? — piktai burbtelėjo jis. — 
Klubas uždarytas. 

— Man jis visada atviras, — įžūliai pareiškiau. 

— Jūs — klubo narys? 

— Ne. Bet jei mandagiai paprašysite — įstosiu. 

— Meskite tuos kvailus juokus, sere, ir dinkite iš čia. 

— Ar tai nepakeis jūsų nuomonės? — aš padėjau ant 
staliuko penkinę. 

— Tučtuojau palikite klubo patalpas! — suspigo jis. — 
Kitaip man teks išmesti jus lauk! 

— Mane? — aš be galo nustebau ir pasiėmiau savo 
penkinę. 

Persisvėręs per staliuką išverčiau sargybinį iš krėslo. 
Ta nupiepusi žiurkė dar bandė priešintis, bet aš vožtelėjau 
kumščiu jam į pilvą ir vyrukas keletą minučių prarado kal- 
bos dovaną. 

— Na, kaip? — luktelėjęs paklausiau, vis dar laikyda- 
mas rankose Žžmogėną. 

— Chuliganas! — sudejavo šis. 

— O tu akiplėša. Argi galima taip kalbėtis su džentel- 
menais, panorusiais įstoti į klubą? 

— Pas mus nėra vietų... 0 

— Niekai, — aš išsitraukiau raktą. — Sitą matai? Nuo 
ko jis? 

— Nuo spintelės drabužinėje. 

— Kieno ta spintelė? 

— Kaip aš jums atsakysiu, jei mane laikote? 

— Gerai, tapnok savomis kojomis, — aš paleidau sar- 
gybinį. 

Raukydamasis iš skausmo ir laikydamasis pilvo, jis nu- 
krypavo prie savo staliuko ir atsivertė registracijos žurnalą. 

— Koks ten numeris? 

— 529, — atsakiau. 

— Jis priklauso misteriui Reimondui. Užmokėta už de- 
šimt metų į priekį. 

— Argi taip galima? Klientas dešimt metų nesinaudo- 
ja spintele ir jo neišmeta iš klubo? 

— Mums jokio skirtumo, sere. 

— Aišku, jums jokio skirtumo. Na eime, dvasna, pa- 
rodysi man drabužinę. 

— Sere, tai neįmanoma! — suklego jis. — Aš negaliu 
palikti šio posto. 

— Eime, — švelniai pakartojau. 

— Jūs iš proto išsikraustėte. Aš privalau laikytis in- 
strukcijų... 

— Tu eini, niekše, ar ne? — man trūko kantrybė ir aš 
griebiau jį už apykaklės. 

— Paleiskite, sere! Aš einu! — sukvykė jis. — Tik 
nelieskite manęs rankomis. 

Nusekiau paskui sargybinį žemyn suktais laiptais. Čia 
dvelkė drėgme ir dezinfekcinėmis priemonėmis. Praėję ka- 
tilinę nužingsniavome palei baseiną ir pasukome į drabuži- 
nę. Palei visas drabužinės sienas driekėsi eilės vienodų su- 
numeruotų spintelių, ant kurių kabojo solidžios spynos. 

529-ąjį numerį radau tolimiausiame kampe. Įstačiau 
raktą į spynos skylutę ir beprotiškai jaudindamasis pasu- 
kau. 

Spintelės viduje gulėjo du metaliniai konteineriai, 
maždaug kareiviško katiliuko dydžio. Siūlės hermetiškai 
užvirintos, o korpusai padengti apsaugine spalva. Iš pirmo 
žvilgsnio niekaip neatspėtum šių konteinerių paskirties. Jie 
panėšėjo ir į konservuoto maisto skardines, ir į kažkokį 
prietaisą, ir net į pėstininkų miną. Tačiau aš žinojau, kas jų 
viduje: skausmas ir mirtis — vieniems, turtai ir laimė — 
kitiems. 

Ten pat gulėjo ir kvitas, skelbiantis: “Pirkta: įrengimai, 
nurašyti remontuojant garlaivį “Sedrikas"': du sieniniai ven- 
tiliatoriai po 12 dolerių kiekvienas. Iš viso: 24 doleriai". 

Vadinasi, Reimondas kažkada paslėpė konteinerius sa- 
vo kajutės ventiliatoriuose, o kai laivą pradėjo rekonstruo- 
ti, nesunkiai juos išpirko. 

Sargybinis irgi pabandė kyštelti savo nosį, bet aš be 
ceremonijų stumtelėjau jį šalin. Pašalinio žvilgsnio man tik- 
rai netrūko. Geriausia būtų tuos konteinerius sunaikinti, bet 
kad jais itin domisi Patas ir FTB. 

Aš vėl užrakinau spintelę, o raktą įmečiau į kišenę. 
Tie žali cilindrai guli čia jau porą metų, tegul pagulės ir 
dar dienelę. Užtai dabar savo rankoje turiu kozirį, kuriuo 
numušiu visas mafijos kortas. Šįkart jie manimi patikės. 
Juk galiu tiksliai atpasakoti konteinerių išvaizdą. 

Kartu su apsauginiu grįžau prie tarnybinių durų ir vy- 
rukas mikliai šūstelėjo už savo staliuko. Mūsų žvilgsniai 
susitiko ir jo akys baugščiai nėrė į šoną. Teko vėl paimti jį 
už apykaklės ir prisitraukti arčiau savęs. 

— Pasižiūrėk į mane, drauguži, ir gerai įsimink mano 
veidą, — kietai iškaliau. — Manęs čia nebuvo. Jokio rakto 
tu nematei. Spintelės — tuo labiau. Jei prasižiosi, net ir 
policijai, aš sutrinsiu tave taip, kad tavo miltus bus galima 
laidoti kavos skardinėje ar net degtukų dėžutėje. Tačiau 
prieš tai dar išrausiu tavo liežuvį, 0 vietoj jo įkišiu į burną 
tai, kas galbūt kabaliuoja tau tarp kojų. Aišku? 

— Taip, sere, — išlemeno jis. 

— Kitą kartą būk mandagesnis su lankytojais. Juk tu, 
kvaily, galėjai net ir uždirbti... 

Iššokau į lietų ir bėgte nubėgau prie automobilio. Kai 
atidariau dureles, Lili krūptelėjo nuo šalto vėjo šuoro, įsi- 
veržusio į saloną. Jos veidas priminė sustingusią kaukę, 0 
akių gilumoje tvyrojo skausmas. 

— Ei, katyte! Tu juk sergi! — susirūpinau. — Surasiu 
tau gydytoją. 

— Ne, Maikai. Man tiesiog reikia šiltos lovos. 

— Tuoj parvešiu tave namo. 

— Aš tikriausiai trukdau tavo darbui? 

— Ne. Skubius reikalus jau užbaigiau. Liko vieni nie- 
kai. Visa tai išspręsiu dienos šviesoje. 

— Vadinasi, vėl paliksi mane vieną? — jos lūpose ap- 
mirė iškankinta šypsena. 

— Aplink namą pilna policininkų. Paprašysiu juos ste- 
bėti kuo akyliau. Į mano butą ir pelė nepraslys. Ramiai iš- 
simiegosi ir sušilsi. 

Be penkiolikos keturios privažiavome mano namą. Prie 
kiekvieno namo kampo stovėjo po patrulinį automobilį ir 
lietus dusliai barbeno į jų stogus. Laiptinėje trepsėjo du 
civiliniais drabužiais vilkintys tipai, nors net vaikas būtų 
pažinęs, jog tai policininkai. Mane jie sutiko ne itin drau- 
giškai, vienas net nusispjovė. 

—- Apgailestauju, vyručiai, kad jūs priversti čia styp- 
soti, — meiliai nusišypsojau jiems. — Aš dėl to nieko dė- 
tas. Bet byla, regis, artėja galop. Padėkite man surasti Patą 
Čambersą. Noriu aptarsi su juo savo planus. Gali būti, kad 
Jūsų postą panaikins jau šiandien. 

— Pabandysime, — policininkas pamojo ranka vie- 
nam patruliui, o kai automobilio durelės atsidarė, riktelė- 
jo. — Perduok per raciją į nuovadą, kad čia kai kas laukia 
kapitono Čamberso. 

Aš pažvelgiau į Lili. Ją krėtė šaltis. 

— Eik namo, — įsakiau ir kreipiausi į policininką. — 
Šią merginą medžioja mafija. Jeigu jai kas nors nutiks, ka- 
pitonas Čambersas labai supyks. Galvos galbūt ir nenu- 
trauks, bet antpečius — tikrai. Todėl tegul vienas iš jūsų 
palydi ją į mano būtą ir kol kas pasėdi prieškambaryje. 

— Eik, Džonsonai, — įsakė vyresnysis policininkas. 

Kai už jų nugarų užsitrenkė lifto durys, mentas pasi- 
teiravo: 

— Ką nors suuodėte, misteri Hameri? 

— O tu ką, abejojai? Byla, galima sakyti, baigta, — 
pagalvojęs pridūriau. — Beveik. 

— Norėtųsi tuo tikėti, — jis atsiduso ir nepatikliai gūž- 
telėjo pečiais. — Deja, rytoj mafija privilios į savo gretas 
daugiau vaikinų, nei prarado. Naikink nenaikinęs dagį, jis 
auga dar pikčiau. Pinigai užgydo visas žaizdas ir užlopo 
visas skyles. Vakar FTB susėmė keturis mūsiškius... Dirbo 

mafijai. Municipalitetas organizuoja triukšmingą kampa- 
niją kovai su nusikalstamumu, — jis sugniaužė kumščius. 

— Taip, — linktelėjau pritariamai. — Kol mes gau- 
dom smulkias žuveles, bosai dingsta, peržengę kalną lavo- 
nų. O mes, kvaileliai, norim graibštu sugauti ryklį. 

— Nežinote, ar Karlo seserį rado? — paklausė jis. 

— Nežinau. Jos ieško po visą miestą, tikiuosi, suras. 

Aš pats netikėjau savo žodžiais. Aišku, ją ras. Ne šian- 
dien, tai po metų. Žmonės randami įlankos dugne, kanali- 
zacijos šuliniuose, žemėje, apleistuose rūsiuose. Vargšė 
mergaitė patikėjo manimi, bet padarė vienintelę klaidą. Ma- 
fija laikė ją beveik sava, todėl neatleido išdavystės. Išgel- 
bėti Veldą dar turiu šansą, jį man suteikia išpirka. Rasti 
Miki gyvą nebėra jokios vilties. Turiu tai pripažinti, nors 
ši tiesa man širdį drasko. Bet kaip žiauriai aš atkeršysiu 
Žmogui, sušildžiusiam rankas jos kraujyje! 

— Eisiu truputį atsipūsti, — tariau policininkui. — Kai 
pasirodys kapitonas Čambersas, tegul užeina pas mane. 

— Gerai, misteri Hameri, — jis vėl įbedė budrias akis 
į tamsą. 

Stabtelėjau prie savo pašto dėžutės. Susikaupė gana 
daug korespondencijos: laikraščiai, pora iliustruotų žurna- 
lų, šūsnis reklaminių bukletų. Ir dar kažkoks juokdarys įki- 
šo į pašto dėžutę tuščią cigarečių pakelį. 

“Laki Straik“ — tokias cigaretes mėgo Miki Fraidi. 
Aš jau rengiausi išmesti pakelį, kai staiga mano akys už- 
kliuvo už lūpų dažais brėkštelto užrašo: “Bilis Mistas". Bu- 
vau matęs Miki braižą tik vieną kartą, tačiau pažinau jį. 
Tai buvo jos paskutinė Žinutė man. 

Merginą patykojo čia, mano laiptinėje. Gal ją sučiupo 
toje vietoje, kur aš dabar stoviu. Supratusi, jog ir pirmyn, 
ir atgal kelias užkirstas, Miki spėjo prieš užsitrenkiant spąs- 
tams brūkštelti ant cigarečių pakelio du paskutinius žo- 
džius. Kai kam jie reiškia mirties nuosprendį. 

Neapykantos banga nuvilnijo mano kūnu nuo galvos 
laiptinės ir puoliau prie automobilio. Policininkas bandė 
mane sulaikyti, tačiau aš bloškiau jį į šoną. 

Dūmiau per miestą lyg nuo grandinės nutrūkęs šuo. 
Man nebeegzistavo nei šviesoforai, nei kelio ženklai. Va- 
riklis jau kaukė, bet aš vis spaudžiau ir spaudžiau starterį. 
Ratai šaižiai Žviegė posūkiuose, salone pasmirdo svylan- 
čia guma, O iš priešpriešiais riedančių automobilių skriejo 
keiksmai mano pusėn. 

Tačiau aš nieko nepastebėjau. Mane vijo į priekį vie- 
nintelė mintis: nudėti Bilį Mistą, pasmaugti tą bjaurybę sa- 
vo rankomis, išvysti jo agoniją. 

Sustojęs šalia Misto namo, neieškojau skambučio. Al- 
kūne išdaužęs durų stiklą atidariau duris iš vidaus. Nepai- 
sant ankstyvo ryto, Mistas nemiegojo, jo buto languose degė 
šviesa. Jei jis ko nors ir laukė, tai tik ne manęs. Kai kulka 
įlėkiau į jo miegamąjį, Mistas segėsi revolverio dėklą. Su- 
trupinau jam žandikaulį anksčiau, nei jis spėjo mane pa- 
žinti. Griūdamas ant grindų, Bilis bandė pačiupti patran- 
ką, bet aš kulno smūgiu sutraiškiau jo pirštus. 

Čiupęs už pakarpos, pastačiau Mistą ant kojų. Iš jo 
burnos tekėjo kraujas, o akyse sustingo siaubas. Jis nebu- 
vo bailys, bet viskas įvyko taip greitai... 

— Kur Miki Fraidi? — suriaumojau jam tiesiai į veidą. 

Mistui susitvardyti prireikė vos kelių sekundžių. Bai- 
mę iš jo akių išstūmė žiauri neapykanta. 

— Ji greičiausiai rojuje, tačiau tu, policijos batlaižy, 
pateksi tiesiai į pragarą! 

Jis mėgino tarti dar kažką, bet mano kumštis įsirėžė į 
jo snukį. Mistas griuvo aukštielninkas, 0 jo galva trenkėsi 
į ąžuolinio stalo kraštą. Klyksmas užstrigo jo gerklėje. Akis 
aptraukė priešmirtinė migla. 

Puolęs prie jo apverčiau ant pilvo. Taip ir yra, kauko- 
lės pagrindo lūžis. Bilis Mistas pakratė kojas. Kokia neat- 
leistina klaida! Juk jo man reikėjo gyvo. Neilgai, bet visgi 
reikėjo. Papurtęs Misto kūną kaip skudurinę lėlę nusvie- 
džiau jį šalin. 

Žuvo žmogus, žinojęs ne tik Maiki, bet ir Veldos liki- 
mą. Žuvo vienintelis liudininkas ir dėl to galėjau kaltinti 
tik save. Jau nebesivaldydamas ėmiau daužyti viską iš ei- 
lės, kol nusivariau nuo kojų. 

Protą man grąžino mintis apie Veldą. Tik aš dar galiu 
ją išgelbėti. 

Tikėdamasis rasti kokių nors įkalčių perverčiau kam- 
barį. Man įsiveržus Bilis Mistas pakavosi daiktus. Jis aiš- 
kiai rengėsi į tolimą kelionę. Vienas jo lagaminas buvo pri- 
kimštas kelionei būtinų daiktų, o kitas — pilnas dolerių. 

Man kraustant Misto skudurus, apačioje pasigirdo sun- 
kūs žingsniai. Ne, tai nebuvo policininkai! Tai Mistui į pa- 
galbą skubėjo nusikaltėlių gvardija. 

Greičiausiai jie susekė mane prie Bobo Gelio garažo 
ir visą dieną nepaleido iš akių. Vienas, pasprukęs nuo po- 
licijos priežiūros, aš buvau beveik beginklis. Tačiau jie vel- 
tui tikisi paimti mane plikomis rankomis! 

Pirmiausia aš užrakinau duris ir užrėmiau jas masyvia 
kušete, paskui ištraukiau iš dėklo Misto ginklą ir atlaužiau 
saugiklį. Tie niekšai mano, jog aš ginklo neturiu, taigi pa- 
rengsiu jiems staigmeną. 

Jie griuvo ant durų visu būriu ir net penkios kulkos ne- 
atšaldė jų įkarščio. Mirusius ir sužeistus pakeitė gyvieji. 

Kai durys pradėjo traškėti, puoliau į vonią. Vonios durų 
užraktas, aišku, neišlaikys nė minutės. Apžvelgiau patal- 
pą. Visos lentynėlės apkrautos buteliukais ir vaistų dėžu- 
tėmis. Pasirodė, Bilis itin rūpinosi savo sveikata, bet da- 
bar jam nebepadės jokia priemonė. Mašinaliai perskaitęs 
etiketę, įsitempiau. 

Įgrūdęs buteliuką į kišenę, atidariau vonios langą ir 
užsiropščiau ant karnizo. Tik spėjau išsinešdinti ir lūžo vo- 
nios durys. Sugriaudėjo šūviai. Iš pradžių pliekė revolve- 
riai, vėliau sutratėjo automatų trelės. Nesupratau, kas vyks- 
ta Misto namuose, tačiau žinojau viena: šaudo ne į mane. 
Prispaudęs krūtinę prie sienos, karnizu nušliaužiau iki gais- 
rininkų kopėčių ir užsiropščiau ant stogo. 

Čia galėjau atsipūsti. Dabar aš džiaugiausi lietumi. Jis 
slėpė mane nuo pašalinių žvilgsnių ir vėsino įkaitusį kūną. 
Atsikvėpęs perėjau į kitą stogo pusę ir ėmiau sukti galvą, 
kaip nepastebėtam pasprukti. 

Apačioje vis dar drioksėjo šūviai ir kaukė policijos si- 

renos. Pagaliau suvokiau, kas atsitiko. Kai aš nurūkau pas 
Bilį Mistą, paskui mane atskubėjo ne tik gangsteriai, bet ir 
policininkai. Dabar jie uoliai naikino vieni kitus, laikinai 
palikę mane ramybėje. Privalėjau pasinaudoti lemties do- 
vanota galimybe. Nuo vieno stogo persiropštęs ant kito, 
įlindau į palėpę, pro liuką nusileidau laiptinėn ir po dešim- 
ties minučių mūšio laukas liko toli toli. 

Išsitraukęs iš kišenės vaistų buteliuką dar kartą per- 
skaičiau etiketėje užrašytą gydytojo pavardę ir sviedžiau 
buteliuką į krūmus. 

Daugybė pakrikų bei prieštaringų faktų pagaliau susi- 
dėliojo į aiškų, vientisą paveikslą. Bilis Mistas — tik boso 
parankinis. O kas bosas — aš jau žinojau. 

Aušo, bet pirmieji spinduliai niekaip nepajėgė prasi- 
mušti pro tankų debesų apklotą. 

Aš tyliai užlipau į reikalingą aukštą ir kažkokioje sta- 
tybos aikštelėje rastu armatūros gabalu išlaužiau duris. 
Prieškambaryje tvyrojo tamsa, bet aš nesiryžau užžiebti net 
degtuko. Šįkart apdairumas lėmė gyventi ar mirti, ir aš ne- 
turėjau teisės rizikuoti. 

Registratūra atsidavė dulkėmis ir popierių trūnėsiais. 
Kruopščiai uždaręs duris, užtraukiau lango užuolaidą ir 
spragtelėjau žiebtuvėliu. Paskui suradau Bertos Torn ligos 
istoriją ir kelias minutes atidžiai skaičiau vieną puslapį. 
Mano įtarimai pasitvirtino. 

Iš prieškambario įsmukau į ilgą koridorių, išklotą sto- 
ru, žingsnių garsą slopinančiu kilimu. Praėjau pro ligo- 
nių priėmimo kabinetą ir procedūrines. Laiptai vedė aukš- 
tyn, į gyvenamąsias patalpas. Lėtai slinkau koridoriumi, 
apčiuopomis tikrindamas visų kambarių duris. Vienas ra- 
dau užrakintas, bet įveikti tokio tipo spyną — vieni nie- 
kai. Tyliai įslydęs vidun uždariau duris ir vėl pasišvie- 
čiau Žiebtuvėliu. 

Velda, apvilkta tramdomaisiais marškiniais, buvo pri- 
rišta prie krėslo. Atrodė baisiai: veidas baltas kaip kreida, 
bruožai paaštrėję, žvilgsnis apsiblausęs. Burna užklijuota 
pleistru. Veidas išmargintas mėlynių. 

— Labas, mano mergyte, — sušnibždėjau, vis dar ne- 
tikėdamas savo sėkme. 

Ji prisimerkė, apakinta šviesos, bet pažinusi mane kres- 
telėjo galvą. Iš jos akių pabiro ašaros. 

Aš atrišau virves, atlaisvinau tramdomuosius marški- 
nius ir nuplėšiau pleistrą. Velda griuvo man ant rankų, kar- 
čiai raudodama. Atsargiai pridengiau delnu jos burną ir Vel- 
da visu kūnu prigludo prie manęs. Pajutau šlapią nuo ašarų 
veidą. Aš glosčiau jos plaukus, kuždėdamas švelnius žo- 
delius, paskui suradau jos lūpas ir pabučiavau su tokia pa- 
šėlusia aistra, kad net širdis nusirito į kulnus. 

— Ar tu sveika, mieloji? Tau viskas gerai? 

— Šiandien mane turėjo nužudyti, — sušlamėjo ji. 

— Ne, tu nemirsi. Mirs kažkas kitas. 

— Dabar? — ji atšlijo nuo manęs. 

— Nebijok. Tau neteks dalyvauti. Dabar tu keliausi 
namo. Paimk štai šį, — aš įdėjau jai į delną raktą. — Jame 
išgraviruotas adresas. Tuo adresu rasite narkotikus. Perduok 
jį Patui. Ar supranti? 

— Taip, — linktelėjo ji. 

— Paimk taksi ir būk atsargi. Paprašyk kokio nors po- 
licininko, kad tave palydėtų. 

— Noriu likti su tavimi, Maikai. Tau gali prireikti pa- 
galbos. 

— Kaip nors apsieisiu. Tu vos gyva. Daryk, ką sakau. 
Štai pinigai, — padaviau jai savo piniginę. — Aišku, tai 
beprotybė, tau reikia vykti pas gydytoją, o ne pas Patą, ta- 
čiau negalima gaišti nė minutės. 

— Maikai, pasakyk man ką nors, — ji apkabino mano 
kaklą. 

— Myliu tave, mažyte. Net nemaniau, kad galiu taip 
mylėti. Daugiau nepaleisiu tavęs. Nuo šiandien nesiskirsi- 
me nė minutei. 


199 


— Ir aš tave myliu, Maikai, — ji pakštelėjo man į 
skruostą. — Iki pasimatymo. 

Palydėjau Veldą iki išėjimo ir stebėjau pro langą, kaip 
ji sėda į taksi. Rytoj mes rimtai pasikalbėsime. Ji privalo 
priklausyti man kūnu ir siela amžinai. Miestas budo, ruoš- 
damasis naujai darbo dienai, o aš dar nesutvarkiau visų 
reikalų. 

Tyliai užkopęs laiptais, stumtelėjau kambario, kurį 
spėjau esant miegamuoju, duris. 

Lovoje gulįs Žmogus pasiraivė ir įjungė naktinę lem- 
pą. Išvydau žilą diržingą vyrą veriančiu žvilgsniu. 

— Misteris Martinas Soberinis, jei neklystu, — aiš- 
kiai ištariau. — Susipažinkime. Aš — Maikas Hameris. 

Jo ranka žaibiškai nuslydo po pagalve, bet aš to jude- 
sio laukiau. Sutraškėjo laužiami pirštai ir pistoletas nuskrie- 
jo į kambario vidurį. Gydytojas bandė surikti, bet aš už- 
čiaupiau jo nasrus alkūne. Skambus antausis jį visiškai nu- 
ramino. Martinas Soberinis sėdėjo ant lovos, purslodama- 
sis kraujais ir sūpuodamas riešą su bejėgiškai kadaruojan- 
čiais pirštais. 

— Dabar galime ir pasikalbėti, — tariau, imdamas pis- 
toletą ir sėsdamasis į krėslą. — Aš taip seniai svajojau su 
jumis pasimatyti. 

Jis pabandė kažką sakyti, bet aš rankos mostu jį su- 
stabdžiau. 

— Ne su jumis, gydytojau Martinai Soberini, bet su 
mafijos bosu. Tada dar nežinojau, kas jūs. Gaila, kad pa- 
ieškoms sugaišau tiek laiko. Matyt, senstu. Reakcija ir nuo- 
voka jau ne tos. 

— Jūs klystate, misteri Hameri, — spjaudydamas krau- 
ju murmėjo jis. — Jūs laikote mane kažkuo kitu. Jūs netu- 
rite jokių įkalčių... 

— Įkalčiai yra, daktare. Įkalčiai — toks daiktas, kurio 
beveik neįmanoma sunaikinti. Radau įkaltį Bertos Torn re- 
gistracijos kortelėje. Kai jūsų sekretorės paklausiau, kas 
Bertą pasiuntė pas jus, ji paminėjo Bilio Misto pavardę. 
Jūs numatėte, kad policija domėsis šiais dokumentais ir 

slapčia nuo sekretorės suklastojote pavardę. Mistą pakei- 
tėte kažkokiu išgalvotu Vitonu. Kad pastebėtum klastotę, 
reikia labai atidžiai išstudijuoti tekstą. 

— Manęs paprašė tai padaryti. 

— Kas? 

— Skambutis buvo anoniminis. 

— Ar tik ne pats Bilis Mistas? 

— Nepažįstu to žmogaus. 

— Melas. Jūs išrašinėjate jam vaistus, kurių jis tik- 
riausiai niekada ir nevartojo. Tačiau tai puiki priedanga. 
Pacientas vaikšto pas gydytoją. Iš tikrųjų vienas iš mafijos 
baronų eina gauti instrukcijų pas savo karalių. 

— Misteri Hameri, nežinau, ko jūs siekiate, bet aš lin- 
kęs viską išspręsti taikiai. Kiek norite už tai, kad paliktu- 
mėte mane ramybėje? 

— O kiek jūs galite duoti? 

— Bet kokią protingą sumą. Aš — turtingas žmogus. 

— Vargu ar jūsų turtų pakaks užmokėti už Bertos Torn, 
Miki Fraidi ir aibės kitų žmonių mirtis. Jūs lavonas, miste- 
ri Soberini. 

— Patikėkite, aš niekuo dėtas dėl Miki mirties. Tai 
Misto iniciatyva. 

— Lengva suversti viską velioniui Mistui. Gal ir dėl 
Bertos Torn mirties jūs nekaltas? 

— Ji pasisavino tai, kas priklausė kitiems. Jei ji būtų 
nuoširdžiai papasakojusi viską, ką žinojo apie Reimondo 
pavogtus narkotikus, būčiau jos pagailėjęs. 

— Jūs labai stengėtės, kad Berta prabiltų. Jūs gudriai 
įkišote ją į ligoninę, kur būtumėte mirtinai nugydęs, vos 
sužinojęs Nikolo Reimondo paslaptį. Viskas slydo kaip per 
sviestą, kol aš atsitiktinai nesuardžiau jūsų planų. Jums ne- 
derėjo taip su manimi elgtis, juo labiau — sudaužyti mano 
vežėčių. 

— Jums davė naują automobilį, — visai sutrikęs mur- 
mėjo jis. 

— Kartu su dėže dinamito? Nuolankiai dėkoju už to- 
kią dovaną. 

— Mes galėtume susitarti... 

— Tarkitės su šventuoju Petru. O aš dar kai ką noriu 
išsiaiškinti... Jau kuris laikas mafija puikiai informuota apie 
daugelį mano planų. Kaip jums tai pavyko? 

— Jus stebėjo mūsų informatorius. 

— Kas jis? 

— To jums nesakysiu. Bet perspėju: tai asmeniškai 
man ištikimas žmogus. Jei mane nudėsite, jis keršys. Už 
mano gyvybę sumokėsite savąja. 

— Manykite, kad jau miriau iš baimės. Bet jūs, dakta- 
re, mirsite nuo kulkos. Negaliu atiduoti šios bylos teismui, 
kur parsidavę biurokratai sugebės įrodyti, kad jūs — be- 
veik angelas be sparnelių. Su tokiais žmonėmis kaip jūs aš 
kovoju jūsų metodais. Aišku, manęs už tai nepagirs. Man 
teks aiškintis FTB. Man smarkiai klius, bet tai nesvarbu. 
Aš atkeršysiu... 

Siaubo grimasa perkreipė jo veidą. To aš ir siekiau. 
Tegul savo kailiu pajunta tai, ką jo dėka iškentė šimtai kitų 
Žmonių. 

— Pasigailėkite! — sustaugė jis. — Nudėdamas ma- 
ne, jūs pasirašysite mirties nuosprendį sau. 

— Jau pasirašiau, — šaltakraujiškai nukirtau. — O da- 
bar dedu tašką. 

Ir spustelėjau nuleistuką. 

Kulka įskriejo į švarplėtus gydytojo Soberinio nasrus 
ir jam neteko ilgai kankintis. Peržengęs kūną, surinkau sa- 
vo buto telefono numerį. Man niekas neatsakė. Tada pa- 
skambinau Patui. Jis dar nebuvo atėjęs į darbą. Tada pa- 
prašiau sujungti mane su Žmogžudysčių tyrimo skyriumi. 
Atsiliepė pažįstamas inspektorius. Pasisveikinęs su juo pa- 
klausiau: 

— Kapitonas Čambersas sakė, kad jūs prieš tris die- 
nas išgraibėte iš upės kažkokią blondinę... 

— Taip, tikrai... 

— Kas jai nutiko? 

— Ją greičiausiai pasmaugė. Vandenyje atsidūrė jau 
mirusi. 

— Jos asmenybė nustatyta? 

— Taip. Kažkokia mis Lili Karver. Mes radome jos 
pirštų atspaudus FTB kartotekoje. Jie buvo paimti, kai Kar- 
ver dirbo karinėje gamykloje. 

— Ačiū, — nuspaudęs svirtelę, vėl ėmiau rinkti savo 
telefono numerį. 

— Nesistenk, Maikai, — už mano nugaros pasigirdo 
gerai pažįstamas balsas. — Ten nieko nėra. Gyvo. 

Mergina, vadinusi save Lili, stovėjo man už nugaros 
ir spaudė rankose juodą policininko revolverį. Ji dvelkė ašt- 
riu spirito kvapu, lyg būtų jame išsimaudžiusi. Savo baikš- 
čiai švelnias manieras ji nušveitė velniop. Jos akys degė 
pykčiu, o lūpose žaidė piktdžiugiška šypsena. 

— Tu nužudei policininką? — paklausiau. 

— Taip, — nusišiepė ji. 

— O Patas... 

— Jo laimei, nepasirodė. Bet tau tai neturi jokios reikš- 
mės. Tu pasenai ir nukvėšai, Maikai. Nesupratai mano vaid- 
mens šiame žaidime. 

— Tiksliai, — aš atidžiai ją stebėjau. 

Ji pašnaitavo į gydytojo lavoną ir skausmingai susi- 
raukė. 

— Nereikėjo tau jo žudyti, Maikai, — tyliai ištarė ji 
bloga lemiančia intonacija. — Tai buvo vienintelis žŽmo- 
gus, kurį aš mylėjau... Jis apie mane žinojo viską... 

— Jis — žudikas. 

— Tylėk, niekše! — užvirė ji. — Jis buvo baisus žmo- 
gus, bet argi tai svarbu. Svarbiausia, kad aš jį mylėjau. 

— Aišku, — linktelėjau, — tu jį mylėjai. Iš meilės jam 
padėjai nugalabyti Lili Karver, o paskui apsimetei ja. Var- 
dan meilės išviliojai iš ligoninės Bertą Torn, kai ji tapo 
jums pavojinga. Meilė tave apakino. Tu nesupratai, kad bu- 
vai tik įrankis Soberinio rankose. Tu kaip dėlė įsisiurbei į 
mane ir informuodavai savo šeimininką apie kiekvieną ma- 
no žingsnį. Tu pačiupai Veldą, kai ji paliko Elo Afio namą. 
Beje, už ką jį nudėjo? 

— Jis suerzino mūsų draugą Bilį Mistą. Mes jau bu- 
vome patvarkę tavo sekretorę, kai paskambino Elas ir ėmė 

pasakoti, kas ji per paukštė. Įsiutęs Bilis karštosiomis įsa- 
kė pribaigti Elą. Nusprendė, jog šis žinojo apie Veldą jau 
anksčiau ir jos padedamas norėjo pakišti Mistą. 

— Mieli žmonės tave supa! 

— Užsikimšk! 

— Pati užsikimšk. Taip, tu talentinga aktorė. Apvy- 
niojai mane aplink pirštą kaip mokinuką. Kartą, nuspren- 
dusi, kad aš jau pakračiau kojas, palikai mano butą, bet 
sužinojusi, kad jūsų galvažudžiai tik parėmė kelio ženklą, 
grįžai atgal. Tu perspėjai Mistą, kad jam reikia sprukti iš 
miesto. Tu nužudei policininką ir pabėgai keliu, kurį pats 
tau parodžiau. O ko tu tikiesi dabar? Mafijos pelno dalies, 
Afio ar Evelo posto? 

— Tu to nesuprasi, Maikai, — švelniu kaip ledas bal- 
su atsakė ji, atkakliai taikydamasi į mane. — Aš moteris. 
Ir... ne visai paprasta moteris. Aš galėjau mylėti tik vieną 
vyrą visame pasaulyje. Gydytoją Soberinį. Dėl šios meilės 
buvau pasiryžusi viskam. 

— Tu apakusi kvailė! Tavęs reikėjo tik tol, kol būtų 
surastas mafijos lobis. Paskui tave būtų pašalinę lygiai taip 
pat, kaip ir visus kitus. Jie nepalieka liudininkų. 

— Nesiutink manęs, Maikai, — jos balsas gergždė kaip 
surūdijusios skardos lakštai. Kur dingo tas mielas murkimas?! 

— Vaidinimas baigtas! Pagrindiniai veikėjai negyvi. 
Užteks kraujo. Išeik iš čia ir aš tavęs nepersekiosiu. Girdi? 
Atiduok man ginklą. 

Aš žengtelėjau artyn jos tiesdamas ranką. Jos akis už- 
plūdo siaubas bei neapykanta ir ji spėjo iššauti anksčiau, 
nei išmušiau ginklą iš jos rankų. 

Smogusi man į šoną kulka perėjo kiaurai. Man už- 
gniaužė kvapą, lyg aukštyn kojomis krisčiau į bedugnę. Se- 
kundę praradau sąmonę, o kai atsipeikėjau, revolverio 
vamzdis rėmėsi man į tarpuakį. Tai buvo galas, ir aš nieko 
negalėjau pakeisti. 

— O kažkada tu man patikai, Maikai, — tyčiojosi ji. — 
Bet mums nelemta būti kartu. O tu juk troškai manęs, ma- 
čiau tai iš tavo akių. 

— Troškau, — suburbėjau. — Bet dabar noriu tik vie- 
no. Užsirūkyti. Paskutinis mirštančiojo noras. 

— Rūkyk savo paskutinę, jei nori. 

Įveikdamas skausmą, aš išsitraukiau cigarečių pakelį 
ir įstūmiau vieną į burną. Vėliau sugniaužiau žiebtuvėlį. 

— Aš skolinga gydytojui Soberiniui gyvybę, — tęsė 
ji. — Jis priėmė mane tokią, kokia esu. Už tai aš jį pami- 
lau. Joks kitas vyras jo nepakeis. Tu dėtum į kojas, išvydęs 
mano kūną. Todėl aš ir neleidau jo liesti. Žiūrėk! 

Jos akys degė pragariška liepsna, o kūnas skleidė ašt- 
rų Spirito kvapą. Staigiais judesiais atsirišusi diržą ji at- 
sagstė suknelės sagas ir atlapojo skvernus. 

Aš vos neapsivėmiau nuo tokio reginio. 

Jos kūną dengė ne oda, o šiurkšti, gruoblėta rudų, be- 
silupančių šašų pluta. Visas išteptas spiritu, trenkiančiu te- 
palu, jos kūnas priminė gyvatės išnarą. 

Ziebtuvėlis virptelėjo mano rankoje, o cigaretė vos ne- 
išdribo iš burnos. 

— Na ką, ar patinku tau, Maikai? Štai ką su žmogumi 
padaro ugnis. Aš būčiau žuvusi, jei Soberinis nebūtų ma- 
nęs išgelbėjęs. Dabar tu mirsi, Maikai, — ji juokėsi, o akyse 
tvenkėsi beprotybės liepsna. — Bet iš pradžių pabučiuok 
mane. Tu juk visą laiką to siekei. Pabučiuok mane prieš 
mirtį... 

Ji palinko prie manęs ir tada aš spragtelėjau žiebtuvė- 
liu. Ji suliepsnojo akimirksniu kaip fakelas ir tik vėliau ve- 
riamai sukliko. Balti plaukai pajuodo ir pabiro pelenais. Ją 
apgaubė melsva liepsna. Aš užsikimšau ausis, užmerkiau 
akis ir atsimerkiau tik tada, kai riksmas nutilo. 

Kampe smilko juoda beformė masė, visai nepanaši į 
Žmogų. 

Aš nusigręžiau ir lėtai nuslinkau prie telefono. Jėgų 
man pakako tik surinkti Pato telefono numerį ir pranešti, 
kur esu... 


205 


MANO ŽUDIKAS 


1 skyrius 


Aš neryžtingai išlindau iš automobilio, sustojau ir pa- 
žvelgiau aukštyn, į tamsius buto langus. Šaltas lietus pla- 
kėsi į stiklą, paversdamas jį niūriu veidrodžiu — pikta akis 
juodo bjauraus namo fone. Visa tai, kas vyko, man atrodė 
nerealu. 

Ten, viršuje, už to lango, aš privalau užmušti save... 

Ten, viršuje, aš suvoksiu, kaip jaučiasi žmogus, kai 
jam į veidą alsuoja mirtis. Ten aš pažinsiu nevilties ir 
visiškos ramybės jausmą. 

Aš ištraukiau iš dėklo pistoletą. 

Namo durys... Antrosios durys — į koridorių. Už jų — 
žiojėjanti laiptų tuštuma. 

Pakilti į pirmą aukštą... paskui tiesiai... 

Aš jau mačiau save gulintį ant grindų pusiau atmerkto- 
mis akimis, nukarusiu apatiniu žandikauliu. Be sąmonės... Ir 
aišku, be jokių sąžinės priekaištų. Neliko nieko. Tik mirtis. 

Ištryptas kilimėlis po mano kojomis... Kažkoks sudvi- 
sęs kvapas.... 

Iš seno įpratimo peršokau pirmąjį laiptelį ir ėmiau skai- 
čiuoti likusius. 

Dar keturi... trys... du... Aš jau laiptinėje. 

Durys — už trijų jardų. Bet aš neskubėjau... Neskubė- 
jau susitikti su mirtimi. 

Lėtai paliečiau durų rankeną ir atlaužiau trisdešimt aš- 
tuntojo kalibro revolverio gaiduką. Ir staiga pajutau, kaip 
visa tai kvaila ir apgailėtina. 

Aš prisiminiau, kaip viskas prasidėjo. Tiesą sakant, ši 
istorija turi dvi pradžias. Ir paskutinioji buvo pirma. Šią aki- 
mirką aiškiai supratau, kokia paprasta ir gėdinga ši istorija. 


Aš atvykau į vietąū po Žmogžudystės praslinkus de- 
šimčiai minučių. Budintis patrulis apklausė paskutinius liu- 

dininkus, girdėjusius riksmą ir šūvį... Regis, jie matė ir au- 
tomobilį. 

Ten jau stoviniavo tr kapitonas, ir inspektorius, ir la- 
boratorijos specialistas. Fotografas spragsėjo paskutinius 
kadrus, padėsiančius lengviau identifikuoti nužudytąjį. 

Kai priėjau prie kūno, gydytojas jau buvo baigęs savo 
darbą. Sudėjęs instrumentus į lagaminėlį, jis atsiduso. 

— Kas jam nutiko? — linktelėjau į velionio pusę. 

— Dvi kulkos į krūtinę ir viena — į pakaušį. Jokių 
galimybių išgyventi. 

— Ar spėjo ką nors pasakyti? 

Gydytojas papurtė galvą: 

— Nė žodelio... Iškart supratau, kas jo laukia ir mėgi- 
nau ištraukti bent žodį. Bet nepasisekė. 


— Gaila... 
Dar kartą sunkiai atsidusęs gydytojas suraukė antakius. 
— To reikėjo tikėtis, — jis apmetė akimis mūrinių 


griozdų eilę. — Čia bet kas gali atsitikti. Labai tinkama 
vieta nusikaltimams. 

Aš nutylėjau ir pažvelgiau į nužudytąjį. Kraujas buvo 
užliejęs visą veidą, tad atpažinti jo neįmanoma. Gulėda- 
mas ant šaligatvio, jis atrodė geibus ir mažas, nors gali bū- 
ti, kad aplinkybės įrašys jį į didvyrių rangą. Dėbtelėjęs į jį 
dar kartą, palingavau galvą ir susimąsčiau. Bet susikaupti 
nespėjau. Kažkas mane garsiai pašaukė. 

— Džo! Ei, Džo! — riktelėjo kapitonas Oliveris. 

Jo ranka su uždegta cigarete nubrėžė tamsoje ugninį 
ratą. Priėjau prie jo ir pasisveikinau. Kapitonas pristatė ma- 
ne kažkokiam vyrui. 

— Tai inspektorius Brajanas, Džo. O tai — leitenan- 
tas Skaplonas... 

Brajanas kietai spustelėjo man ranką. Apmečiau jį aki- 
mis. Aukštas plačiapetis policininkas, pradėjęs dirbti pa- 
prastu patruliu ir pakilęs ligi inspektoriaus. 

— Oliveris papasakojo man apie jus, Džo. Todėl jus 
čia ir iškvietė. 

— Taigi, o aš jau stebėjausi... 

— Jūs, regis, gerai pažįstate šį miesto rajoną? 

— Aš gimiau už dviejų ar trijų kvartalų nuo čia. Šlykš- 
tus rajonas... 

Išpūtęs dūmų kamuolį, inspektorius pasidomėjo: 

— O ką žinote apie to rajono gyvenimą? 

Mintyse aš klausiau savęs, kurių velnių jis mane tar- 
do, bet neradęs atsakymo, pasakiau tiesą: 

— Labai nedaug. 

— Ar pažinojote nužudytąjį? 

— O jūs jį atpažinote? 

— Dar ne. Laukiame pirštų atspaudų indentifikacijos 
išvadų. 

Mane užplūdo keistas nerimas, ir niekaip negalėjau juo 
nusikratyti. Vėl priėjęs prie negyvėlio atidžiai jį apžiūrė- 
jau ir grįžau prie stoviniuojančių vyrų. 

— Galite nelaukti išvadų. Tą Žmogų aš pažįstu. 

— Ir kas jis? — paklausė Oliveris. 

— Dugas Kitchonas. Mes kartu augome. 

— Jūs tikras? 

Aš linktelėjau. 

— Visiškai tikras. Kadaise jis mergino mano seserį. 
Malonus vaikinas, ne veltėdis. 

Nusviedęs nuorūką, inspektorius pareiškė: 

— Malonių vaikinų taip nešaudo... 

— Ir vis dėlto aš tvirtinu, jog jis buvo sąžiningas 
Žmogus. 

— Nesąmonė! — inspektoriaus akys tapo šaltos ir 
dygios. 

— Žinote, ką jums pasakysiu... Ant šio kampo polici- 
ninkas nušovė mano tėvą. Supainiojo jį su kažkuo ir pama- 
nė, jog šis ginkluotas. O tėvas rankoje nešė tik termosą. 

— Na, ir kas iš to? | 

— Tas, jog Dugas Kitchonas nebuvo gangsteris, kaip 
nebuvo gangsteris ir mano tėvas. 

— O ką jis čia veikė pusę penkių ryto? 

— O jūs apžiūrėjote kūną, inspektoriau? 

— Probėgšmais... 

— Tai turbūt radote jo darbininko žetoną. Dugas dirbo 
naktinėje pamainoje laivų statykloje ir dabar grįžinėjo namo. 

— Į tai neatkreipiau dėmesio, — prisipažino Braja- 
nas, kreivai nusišiepdamas. — Bet šiame rajone vyksta kaž- 
kas keisto. Keturios žmogžudystės per mėnesį. Žiaurios ir 
puikiai suplanuotos... Ir dar, atrodo, visos niekuo nesusi- 
jusios viena su kita, išskyrus tai, kad jos įvyko viename 
rajone. Todėl mums reikia Žmogaus, gerai pažįstančio šias 
apylinkes. 

— Turite omenyje mane? 

— Jūs juk sakėte, kad pažįstate rajoną ir jo žmones. 

— Tik senbuvius. Daug vandens nutekėjo nuo tų lai- 
kų, kai aš čia gyvenau. Ir laikai jau kiti... 

— Taip, laikai kiti, bet mes nenorime, kad situacija 
dar pablogėtų. 

— Argi gali būti blogiau nei yra? 

— Keturios Žmogžudystės ir triskart panaudotas vie- 
nas ir tas pats ginklas, — kyštelėjęs į kišenę ranką RBraja- 
nas ištraukė kortelę. Ištiesė ją man ir užžiebė benzininį 
žiebtuvėlį. Kortelėje buvo surašytos pavardės. — Pažįsta- 
te šiuos Žmones? 

Žvilgtelėjęs į sąrašą iškošiau pro dantis: 

— Taip. 

— Ką galite apie juos pasakyti? 

— Mes mokėmės vienoje mokykloje... Aš buvau tru- 
putį vyresnis už juos... 

— Koks ryšys tarp jų? 

— Visos aukos gyveno netoli vienas nuo kito. 

— Ir juos visus paeiliui nugalabijo per vieną mėnesį... 

Aš atidaviau jam kortelę. 

— Daugiau neturiu ką pasakyti. 

Brajanas įkyriai smaigstė mane akimis. 

— Jūs galite mums padėti. 

— Jūs ką, rimtai? 

Brajanas nušvito plačiausia švpsena. 

— Jums tai visai nesunki užduotis. Sioje gatvėje 
vena jūsų draugužė. Viskas atrodys įtikinamai. 

— Aš neturiu draugužės! 

— Vadinasi, greitu laiku turėsite. Jūs pažįstate ją iš 
vaikystės. Žmonės pamanys, kad susitikote atsitiktinai ir 
atnaujinote draugystę. 

— Paklausykite, inspektoriau, aš neketinu įpainioti 
moters į tokį purviną reikalą. 

— Manau, ją išvydęs, sutiksite. 

— Tikrai? 

— Jos pavardė — Marta Borling. Prisimenate? 

Aš sutrikau. 

— Taip. Tada dar buvome vaikai... 

— Dabar ji dirba kriminalinėje policijoje, bet to neži- 
no nė vienas žmogus. Ir niekas neturi sužinoti. 

— Regis, jūs turite mano dosjė, — burbtelėjau. 

— Mes seniai tiriame šią bylą, Džo. O dabar klausy- 
kitės atidžiai. Iki šiol visi nužudytieji buvo paprasčiausi 
gangsteriai... Tfiu! — pasitaisė Brajanas. — Jie buvo pa- 
prasti piliečiai, o piliečiai nemėgsta, kai po jų langais Žu- 
domi žmonės. Jie daug ir sunkiai dirba, tad trokšta ramiai 
bei saugiai ilsėtis. Taigi tokiais atvejais į policiją ima plauk- 
ti daugybė skundų. 

Aš susirūpinau: 

— Vadinasi, jei aš artimiausiu laiku nesurasiu žudiko, 
tie skundai užgrius mane asmeniškai? 

— Galbūt. 

— O ne, atleiskite! Aš tokių žaidimų nežaidžiu. Aš ir 
taip užmūrytas skundais. 

— Neturite pasirinkimo, Džo. 

— Vadinasi, tai įsakymas? Ką gi, puiku. Galbūt man 
teks sutraukyti kai kuriuos ryšius, ar ne? Juk aš ne vakar 
gimęs... 

— Okei, — inspektorius niūriai dėbtelėjo į mane. 

— Džo... — įsiterpė į pokalbį leitenantas Oliveris. 

Šiek tiek užtrukau tramdydamas save. 

— Gerai, aš imuosi bylos. Bet perspėju... — aš dygiai 
nusišypsojau. — Tas, kuris laiku manęs nepridengs, neiš- 
neš sveiko kailio. Trumpai ir aiškiai... Visi įkirtote? 

— Įkirtome, — burbtelėjo Brajanas. — Kibkite į dar- 
bą. Mes privalome sučiupti tą žudiką. 

— O jei atsitiktinai įsitrauksime į politiką? 

Brajano veidą vėl nušvietė šypsena. 

— Nesvarbu. 

Jis nusigręžė ir išėjo kartu su kapitonu. Aš likau žmog- 
žudystės vietoje. 

Nuovadoje manęs jau laukė. Man pasirodžius, budin- 
tis seržantas iškart šoko raportuoti, paskui pristatė mane 
kitiems. Smalsūs jų žvilgsniai liudijo, kad jie jau žino apie 
įvykį. 

Seržantas Rosis mostelėjo į segtuvus, gulinčius ant ra- 
šomojo stalo. 

— Mes jau surinkome visus reikalingus popierius ir 
padėjome ant stalo. Šiuose keturiuose segtuvuose medžia- 
gos daugiau nei Al Kaponės byloje. 

— Keturi segtuvai? 

— Jau paruošti ir kai kurie Dugo Kitchono bylos doku- 
mentai. Brajanas įsakė, kad iki ryto viskas būtų parengta. 

— Nedaug laiko jums davė! 

— Dviejų dienų pakaks, juk Dugo Kitchono gyveni- 
mas — kaip ant delno. Į policijos akiratį buvo patekęs tik 
vieną kartą, kai padaugino alkoholio. Tai nutiko 1946-ai- 
siais metais. Rinkti medžiagą apie tokius žmones — gryni 
juokai. 

— Tikiuosi, aš irgi taip greit susidorosiu. 

— Linkiu sėkmės! 

— Ar jau peržiūrėjote medžiagą? 

— Tik registracijos korteles. Su Dugo Kitchono byla 
susipažinau gerai. 

Jis išlingavo iš kambario. Užrakinęs duris įjungiau ven- 
tiliatorių ir atsisėdau prie stalo. Ant diržo revolveris spaudė 
man juosmenį. Išėmiau jį ir padėjau ant stalo krašto. 

Rosis neklydo. Segtuvai buvo išsipūtę nuo popierių. 
Bylos prasidėjo ir baigėsi mirties liudijimais. Ten buvo ir 
nužudytųjų nuotraukos, balistikos ekspertų išvados ir visa 
krūva įvairiausių dokumentų. Bylose radau ir aukų biogra- 

fijas. Daugumą faktų aš ir pats žinojau. Tai viename, tai 
kitame dokumente išdygdavo ir mano pavardė. 

Staiga sučirškė telefonas. Aš pakėliau ragelį. 

— Leitenantas Skaplonas. Žmogžudysčių skyrius. 

Kitame laido gale sumurkė žemas, minkštas balsas: 

— Kalba valdybos viršininkas. Ar jūs gavote visus do- 
kumentus? 

Aš be garso švilptelėjau. Skambutis reiškė, jog kai kas 
abejoja mano kompetencija. 

— Taip. Aš ką tik ėmiausi darbo. Skaitau bylas. 

— Nuostabu! — tėviškai švelnus balsas glostė ausį. 

— Šios bylos esmė slypi kur kas giliau, ar ne, šefe? 

— Smarkiai giliau, leitenante. Manau, jūs mane su- 
prantate... 

— Taip, žinoma. Mane stebina tai, kad žiniasklaida 
nagrinėja kiekvieną žmogžudystę atskirai. Nė vienas repor- 
teris nesusiejo keturių Žmogžudysčių į visumą. Negaliu su- 
prasti kodėl. 

— Jūs privalote viską išiaiškinti. Ir apsaugoti nuo ne- 
malonumų garbingus piliečius. 

— O jei žudikas — maniakas? 

— Nepanikuokite, Skaplonai. 

— Žinote ką, šefe! — kietai iškaliau. — Aš ieškau žu- 
diko, tykojančio potencialių aukų. Ir tos aukos gyvena šia- 
me rajone. Ar jums tai aišku? Čia gyvena dvidešimt tūks- 
tančių Žmonių, ir kiekvienas iš jų pavojuje! 

— Leitenante... 

— Okei, nebekalbėkime apie tai, misteri Arbaturai. Pa- 
bandykite dar kartą mane spustelti ir aš sukelsiu ant kojų ži- 
niasklaidą. Zurnalistai viską sudėlios į lentynėles ir aš jiems 
aktyviai padėsiu. Tad verčiau palikite mane ramybėje! 

Aš numečiau ragelį jam nespėjus sureaguoti į mano 
įžūlumą. Komutatoriuje kai kas žabtus pakabino iš nuosta- 
bos, ir mūsų pokalbis turbūt per akimirksnį pasklis po vi- 
sus valdybos kampelius. Bet man nusispjaut. Aš supratau, 
ką turėjo galvoje Arbaturas, užsimindamas apie, “garbin- 
gus piliečius". Pirmiausia jį domino patikimi rinkėjai. O 

aš niekada nejaučiau pagarbos politiniams valdininkams, 
tokiems kaip tas Arbaturas. 

Taigi man reikia saugotis dviejų žmonių: žudiko ir po- 
litiko. Aš vėl įnikau į bylas. Revolverį panaudojau kaip 
prespapjė, kad neišlakstytų popieriai, nes ventiliatorius su- 
kosi visu smarkumu. Tad kai į duris pabeldė, ginklą lai- 
Kiau rankoje. 

— Įeikite? 

— Tu ką, nori mane nušauti, Džo? 

Pakėlęs akis, išvydau nuostabią merginą. Aukšta, 
grakšti, lanksti, švytinčio medaus spalvos plaukais ir val- 
kirijos figūra. Mano nuostaba ir klausiančios akys ją pra- 
linksmino, 0 ji užliejo mane kerinčia šypsena. Bandžiau 
prisiminti, kas ji tokia, bet nesėkmingai. 

— Kriminalinės policijos bendradarbė Marta Borlig 
atvyko jūsų dispozicijon, leitenante' — skambiai išpoški- 
no, juokdamasi vien akimis. 

— A, štai kaip! — nieko gudresnio nesumąsčiau aš. 

— Bent pasakyk, kad paaugau per tą laiką, kol nesi- 
matėme. Man visi taip sako. 

— Paaugai... ir ne tik į viršų. 

Marta priėjo prie stalo. Aš atsistojau ir mes tvirtai pa- 
spaudėme vienas kitam ranką. 

— Džiaugiuosi tave matydama, Džo, — suburkavo ji. 

Tik truputėlį kilstelėjusi galvą ji galėjo žvelgti man 
tiesiai į akis. Nebuvau pratęs prie tokių aukštų merginų. 

— Vadinasi, tai tu, Marta. Mano vaikystės meilė... 

— Taip, aš. Bet tai turi likti tarp mūsų. 

— Taip manai? Žinai, ką pasakysiu — tu magnetas, 
pritraukiantis visų reginčiųjų akis. 

— Girdėjau, ne itin apsidžiaugei, kai mane pasiūlė ta- 
vo padėjėja, — gudri šypsenėlė suvirpino jos lūpas. 

— Juk aš pažinojau tave dar mažą mergytę, — aš vis 
dėbsojau į ją, nepajėgdamas atplėšti akių. — Tu buvai ma- 
žulė Marta... 

— Okei, palikime prisiminimus ramybėje... — Marta 
priėjo prie krėslo ir atsisėdo. — Aš dažnai mąstydavau, kuo 
tu tapai, Džo. 

— Dabar gali įsitikinti, jog ne kažin ko pasiekiau. Dve- 
ji metai koledže, paskui nudrožiau į policiją, vėliau — į 
karą, o dabar — vėl policijoje. Laurų nepelniau. Pati pui- 
kiai žinai, koks tas mūsų darbas. 

— Ar šeimą turi? 

— Žmonos neturiu. Moterims tiesiog neužtenka lai- 
ko, — nusijuokiau. 

— Bet kadangi mes vaidinsime įsimylėjėlių porelę, 
reikėtų pasitreniruoti, — tarė ji. 

— O kaip į tai reaguos tavo vyras? 

— Mano vyras? 

— Na, aš nenoriu tapti skyrybų priežastimi. 

Užgimusi akių kampučiuose jos šypsena greitai pra- 
žydo lūpose. Matyt, aš pateikiau juokingą klausimą. 

— Gali dėl to nesijaudinti, Džo. Jei dar nežinai, ap- 
šviesiu tave: aš, taip sakant, senmergė. 

— Negali būti! — nepatikėjau. 

— Ir dar kaip gali! — jaudinamai nusijuokė Marta. — 
Regis, aš darau vyrams pernelyg smarkų įspūdį ir tai juos 
baugina. 

— Manęs tu neišgąsdinai, — apsidžiaugiau. 

— Tu ne iš baikščiųjų. Tokie kaip tu nedvejoja ir ne- 
bijo. Bet ir neveda. Didelis senas kvailys... Atleisk, norė- 
jau pasakyti: žąsinas. Beje, kiek tau metų, Džo? 

— Pati puikiai Žinai. O štai kiti duomenys: ūgis — 
189, svoris — 94. O tavo? 

— Aštuoniais centimetrais mažesnė ir devyniolika ki- 
logramų lengvesnė. 

— Iš mūsų išeis šauni porelė. Netgi stogais kartu gali- 
me laipioti. 

— Kaip vaikystėje, — sušlamėjo ji. — O kaip sekasi 
kitiems? 

Įbedęs žvilgsnį į langą, gūžtelėjau pečiais. 

— Visi kažkur dingo. Apsukresnieji greitai iš čia nu- 
siplovė. Visi vienuolika mano brolių ir seserų išrūko savo 
keliais... Net nežinau, kur dabar trys jauniausieji. 

— O Laris... Ar girdi mane? Ką žinai apie jį? 

— Mūsų vadas Laris Pasiutęs Arklys... — tyliai išta- 
riau. — Ne, nieko apie jį negirdėjau. Jis irgi kažkur dingo. 
Tiesa, karo metais mes vieną sykį susitikome, bet abu bu- 
vome girti. Turbūt nutuoki, koks tai buvo susitikimas. 

— Jūs keisti broliai, Džo, — ji parietė po savimi ko- 


jas. — Beje, kuris iš jūsų vyresnis? 
— Jis. 
— Laris Pasiutęs Arklys... — susimąsčiusi pakartojo 


ji. — Taip, įdomūs buvo laikai. Reikėjo kovoti, kad išgy- 
ventum. Puikiai prisimenu, jog pietūs tais laikais buvo pra- 
banga, kurią ne kasdien galėjome sau leisti. 

— O kaip gyvuoja tavo šeima? 

— Tėvai mirę, o Sedas universitete mokosi stomato- 
logijos. 

— Vis dar gyvenate senajame name? 

Marta linktelėjo. 

— Dėl kažkokių priežasčių aš vis negaliu išsikrausty- 
ti. Namas priklausė mano tėvams, tad visa laimė, kad ne- 
reikia nors nuomos mokėti, nes Sedo mokslai kaštuoja krū- 
vą žalių, — ji vėl nusišypsojo. — Ir kiek žinau, dabar šis 
namas taps mūsų operacijos štabu. 

— Taip? 

— Teks nupirkti porą kėdžių ir kušetę, kad galėtume 
susėsti ir pasikalbėti. 

— Tai ne taip svarbu. Verčiau nupirk didesnį šaldytuvą. 

— Kalbi kaip tikras šniukštas. Rūpiniesi nė siela, o 
prakeiktu pilvu. 
šiuos popierius. Privalau atidžiai juos perskaityti. 

— Klausau, leitenante! 

Šeštą valandą įsakiau, kad mums atneštų kelis sumuš- 
tinius, o dešimtą pagaliau atsipūčiau ir sukroviau segtuvus 
ant lentynos. 

— Eime, išgersime kavos. Tikros, stiprios kavos, kuri 
nekvepia kartonu kaip čionykštė. 

Marta užsivilko striukę ir persimetė per petį ilgą ran- 
kinės diržą. 

— Darbas baigtas, leitenante? 

— Tiksliai. 

— Gerai... Na, sveikinu, Džo. 

Aš negalėjau sulaikyti šypsenos. 

— Nenuostabu, kad tu padarei karjerą. Tu tiesiog 
vaikščiojanti policijos dorybė! 

Marta paėmė mane už parankės. 

— O tu senas niurzgus mentas. Kur mes gersime kavą? 

— Kur nors... 

Kavavirė panėšėjo į didžiulę urną. Rėjus mokėjo pa- 
rinkti tinkamą vietą savo užeigai. Mes pasiėmėme savo puo- 
delius ir nusinešėme juos prie vienintelio staliuko kampe. 

— Taigi nedaug ką sužinojome, — prabilau. 

— Neskaitant biografijų, — patylėjusi Marta pridūrė. — 
Prie šios bylos reikės pasukti smegenis. Kai kas atrodo gana 
keistai. 

— Ar tu padėjai rinkti informaciją? 

— Taip... Nejau jaučiasi moteriška ranka? 

— Kartkartėmis išnyra įmantrios frazės ir tokios 1šsa- 
mios smulkmenos, į kurias vyras paprastai nekreipia dė- 
mesio. 

— Jie taip norėjo. Norėjo išlukštenti kiekvieną smulk- 
meną, nes sukurpė versiją, jog Žmogžudysčių priežastys gali 
glūdėti praeityje. 

— Zinai ką, — sumurmėjau, pūsdamas karštą kavą, — 
aptarkime dar sykį viską. 

Ji stumdė drėgną puodelį po stalą. 

— Visų pirma ginklas. Visais atvejais buvo panaudo- 
tas tas pats trisdešimt šeštojo kalibro revolveris. 

— Kas dar? 

Marta buvo puikiai susipažinusi su byla. Ji išvardijo 
man daugybę detalių, kurios man praslydo pro akis. 

— Tik vienas šūvis... Bet mirtinas. Iš to galime spėti, 
kad tos žmogžudystės — profesionalaus žudiko darbas. Tik 
Dugas Kitchonas — išimtis. Tačiau jį nušovė sprunkantį. 
Pirmasis šūvis — mirtinas, kiti — apsidraudimui. Dar vie- 
nas įrodymas, jog dirbo profas. 

— Teisingai, tai bendra detalė, bet ne bendras vardiklis. 

Akimirką ji susimąstė, paskui jos akys nuovokiai 
blykstelėjo. 

— Tu ir aš... Mes abu pažinojome visus nužudytuo- 
sius, ar ne? 

Tai buvo veikiau tvirtinimas nei klausimas. 

— Keista, ar ne? 

— Tam tikra prasme... Mums įgrūdo šią bylą, nes pažįs- 
tame daugelį Žmonių šiame rajone. Gal ir žudiką pažįstame. 

— Vėlokai tai pastebėjai, taigi niekada netapsi seržantu. 

— Nesuprantu tavęs. 

— Tada aš palauksiu, kol suprasi. 


2 skyrius 


Aš sėdėjau už rašomojo stalo ir dirbau. Vogčiomis dirs- 
telėjęs į Martą, vėl nusistebėjau jos ūgiu ir nuostabia plau- 
kų spalva. Kodėl tokia efektinga, žavi dama paaukojo save 
šuniškai policininko tarnybai? Su tokia išvaizda ji galėjo 
užkariauti pusę pasaulio. Jaunystės šviežumą pakeitusi sod- 
ri bei prašmatni branda padaro moterį dar geidžiamesne... 

Pagavusi mano nekuklų žvilgsnį, Marta nepiktai su- 
burbėjo: 

— Mėgaujiesi tuščiomis fantazijomis? 

— Kodėl taip nusprendei? 

— Mina kaip katino, kuris ką tik išlakė grietinę. 

— Taip būna nedažnai. Leisk man truputį pasidžiaugti 
tavimi. 

Jos veidas nušvito šypsena. Matyt, Marta įspėjo mano 
mintis. 

— Leisk ir man truputį į tave pasižiūrėti... 

Sekundės, kai žvelgėme vienas kitam į akis, prilygo 
metams. Pro mūsų akis prabėgo praeitis. 

— Ką tu galvoji? 

— Galvoju apie tuos laikus, kai tave dar vadino Di- 
džiuoju Šernu, nes tu nusprendei žūtbūt tapti policininku. 
Prisimeni, tu susipešei su Polaku Iciu? 

— Mes susigrūmėme dėl tavęs. 

— Dėl manęs, — pakartojo Marta. — Tai buvo tą va- 
karą, kai aš ėjau iš knygų kiosko, o Polakas užpuolė mane 
prie Štrauso parduotuvės. 

Aš nusikvatojau, nes viską aiškiai prisiminiau. Net fi- 
zinį skausmą. 

( — Jis gerai tada mane apkūlė! 

— Kur gi ne, — šyptelėjo ji. — Užtat man pavyko pa- 
sprukti. Aš dar iki šiol nepadėkojau tau. O gal padėkojau? 

— Ne. 

— Na, tai ačiū, Džo. 

— Neverta dėkoti. Tu čia niekuo dėta. Tiesiog jis vos 
neužsirioglino savo senu pakardu man ant kojos, 0 tu atsi- 
tiktinai ėjai tuo laiku pro šalį. 

— Liaukis koketavęs, Džo. Jūs susimušėte dėl manęs. 

Pasibeldęs įėjo seržantas Makas Brisonas. 

— Ilgokai užsisėdėjote, — nusišypsojo jis. 

Aš gūžtelėjau pečiais. | 

— Darbas nelaukia. O kur kita medžiaga? 

— Čia, — jis parodė išsipūtusį voką. — Versijos pa- 
čios įvairiausios, tačiau tarp jų gali būti ir viena teisinga. 
Jūs juk žinote, kaip būna. 

— Žinome. 

— Ar man raportuoti? 

— Taip, tiktai'trumpai. Sėskitės, — atsilošęs krėsle aš 
sunėriau rankas už galvos. — Na, klokite. 

Makas atsisėdo, atkando cigaro galiuką ir užsirūkė. Ci- 
garas šlykščiai dvokė, bet tai irgi buvo neatskiriama poli- 
cijos nuovados dalis ir teko su tuo susitaikyti. 

— Ar jūs pažinojote nužudytuosius: Renė Milsą, Dži- 
mį Šapiro, Nensi Takijo ir Dugą Kitchoną? 

— Pažinojau juos vaikystėje. 

— Ar skaitėte Dugo Kitchono byloje balistikos eks- 
pertų išvadą? 

Aš papurčiau galvą. 

— Vėl tas pats ginklas!.. Išskyrus Kitchoną, visi kiti 
nužudytieji policijai gerai Žinomi. Tačiau jeigu jūs surasi- 

te kokį nors ryšį tarp tų aukų, jums pasiseks labiau nei man. 
Brajanas stūgauja ir siautėja. Jis nori, kad žudiką surastu- 
me kuo greičiau. Ar jau perskaitėte aukų biografijas? 

— Taip. 

— Kilo kokių minčių? 

— Nieko naujo. Ką dar galite pridurti apie nužudy- 
tuosius? 

— Na... — ištraukęs iš voko kažkokį popierių greitai 
ji perskaitė ir vėl įgrūdo į voką. — Na, juos pažinojo bu- 
dintis policininkas Makneilas. Renė Milsas ir Takijo ilgai 
gyveno kartu, o paskutinį mėnesį prieš mirtį Renė išspyrė 
Nensį lauk. Milsas buvo sąvadautojas ir laikė ant pasaito 
kelias mergužėles, kurias buvo apgyvendinęs butuke virš 
dėdulės Džonso krautuvėlės. Nensis buvo smulkus vagi- 
šius. Tačiau jie elgėsi apdairiai ir prie jų negalėjai prikibti. 

— O ką šneka žmonės? 

— Velniai rautų, kas ten ką šnekės! Tie keli, kurie tei- 
kiasi praverti žabtus, beveik neturi ko pasakyti. Tačiau tai 
dabar jūsų darbas. Juk jūs iš to kvartalo, ar ne? 

Marta pakėlė akis ir nusišypsojo: 

— Mes abu iš to kvartalo. 

— Girdėjau apie tai, — seržantas mirktelėjo man pro 
tirštą cigaro dūmų debesį. — Puiku turėti laipsnį. Pavy- 
džiu jums, Skaplonai. Visoje policijoje vienintelė tokia mer- 
gina ir ta pati teko jums. 

— Todėl aš pasistengsiu kuo ilgiau išlikti šiame dar- 
be, — vėl šyptelėjo Marta. 

Dėbtelėjęs į ją, kažką burbtelėjau. Makas prunkštelėjo. 

— O kodėl gi ir ne? — pasišiaušė ji. — Juk iki šio 
dirbau tiktai kovos su vaikų nusikalstamumu skyriuose. Jie 
man nepatikėdavo net kišenvagių. 

Mes su Maksu susižvalgėme ir nusijuokėme. 

— Kas čia juokingo? — pyktelėjo Marta. 

— Tiesiog... Kaip tu gaudytum vagis? Juk tu nepaste- 
bima kaip rausvas kadilakas, išpaišytas baltais meškiukais. 
Tu per šauni, kad užsiiminėtum tokiu darbu, — švelniai 
raminau ją. 

Mes vėl nusijuokėme, o Marta nepastebimai davė man 
ženklą. 

Aš kreipiausi į Maką: 

— Metas veikti. Visą prevencinį darbą jau atlikome, 
ir galbūt mūsų planas pavyks. Mielai išvilkčiau žudiką į 
šviesą, bet ši byla kažkaip susijusi su aukštąja politika, o 
jūs gi žinote, kokį triukšmą gali sukelti mūsų deputatai, 
ginantys rinkėjų interesus. 
<“ — Taip, gali būti. Bet ko konkrečiai ketinate imtis? 

— Marta vis dar gyvena tame kvartale ir nė vienas 
žmogus nežino, kad ji dirba policijoje. 

— Tą žinau. 

— Man teks sumesti su ja meilės intrigėlę, — aš pašie- 
piamai apmečiau akimis Martą, 0 ji atsakė man tuo pačiu. 

— Mūsų darbas kartais būna velniškai įdomus, — sau- 
sai konstatavo Makas. 

Ir mes nusijuokėme. 

Neaišku kodėl, bet įtampa išgaravo ir aš vėl pajutau 
ramybę, kurią jausdavau per paprastą budėjimą, kai visus 
ir kiekvieną galėdavau pasveikinti trumpučiu “hello", kai 
vaikai žaisdavo kroketą, o ne smagindavosi spyruokliniais 
peiliais, kaip dabar, kai policininko darbas dar teikė žmo- 
gui džiaugsmą, nors baigiantis budėjimui jis vos bepašliauž- 
davo įskaudusiomis kojomis, o kūnas tirpdavo lyg sudau- 
Žytas. 

— Ką manote apie šią bylą, Makai? 

— Kietas riešutėlis... Mes pasiuntėme į kvartalą de- 
vyniolika šnipų, bet nė vienas neatkapstė nieko doro. Vie- 
nintelis viltį teikiantis faktas — visos Žmogžudystės įvyk- 
dytos naudojant vieną ir tą patį ginklą. Vadinasi, visas au- 
kas padžiovė vienas žmogus. Visi šūviai nepaprastai tiks- 
lūs: pataikyta, taip sakant, “į dešimtuką", o tai — profe- 
sionalo darbas. Net kulkos iš vienos partijos. Tai nustatė 
ekspertai. Tas pats tepalas... 

— Įdomu! 

— Taip, bet jau viskas. Galite nors visą savaitę naršy- 
ti dosjė, nieko naujo neiškasite. 

— Aš irgi taip manau. Bet mane erzina, kad jie tą isto- 
riją pavertė vos ne valstybine paslaptimi! 

Makas pakilęs nukratė cigaro pelenus. 

— Būkite atsargus, Džo. Tai bjauri istorija. Man ji vi- 
sai nepatinka. 

— Ir man. 

— Žinote, kodėl? 

— Ne. 

— Pastaruoju laiku čia kai kas atsitiko. Iš pradžių šan- 
tažas, į kurį įsipainiojo Filas Borlis, ir nė vienas Žmogus 
apie tai nė nenutuokė, kol Filas čia nepasirodė. O paskui ši 
istorija su gangsteriais... Ji kol kas dar neįsisiūbavo, ta- 
čiau mes jau išsiaiškinome, jog kai kurie įtartini tipai glau- 
džiai bendradarbiauja su tam tikrais politikais. 

Aš pastebėjau, kad Marta mąsliai suraukė kaktą. 

— Jei tos žmogžudystės vyksta gaujos viduje, — tęsė 
Makas, — vadinasi, tai tik eilinis įtakos zonų pasidaliji- 
mas gangsterių pasaulyje. Bet jeigu jos — prašalaičio dar- 
bas, gauja pati pradės ieškoti žudiko. Gangsteriai bandys 
patys jį “susemti". Abiem atvejais jie smarkiai nudegs pirš- 
tus. Tačiau klius ir jums, Džo. 

Aš nusišiepiau. 

— Nesijaudinkite, Makai. Aš gi ne naujokas. 

— Bet žinote, kaip sunku išsaugoti savo reputaciją, — 
atsiduso Makas. — Kažkas tikriausiai tyko progos, kad ga- 
lėtų pakišti jums koją. Man nepatinka, kad jūs praktiškai pa- 
liktas pats sau. Paprastai mes taip nedirbame, tai nesiderina 
su mūsų taisyklėmis. 

— Atvejis gana išskirtinis, tad ir priemonės ypatingos. 

— O kas jūsų padėjėjai? 

— Tiktai Marta. Tiesą sakant, pagrindinė mūsų užduo- 
tis — klausytis, ką kalba Žmonės. 

Marta atsilošė į krėslo atkaltę ir sukryžiavo rankas ant 
krūtinės. Man beprotiškai knietėjo padaryti tą patį: sukry- 
žiuoti rankas ant jos krūtinės. 

— Mes galime pasitelkti į pagalbą ir budintį polici- 
ninką, — pranešė ji. 

— Nuostabi perspektyva, — skeptiškai išsunkė pro 
dantis Makas. — Na, jei pasidarys riesta, galėsite pasiimti 
iš mūsų nuovados tuo laiku laisvus Žmones. 

— Ačiū, Makai. Gali būti, kad jų mums prireiks. 

— Okei! Tad jei kas, duokite man žinią... Ar dar ko 
nors iš mūsų reikia? 

— Manau, ne. 

Atsisveikinęs su mumis Makas išėjo. Sieninis laikro- 
dis rodė dvyliktą nakties. 

— Na, pakaks, Marta. Uždarom savo krautuvėlę. 

— Vadinasi, pirmasis etapas baigtas? — sulaukusi ma- 
no linktelėjimo ji tęsė. — Ką veiksime dabar? 

— O dabar mes turime pradėti meilės intrigą, — nu- 
siunčiau jai patį mMeiliausią, kokį tik galėjau išspausti, 
žvilgsnį. 


Pradėti nusprendėme šeštadienį. O iki tol Marta pro- 
bėgšmais užsiminė savo pažįstamiems, jog buvo sutikusi 
mane ir mes jau porą kartų papietavome drauge. Tiesą sa- 
kant, jai pakako tik šnipštelėti apie tai misis Merfi, gyve- 
nančiai virš jos, bei smulkiam krautuvininkui misteriui Kle- 
go, kad naujiena akimirksniu pasklistų po visą kvartalą. 

“Marta pakabino Didįjį Serną — Džo Skaploną, tar- 
naujantį policijoje". 

Greitai Martą ėmė svilinti šnairi ir pikti buvusių zekų 
žvilgsniai. Šeštadieniais Marta lankė ispanų kalbos kursus. 
Kaimynai žinojo, kad Marta dirba penkias su puse dienos 
per savaitę kažkokiame biure, ir todėl niekas labai nenu- 
stebo, kai mes abu išėjome iš metro stotelės ir pasukome 
jos buto link. 

Ant kampo, kur buvo nušautas mano tėvas, aš stabte- 
lėjau ir paėmiau Martą už parankės. Priešais mane driekėsi 
sena, gerai pažįstama gatvė — mano vaikystės gatvė. 

Taip, seniai aš čia buvau, labai seniai. Prieš mano akis 
jau mirgėjo pažįstami kiemai, ant virvių džiūstantys skal- 
biniai ir statinės atliekoms. Kiekvienas Žmogus lengvai ir 
aiškiai prisimena savo vaikystę. Jis tarsi grįžta į tas die- 

nas, kai jo gyvenime buvo svarbios kitokios vertybės: sau- 
lėje įkaitęs grindinys, nauji batai guminiais padais ir pen- 
kiacentis kišenėje. Žmogus, žuvęs Akcijo pliaže, vėl tam- 
pa geriausiu tavo draugu. O žmogus, kurį Sing Singe nu- 
teisė mirties bausme, vėl tampa žvaliu dešimtmečiu, vaidi- 
nančiu pagrindinį vaidmenį mokyklos teatre. Šiandien ta- 
vo pirmosios Merginos motina verkia naktimis įsikniaubu- 
si į pagalvę, nes jos dukra apsikasė žaliais, ji tapo vulgaria 
mergše ir su begėdiška išraiška veide šlifuoja prostitučių 
mėgiamas gatves. Tačiau tavo prisiminimuose ji lieka ma- 
ža mergaite, penkiolikos metų tapusia karaliene. Kaip gy- 
vi iškyla ir Semas Steplis, pravarde Piktasis Lokys, ir pats 
vadas Laris — Pasiutęs Arklys. Mes dažnai žaisdavome kal- 
nuose indėnus ir kiekvienas turėjome savo pravardę. Aš, 
pavyzdžiui, pasivadinau Didžiuoju Šernu. 

Mišelis Stogmanas, smulkus sukčius, kvatojo garsiau 
už kitus, kai vaikinai šaipėsi iš manęs dėl to, jog noriu tap- 
ti policininku. Ir vieną sykį išvydau, kaip jis užpuolė Džu- 
dą Dženkinsą, senį Džudą, ir atėmė iš jo algą. Aš buvau 
vienintelis šio įvykio liudininkas ir daviau parodymus... 
Praėjus dviem dienoms, Stogmano bičiuliai ištraukė mane 
iš namų ir norėjo pamokyti. Laimei, pro šalį ėjo policinin- 
kas. Du užpuolikus jis išvertė iš klumpių, o trečiąjį, besi- 
rengiantį jam smogti peiliu, aš permečiau per mažos tera- 
sos turėklus ir jis susilaužė nugarkaulį. 

Gauja mane ilgai dėl to plūdo, bet liesti bijojo — po- 
licijos nuovadoje sėdėjo anaiptol ne kvailiai. O vėliau aš 
pats tapau budinčiu šio kvartalo policininku. 

— Viskas po senovei? 

Martos balsas pažadino mane. Stengdamasis išlyginti 
surauktą kaktą, burbtelėjau: 

— Maždaug... 

— Niekada nebuvai grįžęs į šį rajoną? 

— Netraukė, — prisipažinau ir apmetęs ją Žvilgsniu 
pridūriau. — Juk nežinojau, kad tu čia gyveni. 

— Argi tai būtų ką pakeitę? 

Aš gūžtelėjau pečiais. Bet ji suprato, kad tai vargu būtų 
ką pakeitę, ir patenkinta nusijuokė. 

O paskui mes stovėjome sankryžoje ir laukėme, kol 
užsidegs žalia šviesa. Perėję gatvę, užsukome į Donovano 
restoranėlį. Jau iš tolo galėjai užuosti iš ten sklindančius 
kvapus. Tų kvapų negalėjai pavadinti maloniais: restora- 
nėlis buvo senas. Trenkė ne pirmos jaunystės maistu ir rūgš- 
čiu alumi. Šoninės durys vedė į salę, o pagrindinės — tie- 
siai į barą. 

Baras buvo mažytis, bet aš nusprendžiau susirasti vie- 
tą, kur galėčiau išlenkti taurelę. Vienas vaikinas, išvydęs, 
kaip Marta veda mane į barą, norėjo užstoti mums kelią, 
tačiau gavęs trumpą smūgį į inkstus, tik aiktelėjo ir išlais- 
tė savo viskį. Besišaipantys snukiai iškart ištįso, o aš bloš- 
kiau vyruką į sieną. 

Marta meiliai nusišypsojo, ir už staliuko sėdėjęs žmo- 
gus iškart užleido jai savo vietą. Mes užsisakėme du dide- 
lius bokalus alaus. 

Kažkoks pilvūzas pasuko į mūsų pusę. Tai buvo stam- 
bus, riebus vyras su kyšančiu iš burnos cigaru. Nužvelgęs jo 
šiek tiek pakrypusią nosį, nusprendžiau, kad ji buvo sulau- 
žyta labai seniai ir, matyt, jo priešininkui tai nepigiai atsiė- 
jo. Čia storpilvis buvo svarbus žmogus, o derbi stiliaus skry- 
bėlė suteikė jam menko parsidavėlio politikieriaus išraišką. 

Barmenas pastatė ausis, o dručkis sušniokštė: 

— Ei tu, šniukšte!.. 

Aš atsigręžiau. Jis permetė cigarą iš vieno burnos kam- 
po į kitą. 

— Jei nori netekti savo vietos, tai pataikei labai tiks- 
liai. Ar Žinai tai? 

Aš užsiliejau plačia šypsena ir pajutau ant savo ran- 
kos Martos ranką. Storas rodomasis pirštas pakilo į viršų 
ir, kad būtų įtikinamiau, bedė man į krūtinę, tačiau tokiems 
Judesiams aš nuo mažens alergiškas. Ir jau daug žmonių 
išmokiau jų nedaryti. Tad nespėjus jam paliesti mano krū- 
tinės, aš čiupau dručkio pirštą ir suktelėjau keliais laips- 
niais: jis garsiai trekštelėjo. Tuo pat laiku vožiau jam į žan- 
diklaulį taip tiksliai, kad cigaras iškart atsidūrė storulio žab- 
tuose. 


226 


— Kas tas tipas, brangioji? — kreipiausi į Martą. 

Bet ją aplenkė barmenas: 

— Elas Rizas. Ir jūs sulauksite didelių nemalonumų. 
Jis čia svarbi figūra. Tai jo rajonas. 

— Stai kaip! — nustebau ir griebiau Elą Rizą už apy- 
kaklės. — Ar pažįsti mane, Elai Rizai? 

Jis pabandė garbingai išsisukti iš padėties ir nusipur- 
tyti mane, tačiau aš plojau smagų antausį, kuris nuaidėjo 
per visą barą. Storuliui pakirto kojas. | 

— Aš tavęs klausiu, Elai Rizai! 

Šįkart jis linktelėjo. 

— Tai išrėžk garsiai! Tu, mėšlo krūva! Kad visi tai 
girdėtų! 

— Jūs — leitenantas Skaplonas! 

— Garsiau! 

Jis sustaugė: 

— Leitenantas Skaplonas! 

— Garsiau! 

Jam vos netrūko balso stygos. 

— Tai va... Jei dar kas turi su manimi nebaigtų reika- 
lų, galite tuoj pat pateikti sąskaitas. Aš pats iš to rajono ir 
žinau žaidimo taisykles. Bet jeigu jos man nepatiks, įvesiu 
savo taisykles. Gal kai kurie iš jūsų pernelyg išsigandę, o 
kai kurie — per daug ryžtingi. Vis tiek patariu su manimi 
nesusidėti. 

Aš paleidau Rizą ir jis lėtai nuslinko į šoną, prispau- 
dęs prie krūtinės ranką. Erdvė aplink mus ištuštėjo. Tiktai 
kitame baro gale pastebėjau žmogų pilku kostiumu, žvel- 
giantį į mus pajuokiamu ir supratingu žvilgsniu. Tai buvo 
Lofertas, gretimo, turtingesnio rajono, gangsteris. 

Marta gurkštelėjo alaus ir nervingai aplaižė lūpas. 

— Tu per žiauriai su juo pasielgei, Džo. 

— Tu juk ir anksčiau pažinojai mane tokį. 

— Taip, bet dabar tu dirbi policijoje. 

Aš kažką burbtelėjau gurkšnodamas alų. Vėliau pra- 
šnekau aiškiau: 

— Tokius žmones reikia kartais pamokyti. Jie turi ga- 


227 


limybę padaryti pirmąjį ėjimą. Tačiau iškart reikia rėžti at- 
sakomąjį smūgį. Jei tie išgamos pajus, kad esi silpnesnis, 
tai tavęs neišgelbės nei pavardė, nei uniforma, nei ginklas. 

— Tačiau... 

— Mes ne pasakų miestelyje, Marta, bet plėšikų lan- 
dynėje. Ir mus supa niekšai, o ne angelai. 

— Vis dėlto aš čia gyvenu, Džo. Ir tu anksčiau gy- 


venai... 

— Aišku, nesiginčiju, bet neužmiršk, kad mes atlie- 
kame užduotį... Tu — mano partnerė, tad neskaityk man 
pamokslų. 


Ji lyg ir bandė supykti, tačiau pastebėjusi veidrodyje, 
kad aš šypsausi, irgi nusišypsojo. 

— Turbūt aš per ilgai sėdėjau kovos su vaikų nusi- 
kalstamumu skyriuje ir nebepažįstu tikrųjų padugnių. 

— Taigi, taigi... Aš juk ne priešas normaliems pilie- 
čiams. Vis dėlto niekšus galima sutramdyti tiktai jėga. 

— Taip, tikriausiai tu teisus. Ar šaldytuvas jau pil- 
nas, ką? 


3 skyrius 


Aš stovėjau prie lango prisimindamas savo jaukų bu- 
tą. Martos namas buvo tamsus ir drėgnas. Saulė greitai pra- 
slysdavo pro siaurus plyšius, skiriančius namus vieną nuo 
kito. Šiuo laiku namus jau gaubė šešėlis. 

Marta atidėjo į šalį užrašus ir supilstė į puodelius ką 
tik išvirtą kavą. Tyliai ištiesusi man puodelį, ji pažvelgė 
pro langą. 

— Labai niūru, ar ne? — pagaliau prabilo ji. 

— "Niūru" — ne tas žodis. Triukšmas, purvas ir dvokas. 

Ji gūžtelėjo pečiais. 

— Tačiau čia vis tiek mūsų gimtasis kvartalas. 

— Man labiau patiktų kas nors švaresnis. 

— Tu sensti. 

Padėjusi ant stalo puodelį Marta išėjo iš kambario. 


* 
Ap 


228 


Apačioje, gatvėje, vaikai žaidė kautynes. Jie užbloka- 
vo kelią dviem automobiliams, bet vairuotojai, paprastai 
tokiais atvejais spaudžiantys sireną, neskubėdami laukė, kol 
vaikai išsiaiškins tarpusavio santykius. Viskas išsisprendė 
gana greitai. Vaikai išsilakstė į šalis, automobiliai pajudė- 
jo savais keliais. 

Marta išėjo iš miegamojo. Savo pilką kostiumėlį ji pa- 
keitė žaliu, kibirkščiuojančiu apdaru, ir aš patyliukais nu- 
sprendžiau, jog ir purve galima rasti žibantį deimantą. 

— Tau patinka? — nusišypsojo ji. 

— Patinka. O kodėl apsivilkai tą suknelę? 

— Kad čia pagražinčiau tavo būtį. 

— Man ir taip gerai, — kreivai nusišiepiau. 

Marta ugningai apsisuko tarsi žalias sūkurys. 

— Taip geriau, ar ne? 

— Aha, šiek tiek geriau. 

Paėmiau ją už rankų ir prisitraukiau, įkvėpiau svaigi- 
nančio jos kvepalų aromato... Jos piršteliai įsikibo į mano 
ranką, o lūpos palietė manąsias. Tokios šiltos ir švelnios 
lūpos. Pajutau jos karštą liežuvėlį, tarsi besisveikinantį po 
ilgo ilgo išsiskyrimo. Tačiau tai buvo tik baikštus prisilie- 
timas — mes vis dar jautėmės svetimi, nepaisant senos pa- 
žinties. 

Aš žengtelėjau atgal, o ji apglėbė mane šypsena. 

— Mes pametėme protą, tiesa? 

— Galbūt... 

— Bet užduotis maloni. 

— Reikia gi pasitreniruoti... 

Vėl pažiro kimokas geidulingas Martos juokas. Ji pa- 
lietė piršteliu mano lūpas, o paskui pasiėmė rankinuką. 

— Tu pasiruošęs? 

— Aš visada pasiruošęs! 

Žvilgtelėjau į laikrodį: beveik šešios. Tinkamas laikas. 

— Eime! 

Mes nusprendėme apsilankyti Tonio užeigoje, nes tai 
buvo mėgstamiausia Renė Milso vieta. Tonio restorano ne- 
galėjai pavadinti pirmaklasiu, tačiau mes siekėme ko kito: 
Tonis po visą rajoną išskalambys, kad mes pas jį buvome. 

Senasis Tonis iškart mane pažino, bet pasisveikino sau- 
sai ir nedraugiškai. Sausojo įstatymo metais rengiamos pa- 
salos visam laikui nuteikė jį prieš policiją. Tačiau storoji 
Meri, jo žmona, džiaugsmingai šypsodamasi žengė prie mū- 
sų ir paplojo man per petį, kaip darydavo dar tada, kai bu- 
vau mažas berniūkštis, ir ji už atliktas paslaugas apdova- 
nodavo mane šiltos bei minkštos itališkos duonos rieke, sto- 
rai aptepta sviestu. 

Meri pati atnešė mums vakarienę, paskui atsisėdo prie- 
šais mane ir linguodama galvą stebėjo, su kokiu apetitu mes 
kibome į maistą. Jai patiko stebėti valgančius žmones. 

— Džo, ar atvykai čionai aplankyti šios mergaitės? — 
pasidomėjo ji ir nelaukdama atsakymo tęsė. — Tai gerai, 
tai labai gerai. Ji — nuostabi mergina, ir jai seniai laikas 
tekėti. Jei neturės vyro, neturės ir mažylio... 

— Na, jei... 

Meri pagrasė man pirštu. 

— Ne, ne, pirmiausia reikia susituokti, — primygti- 
nai siūlė ji. 

Ją pertraukė Tonis: 

— Žmona, leisk jiems ramiai pavalgyti. 

Meri nusijuokė, ir jos putli pasmakrė draugiškai su- 
lingavo. Ištiesusi per stalą ranką, ji vėl paplojo man per 
petį. 

— Tu šaunus vaikinas, Džo. Tačiau kas atsitiko tavo 
šeimai? Tavo bepročiui broliui? Ar jis čia? 

— Aš jau seniai jo nemačiau, Meri. 

— Jis visada buvo keistas. Žinai, jis mane mirtinai iš- 
gąsdino... Aš pagalvojau, kad jie pakorė berniūkštį. 

Marta nustebusi pažvelgė į mane. 

— Jie nuteisė mažąjį Davidą. Padarė tokią medinę trin- 
kelę, pakišo po marškiniais ir viskas atrodė taip, lyg jį iš 
tikrųjų būtų pakorę. 

— O-o! 

— Tai visai nebuvo linksma, — rimtai pareiškė Meri, — 
nes tas daikčiukas, kurį jie padarė, lūžo, ir berniūkštis tikrai 
pakibo. Dar minutė ir jis būtų uždusęs. Jo jau liežuvis buvo 

nutįsęs. Aš nuleidau jį ant Žemės, o tavo broliui taip ap- 
skaldžiau ausis, kad net kraujas iš nosies pasipylė. Norė- 
jau ir tavo tėvui paskųsti, bet Laris taip užsiraudojo, jog aš 
jo pagailėjau ir nieko nesakiau. 

— Pirmą kartą tai girdžiu. 

— Kaip gi jį vadino? Kaip jūs visi jį vadinote? Kaž- 
kokia indėniška pravarde... 

— Vadas Pasiutęs Arklys... 

— Taip, panašiai. O aš galiu pripasakoti daugybę is- 
torijų iš tų laikų. 

— Vis dar plepi? — iš už baro suburbėjo Tonis. — 
Palik juos ramybėje. 

Aš mirktelėjau jam, ir jo Žvilgsnis truputį sušvelnėjo. 
Meri įsižeidė ir išpūtė skruostus. 

Aš paklausiau: 

— O tu matei, kaip mirė Renė Milsas? 

— Jis nemirė... — ji sunkiai pajudino pečius. — Jį 
nužudė. 

— Taip, jį nušovė. Čia, regis, vyksta negeri dalykai. 

— Čia — vien vargas ir nelaimės. Tu ir pats žinai, Džo... 

— Ar Renė gerai gyveno? 

Ji mane suprato, tačiau atsakė ne iš karto: 

— Ne taip ir gerai... Nors jis ir gyrėsi. Skundikas bu- 
vo tas Renė. Amžinai pasakodavo apie savo draugelius 
gangsterius visokias istorijas. 

— O kas jo draugeliai? 

Jos tipiškai itališkas gestas buvo pakankamai išraiš- 
kingas. 

— Koks skirtumas... Jei laikraščiuose sumirgėdavo su 
nusikaltimu susijusi pavardė, tai tos pavardės savininkas 
būdavo jo draugelis, štai taip. 

— Pas Renė, atrodo, pinigų nerado. 

— Jis jų niekada neturėjo. Vis dėlto sąskaitas Renė ap- 
mokėdavo. Kartais po mėnesio, tačiau atiduodavo viską. 

— Vadinasi, jums pasisekė. 

— O ką darys policija, Džo? 

Dabar aš gūžtelėjau pečiais. 

— Byla tiriama ir anksčiau ar vėliau kas nors išaiškės. 

Jos protingos akys atidžiai mane tyrinėjo. 

— Ir tu jiems padėsi, ar ne? 

Aš padėjau šakutę. 

— Meri, aš jau leitenantas ir su tokiomis bylomis ne- 
turiu nieko bendro. Negi manai, kad aš bėgiosiu po visą 
miestą kaip koks pasiuntinukas? 

— Vadinasi... 

— Aš su ta byla neturiu nieko bendro. Tegul jie nors ir 
visi išsiskerdžia, man dėl to galvos neskauda. Aš ir mažylę 
šnekinu išvažiuoti iš jūsų rajono. 

— Ši mažylė jau labai didelė, — pastebėjo Meri, o 
Marta po stalu bakstelėjo mane šakute. — O jei rimtai, Džo, 
ar ko nors imsiesi dėl tos Renė bylos? 

— O kam? 

— Tu juk tarnauji policijoje, o mes mokame mokesčius... 

Tonis vėl kažką burbtelėjo už savo pertvaros, tada Meri 
sviedė į jį nirtų žvilgsnį. 

— Mentai čia jau buvo ir apipylė visus klausimais, 
ar ne? 

— Taip, aišku, jie čia buvo ir visus klausinėjo... Bet 
ką jie sugeba? O tu, Džo, iš šio rajono, ir visus čia pažįsti. 
Ir Renė pažinojai... . 

Meri pabarbeno pirštais stalą ir mąsliai prikando lū- 
pa. Po minutėlės staigiai kilstelėjo ranką. 

— Pala, aš kai ką prisiminiau. 

Ji vikriai išsirangė iš krėslo ir gana žvaliai nušlepsėjo 
per restoraną. Aštrokai pasikeitusi su Toniu keliomis ita- 
liškomis frazėmis, ji privertė vyrą pasirausti po kasą ir iš- 
traukti iš ten įspūdingą šūsnį popierių. Grįžusi pas mus, 
Meri sukrovė popierius ant stalo. 

Tarp popierių suradome riebaluotą reklaminį naujo mo- 
delio kadilako lankstinuką, kitas prospektas reklamavo ne- 
prilygstamas kraislerio savybes, o trečias buvo skirtas pra- 
bangiam imperialui. 

Meri stebėjo mane klausiamai pakėlusi antakius. 

— Renė amžinai kažką fantazuodavo, — sumurmėjau. 

Meri linktelėjo. 

— Kaip tik tą dieną, kai paliko šiuos lankstinukus, jis 
ir apmokėjo sąskaitą. 

— Kiek Renė buvo skolingas? 

— Daugiau nei tris šimtus penkiasdešimt dolerių. 

— Didelį kreditą jam suteikėte. 

— Tu gi pažįsti Tonį! Didžiąją dalį pinigų Renė, aiš- 
ku, pralakdavo. Tonis jam neatsakydavo. 

— Stai kaip! 

Meri nereikėjo už liežuvio traukti. 

— Renė numeryje tada apsilankė žmogus. Jie neleido 
Tonio į kambarį, pasakė, jog Renė vėliau atsiskaitys. Tik 
paėmė iš Tonio butelius. 

— Turbūt kortomis lošė, — spėliojau. 

— Tikriausiai, — sutiko Meri ir visą jos šnekumą kaip 
ranka nuėmė. 

Aš užsimokėjau, atsisveikinau su Meri, Toniu ir išsi- 
vedžiau Martą iš restorano. Ji norėjo man kažką pasakyti, 
tačiau aš neleidau. Ėjau greta ir šypsojausi. Norėjau pa- 
žiūrėti, kiek laiko ji sugebės pratylėti. 

Mes užšokome į dar kelis barus: pasisveikindavome 
ten su pažįstamais, palinkėdavome smagaus vakaro ir atsi- 
sveikindavome. Aš neslėpiau, jog dirbu policijoje, bet gan- 
dai skriejo pirma mūsų. Pakakdavo mesti žvilgsnį į Martą 
ir žmonės iškart suprasdavo, kodėl aš vėl pasirodžiau šia- 
me rajone, užmiršdamas, kas toks esu. Jie šiepdavosi ir 
slapčia merkdavo man, o aš atsakydavau tuo pačiu. 

Man vaidmuo patiko. Kartais, kai persistengdavau, 
Marta mygdavo man koją savo bateliu, bet ir tai man buvo 
malonu. Apie vidurnaktį parvedžiau Martą namo, užraki- 
nau duris ir vos spėjau pagriebti jos ranką, užsimojusią man 
trenkti. 

— Tau dar reikėtų pasimokyti dziudo, brangioji. 

— O, Džo, — nusijuokė ji. — Dabar aš nebegalėsiu 
eiti gatve aukštai pakelta galva. 

— Kodėl? Tu juk sava. 

— Taip, vis dėlto dabar aš tapau laisvo elgesio mo- 
terimi. 

— Tada tau reikėtų prisiminti ankstesnes šaunias die- 
neles... 

Šįkart nespėjau apsiginti — skruostą nusvilino antausis. 

Patenkinta Marta prunkštelėjo kaip katė. 

— O dabar išvirsiu kavos ir tu man papasakosi apie 
šiandienykščius mūsų pasiekimus, jei tik turiu teisę Žinoti. 

— Gerai, — sutikau, sėsdamas ant sofos. 

— Beje, gali jau ir pradėti. 

— Kad nėra ko pasakoti, Marta. Galime tik spėti, kad 
Renė Milsas kažkur nučiupo stambų gabalą šlamančių. Ar- 
ba tikėjosi juos gauti artimiausiu laiku. 

— Bet Renė kartais turėdavo pinigų. Jis madingai reng- 
davosi — aš juk mačiau. 

— Tiksliai... Ir jis visada apmokėdavo sąskaitas. Ta- 
čiau tokie žmonės kaip Renė nesibodi apvogti net girto. 
Mane labiau domina automobilių reklama. Kam reikalin- 
gas automobilis šiame rajone? Vaikai jau kitą dieną paverstų 
ji savo žiaurių žaidimų aikštele. Šiame rajone kur kas pa- 
togiau naudotis taksi ir metro. 

— Gal jis tik norėjo pasidžiaugti gražiais paveiksliukais? 

— Jie gerokai nučiupinėti. Renė dažnai juos vartydavo. 

— Gal jau tokius gavo. 

— Gali būti, bet reikia patikrinti. 

Patikrinimas užtruko. Gal penkiolika minučių, ne dau- 
giau... Maždaug tuzinas skambučių ir aš radau prekiauto- 
jus kadilakais bei imperialais, kurie prisiminė Milsą. 

— Na, kaip? — pasidomėjo Marta. 

— Jis pats išsirinko tuos reklaminius lankstinukus ir 
nepaprastai domėjosi automobiliais. 

— Vadinasi, Renė kažko tikėjosi arba kažką buvo su- 
manęs. 

Ji atnešė kavos, daniškų pyragaičių ir padėjo viską ant 
staliuko. 

— Kas žino? Gal jis tik norėjo pasirodyti svarbiu tūzu. 

Zvilgtelėjau į laikrodį: pirma nakties. Nuovargis mer- 
kė man akis. Aš atsistojau ir pasiėmiau skrybėlę. 

— Mes praleidome puikų vakarą, — sumurkė Marta. — 
Ar ne, Džo? 

— Aha... Ateik pas mane. 

Ji atsidūrė mano glėbyje spindėdama šypsena, su pa- 
lengvėjimo atodūsiu lūpose. Viskas įvyko taip lengvai ir 
paprastai, lyg būtume seni seni meilužiai. Kai pagaliau at- 
laisvinau rankas, pajutau, kad ji virpa. Po poros sekundžių 
Marta pramerkė akis ir pažvelgė į mane. 

— Mano mažoji Dži Dži... 

— Neminėk to seno vardo. Be to, aš visai ne maža. 

— Na, tada didžioji Dži Dži, — pasitaisiau. — Ir ne- 
žiūrėk į mane iš aukšto, nes įkasiu tau. 

— Vyresnybei draudžiama kandžioti pavaldinius. 

Aš nusišypsojau. 

— Iki rytojau? Tik po pietų. Iki pietų aš būsiu biure. 


Grįždamas namo, ant gatvės kampo išvydau Benį Lo- 
fertą, besikalbantį su kažkokia prostitute. Pasukau per gat- 
Vę prie jo ir jie, mane išvydę, nutilo. 

— Nusigręžti ir letenas ant sienos! — įsakiau Beniui. — 
Žinai, kaip tai daroma. 

Puikybę jo akyse išstūmė neapykanta. Nusispjovęs jis 
lėtai nusisuko. Pagreitinau šį procesą, švelniai jį stumtelė- 
jęs. Keli vėluojantys praeiviai sustojo netoliese gyvai šnibž- 
dėdamiesi. Prie namų langų prilipo smalsūs veidai. Aš 
kruopščiai apieškojau Benį, paskui paprašiau parodyti vai- 
ruotojo pažymėjimą ir tyčia lėtai grąžinau jį. Tada leidau 
jam atsisukti į mane. 

— Ką visa tai reiškia? — susijaudino Benis. — Jūs gi 
žinote, kad ginklo aš neturiu. 

— Vaikinai, sėdėję už grotų ir palaikantys senus kon- 
taktus, visada įtartini. Ką čia veiki? 

— Atėjau aplankyti draugužės. 

— Kokios draugužės? 

Jis bakstelėjo pirštu į merginą, konvulsiškai kramtan- 
čią gumą. Jos žvilgsnis blaškėsi nuo manęs prie jo ir atgal. 

— Parodykite savo dokumentus. Kas jūs, kur gyvena- 
te ir taip toliau... Na! 

— Klausykite... 

— Jūs jau sėdėjusi, mis? 

Iš jos akių supratau, kad taip. Bet supratau ir tai, jog 
daugiau sėdėti ji nenori. 

Mergina iškrapštė iš rankinuko asmens pasą, paskui — 
mokesčio už butą kvitą. Paaiškėjo, jog tai Paula Li, gyve- 
nanti netoliese. Žinojau, kas ji tokia, bet nenorėjau tęsti to 
žaidimo ir grąžinau jai dokumentus. Mergiotė metė man 
dėkingą žvilgsnį, o tada piktai dėbtelėjo į Lofertą. 

Rytoj visi sužinos apie tą incidentą. Lofertas buvo vie- 
nas iš centrinės miesto dalies vadeivų. Retkarčiais tie tū- 
zai aplankydavo ir mūsų rajoną, tačiau viešumo jie vengė. 

Kai Lofertas ir mergina išnyko, aš dar kurį laiką pasto- 
vėjau, paskui mostelėjau ranka pro šalį lekiančiam taksi. 

Visa operacija truko ketvirtį valandos. Po penkių mi- 
nučių jau rakinau savo buto duris. Man pasirodė, kad grįž- 
tu į visai kitą pasaulį. 


4 skyrius 


Papusryčiavęs policijos valdybos kavinėje nuėjau į sa- 
vo kabinetą ir apsiverčiau darbu. Ypatinga užduotis turi ir 
gerų pusių: visas savo bylas gali perduoti kitam žmogui ir 
susikoncentruoti ties viena. 

Apie vidurdienį pas mane užsuko Makas Brisonas su 
dviem puodeliais kavos. Pastatęs juos ant mano stalo sun- 
kiai klestelėjo į krėslą. 

— Ką jūs veikėte sekmadienį? — pasidomėjau aš. 

— Studijavau kanadiečių bylą. Dabar ją turi krimina- 
linio skyriaus vyrukai. 

Suraukęs kaktą papurčiau galvą, negalėdamas prisi- 
minti tokios bylos. 

— Pinigus vežančio transporto užpuolimas Monrea- 
lyje. Pusantro milijono dolerių... 

— Kaip ji atsidūrė pas jus? 

Makas pakėlė puodelį. 

— Ne pas mus, — suburbėjo, — o pas mane. Jūs — 

laimės kūdikis, o aš tikrinu versijas... Abu apsauginiai nu- 
žudyti... Transportą užpuolusius gangsterius sugebėjome 
pasekti iki Niagaros krioklio, o nuo ten — iki Bafalo. Ma- 
nome, kad jie patrauks į Niujorką. 

— Na, ten juos ir sučiupsite. Ar bent žinote, kas jie 
tokie? 

— Vieną pažįstame, tai Čarlis Densis. Jis dažnokai trai- 
niodavosi su gangsteriais iš Bruklino. Mirštantis apsaugi- 
nis pažino jį iš nuotraukos. 

— Densis jau seniai buvo ieškomas policijos. 

— Ką gi, mažiau darbo... 

Makas nurijo gurkšnį kavos ir vėl pastatė puodelį ant 
stalo. 

— Ne daugiau nei turite jūs, ar ne? — jis užspaudė 
besiskleidžiančią šypseną. — Noriu pranešti jums štai ką... 

— Ką? 

— Neseniai lankiausi inspektoriaus kabinete. Regis, 
jūs kažkam stipriai užmynėte ant nuospaudos. Jau paskli- 
do šnekos... 

— Aš to nepastebėjau. O ką vyresnybė?.. 

— Jie laukia jūsų darbo rezultatų, — Makas atsilošė į 
krėslo atkaltę ir nuleido ranką į kišenę. Cigarečių. Jų nera- 
dęs priekaištingai pažvelgė į mane, nes aš nepasiūliau jam 
savų. — O kaip jūsų reikalai? 

— Kol kas nieko neišsiaiškinau. Mačiau tik Benį Lo- 
fertą. 

Makas linktelėjo. 

— Beje, aš ir atėjau pas jus dėl to pasikalbėti. Mūsų 
vaikinai sako, kad tame rajone dažnai mato Lofertą, Bimi- 
šą, Vilą Faterą ir Stivą Liutcą. 

— Ir visi — gerai apmokmi samdomi žudikai? 

— Uhu. Visi, išskyrus Liutcą, nuomoja kambarius. Ga- 
lima sakyti, čia gyvena. 

— Vakar vakare pastačiau Lofertą prie sienos ir patik- 
rinau, ar neturi ginklo. 

— Girdėjau apie tai. Pranešė budintis policininkas. Jūs 
jau su juo susipažinote? Malonus vaikinas, visai dar žalias 

naujokėlis. Ką tik baigėsi jo bandomasis laikotarpis. Siun- 
čia tokius raportus, lyg manytų, kad juos skaitys būsimos 
kartos arba pats prezidentas. Jis mielai pranešinėtų jums, 
kiek žmonių per valandą nusispjovė ant šaligatvio, jei tik 
duotume tokią užduotį. 

— Nieko, apsitrins. Visi mes tokie buvome. 

— Taip... — Makas atsistojo ir pasiėmė savo puodelį. — 
Mes tuos Žmones stebėsime. Jei ką nors sužinosime, iškart 
jums pranešime. 

— Gerai. Ačiū už kavą. 

Makui išėjus aš vėl įsikniaubiau į popierius. Surūšia- 
vęs juos, pažymėjau kiekvieną ir pasikviečiau Kasidį, kad 
atiduotų juos atitinkamiems darbuotojams. Baigęs šį nykų 
darbą paskambinau Martai ir susitariau susitikti antrą va- 
landą. Ji pažadėjo pagaminti pietus. 


Sekmadienis gatvėje — taikos ir ramybės diena. Sa- 
vaitės mūšis apogėjų pasiekė šeštadienio vakare ir naktį, o 
sekmadienio rytą priešininkai atitraukė savo karius ir ku- 
riam laikui apleido mūšio lauką. Tačiau liko ryškūs mūšio 
pėdsakai: saulėje blyksinčios tuščių butelių šukės, dėmė- 
tos namų sienos, kurias apšnerkštė girtos kompanijos ir ant 
šono gulinčios apverstos atliekų statinės... 

Berniūkščiai sekmadienio rytą paprastai jaučiasi ne- 
kaip ir todėl nežaidžia centrinėse gatvėse futbolo. Vaikšti- 
nėja tik mergiūkštės, žiaumodamos gumą ir mojuodamos 
rankinukais. Mergiotės sekmadienį nori atrodyti kilmingo- 
mis damomis, o berniūkščiai — suaugusiais vyrais. Ir visa 
tai vyksta purvinų fasadų bei dvokiančių tarpuvarčių fone. 

Trijose užeigose teiravausi Elo Rizo ir jo neradęs pa- 
prašiau perduoti, kad sutikęs jį atmušiu kepenis. Pirmą va- 
landą dienos barai dar buvo tušti. Visos įstaigos aktyviai 
švarinosi: dvelkė drėgme ir grindų vašku. Aš užuomino- 
mis leidau suprasti, kad Rizas šnipinėja policijai. Šiame 
rajone į tokius dalykus žiūrima griežtai. Dabar Rizas ir jo 
pakalikai ims žaisti mano žaidimą. Aš privalau juos įtikin- 
ti, kad į gimtąjį rajoną, kuriame gyvena jo vaikystės mer- 

gina, grįžo šiurkštus ir žiaurus mentas. Ir tol, kol jie mani- 
mi nesidomės, aš irgi jų neliesiu. Tačiau jei kas nors išdrįs 
man stoti skersai kelio — saugokis, brolyti! 

Marta atidarė man duris. Traukdamas nosimi apeti- 
tiškus kvapus, supratau, kad gerokai praalkau. Marta vil- 
kėjo į apačią platėjančią suknelę ir paprastus kambarinius 
batelius, bet atrodė ji žavingai. Pietaudami mes beveik 
nesikalbėjome. O po pietų patraukėme į kiną ir pažiūrė- 
jome filmą, kurį jau buvome matę pernai. Apie septintą 
pavakarieniavome Smito bare, o tada ilgai bastėmės gat- 
vėmis, išgėrėme nemažai alaus. Galiausiai aš parlydėjau 
Martą namo. 

Viskas vyko tiksliai pagal planą. Gandai ir paskalos 
sruvo greičiau nei kalnų upės, ir kur tik mes stabteldavo- 
me, pokalbiai iškart liaudavosi. Geriausiu atveju, jei žŽmo- 
nės ir kalbėdavo, tai kruopščiai pasverdami kiekvieną žo- 
dį. Visi be išimties vengė sutikti mano žvilgsnį. Ir tik dėl 
vienos priežasties — aš buvau mentas. Girtuokliai ir val- 
katos, sutikę mus, gailiai šypsodavosi ir stengdavosi kuo 
greičiau nusiplauti. 

Pakeliui į Martos namus susidūrėme su budinčiu poli- 
cininku. Aš dar nebuvau jo matęs, tačiau jis mane pažino ir 
pasisveikino: 

— Labas vakaras, leitenante. 

— Labas vakaras, — aš ištiesiau jam ranką. — Makas 
Brisonas pasakojo man apie jus. 

Jis truputį paraudo ir šyptelėjo. 

— Tai bent, nemaniau, kad jis mane prisimins. Briso- 
nas dėstė policijos akademijoje. Beje, mano pavardė Mak- 
neilas. Holas Makneilas. 

— O čia — Marta Borlig. 

Jis linktelėjo. 

— Jus aš dažnai matau, mis Borlig. 

Aš lengvai kumštelėjau jai į šoną. 

— Tik pamanyk, tave čia visi pažįsta. 

— Nekvailiok... 

— Ar apylinkėje ramu? — paklausiau Makneilo. 

— Taip, smulkmenos... Prieš porą dienų kažkoks ne- 
pažįstamasis išgąsdino dvi senutes. Kalbama, jog jis — gra- 
žaus veido vyras su didele keistos formos barzda. Praėju- 
sią savaitę vyko didelės peštynės už dviejų kvartalų nuo 
čia ir trys šeimyniniai ginčai. 

— Ar čia sunku dirbti? 

— Jei veiksi pagal instrukcijas, niekada ir nesuklysi. 

— Prižiūrėk mano damą, gerai? 

— Tai maloni užduotis, sere, — nusišypsojo jis ir nu- 
žygiavo toliau, pakeliui tikrindamas artimiausių namų lan- 
gines ir linksėdamas pro langus besidairantiems žmonėms. 

Marta sustojo priešais namą, kurio aš vengiau iki šiol. 
Ji pažvelgė į jį — paprastas namas iš smiltainio, stovintis 
kitoje gatvės pusėje. Marta pasisuko į mane. 

— Dieve! Tau ligi šiol skaudu jį regėti, Džo! 

Namas, kuriame kažkada gyvenau. Nuolatinis mūsų 
svečias buvo alkis, dalijantis gyvenimą į retas šventes ir 
kasdienį skurdą. Vienas iš pirmojo aukšto gyventojų naktį 
nužudė savo miegančią žmoną ir vaikus, o paskui nusižu- 
dė pats. O viršutiniame aukšte gyveno Kruvinoji Meri. Pra- 
dėjusi abortais, vėliau ėmė nuomoti lovas nakčiai. Sukau- 
pusi šlamančių, atidarė kažką panašaus į viešnamį. 

— Greitai namas bus nugriautas, — Marta išplėšė mane 
iš prisiminimų griūties. — Dalis gyventojų jau išsikraustė. 

— Jie pavėlavo dvidešimt metų, — tariau aš, skandin- 
damas atminty primirštus veidus — tuščius ir nieko nereiš- 
kiančius. 

— Tu iki šiol nekenti to namo, Džo? 

— Visada jo nekenčiau. Ne tik namo, bet ir viso kvar- 
talo. Pats bjauriausias miesto rajonas — skurdas ir prosti- 
tucija. Mažai kam pavyksta iš čia ištrūkti. 

— Bet tu ištrūkai... 

— Taip, per didelį vargą, — aš apmečiau akimis abe- 
jingą jos veidą. — Ir nesuprantu, kaip tu gali čia gyventi. 

— Turbūt nesugebu taip stipriai nekęsti kaip tu. Na 
gerai, eime. Rytoj — darbo diena. 

— Taip, eime. 

Prie durų mes greitai atsisveikinome. Aš tiesiog nepa- 
jėgiau su kuo nors kalbėtis. Namas atvėrė senas, surambė- 
jusias sielos žaizdas. Ir dabar man reikėjo kažko, kas galė- 
tų sunaikinti praeities dvoką. Aš pasukau į Donovano už- 
eigą ir paprašiau alaus. Kažkoks riebus ir stambus padaras 
šoko lauk pro galines duris. Po antro alaus bokalo aš pasi- 
jutau geriau. 

Akies krašteliu pastebėjau mažą žmogelį. Jis ilgai ma- 
ne stebėjo ir pagaliau sugavo mano žvilgsnį. Iškart supra- 
tau, ko jis nori. Išėjęs iš baro pasukau už kampo ir susto- 
jau pavartės šešėlyje. Po penkių minučių žmogelis prasliuo- 
gė pro mane ir jau rengėsi keliauti toliau, kai aš tylutėliai 
kostelėjau. Jis krūptelėjo, apsidairė sutrikusiu žvilgsniu ir 
baimingai pažvelgė į pavartę. 

Aš nekamavau jo ir žengiau žingsnį priekin. Žmogelis 
skubiai priėjo prie manęs. 


5 skyrius 


— Jūs leitenantas Skaplonas, ar ne? — tai buvo grei- 
čiau tvirtinimas, nei klausimas. 

— O kas jūs toks, gerbiamasai ? 

Jis nervingai ištiesė kaklą ir vėl apsižvalgė į visas pu- 
ses, paskui pasislėpė šešėlyje. 

— Haris Boupas. Aš turiu kambarėlį virš Mo Klovisto 
lombardo. Verčiuosi atsitiktiniais uždarbiais. Gyvenu iš pa- 
šalpų... 


— Sėdėjai... 
— Buvo... Sėdėjau pusmetį už valkatavimą. Prieš de- 
šimt metų, — gūžtelėjęs pečiais pridūrė. — Sunkūs tada 


buvo metai... Tikiuosi, jūs manęs neišduosite? Viskas, apie 
ką mes kalbėsimės, liks tarp mūsų? 

— Gali būti ramus, Hari. Tai kas yra? 

— Elas Rizas velniškai įširdo ant jūsų. Jis visur pasa- 
koja... 

— Tai aš jau girdėjau, Hari. 

— Ne, aš turėjau omenyje kitką. Jis ieško žmonių, ku- 
rie jus sudorotų. Čia to niekas nesiims, bet jis atkakliai ieš- 
ko ir anksčiau ar vėliau suras kokį galvažudį. Jis siūlo pen- 
kis šimtus grynais. 

— Kaip tu sužinojai? 

— Mano puiki klausa, leitenante. Aš tuo metu kroviau 
atliekų statines, o Hilas kalbėjosi telefonu. Vienas lango 
stiklas buvo išdaužtas, ir aš viską girdėjau. 

— O kodėl nusprendei man papasakoti, Hari? Aš juk 
čia lankausi ne tarnybos reikalais ir niekuo negaliu būti 
naudingas. 

Priėjęs visai arti, Haris pakėlė apšepusį veidą ir tiria- 
mai nužvelgė mane. 

— Jūs tikriausiai manęs neprisimenate, ar ne? Bet aš 
ir nesitikėjau, kad prisiminsite. Tiek metų praėjo... Bet jū- 
sų tėvas ir aš — abu kovojome Prancūzijoje. Ir jis išgelbė- 
jo man gyvybę. Po karo aš dažnai pas jus užeidavau, tu 
tada buvai dar mažas berniukas. Jūsų buvo ketvertas, kai 
paskutinį kartą mačiau jūsų tėvą. Jūsų motulę aš irgi paži- 
nojau. 

Dabar ir aš jį prisiminiau. Keistas Žmogus — nešiojo 
karinę uniformą tol, kol ji visai suplyšo. Šeštadieniais jis 
ateidavo pas mus pusryčiauti ir kimšdavo kaip alkanas vil- 
kas; turbūt mėgindavo prisivalgyti visai savaitei. 

— Labai dėkoju, Hari. Aš prisiminsiu šią paslaugą. 

— Jei dar ką nors išgirsiu, pranešiu jums. 

— Tik būk atsargus. 

Aš lėtai pėdinau gatve prisimindamas praeitį. Praei- 
damas pro sieną, stūksančią greta Karmen maisto prekių 
parduotuvės, perbraukiau ją ranka. Ten buvo įbrėžtos ma- 
no, Lario, Dugo Kitchono ir Renė Milso vardų pirmosios 
raidės. Nauji brėžiai ir užrašai jų nesunaikino. O ten, tolė- 
liau, sienoje matosi įduba, likusi nuo tada, kai Nensi Taki- 
jo 1r Džimis Šapiras sėdo į automobilį ir, nelaimei, padidi- 
no greitį. 

“Taip, — atsidusau. — O dabar jie visi negyvi". 

Mes kartu laipiojome stogais, kartu ieškojome tuščių 

butelių, rinkdami pinigus vakariniam šeštadienio kino se- 
ansui, o paskui vaidindavome patikusias scenas iš filmų. 
Mes pasiversdavome tai indėnais, tai kaubojais, tai karei- 
viais, tai plėšikais ir policininkais — Žiūrint, kokį filmą 
išvysdavome. Laris visada gyveno indėnų pasaulyje. Nen- 
sis, Džimis ir Renė dievino aktorių Džordžą Raftą ir vai- 
dindavo gangsterius. Dugas Kitchonas norėjo būti jūrinin- 
kas, bet mūsų kino teatre nedemonstruodavo filmų apie jū- 
rininkus, tad jis visada jausdavosi nuskriaustas. 

O Marta, mažoji Dži Dži, nuolat bėgiojo iš paskos ir 
mėtydavo į mus akmenis. Ji norėjo žaisti kartu, bet pas mus 
nebuvo moteriškų vaidmenų. Aš šyptelėjau ir automatiškai 
paliečiau randą po plaukais — Marta vis tik pataikė akme- 
niu man į galvą. Už tai aš ją apdovanojau spyriu į vieną 
vietą, ir ji verkdama parbėgo namo. 

Buvo jau pusė antros nakties, kai pasukau už kampo 
ir priėjau tą vietą, kur nužudė Dugą Kitchoną. Kiek tolė- 
liau, prie žibinto, kivirčijosi du girtuokliai, o prie paradi- 
nių durų trynėsi įsimylėjėlių porelės. Pro kai kuriuos lan- 
gus sklido garsūs balsai, sumišę su keiksmais — beveik 
visada dėl vienos ir tos pačios priežasties. 

Į mano pusę judėjo Žmogus: tikriausiai darbininkas 
grįžo iš naktinės pamainos. Jis ėjo nuleidęs galvą ir nesi- 
dairydamas, kol kažkas pašaukė jį iš tamsios tarpuvartės. 
Jie šnektelėjo kelias sekundes, paskui darbininkas nužing- 
sniavo toliau. Jis praslinko pro mane, mesdamas šnairą 
žvilgsnį. O kai priėjau tą vietą, kur jis su kažkuo kalbėjo- 
si, iš tamsos išniro moteris. Atsainiai mostelėjusi ranki- 
nuku ji pragydo gundančiu balseliu: 

— Jūs, regis, nelabai skubate, jaunuoli... 

— Uhu... 

— Tokiu atveju galiu sudaryti jums kompaniją. 

— Neblogai sumanyta, — nusišiepiau. — Kiek? 

, Nors kekšė šypsojosi, bet jos kūnas akimirksniu įsi- 
tempė. 

— Už dešimt žalių gausi tiek malonumo, kad neuž- 
mirši iki gyvenimo pabaigos. Nesigailėsi, mielasis. 

— Okei, katyte, — išsunkiau pro dantis, išsiėmiau ci- 
garetę, įkišau į burną ir užsirūkiau. 

Degtuko šviesoje mergšė išvydo mano veidą ir suak- 
menėjo. 

— Štai ir susitikome, Paula. 

Paulos Li veidas bolavo tamsoje kaip šviesus ovalas. 
Jos lūpos išdavikiškai virpėjo. Pamaniau, kad ji tuoj pa- 
bėgs, ir paėmiau ją už rankos. 

Krestelėjusi galvą, Paula sukuždėjo: 

— Prašau, nereikia... 

— Tokie pokštai tau gali brangiai atsieiti: pusantrų me- 
tų priverstinių darbų. Tiksliau, galėtų atsieiti... 

Paula akimirksniu suprato žodžio "galėtų" reikšmę. 

— Ko... ko jūs iš manęs norite, misteri Skaplonai? 

— Kur tu gyveni? 

Paula mostelėjo kažkur į tamsą. 

— Štai ten. 

— Tada eime pas tave. Tu juk kvietei. 

Jos butą sudarė du kambarėliai ir mažytis dušas, ma- 
tyt, perdarytas iš sieninės spintos. Paula vis dar nenuma- 
nė, kaip jai elgtis. Nuėjusi į miegamąjį, ji ėmė automatiš- 
kai nusirenginėti. 

— Palauk, — sustabdžiau ją ir parodžiau kėdę kam- 
pe. — Prisėsk kol kas štai čia. 

Ji krūptelėjo, išgirdusi šiuos žodžius, nervingai aplai- 
žė lūpas ir pasuko į kampą. Minutę ji sėdėjo, įsistebeilijusi 
į savo batelius, paskui burbtelėjo: 

— Na? 

— Kiek merginų šioje gatvėje užsiiminėja tuo pačiu, 
kuo ir tu? 

Sekundę ji mąstė, paskui gūžtelėjo pečiais ir atsakė: 

— Aš viena. Klientų nėra, uždarbio — irgi. 

— Tai kodėl čia stypsai? 

Jos žvilgsnis skverbėsi į mano sielą. 

— Todėl, kad jie manęs neišleidžia. 

— Kas? 

— Lencas ir Lofertas: vieną aš apdraskiau, o kitą — 
pravijau. O dabar tie niekšai neišleidžia manęs iš šios gatvės. 

— Vadinasi, viskas čia taip pat, kaip ir anksčiau. O 
kuo čia dėtas Lofertas? 

— Beveik niekuo... Jis tik paskambino vienam žmogui... 

— Elui Rizui? 

Ji nutylėjo, bet viskas buvo aišku be žodžių. Aš nusi- 
šypsojau. 

— Bamis Lencas tau daugiau nieko nepadarys. Prieš 
dvi savaites jis prilakė nevalyto spirito ir pakratė kojas 
Belvju ligoninėje. 

— O kitas? 

— Juo aš pasirūpinsiu. Duodu žodį, jie paliks tave ra- 
mybėje. Bet tu privalai dingti iš gatvės ir imtis tikro dar- 
bo. Šiuo metu nesunku jo rasti. 

— O ko pareikalausite už tai iš manęs? — piktai pa- 
klausė Paula. 

— Juk tu kas naktį praleisdavai gatvėje, ar ne? 

Paula sumirksėjo, bet nieko nepasakė. 

— Tavo pavardės nebuvo Dugo Kitchono žmogžudys- 
tės bylos liudininkų sąraše. 

Ji nuleido galvą ir aš supratau, kad einu teisingu ke- 
liu. Kaip ir visus kitus, policija tikriausiai buvo ją iškvie- 
tusi, bet jokių vertingų parodymų iš jos nesulaukė. 

— Tu juk matei, kaip tai atsitiko, taip? 

Paula suprato, kad meluoti jai pavojinga, ir linktelėjo. 

— Pasakok! 

Kelias sekundes patylėjusi, ji nuolankiai pabėrė Žo- 
džius: 

— Aš mačiau, kaip jis ėjo gatve, bet nežinojau, kas jis 
toks. Jis sustojo ir kažkam davė ženklą. Tas kitas ėjo prie- 
šinga gatvės puse pro žibintą. Bet buvo pernelyg toli ir aš 
jo nepažinau. Mačiau, kaip Dugas perėjo gatvę ir tas kitas 
priėjo prie jo. Jie truputį pasišnekėjo, paskui Dugas nusi- 
gręžė ir norėjo traukti toliau, bet kitą sekundę kažkodėl 
leidosi bėgti. Antrasis čiupo revolverį ir šovė jam į nuga- 
rą. Dugas paslikas plojosi ant grindinio, o žudikas ramiai 
nuėjo toliau. 

— O ką darei tu? 

— Aš žaibu parlėkiau namo, štai ką aš dariau. Tiktai 
kitą rytą ryžausi vėl išeiti į gatvę. 

— Ar įsiminei požymius, pagal kuriuos galėtum atpa- 
žinti žudiką? 

Paula papurtė galvą. 

— Viskas vyko per toli nuo manęs. 

— O tu pamėgink prisiminti, Paula. Juk žmogžudystė — 
ne kasdien pasitaikantis įvykis. Vienąkart išvydęs greit neuž- 
mirši. 

Jos lūpų kampučiai nusviro ir ji iškart paseno porą metų. 

— Tiesą sakant, misteri Skaplonai... — Paula prikan- 
do lūpą ir nenoriai išspaudė. — Tas, kitas... jis kažką rik- 
telėjo. 

— Ką riktelėjo? 

— Toks keistas riksmas... Paskui jis nušovė Dugą ir 
nuėjo. Aš girdėjau jo riksmą ir viskas. Išsigandau ir parbė- 
gau namo. Tai viskas, ką žinau, misteri Skaplonai. Garbės 
žodis! 

— Gerai, Paula, daugiau apie tai nekalbėsime. 

Aš atsistojau ir pasiėmiau skrybėlę. 

— Kas man dabar bus, misteri Skaplonai? 

— Nieko. Saugoti gatvės moralę — ne mano pareiga. 
Ir apskritai aš čia ne tarnybos reikalais. O klausinėjau apie 
žmogžudystę tik todėl, kad vaikystėje pažinojau Dugą Kit- 
choną. Bet įspėju tave: bus geriau, jei mesi tą amatą. Gali- 
ma ir kitaip užsidirbti pragyvenimui. 


Byloje buvo įrašytas tik vienas liudininkas, o ir tas ne 
itin patikimas. Tas girtuoklis matė žmogžudystę iš namo 
Nr. 1209 laiptinės. Išgirdęs šūvį jis krūptelėjo, o kai pasi- 
girdo antras, išvydo krentantį Dugą Kitchoną. Paskui liu- 
dininkas iškart pasislėpė už laiptų. Jis tvirtino matęs gat- 
vėje žmogų, bet nesugebėjo nusakyti nė vieno jo požymio. 
Deja, iš tokio liudininko naudos — kaip iš ožio pieno. 

Keliaudamas tamsiomis gatvėmis aš stengiausi prisi- 
minti viską, ką perskaičiau dosjė. Renė Milsą rado negyvą 
telefono kabinoje ir tik vienas Žmogus paliudijo girdėjęs 

šūvį. Tačiau tikslaus laiko jis pranešti negalėjo. Džimio Ša- 
piro kūną rado stovinčiame automobilyje, o Nensį Takijo 
mirtis pasitiko jo paties bute. Televizorius buvo įjungtas, 
tad šūvio niekas negirdėjo. Jei kaimynas, neapsikentęs te- 
levizoriaus triukšmo, nebūtų užėjęs pas Takijo naktį, jo la- 
vonas būtų išgulėjęs bute nežinia kiek. 

Taip, žudikas veikė ryžtingai ir nuosekliai. Tikro pro- 
fesionalo braižas. Supratau dar vieną dalyką: mirčių bus 
daugiau. 

Tą naktį ruošiausi aplankyti dar vieną žmogų. Perėjęs 
kvartalą pasukau už kampo ir įžengiau į namą, stovintį greta 
Trento konditerinės. Ant varinės lentelės išvydęs Kalaga- 
no pavardę paspaudžiau skambučio mygtuką. Po minutės 
sugaudė numeris, automatiškai atidarantis duris, aš paki- 
lau į antrą aukštą ir sustojau priešais man reikalingą butą. 

Ralfas Kalaganas išėjo į pensiją prieš penkiolika me- 
tų, beveik visą savo gyvenimą pradirbęs čia budinčiu poli- 
cininku. Šį rajoną jis pažinojo kaip savo penkis pirštus. Jo 
akys buvo įžvalgios, o smegenys vis dar automatiškai re- 
gistravo įvykius. Be to, kaip ir visi į pensiją išėję polici- 
ninkai, jis turėjo tam tikrų privilegijų: teisę nešioti ženk- 
lelį ir ginklą. 

*  Atidaręs duris, jis akimirksniu suprato, kas čia per 
paukštis. Trumpai linktelėjęs pakvietė: 

— Įeikite, jaunuoli. 

Stambus, tvirtas, plačiapetis, jis 1r pižamą dėvėjo šau- 
niai kaip uniformą. 

Tyliai uždaręs miegamojo duris, nusivedė mane į vir- 
tuvę ir parodė kėdę. 

— Žmona labai jautriai miega, — tarė Kalaganas sės- 
damas už stalo. — Taip... jūsų aš nepažįstu, bet atrodote 
matytas. 

Norėjau išimti savo ženklelį, bet jis rankos mostu ma- 
ne sustabdė. 

— Mano pavardė — Džo Skaplonas, — prisistačiau. — 
Jūs kelis kartus pavaišinote mane savo vėzdu, kai dar buvau 
berniūkštis. 

— A, štai kas. Ir ką jūs dabar tiriate? 

— Vykdau ypatingą žmogžudysčių skyriaus užduotį. 
Kartu su manimi dirba Marta Borlig. 

— Na, tai smagus skyrius... 

Kelias sekundes jis smaigstė mane akimis, paskui link- 
telėjo į priekį, sukryžiavo rankas ant stalo ir paklausė: 

— Ar kalbėsime apie keturias žmogžudystes? 

— Taip... Ar ką nors žinote? 

— Jei būčiau galėjęs, seniai būčiau pastūmėjęs tyri- 
mą, tačiau, atrodo, niekas nieko nežino. 

Jo akys vis dar atidžiai mane tyrinėjo. 

— Byloje radau įdomų momentą. 

— Įtariau, kad apie tai prašneksite. Turite omenyje Lo- 
fertą ir kompaniją? 

— Taip. Ką apie tai manote? 

— Jie čia tinka kaip vežimui penktas ratas. Pas mus pil- 
na sukčių, kišenvagių, yra kelios prostitutės, žodžiu, — mai- 
lius. Ką čia veikti gangsteriams, jei nėra pinigingų Žmonių? 

— Ir vis dėlto jie čia. Ir ne be priežasties. 

Kalaganas atsilošė į kėdės atkaltę ir įbedė žvilgsnį į 
lubas. 

— Kelios mintelės sukasi galvoje. 

— Kokios? 

Jis nukreipė aštrias akis į mane. 

— Ar prisimenate Gusą Vailderį? Jis turėjo duoti pa- 
rodymus prieš Gardon Sabito klaną, bet paspruko iš kalėji- 
mo Tolede? 

— Mačiau laiškus ir skaičiau straipsnius laikraščiuose. 

Ralfas linktelėjo. 

— Jis gyveno čia, už dviejų kvartalų, penkerius me- 
tus. Jo brolis ir dabar ten gyvena. Jis — padorus žmogus. 
Turi nuosavą cheminę valyklą. Bet man atrodo, kad gangs- 
teriai stebi Henrį, laukdami, kol pas jį pasirodys Gusas. 

— Kam? Kodėl? 

Kalaganas nusišiepė. 

— Apie kai kuriuos dalykus jūs dažnai pamirštate. Gor- 
donų ir Sabito klanas padarė tiems niekšams didelę paslau- 

gą. Galbūt jie nori išreikšti dėkingumą stebėdami Vailderį. 
Juk jeigu jis prašneks, klanui bus riesta. 

— Taip, įtikima versija, — sutikau keldamasis ir pri- 
stumdamas kėdę. 

— Kaip matote, aš vis dar puikios formos, — pastebė- 
jo Kalaganas. 

— Taip. Todėl prašau, klausykitės, ką kalba žmonės. 
O jeigu jums ko nors prireiks, kreipkitės į Martą Borlig. 
Bet niekam nesakykite, kad ji tarnauja policijoje. 

— Sutarta, Džo. 

— Ačiū jums. 

— Nėra už ką. 

Aš palinkėjau jam ramios nakties, nusileidau žemyn, 
susigavau taksi ir grįžau namo. 

Rytinį raportą baigiau devintą valandą ir perdaviau jį 
Makui Brisonui. 

— Ar eisite su manimi atsigerti kavos? Aš susitinku 
su Marta apačioje, restorane. 

— Neturiu laiko. Man ant kaklo vis dar kabo Monrea- 
lio istorija. Balistikos ekspertai jau pateikė išvadas: Mon- 
realyje buvo panaudotas tas pats ginklas kaip ir Vindzore 
apiplėšiant banką. O praėjus trims dienoms po nusikaltimo 
Monrealyje, tuo ginklu buvo nušautas degalinės savinin- 
kas Utike. 

— Bet tai ne jūsų valstija! 

— Žinau. Tačiau neseniai šį ginklą rado metro ir per- 
davė mūsų valdybai. Aišku, ant jo nebuvo jokių pirštų at- 
spaudų. Tikriausiai ginklas kur nors užregistruotas ir pa- 
mestas turint konkretų tikslą. Aišku, tai gali būti ir vikrus 
manevras, siekiant suklaidinti persekiotojus, o nusikaltė- 
liai tuo laiku sėdi kitame mieste ir kikena į kumštį. Šiaip 
ar taip, privalome tirti tą bylą. 

— O pavogtieji banknotai, ar kur nors pasirodė? 

— Nė cento. Reikalą sunkina tai, kad stambių kupiūrų 
su nurašytais numeriais buvo labai mažai. Tie galvijai veikia 
taip pat, kaip ir Brinkso byloje: laiko pinigus po spyna ir lau- 
kia, kol visi nusiramins. O paskui pradės po truputį leisti. 


249 


— Puiku, linkiu sėkmės. 

Bet Makas, regis, manęs negirdėjo. Linguodamas gal- 
vą jis pažvelgė pro langą. 

— Atvejis labai keistas... Apiplėšimas nepavyko, nes 
tuomet banke trynėsi keturi detektyvai, norėdami išgryninti 
čekius. Jie ir sugadino plėšikų spektaklį. Bet Monrealyje 
banditai viską gerai suplanavo. Kažkas parengė puikų api- 
plėšimo planą ir apgalvojo kiekvieną detalę. 

— O gal žmogų su revolveriu užverbavo paskiausia? — 
pasiūliau ir savo versiją. — Taip sakant, pastiprinimui... 

— Visko gali būti. Bet galas su galu nesueina. Prieš 
porą mėnesių gavome pranešimą iš Kanados, jog ten kaž- 
kas ruošiama. Kanados policija aptiko šalyje du mūsiškius 
gangsterius. Juos išsiuntė iš šalies kaip nepageidaujamus 
piliečius. O užpuolimo dieną už keturių mylių nuo įvykio 
vietos buvo rastas paliktas amerikietiškas automobilis. Šis 
automobilis buvo pavogtas Detroite prieš savaitę... Pakal- 
bėkime, pavyzdžiui, apie žmogų su revolveriu... Sakykim, 
jis pavagia ratus Detroite, važiuoja jais į Vindzorą, kad api- 
plėštų banką, bet patiria fiasko. Tada jis padirbėja Monre- 
alyje, palieka automobilį ir išneša muilą. Ir tą pačią dieną 
vietinė policija gauna iš vieno viešbučio pranešimą, jog pa- 
vogtas automobilis su Niu Džersio valstijos numeriais. Be- 
je, tas viešbutis nuolat pilnas amerikiečių turistų ir versli- 
ninkų. 

— Aišku, faktus galima sudėlioti ir taip, — tariau aš. — 
Tačiau vienas “bet"': tokie reikalai, kaip Monrealyje, nesu- 
tvarkomi per vieną savaitę, 0 juo labiau tada, kai žmogus 
turi slapstytis po nepavykusio apiplėšimo. 

Makas jau buvo susirinkęs savo popierius ir kišo seg- 
tuvą po pažastimi, kai į kabinetą įėjo budintis policininkas 
ir ištiesė jam popieriaus lapą. Perbėgęs akimis pranešimą, 
Makas suraukė antakius ir pažvelgė į mane. 

— Pavogtas automobilis su Niu Džersio valstijos nu- 
meriais rastas Bronkse. 

— Mažylis grįžo namo, — nusišiepiau. 

— Vadinasi, jis pasinaudojo metro, numetė ten ginklą 
ir kažkur rado prieglobstį. Bet kur? 

— Kodėl jums nepamėginus laimės “Ricoje"? — pa- 
siūliau aš. 

Marta jau laukė manęs restorane. Ant stalo garavo karš- 
ta kava, vazelėje geltonavo sausainiai. 

Mes pasisveikinome. Marta negaišdama prabilo: 

— Aš su kai kuo paplepėjau. 

Ji išsitraukė bloknotą. 

— Na, ir kaip? 

— Tu žinai, ką prisiminė storoji Meri? Kad Renė Mil- 
sas prasitarė turėsiąs krūvą pinigų. 

— Štai kaip! 

— Kiti žmonės sako tą patį. Pas Renė čia matė šūsnį 
šlamančių, kai jis atsiskaitinėjo su savo kreditoriais. Jis ati- 
davinėjo dviejų trijų mėnesių senumo skolas. Jis apmokė- 
jo sąskaitą už butą, sąskaitą pramoninių prekių parduotu- 
vėje ir net nuvyko pas Eleną Henri, dovanojančią savo karš- 
tą meilę tik pinigingiems vyrukams. Dar jis pirko visą dė- 
žę škotiško viskio, už kurį mokėjo grynais. 

— O kas toliau? 

Užvertusi savo bloknotą Marta tęsė: 

— Kelerius metus išlaikė dvi jaunos prostitutės, nuo- 
mojančios butą virš dėdulės Džonso parduotuvės. Tai bu- 
vo vienintelis jo pragyvenimo šaltinis, tad vyrukas pini- 
gais sklaistytis negalėjo. Ir staiga jis išveja abi mergiūkš- 
tes, pareikšdamas, jog daugiau nenori turėti su jomis jokių 
reikalų. 

— Apieškojusi Renė kūną, policija nerado nei pinigų, 
nei dėžės škotiško viskio. 

— Keista. 

Aš perpasakojau Martai savo pokalbį su Ralfu Kala- 
ganu, ir ji pritariamai sulinksėjo. Matyt, pagalvojo tą patį, 
ką ir aš. 

— Renė galėjo slėpti Gusą Vailderį — aišku, už krūvą 
žalių, — pareiškiau. 

— Ar jie pažinojo vienas kitą anksčiau, ar turėjo ko- 
kių bendrų reikalų? Aš pabandysiu tai išsiaiškinti. 

— Nerizikuok. Juk tave laiko paprasta tarnautoja pa- 

prastame biure. Verčiau pasidomėk, ar vietiniai gangste- 
riai ieško Vailderio. 

— Žinoma. Nebus sunku, juk aš pažįstu ir žmones, ir 
šį rajoną. Aš pasikalbėsiu su tais, kurie, manau, gali ieško- 
ti Vailderio. 

Aš išgėriau kavą, apmokėjau sąskaitą ir atsistojau. 

— Na gerai, užlėksiu pas tave vakare, — jau nueida- 
mas atsigręžiau ir pridūriau. — Tik būk atsargi, Dži Dži. 

— Nesijaudink, Džo, išmanau savo darbą. 

— Galbūt... Bet nenoriu, kad išsiduotum. Jei pernelyg 
energingai imsiesi darbo, tuo susidomės koks nors laikraš- 
tėlis ir tada tavo nuotrauka papuoš pirmąjį puslapį. Ir tada 
jau nebegalėsi dirbti šiame rajone. 

— Gerai, Džo, — užsiliejo šypsena Marta, — būsiu 
atsargi. 

Ji puikiai suprato, kas mano galvoje. Keistas jausmas 
užplūdo mane, jausmas, kurio dar niekada nebuvau paty- 
ręs. Kai tik išvysdavau Martą arba galvodavau apie ją, po 
mano kūną pasklisdavo svaiginančios karščio bangos. 

Tas jausmas buvo neįtikėtinai malonus... 


6 skyrius 


Henrio Vailderio cheminė valykla buvo maža įstaigė- 
lė, aptarnaujanti vien artimiausius namus. Bet ji gelbėjo 
savo šeimininką nuo skurdo, nors apie turtą jis galėjo tik 
pasvajoti. Pats Henris gyveno bute virš valyklos. Tai buvo 
nuplikęs penkiasdešimtmetis našlys raukšlėtais paakiais ir 
drebančiomis rankomis. 

Aš pasirodžiau per pietų pertrauką, kyštelėjau polici- 
ninko ženklelį ir buvau palydėtas į mažą kambarėlį, kur 
trimis eilėmis kabėjo drabužiai: arba užmiršti užsakovų, 
arba vieni — užmiršti užsakovų, kiti — negalinčių apmo- 
kėti sąskaitų. Aš ramiai atsisėdau, o Henris nekantriai su- 
erzėjo ant kėdės, laukdamas, ką pasakysiu. Išlaikęs tinka- 
mą pauzę, paklausiau: 

— Ar žinote ką nors apie savo brolį Gusą? 

— Apie tą dykūną? 

— Tiksliai. 

— Kartais brūkšteli laiškelį... Jis sėdėjo Tolede. 

— O kai išėjo? 

— Tiesą sakant, jis ne išėjo, o pabėgo... 

— Žinau... Tai ar gavote kokią žinią po jo pabėgimo? 

Henris jau norėjo atsakyti neigiamai, tačiau suprato, 
jog melas skambės neįtikimai, tad sumurmėjo: 

— Gusas skambino man telefonu... tik pabėgęs. 

— Iš kur jis skambino? 

Nervingai laižydamas lūpas, Henris ėmė kažko ieško- 
ti lėkštėje. 

— Jis ne toks kvailas, skambino tiesioginiu telefonu. 

— O ko jis norėjo? 

Henris nustebęs kilstelėjo antakius. 

— Pinigų, ko gi daugiau! Reikalavo jam išsiųsti pen- 
kis šimtus monetų. O iš kur, velniai rautų, aš paimsiu tiek 
skambančiųjų? Jis net nesivargino ištarti: “Prašau"'. Pasi- 
rodo, aš turiu surinkti pinigėlius, o tada jis pasakys, kur 
juos siųsti. 

— Ir jūs jam siųsite? 

— Aš... aš dar nežinau, — gurkštelėjęs kavos Henris 
pridūrė. — Aš jo bijau ir visada bijojau. 

— Juk jis jūsų brolis! 

Vailderis palingavo galvą. 

— Netikras... suvestinis... Velniai rautų, aš mielai jį 
išduočiau, bet bijau. Jei jis sužinos, nugalabys mane, — 
Henris žvelgė į mane kaip mažas, bejėgis šunytis. — Net 
nežinau, ką daryti. 

— Guso ieško ne tik policija. 

— Žinau... Iškart tai supratau. 

— Darykite tai, ką jums pataria sąžinė. Kai Gusas čia 
pasirodys, praneškite mums. Tokius pranešimus mes sau- 
gome paslaptyje. 

— Ar galiu apie tai pagalvoti? 

— Žinoma. Kai jį suims, jūsų sąžinė bus švari. Tiesą 
sakant, ko nors geresnio jis nenusipelno. 

Aš jau rengiausi išeiti, bet prisiminiau dar kai ką. 

— Ar pažinojote merginas, dirbusias pas Renė Milsą? 

Kelias sekundes jis dvejojo. Pagaliau atlipdė visai nu- 
laižytas lūpas. 

— Roza Šou ir Kiti Muc. Nuolatinės klientės. Beje, 
Roza turi greit ateiti pasiimti savo drabužių. Tas Milsas 
tiesiog ištėškė mergaites velniop. 

— Ar galiu čia palaukti Rozos? 

— Čia? 

Jis konvulsiškai gurktelėjo. Henris puikiai suprato, kaip 
pavojinga šiame rajone turėti kontaktų su policininku... 

Roza Šou pasirodė maždaug trečią. Ši maža negraži 
kekšė galėjo didžiuotis tik putliu stamantriu biustu, įspraus- 
tu į ankštą nertinį. Kaip ir visos jos profesijos atstovės Ro- 
za ciniškai šaudė akutėmis, o gilios raukšlės lūpų kampu- 
čiuose dar labiau pabrėžė tą cinizmą. Įėjusi ji metė ant pre- 
kystalio kvitą ir paklojo šalia suglamžytą dešimtinę, iš- 
trauktą iš pigaus dermantino rankinuko. Roza laukė nekan- 
triai barbendama pirštais prekystalį. 

Henris Vailderis nuėjo jos drabužių, o aš pakilau nuo 
taburetės. Roza, kaip ir Ralfas Kalaganas, iškart pažino po- 
licininką. Bet jos reakcija buvo kitokia. Jos akys prisimer- 
kė, o lūpos pajuokiamai persikreipė, lyg ji kuždėtų žodį 
“šniukštas". Roza manęs neišsigando, nes aš nesučiupau 
jos su įkalčiais ir negalėjau pateikti jokių kaltinimų. Ji bu- 
vo pakankamai protinga neįkliūti į spąstus. Ji nebūtų kal- 
bėjusis su manimi, net jei ir priklausyčiau kyšius 1mančių 
policininkų kastai. 

Maždaug tokias mintis galėjai perskaityti jos fiziono- 
mijoje, bet aš neparodžiau jokio aktyvumo, tad kekšė ėmė 
niauktis — ji negalėjo suprasti, ko aš čia stypsau. Roza 
sudirgo. Policininkai ir įstatymų pažeidėjai, nors ir keista, 
turi daug ką bendro. Jie dirba tuose pačiuose kvartaluose, 
palaiko kontaktus su tais pačiais žmonėmis. Netgi elgiasi 
jie beveik panašiai. Bet vienas kitam jie jaučia instinkty- 
vią neapykantą. . 

Bet mes, policininkai, turime savų pranašumų. Mes su- 

prantame nusikaltėlius — jų psichologiją, elgesi0 motyvus, 
tikslus, o jie mūsų — ne, štai todėl mūsų ir bijo. 

— Pasikalbėsime čia ar eisime į tam skirtą vietą, Roza? 

— O ko jūs, tiesą sakant, norite? 

Ženklelis jau šaldė mano delną. 

— Na, kaip? Čia ar važiuosime į nuovadą? 

Tyliai keiktelėjusi ji apsižvalgė. 

— Tu iš proto išsikraustei, šniukšte! Ne žmonėms 
matant... 

— Tai kur? 

— Turiu kambarėlį 4430-ame name. Aš ten gyvenu. 

— Gerai, eik. Aš ateisiu po dešimties minučių. 

Dar kartą po nosimi nusikeikusi Roza paėmė Vailde- 
rio atneštus daiktus ir paniekinamai prunkštelėjusi išėjo. 

Luktelėjęs dešimt minučių, palikau Vailderio valyklą 
ir susiradau namą nr. 4430 ir šmurkštelėjau vidun pro pa- 
radines duris. Laiptinėje tvyrojo sunkus apkartusių taukų 
ir rūgščių kopūstų dvokas. Nuvaikščiotus, aptrintus laip- 
tus dengė storas purvo sluoksnis — matyt, namo gyvento- 
jai jau buvo prie to pripratę ir nekreipė į nešvarą jokio dė- 
mesio. 

Aš pabeldžiau į Rozos buto duris ir įėjau nelaukda- 
mas kvietimo. Ji sėdėjo ant kėdės, užkėlusi kojas ant stalo, 
o rankoje laikė bokalą alaus. P0zą parinko tokią, kad kuo 
išsamiau galėčiau įvertinti jos grožybes. 

— Baik tą cirką. 

— Dėstyk, ko prikibai, — šiurkščiai atrėmė prostitutė. 

— Papasakok man apie Renė Milsą. 

Ji pabrėžtinai atsainiai nubraukė nuo lūpų putą ir at- 
kando dar vieną gurkšnį. 

— Jis negyvas... Ką apie jį pasakoti?.. 

— Už ką jį nužudė? 

— Galėčiau išvardyti šimtą priežasčių. Bet koks ma- 
no reikalas?.. Kiti nusiplovė dar prieš Renė mirtį. Aš lai- 
kiau ją žioplele, o ji iškart sumetė kas ir kaip. Garbės žo- 
dis! Todėl ir išnyko žaibo greičiu. 

— O kur ji dabar? 

— Džersyje. Jai vėl teks padirbėti fabrike, nors ji to ir 
netrokšta. 

— O tu? 

— Rūpiniesi mano patogumais? 

— Ne. 

— Tai kokio velnio klausinėji? 

— Mane domina Renė Milsas, — pakartojau. 

— Tu, regis, jau viską žinai. Jis išmetė mane su Kiti... 
Aišku, aš dirbu už pinigus. Nedidelis tai džiaugsmas, bet 
ištversiu, kol nesurasiu ką nors tinkamesnio, — ji akimirką 
užmiršo, kad aš mentas ir svajingai įsispoksojo į lubas. — 
Tu tikriausiai nepatikėsi, bet aš buvau mergina pirmos kla- 
sės. Dirbau su draugėmis Majamyje ir kituose kurortuo- 
se... Nuo tų laikų praėjo ketveri metai. Tada man buvo sep- 
tyniolika ir pinigų turėjau kaip šieno. Tai bent buvo laikai! 

— Vis tik grįžkime prie Milso. 

Ji susiraukė ir atkando alaus. 

— Aš tada buvau patekusi į beviltišką padėtį, štai jis 
mane ir pakabino. Mane ir Kiti. Mūsų reikalai buvo visai 
prasti — nė nepalyginsi su tuo gyvenimu, prie kurio buvo- 
me įpratusios. Tai štai, Renė parūpino mums butą, o mes 
jam atiduodavome pusę uždarbio. Privalėjome atiduoti. 
Daugiau nieko iš mūsų jis nereikalavo. 

— O kodėl jis jus pavarė? 

— Užsimanė tapti svarbiu žmogumi. Juokinga! Amži- 
nai kurdavo visokius beprotiškus planus — už tai jį turbūt 
ir prisiuvo. Kartą Renė parėjo ir tarė: nešdinkitės. Tiesa, 
pametė mums po šimtinę. O pats išsišiepęs ligi ausų, batai 
nauji, laikrodis ant rankos — paskui jį užstatė. Palūkinin- 
kas Normanas sumokėjo jam aštuoniasdešimt dolerių — 
matyt, neprastas buvo laikrodis. 

— Kodėl jis išvijo jus, Roza? 

— Iš kur man žinoti? Negi manai, kad jis paaiškino 
mums priežastį? Savaitę anksčiau jis išmetė iš buto ir Nensį 
Takijo, o tu juk žinai, kokie neperskiriami jie buvo drau- 
gai... Renė buvo kažką sumąstęs. 

— Kodėl taip nusprendei? 

Roza ištiesė ranką atgal, atidarė šaldytuvą ir išsiėmė 
dar vieną alaus butelį. Man nepasiūlė. Atkimšo jį. 

— Man atrodo, jis netikėtai gavo šlamančių, kurių vi- 
sai nemanė gausiąs. Pasakysiu tau vieną: pinigų jis gavo 
daug, bet jam dar trūko. Jis dažnai įsiveldavo į rizikingas 
operacijas ir visur tuo gyrėsi. Aš jį gerai pažinojau ir su- 
pratau, kad šįkart jis sumąstė kažkokį grandiozinį planą. 
Renė nepraleisdavo nė menkiausios progos nučiupti dar ko- 
kį centą. 

— Iš kur jis gavo pinigų? 

Ji sekundę patylėjo, paskui mąsliai ištarė: 

— Renė kažką slėpė savo bute. Kažką, ką jis pažinojo. 

— Kodėl taip manai? 

— Todėl, kad maisto produktus jis pirkdavo dviem. 
Mačiau jį parduotuvėje, o ir senasis Popas man tai sakė. 
Tad aš 1r padariau atitinkamas išvadas. Jis ten daug ką pir- 
ko. Pavyzdžiui, degtinę, kurios pats niekada negerdavo. 

— Kąjis slėpė, Roza? 

— To aš neklausiau. Už tokį klausimą jis būtų įlipdęs 
man antausį, 0 mano profesijos merginai... 

— ...tai nepageidautina, — baigiau. 

— Būtent. 

Aš atsistojau ir pastačiau į vietą kėdę. Kilstelėjusi bu- 
telį, Roza ėmė gerti tiesiai iš kaklelio, nenuleisdama nuo 
manęs akių. Galiausiai tarė: 

— Tu — tas šniukštas, apie kurį čia visi kalba? 

— Galbūt. 

— Tada saugokis Elo Rizo. Pastaruoju laiku jis ir Re- 
nė buvo smarkiai prispaudęs. Jis suprato, kad Renė tikisi 
riebaus kąsnio. Mačiau, kaip jie Žiauriai ginčijosi. Pasku- 
tinį Žodį tarė Elas: jis žinojo apie Renė kažką kompromi- 
tuojančio ir galėjo jį šantažuoti. Beje, Elas žino viską apie 
visus. Ir kai tik Renė pradėjo švaistytis pinigais, Elas iš- 
kart suuodė ir prispaudė Milsą... Tad nepadaryk klaidos. 
Čia Elas tik kvartalo bosas, bet pamatytum tu jo vasaros 
vilą Saunde, valtį ir pinigus, kuriuos jis išmėto moterims! 
Šuoliuoja plačiai kaip Al Kaponė. O butas šiame rajone — 

tik dėl žmonių akių, kad surinktų daugiau balsų savo parti- 
jai, kad parodytų, jog jis vietinis ir masės jį myli. Bet ži- 
nok: tas šunsnukis įtakingas. 

— Žinau. 

— Ir jis gudrus. 

— Aš — irgi. 

— Jis Žiaurus. 

— Aš irgi veiksiu Žiauriai. 

— Bet jis apie Renė žino kur kas daugiau nei tu. 

— Aš jį aplenksiu. 


Kai įėjau į Donovano restoranėlį, ten jau stumdėsi 
žmonės. Daugiausia darbininkai, atėję pasilepinti alučiu po 
sunkios darbo dienos. Barmenas iškart mane pastebėjo ir 
bandė paskelbti pavojų, bet mano žvilgsnis akimoju atvė- 
sino jo įkarštį. 

Aš pasukau į salės galą, kur sėdėjo pats Donovanas, 
skaitydamas laikraštį. Aš stumtelėjau laikraštį į šoną. 

— Kur man rasti Elą Rizą? 

Jis atsakė ramiu, šiek tiek įtemptu balsu: 

— Jo čia nebuvo. 

Aš sviedžiau kreivą šypsnį jam į snukį. 

— Pabandykite pasiteirauti pas Benį, — greitai sutarš- 
kė Donovanas ir žvilgtelėjo į laikrodį. — Anksčiau kaip 
šeštą Rizas paprastai nepasirodo. 

— Jei sumanysite jam paskambinti ir išpliurpti, kad 
jo ieškojau, jums teks išgyventi porą nemalonių minučių. 
Tiesiog čia, restorane. Supratote, Donovanai? 

— Klausykite, Skaplonai... 

Aš vėl nusišiepiau ir jis mane suprato. 

— Man juk užtenka ir savų rūpesčių. Betrūksta dar, 
kad... — kniaukė Donovanas. 

Aš jo neklausiau ir išėjau. Populiarusis Benio restora- 
nas buvo netoliese. Jūs tikriausiai ne kartą skaitėte apie jį 
laikraščiuose. Naktimis priešais šią užeigą stovi budintis 
policininkas, o kas dešimt minučių pravažiuoja patrulinis 
automobilis. Restoranas dirbo jau sausojo įstatymo laikais. 

Anksčiau turtingi vyrukai čionai po spektaklio atsivesda- 
vo merginas. Laris ir aš čia sugrėbėme gražaus pinigėlio, 
atidarinėdami automobilių dureles frakuotiems ponams. 

Nuo tų laikų restoranas mažai kuo pasikeitė. Vis dar 
įspūdingas fasadas, prie įėjimo stoviniuoja pasipūtę port- 
Jė, O virš durų kabo milžiniškas baldakimas. Automobilių 
stovėjimo aikštelėje priešais restoraną amžinai trūkdavo 
vietų, 0 šiandien automobiliai tiesiog grūdosi vienas ant 
kito. Priežastis aiški, Niujorke vyko keli susirinkimai bei 
posėdžiai ir miesto svečiai troško pasilinksminti. 

Mano atmintis išplukdė vaizdus, kaip Laris tyčiojasi 
Iš pinigais apšalusių storpilvių, besistengiančių padaryti 
įspūdį savo palydovėms. Laris ir tuo nemenkai uždirbdavo 
— kinui užtekdavo. 

“Raudonodžių vadas Paisutęs Arklys, — aš vėl pani- 
rau į prisiminimų upę. — Kaip man tavęs trūksta, broli. Iš 
visos mūsų didžiulės šeimos tavęs netekimas man buvo pats 
skaudžiausias. Tas prakeiktas karas ir telegrama: “DINGO 
BE ŽINIOS" — išskyrė mus amžiams. Bet nedaug ką pra- 
radai, Lari. Pasaulis tapo dar šlykštesnis ir dauguma ben- 
drų mūsų pažįstamų jau guli kape. Kai kurie laukia savo 
mirties, o kiti apskritai nieko nelaukia ir nesitiki". 

Aš įžengiau į restoraną. 

Elas Rizas sėdėjo bare, jo tuklus gremėzdiškas kūnas 
ant taburetės užėmė visą kampą. Tolėliau pamačiau Lofer- 
tą, asistuojantį simpatiškai mergaičiukei, matyt, restorano 
tarnautojai, 0 greta jo — Vilą Faterą ir Stivą Liutcą. Jie 
tyliai gėrė, įdėmiai apžiūrinėdami save veidrodyje, fizi0- 
nomijas veidrodyje, kabančiame ant baro sienos. Vakaras 
žadėjo būti linksmas. Tiesą sakant, jis dar neprasidėjo. 

Kai plojau Rizui per petį, jis piktai atsigręžė norėda- 
mas nubausti jo ramybę drįsusį trukdyti žmogų, bet pama- 
tes mane išbalo. 

Aš garsiai iškaliau: 

— Prie sienos, mėšlo maiše! Letenas aukštyn, kojas 
išskėsk ir kad nė vieno judesio! Kitaip sulauksi nemalo- 
numų. 

Aš padėjau ranką ant revolverio dėklo ir visi suprato, 
jog nejuokauju. 

Paskui pakviečiau prie sienos Lofertą, Faterą ir Liut- 
cą, ir jie nuolankiai pakluso, neišleisdami nė garso. Vargu 
ar jie nešiojosi ginklą, bet man reikėjo prie ko nors prisi- 
kabinti. Aišku, rytoj Rizas pasiskųs valdybai ir ten kils 
triukšmelis, bet aš nesukau dėl to galvos. Norėjau suteikti 
malonumo restorano lankytojams ir savo tikslą pasiekiau. 
Netgi tarnautojai atvirai juokėsi, o Elas Rizas taip pamėly- 
navo, jog atrodė, jį tuoj trenks apopleksija. O aš neskubė- 
damas metodiškai apčiupinėjau jam kišenes, paskui pakar- 
tojau tai su likusiais. Ši gangsteriams įprasta krata Elui Ri- 
zui buvo naujiena. 

Kad efektingiau užbaigčiau, nusivariau Rizą į kampą ir 
kreipiausi į jį gan garsiai, kad girdėtų barmenas (žinojau, 
jog tada ši Žinia pasklis greičiau nei telegrafu atbelsta): 

— Tai ką, riebi kiaule? Klausyk manęs ištempęs au- 
sis. Geruoju tau sakau: palik ramybėje Paulą Li, — metęs 
žvilgsnį į Lofertą pastebėjau, kad jis atidžiau manęs klau- 
sosi. — Jei tu ar kas nors kitas pradės diktuoti jai savo 
sąlygas, turės reikalų su manimi! 

Kad mano žodžiai aidėtų įtikimiau, mostelėjau Elui Ri- 
zui trumpą smūgį į inkstus. Lofertas stebėjo mane neapy- 
kantos pilnomis akimis, kiti bandė apsimesti abejingais ar- 
ba žvelgė į priešingą pusę. Bet tiedu mane puikiai suprato. 
Buvau tikras, jog jie nebelies merginos. 

Viskas pasirodė ne taip ir sudėtinga. 

Aš buvau policininkas, pasirodęs savo vaikystės kvar- 
tale, kuriam daug kas, ką šiame kvartale matė, nepatiko. 
Dauguma paprastų miestelėnų bijojo gangsterių ir aš nu- 
sprendžiau jiems padėti. Apie tai greitai kalbės visas rajo- 
nas ir tada aš lengviau rasiu bendrą kalbą su šiais žmonė- 
mis. Visko būna... 

Seštą vakaro aš pabeldžiau į Martos buto duris ir iš- 
girdau, kaip ji atstraksi prie durų. Jos lūpose ža:dė šelmiš- 
ka šypsena, bylojanti: “Sveikas sugrįžęs namo!“ Išvydus 
ją, mane užliejo šiluma. Užuodęs iš virtuvės sklindantį švie- 
žios kavos ir bifšteksų kvapą, apsilaižiau. 

— Tu alkanas, Džo? Beje, gali neatsakyti. Tempk iš 
šaldytuvo alų, aš tuoj, — ji užsiliejo plačia šypsena. 

Keista, bet nuosavame bute aš jau nebesijaučiau taip 
gerai kaip čia. Mes ramiai pavakarieniavome. Plepėjome 
visokius niekus. Vakarienę užbaigė juoda kava. Pildama sau 
antrą puodelį, Marta valiūkiškai sučiulbo: 

— Dabar vaikinai nenorės su tavimi draugauti, nes tu 
susidėjai su mergiūkšte. 

— Kas man tie vaikinai!? Be to, dauguma iš jų jau 
iškeliavo į amžinybę. 

— Keista, tiesa? Kaip lekia laikas. Aš taip ryškiai pri- 
simenu tas dienas, kai bėgiojau tau ir Lariui iš paskos ir 
norėjau Žaisti su jumis. Tu mane įvairiausiomis dingstimis 
vis kur nors siųsdavai, o Laris apsimesdavo, kad rengiasi 
nurėžti man plaukus kartu su skalpu. 

— Aš neseniai galvojau apie Larį. 

— Tikriausiai tau jo trūksta? 

— Mes puikiai vienas kitą suprasdavome, — gūžtelė- 
jau pečiais, — bet gyvenimas teka savo vaga, kad ir kokia 
ji būtų. 

— Tu teisus. 

Norėdamas pakeisti temą, paklausiau: 

— Ar pavyko ką nors iššniukštinėti? 

— Daugiausia informacijos suteikė Mertis. Jis turi sa- 
vo šnipų tarp gangsterių. Kalbama, kad sukamas stambus 
reikalas. Tai operacijai vadovaujantys žmonės kažkodėl ner- 
vinasi ir laksto iš Čikagos į Niujorką ir atgal. Vyksta posė- 
džiai aukštu lygiu. Tikrai egzistuoja ryšys tarp vietinių 
gangsterių ir gaujų iš kitų miestų... Tiesa, visi jie ieško Guso 
Vailderio, tačiau tai ne svarbiausia užduotis. O apie tai, kas 
svarbiausia, niekas nė necyptelėjo. 

— Vėl teks veikti aklai. 

— Nebūtinai. Po vieno tokio posėdžio čia buvo atsiųsti 
Lofertas, Fateras ir Liutcas. Jei sukoncentruosime dėmesį 
į tuos tipus, gal ką ir išsiaiškinsime. 

— Jiems ne taip lengva prabilti, — burbtelėjau. 

— Jie irgi turi Achilo kulną. Tikriausiai... 

— Nuo ko pradėsime? 

— Nuo pirmųjų žmogžudysčių. Nužudymas vis dėlto 
lieka nužudymu. Niekas čia kaip reikiant nesikapstė. Tu 
pirmasis... 

— Aš patyręs policininkas, Dži Dži. Galiu galvą dėti: 
dabar gangsteriai verda savose sultyse. O mums reikia tik 
laukti ir kartkartėmis juos provokuoti. 

— Tu nepakenčiamas... Ką gi, laukime ir provokuo- 
kime. 


7 skyrius 


Vakarienės metas baigėsi ir Tonio restoranas, kai mes su 
Marta ten įžengėme, buvo pustuštis. Prie baro glaustėsi kaž- 
kokia porelė ir dar pora staliukų buvo užimti. Pats Tonis krapš- 
tė tranzistorių, o storoji Meri aptarnavo klientus salėje. 

Mes su Marta užsiropštėme ant taburečių. Mus pa- 
stebėjęs, Tonis šypsodamasis priėjo. Pirmą kartą per dau- 
gelį metų pastebėjau, kaip jis šypsosi. Pasisveikinęs To- 
nis pastatė mums du bokalus alaus. Savo neapolietišku 
dialektu tarė: 

— Tu padarei gerą darbą tai mergaitei, Džo. Ji taip 
džiaugiasi! Baisu, kai moteris šlifuoja šaligatvį, bet dar bai- 
siau, jei ji negali nuo jo nulipti. Matau, Martai tai negresia. 

— Jai derėjo prilaikyti savo slidų liežuvėlį, o tai žmo- 
nės pamanys, kad policija visai suskystėjo. 

— Čia tu klysti, Džo, — Tonis reikšmingai pažvelgė 


mums į akis. — Jūs abu išaugote mūsų rajone. Gal taip ir 
geriau, kad tu grįžai, Džo. Cia bloga gyventi, labai bloga. 
 — Zmogžudystės? 


Tonis nuoširdžiai sulinksėjo. 

— Taip, labai bloga, Džo. 

— Jomis užsiima kitas skyrius, be to, aš čia pasiro- 
dau poilsio dienomis, tad man nusispjaut, kas ką priplojo 
ir kodėl. 

Tonio akys nuliūdo. 

— Tai irgi blogai. Dabar šiuo reikalu apskritai niekas 
neužsiima. Policijai irgi į visus nusispjaut. Kažkas padvė- 
sė, na ir kas? — pasilenkęs prie manęs, jis nepatikliai su- 
šnibždėjo. — Bet juk žudikas čia, Džo. Jis ieško naujos 
aukos. | 

— Gal, bet kuo aš galiu padėti, Toni. Visus nužudy- 
tuosius aš pažinojau tik vaikystėje, juk tu žinai. Visi jie 
buvo geri berniukai. Mes kartu mokėmės mokykloje. 

Tonis gūžtelėjo pečiais: 

— Gerais berniukais jų nepavadinčiau. Bet jei jau apie 
tai prakalbome, žinok, kad ir šiame kvartale dar gyvena 
geri žmonės. Daug gerų Žmonių ir visi jie bijo. 

— Tu irgi? 

— Taip. Aš bijojau to kvailio Renė Milso, jo drauge- 
lių — irgi. 

— Ką tu žinai apie Renė Milsą, Toni? — pašnibždom 
paklausiau. — Ką? Kalbama, kad prieš mirtį jis buvo apša- 
lęs pinigais. Bet iš kur jie? Stambiam apiplėšimui Renė trū- 
ko ryžto, o paskolinti tokios sumos jam niekas negalėjo. 
Renė buvo eilinis smulkus sukčius. Iš kur jis išpešė tokius 
šlamančius? 

Apsižvalgęs Tonis sukuždėjo: 

— Žinai, ką aš manau? Manau, kad jis kai ką apie kaž- 
ką žinojo. Ir tikėjosi greitu laiku gauti dar didesnę sumą. 

— Tikrai tikėjosi? 

— Galiu pasakyti dar daugiau. Jis niekada nemiego- 
davo naktimis: arba žiūrėdavo televizorių, arba lošdavo kor- 
tomis. Ir niekada neišjungdavo šviesos, nes bijojo tamsos. 
Ir staiga viskas pasikeitė. Vos pradėjus temti jis išjungda- 
vo bute šviesą. Jo langus uždengdavo nepermatomos užuo- 
laidos. Anksčiau niekas tokių dalykų nebuvo pastebėjęs. 
Greičiausiai jis kažką slėpė bute. 

— Slėpė? * 

Tonis suraukė kaktą. 

— Kas žino... 

— Bet juk tai kvaila, Toni! Kas, velniai rautų, gali pa- 
sitikėti Renė? 

Tonis, nugrimzdęs į savo mintis, sumurmėjo: 

— Gal jis nieko ir neslėpė... 

— Vis tiek niekas nepasitikėtų Milsu. 

— Bet juk Milsas išmetė iš buto Nensį Takijo, ar ne? 
Jis būtų iššveitęs net savo motiną, jei ši nemokėtų, bet Nen- 
sis mokėjo... Nensis siuste siuto, juk jis pragyveno tame 
bute daug metų, apmokėdamas visas Renė sąskaitas ir iš- 
laidas, ir staiga buvo išspirtas. Ką pasakysi, Džo? 

— Ar ir prieš mirtį Renė buvo taip geraširdiškai nusi- 
teikęs? — pasidomėjau. 

— Taip. Manė, kad apsirūpino ilgam. Tu privalai su- 
gauti žudiką, Džo. 

— Tai ne taip lengva. 

— Nelengva? — Tonis smalsiai nužvelgė mane. — Pa- 
klausk apie Renė Elo Rizo. Tas nutukęs pašlemėkas kai ką 
žino. Jis juk kontroliuoja teritoriją ir dairosi, kur jam kas 
gali nukristi. Rizas ir Milsą prispaudė. Pats mačiau, kaip 
tas Rizui mokėjo... 

Aš baigiau alų ir mostelėjau Martai. 

— Gerai, Toni, pabandysiu ką nors nuveikti, nors nie- 
ko nepažadu. Juk tai ne mano rajonas ir aš neieškau nema- 
lonumų... 

— Nemalonumų! Tai juokinga! Kai tu su Lariu buvote 
maži, štai tada turėjote nemalonumų. Tas... tas... kaip jį va- 
dino? 

— Raudonodžių vadas Pasiutęs Arklys. 

— Būtent. Tas kuoktelėjęs indėnas visada nešiojo 
plunksnų papuošalą, o tu norėjai tapti policininku. Ir nie- 
kas nenorėjo su tavimi žaisti, ar ne? 

— Taip, man jau vaikystėje patiko gaudyti nusikal- 
tėlius. 

— Bet dabar, Džo, tai nebe žaidimas. Tai labai rimtai. 
Ir mes bijome ne nemalonumų, o didžiulės nelaimės. 

— Gerai, Toni, aš pažiūrėsiu, ką čia galima padaryti. 
Tik niekam apie tai nė žodžio, sutarta? 

Aš padėjau pinigus ant baro, ir mes nupėdinome prie 
išėjimo. Meri vis dar kuitėsi su lankytojais. 

Prasmukti į senąjį Renė Milso butą nebuvo sunku. Na- 
mo savininko pakabinta spyna subyrėjo po pirmojo smū- 
gio revolverio rankena. Marta iškart surado jungiklį ir už- 
degė šviesą, prieš tai patikrinusi, ar visos užuolaidos už- 
trauktos. 

Policija jau buvo apieškojusi butą, bet nieko tokio ne- 
rado. Namo šeimininkas truputį jį aptvarkė, sudėjo visus 
nešvarius indus į didelį dubenį ir išnešė šiukšles. Viskas, 
kas galėjo turėti kokią vertę, buvo sunaikinta. 

Milso butas buvo tipiškas šiam rajonui. Jį sudarė virtu- 
vė, miegamasis ir svetainė, kurioje stovėjo senas televizo- 
rius, du krėslai ir keli maži staliukai. Miegamajame stovėjo 
tik lova, stalas ir kėdė. Drabužiai. Milso drabužiai buvo pirkti 
pigioje parduotuvėje ir jau gerokai apnešioti. Virtuvė buvo 
nušiurusi ir apdergta. Namo savininkas greičiausiai nesiry- 
žo pasiūlyti tų daiktų kitiems gyventojams. Šaldytuvas tuš- 
čias, bet kažkada čia tilpo daug produktų. Ant lentynų liko 
konservų dėžučių žymės, o tarp jų įstrigęs kasos čekis Žy- 
mėjo keturiasdešimt du dolerius. 

Kai Marta baigė buto apžiūrą, paklausiau jos: 

— Na, ar ką radai? 

— Galbūt. Eikime į svetainę. 

Kai ten nuėjome, ji parodė brėžius ant grindų. 

— Ką tai reiškia? 

Aš iškart viską supratau. 

— Kažkas judino iš vietos krėslą, taisydamasis sau 


gultą. 

— Aš irgi taip manau. Vadinasi, Renė tikrai slėpė sa- 
vo bute svečią. — Atsisėdusi ji pridūrė: — Taigi mes tei- 
singame kelyje. 

— Turbūt... 


— Tada paaiškink man viską. 

Linktelėjęs aš ėmiau žingsniuoti po kambarį. 

— Niekas, pažinojęs Renė, nebūtų juo pasitikėjęs. Va- 
dinasi, tai buvo žmogus, įsitikinęs, jog sugebės laikyti sa- 
vo rankose šį niekšą. Renė pasižymėjo išskirtiniu godumu... 
Sakykim, tam paslaptingam nepažįstamajam skubiai reikėjo 

slėptuvės ir jis buvo pasiruošęs dosniai už tai užmokėti. 
Jis kreipėsi į Renė. Tas akimoju išvijo Takijo ir apgyven- 
dino pas save nepažįstamąjį. Bet vėliau Renė persistengė. 
Jis sumanė apiplėšti tą žmogų ir paruošė ypatingą planą. 
Bet neįvertino savo svečio. Šis, matyt, perkaūndo Renė ir 
nušovė jį. Toliau — Nensis Takijo. Nensis buvo smulkus 
sukčius, tačiau nemažas savimyla, o žmonės mažai keičia- 
si. Nensis dažnai kišdavo savo nosį į svetimus reikalus. Ir 
Nensi alpėjo, norėdamas sužinoti, kas tas paslaptingas ne- 
pažįstamasis. Ir išsiaiškino. Juk jeigu tas Žmogus pažinojo 
Renė, jis beveik neabejotinai pažinojo ir Nensį. Tai va, po 
Renė mirties į žaidimą įsijungė Nensis ir savo ruožtu pa- 
bandė "paspausti" nepažįstamąjį... 

— Ir jį ištiko Renė likimas, — konstatavo Marta. 

— Tas nepažįstamasis tikriausiai psichopatas. Šauna 
net negalvodamas... Jis puikus šaulys. Ir patyręs: nepalie- 
ka jokių pėdakų. Nieko: nei pirštų atspaudų, nei liudinin- 
kų parodymų. Tai labai apsunkina tyrimą. Žudikas negaiš- 
ta laiko aiškindamasis santykius ar mėgindamas susitarti, 
jis tiesiog žudo kiekvieną, kuris jam nepatinka. 

Marta susimąstė įsistebeilijusi į savo rankas. 

— O Džimis Šapiras? 

— Mes turime vėl sugrįžti į savo vaikystę. Džimis su- 
manydavo kiaulystę, o Nensis ją atlikdavo. Nužudęs Renė 
nepažįstamasis turėjo dingti iš jo buto, 0 tiedu turbūt su- 
uodė, kur jis pasislėpė. Nensis jį aplankė ir žudikas pasky- 
rė laiką, kada atneš užmokestį už tylėjimą, bet vietoj pini- 
gų Nensis gavo kulką į širdį. Tačiau Nensis jau buvo pra- 
sitaręs, kad apie šį reikalą žino dar vienas žmogus — Dži- 
mis Šapiras. 

— Tavo versija gana įtikima. 

— Taigi nužudęs Nensį, nepažįstamasis surado Džimį 
Šapirą ir jį patvarkė. 

— Dabar mums belieka įsprausti į šią versiją Dūugą Kit- 
choną ir viskas gerai. 

— Paula Li matė Dugo Kitchono žmogžudystę. Dugas 
sutiko tą Žmogų ir pažino jį, tad ir jis privalėjo mirti. Du- 

gas net perėjo gatvę, kad su juo pasisveikintų, bet supra- 
tęs, jog to nevertėjo daryti, leidosi į kojas... Juk Dugui vie- 
ninteliam šovė į nugarą. 

— Vadinasi, Gusas Vailderis? 

— Vailderį pažinojo visi... Velnias, čia visi pažįsta vie- 
nas kitą, o ypač sukčius ir kitas atmatas! 

Aš įsispoksojau į tamsiai žalias užuolaidas. 

— Ką mąstai, Džo? 

— Ši byla man kažkur kliūva. Neaiškiai nujaučiu, jog 
kažkas mestelėjo man užuominą — tik negaliu suprasti kas 
ir kada... 

— Tu būtinai prisiminsi. 

— Noriu prisiminti dabar. 

— Nesijaudink, prisiminsi, — švelniai ramino ji. 

Aš atsigręžiau į Martą ir nusišypsojau: 

— Aišku, mažyte Dži Dži... 


Išėję į gatvę išgirdome tolimą griaustino dundesį. Dan- 
gus virš Dersio žioravo purpuru. Pastebimai atvėso, arti- 
nosi lietus. Mes nužingsniavome vakarų kryptimi ir ant 
kampo išvydome budintį policininką Makneilą, rakinantį 
telefono kabiną. Pasisveikinęs jis tarė: 

— O aš kaip tik rengiausi pas jus. 

— Kas nutiko? 

— Seržantas Brisonas prašo, kad jūs jam paskambin- 
tumėte. 

— Ačiū, Holai. Ar ką nors sužinojote apie Lofertą ir 
j0 niūrius draugužius? 

Policininkas linktelėjo: 

— Jie visur kaišioja savo nosį. Toks įspūdis, kad jie 
pasidalijo šią miesto dalį kvadratais ir dabar juos nuodug- 
niai krato. Vienas asmuo man pranešė, kad jie ieško naujo 
šiame rajone Žmogaus, ne vietinio, bet kažkokio prašalai- 
čio. Tiesa, kai ką jie jau aptiko, tačiau tie Žmonės gangste- 
rių nesudomino. Jie ieško pažįstamo, bet labai seniai ne- 
matyto tipo. 

— Pavardžių neminėjo? 

— Jūs gi pažįstate čionykščius, sere. Jie bijo rizikuo- 
ti. Paskutiniosios žmogžudystės dar labiau juos įbaugino. 

Palikęs jį šnekučiuotis su Marta, nuėjau prie telefono 
kabinos. Išgirdęs budinčiojo balsą, paprašiau sujungti ma- 
ne su Maku Brisonu. 

— Koks reikalas, Makai? Ar kas atsitiko? 

— Helo, Džo! Mums pavyko kai ką išsiaiškinti. Mes 
pačiupome vieną gangsterį iš Čikagos, jis įtariamas žmog- 
žudyste. Prokurorui pavyko jį prašnekinti, nes vaikinas klai- 
kiai išsigando: virš jo pakibo elektros kėdės šmėkla. 

— Ir ką jis išpliurpė? 

— Nusikalstamo pasaulio bosai uždegė žalią šviesą 
vienam stambiam apiplėšimui. Jie pažadėjo saugoti vyk- 
dytojus. Vagystei pavykus, dalybos būtų buvusios papras- 
tos: penkiasdešimt procentų vykdytojams, penkiasdešimt — 
apsaugai. Apiplėšimas pavyko, bet žmogų, kuris nešė pini- 
gus į gaują, apvogė. Vagis vagiui kepurę nušvilpė. 

— Koks tai apiplėšimas? 

— Monrealio byla. Ir nė vienas iš gangsterių nė nenu- 
tuokia, kaip pašalinis suuodė apie šį reikalą. Turbūt nugir- 
dė kurį nors vykdytoją. Juk savo tarpe tie žmonės nieko 
nuo kits kito neslepia. O bosams kuruojant šį darbelį, ma- 
nė, jog niekas nedrįs perbėgti jiems kelio. 

— Kaip tai įvyko? 

— Žmogus, nešęs grobį, priešais savo viešbutį laukė 
vairuotojo. Kažkas įbedė jam į šoną patranką, pasivėdėjo į 
šalį, kur stovėjo jo ratai, trinktelėjo rankena per galvą ir 
sėkmingai nusiplovė su visais pinigais. 

— Jį pažino? 

— Ne, jis buvo užsimaukšlinęs kaukę. Tačiau skubė- 
damas pametė penkių dolerių banknotą ir popieriaus skiau- 
telę. Toje skiautelėje buvo užrašytas Edmundo Džonso, jū- 
sų rajono konditerinės savininko, telefono numeris. 

— Aš jį pažįstu. Renė Milsas nuomojo virš konditeri- 
nės butą savo dviem mergšėms. 

— Ar tai jums padės? — pasidomėjo Makas. 

— Manau, taip. Ar Gusas Vailderis susijęs su šia byla? 

— Panašu... Vailderis pabėgo iš kalėjimo dvi savaitės 
prieš apiplėšimą Monrealyje. Manau, valkiodamasis pėr 
draugelius ir slapstydamasis nuo policijos jis sužinojo, kas 
ir kur ruošiama... Pinigų jis prie dūšios neturėjo, situacija 
beveik beviltiška... Jis negalėjo liudyti prieš saviškius — 
gangsteriai jį beregint būtų priploję. Bet ir valdžios orga- 
nų Vailderis klaikiai bijojo: jei jis neliudys, jam papras- 
čiausiai įsūdys porą rimtų kaltinimų ir vargšui — amen. 
Jis turėjo tik vieną išeitį — pasprukti iš cypės. Ir Gusas 
dėjo į kojas. O vėliau nugirdo apie Monrealį ir nusprendė 
išbandyti laimę. Manau, jog tai Gusas Vailderis su kauke 
atėmė iš banditų jų grobį. 

— Todėl gangsteriai jo ir ieško. 

— Taip. Gusui reikėjo kur nors pasislėpti. Kur? Ir dar 
jam reikėjo pinigų. Kiek žinau, jis turi brolį... 

— Gusas jau skambino savo broliui ir pareikalavo pa- 
ruošti penkis šimtus monetų. 

— Nieko nuostabaus. Leisti pavogtus pinigus reikštų 
savižudybę. Beje, kada jis skambino broliui? 

— Sužinosiu tai kuo greičiau, ir jums pranešiu. 

— Labai gerai! 

Aš padėjau ragelį ir grįžau pas Martą. 

Vėjas sustiprėjo ir ant mano veido kaptelėjo pirmieji 
lietaus lašai. 

— Būkite atidus, — perspėjau Makleiną. — Jaučiu, 
tuoj prasidės velniava. 

— Gerai, — jis žengtelėjo į šalį, bet kažką prisiminęs 
atsigręžė. — Beje, Benis Lofertas ir Vilas Fateras šįvakar 
ilgai kalbėjosi su Elu Rizu. 

— Kur? | 

— Benio restorano galiniame kambaryje. 

— Kas jums tai pranešė? 

— Toks mažas žmogelis, pavarde Haris Boupas. 

— Aš jį pažįstu. 

— Jis man sakė, kad tai gali jus sudominti. 

— Padėkokite jam mano vardu. 

Makneilas kilstelėjo ranką prie uniforminės kepurės 
ir nužingsniavo. 

Mano vizitas visai nepradžiugino Henrio Vailderio. 
Man pasirodė, kad jis visai užsisklendė ir iš jo teko traukte 
traukti kiekvieną žodį. Pasakė, kad Gusas pas jį neapsilan- 
kė ir jis apie brolį ničnieko nežino. Kai paklausiau, kada 
Gusas jam skambino paskutinį kartą, kelioms sekundėms 
susimąstė ir pasakė datą. Tai buvo po pabėgimo, bet prieš 
Monrealio banko užpuolimą. Makas Brisonas greičiausiai 
teisus. Gusas ieškojo priebėgos, tad grįžo į pažįstamas vie- 
tas, kur tikėjosi pasislėpti. 

Kas visgi nutiko? Gusas čia gyveno anksčiau, jis pa- 
žinojo ir Žmones, ir tą rajoną. Mažai tikėtina, kad jis kuo 
nors galėjo pasitikėti — net savo broliu. Gal jis norėjo lai- 
kinai pasislėpti, kol $šsiaiškins brolio požiūrį į šią istoriją. 
Deja, savo nelaimei, sutiko Renė Milsą, kuris žinojo apie 
pabėgimą. Renė pradėjo jį šantažuoti. Jei Gusas tikrai tu- 
rėjo Monrealio pinigų, Renė įsikirto į jį abiem rankomis ir 
pasiūlė jam prieglobstį savo bute. Bet paskui godumas jį 
pražudė. 

Šiame variante visos detalės tiko, įskaitant ir Dugą Kit- 
choną. Dugas visada buvo draugingas žmogus, mėgstąs pa- 
plepėti su bičiuliais. O Dugas per ilgai sėdėjo kaliūzėje ir 
atprato nuoširdžiai bendrauti. Tačiau Dugas buvo ne tas vai- 
kinas, su kuriuo galėtum nuoširdžiai bendrauti. Dugui te- 
ko mirti, nes jis pažino Gusą. Atsitiktinis susitikimas — ir 
kokia liūdna pabaiga. 

Mes atsisveikinome su Henriu Vailderiu ir vėl žengė- 
me į gatvę. Šaligatviai jau blizgėjo nuo lietaus. Įsilijo kaip 
reikiant. Pakeliui pasidalijau su Marta savo apmąstymais 
ir ji visai su manimi sutiko. 

— Tu teisus, Džo. 

Krestelėjęs galvą, aš pakėliau apykaklę. 

— Nežinau, gal aš ir teisus... Bet kažkas man šioje 
versijoje nesueina. 

Mes įėjome į dėdulės Džonso konditerinę, kai šis jau 
rengėsi ją uždaryti. Džonsas slėpė kišenėse dienos įplau- 
kas. Pastebėjęs mus, nusišypsojo Martai. Į mane nekreipė 

dėmesio. Netgi įsitempė ir sustingo. Jo pirštai ėmė nervin- 
gai skaičiuoti striukės sagas. Policija jam visada veikdavo 
nervus. 

— Ko... ko jūs norite. Aš jau uždarau. | 

— Ar prisimenate Gusą Vailderį, dėdule Džonsai? 

Jis linktelėjo ir jo dirbtinis žandikaulis sujudėjo. 

— Aišku, prisimenu. 

— Ar paskutiniu laiku nebuvote jo sutikęs? 

— Jis seniai dingo iš šių vietų... 

— Aš kitko klausiau, dėdule Džonsai. 

— Nuo to laiko aš jo nemačiau. 

— Ar gerai jį pažinojote? 

Jis pabandė atspėti, ką slepia mano klausimai, bet jam 
nepavyko. 

— Ne... ne itin. Jis dažnokai čia ateidavo paskambinti 
telefonu. Pirkdavo cigaretes ir visokią smulkmę. 

— Ar seniai keitėte telefono numerį? 

Jis papurtė galvą. 

— Ne, numeris toks pat, kaip ir tais laikais, kai jūs 
dar buvote vaikai. O kodėl klausiate? 

— Šiaip sau. 

— Nei iš šio, nei iš to prisikabinote prie telefono. Visi 
žmonės juo naudojasi. Ir Renė Milsas skambindavo, ir Ta- 
kijo... ir visi kaimynai. 

— Gerai, gerai, dėde Džonsai. Jūs tik nesijaudinkite, o 
Jei ką nugirsite apie Gusą, iškart mums praneškite, sutarta? 

— Uhu, — burbtelėjo jis, bet aš nebuvau tikras, ar pa- 
laikė mano žodžius rimtais. — O kodėl apie Gusą nepa- 
klausiate jo brolio? 

— Paklausiu ir brolio. 

Vos mums iškėlus koją, dėdulė Džonsas akimirksniu 
užrakino konditerinę ir nuleido žaliuzes. 

Marta šypsodamasi pažvelgė į mane: 

— Na, ir ką manai? 

— Ratas užsidaro. Jis pasakė — šiuo telefonu naudo- 
jasi visi kaimynai. Gali būti, kad Gusas skambino į čia ar- 
ba iš čia ir tuo metu jį pastebėjo Renė Milsas. Jis galėjo 
luktelėti, kol Gusas išeis į konditerinę, kad dėdulė Džon- 

sas nepamatytų jų drauge, ir pašnekino jį tiktai gatvėje. Tai 
paaiškina pas Gusą rastą telefono numerį. Jis buvo užsira- 
šęs jį dėl viso pikto. Numanė, kad jo brolio telefono gali 
klausytis. 

Sugriaudė perkūnas, paskui jį žybtelėjo žaibas, ir vėl 
griausmas. Regis, tuoj pliūptelės liūtis ir sugins visus į na- 
mus. Mes pasukome į Benio restoraną, laikydamiesi arčiau 
namų sienų, kad visai nepermirktume. Gatvės ištuštėjo. Au- 
tomobiliai irgi išsilakstė, tik retkarčiais pro šalį prazvimb- 
davo taksi. 

Pajutau kulkos smūgį į sieną anksčiau nei supratau, 
ką ji apskritai reiškia. Čiupęs Martą už rankos, puoliau su 
ja per gatvę. Kažkur vidury gatvės ji krūptelėjo ir aš su- 
pratau, kad ji buvo sužeista. Nusikeikiau. Kai pasiekėme 
šaligatvį prispaudžiau Martą prie sienos, o pats išsitrau- 
kiau revolverį. 

— Džo... 

— Kur tave sužeidė? 

Ji palietė petį. Pro suplėšytą audinį raudonavo nedi- 
delė dėmelė. 

— Stovėk čia. Tik čia nepavojinga. Jis slepiasi viena- 
me iš namų šioje gatvės pusėje. Aš einu... Gal pasiseks jį 
užklupti. Jei išvysiu jį iš namo, šauk į jį. Sugebėsi? 

— Gerai... nesijaudink dėl manęs, — Marta griebė man 
už rankos. — Eini vienas? 

— Neturiu laiko kviestis pagalbos. Aš juk puikiai pa- 
žįstu visus tuos prakeiktus namus. Žinau visus išėjimus ir 
įėjimus, tad lik vietoje. 

Nespėjus jai atsakyti, nėriau į artimiausią laiptinę ir 
nurūkau aukštyn, šokinėdamas per kelis laiptelius iškart. 
Visame kvartale nebuvo nė vieno tuščio buto ir nė vienas 
gyventojas nesiryžtų pasiūlyti žudikui savo lango. Greičiau- 
siai žudikas slepiasi ant stogo ir dabar bandys sprukti. Per- 
skridęs visus penkis aukštus, aš pagaliau pasiekiau stogą. 
Lietus smogė man į veidą, kai tik atplėšiau duris. Išsiga- 
vęs viršun žaibiškai pasislėpiau už dūmtraukio. Kelias se- 
kundes akys pratinosi prie tamsos, paskui pradėjau žval- 
gytis ieškodamas žmogaus silueto. 

Vaikystėje mes čia dažnai žaisdavome. Čia viskas taip 
skaudžiai pažįstama, ir aš vėl prisiminiau, kaip mes vaiky- 
davomės vienas kitą tais plokščiais stogais vaidindami in- 
dėjus, kaubojus, gangsterius arba policininkus. Vėl paju- 
tau šalia savęs brolį: raudonodžių vadą Pasiutusį Arklį, iš- 
girdau Renė Milso šnibždesį ir nervingą Džimio Šapiro kos- 
telėjimą, išduodantį mūsų slėptuves. Tada mes svaidėmės 
tiktai uždegtomis strėlėmis, degtukais ir gumelėmis. Bet 
dabar ginklas buvo tikras. Ir mūšis buvo žūtbūtinis. 

Pajutau jį anksčiau nei pamačiau. Išgirdau metalo girgž- 
desį ir tylų keiksmą. Aš išsišiepiau. Puikiai supratau, kas 
dedasi. Gaisrinės kopėčios senuose neremontuojamuose na- 
vo akmens mūre. Iš apačios viskas atrodė gana stabilu, iki 
tol, kol nepradėdavai leistis kopėčiomis. Tada staiga paste- 
bėdavai, kad vėjas ir laikas padarė savo darbą. Žmogus, be- 
sileidžiantis kopėčiomis, turbūt turėjo plieninius nervus. 

Vėl švystelėjo žaibas, ir aš išvydau žmogaus siluetą. 
Aš pyliau įspėjamąjį šūvį į orą. Žmogus staigiai atsigręžė 
ir šovė į mane. Bet aš spėjau pamatyti šviesų veido ovalą. 
Žmogus stvėrė už turėklų ir dingo nuo stogo. 

Puoliau paskui jį. Rizikavau, nes nežinojau, ar jis ant 
stogo vienas. Todėl bėgau zigzagais slėpdamasis tai už dūm- 
traukio, tai už televizijos antenos, tai už skalbinių, suka- 
bintų ant virvės. Prišokau prie tos vietos, kur jis išnyko. 
Pažvelgiau žemyn. Po mano kojomis žiojėjo praraja. Nie- 
ko nesimatė, tad ką nors veikti nebuvo prasmės. Paklibi- 
nęs ranka geležinį kaištį, atsargiai ėmiau leistis žemyn. Ir 
tą pačią sekundę išgirdau širdį draskantį, siaubo kupiną 
klyksmą. Jis staigiai nutrūko. Paskui kūnas dusliai bumb- 
telėjo ant betoninės kiemo dangos. 

„Galėjau nebeskubėti. Aš nusileidau tuo pačiu keliu, ku- 
riuo ir pakilau, lydimas pro duris galvas kaišiojančių gy- 
ventojų smalsių žvilgsnių. Teko išsitraukti policininko žen- 
klelį ir pamojuoti juo, atsakant į nebylius klausimus. 

Jis gulėjo kieme, šalia atliekų statinės, mėšlungiškai 
gniauždamas rankoje pistoletą. Veide sustingęs siaubas. Vi- 

las Fateras gėdingai baigė savo žaidimą šiame pasaulyje. 
Pasaulis jam nebeegzistavo. Tačiau aš dar turėjau daug rū- 
pesčių. Privalėjau išsiaiškinti, apie ką jis kalbėjosi su Be- 
niu Lofertu ir Elu Rizu Benio restorane. 


8 skyrius 


Kai žmonės iš laboratorijos baigė savo darbą ir išvežė 
kūną, aš paėmiau Martą už parankės ir parvedžiau namo. 
Gydytojas jau buvo perrišęs jos ranką. Žaizda buvo lengva 
— kulka tik nudrėskė jos petį. Labiau Marta niršo dėl su- 
draskytos suknelės. 

Namuose ji nusimaudė, persirengė ir išvirė kavos. Pa- 
stebėjau, kad Marta gerokai susijaudinusi, nors ji tai slėpė. 
Tai visai suprantama, nes į ją šaudė pirmąkart gyvenime. 

Tuomet sučirškė durų skambutis ir Marta nuėjo atida- 
ryti. Į svetainę nepermatomais veidais įžygiavo kapitonas 
Oliveris ir inspektorius Brajanas. Marta įpylė svečiams ka- 
vos ir jie susėdo greta mūsų, patenkinti, jog pabėgo nuo 
lietaus. 

— Blogi reikalai, Džo, — suburbėjo kapitonas Olive- 
ris. — Dabar mus pradės spausti iš viršaus. 

— Kodėl? Ačiū Dievui, vienu gangsteriu žemėje mažiau. 

— Taip tai taip... Bet laikraščiai veikiausiai susies šį 
įvykį su neatskleistomis žmogžudystėmis. Kaip juda rei- 
kalai? Ar tu bent kiek pasistūmėjai? 

— Šiek tiek, — linktelėjau. 

Brajanas nepatenkintas sumurmėjo: 

— Teks iškratyti visą namą, norint surasti tą Vailderį. 

— Nepatariu. Vis tiek nieko nepešite. Žmonės uždari- 
nės duris prieš jūsų nosis. Turėsite gauti kratos orderius, 
kitaip į butus nepateksite. O kol forminsite popierius, vai- 
kinas pasislėps už devynių jūrų, devynių marių. Negi ma- 
note, kad čia gyvena kurtieji ir aklieji, nenutuokiantys, jog 
vyksta keisti dalykai. Jie žino apie mano pasirodymą šia- 
me rajone, žino, kad aš klausinėju, žino, su kuo aš kalbuo- 

si ir apie ką. O kadangi jie skaito laikraščius, jiems nebus 
sunku sudėti du ir du. 

— Mes nepranešime, kad žuvo būtent Vilas Fateras. 

— Bet žmonės sužinos, kad aš stypsojau ant stogo. Ir 
tada aš jiems būsiu ne tik jų rajono merginą kabinantis po- 
licininkas. Jie supras, kad aš čia atlieku specialią užduotį 
ir ims manęs vengti. O man dar trūksta poros dienų, kad 
pabaigčiau šią bylą. Kažkas man nelimpa šioje istorijoje. 

— Pavyzdžiui? 

— Pats nežinau. 

— Gerai! Vadinasi, dar dvi dienas? — atkuto Brajanas. 

— Tiek pakaks. 

Jie išėjo, aš išgėriau kavos, atsisėdau prie Jango ir ėmiau 
stebėti gatvę, savo vaikystės žaidimų vietą. Užkėlęs ant pa- 
langės kojas, žvelgiau į lietaus skraistę, siūruojančią už stik- 
lo. Priėjusi Marta atsisėdo ant krėslo ranktūrio ir paglostė 
mano plaukus. 

— Ką mąstai, Džo? 

— Man laikas eiti. 

— Kodėl? 

— Žudikas vis dar laisvėje. 

— O kas jis? 

— Dar nežinau... Bent jau nesu tikras... 

— Nenori pasėdėti drauge su manimi? 

— Ne... dar ne. 

— Ar galiu eiti su tavimi? 

— Ne. Tu jau atlikai savo vaidmenį. Tu iškrenti iš žai- 
dimo ir tai — įsakymas. Aišku? 


r. 


Paprasto Žmogaus nužudymas sukelia nerimą ir su- 
maištį, nusikaltėlio mirtis — tam tikrą palengvėjimą. Stai- 
ga tu pradedi suprasti, jog priklausai komandai, kuri laimi. 
Tavo šalininkai sėdi kur nors kamputyje ir aptarinėja įvy- 
kį, siūlydami įvairiausias versijas ir nagrinėdami menkiau- 
sias jų detales, o tave užplūsta ryžtas veikti. 

Donovano restoranas lūžo nuo Žmonių, taip pat ir Be- 
nio restoranas,:bet vyrų, kurių ieškojau, neradau nei vie- 


275 


name, nei kitame. Tiksliau, vieno vyro. Tačiau be šių dvie- 
jų restoranų pilna ir kitokių užeigų. 

Ir aš pradėjau kryžiaus žygį po užkandines. Aš buvau 
policininkas, kurį Vilas Fateras norėjo išmesti iš žaidimo, 
ir tai žinojo visi. Bet kas jį valdė? Tikėjausi surasti žmogų, 
padarysiantį man paslaugą, žmogų, nenorintį pyktis su po- 
licija. Tad visą laiką buvau budrus. Kiti irgi buvo atsargūs. 

Mažasis Haris Boupas gan greitai mane užklupo. Jis 
slėpėsi šešėlyje gatvės gale ir tykiai švilptelėjo, kai aš ėjau 
pro šalį. Jis truputį linktelėjo į priekį — kad aš galėčiau jį 
atpažinti. Man atsidūrus greta sukuždėjo: 

— Skaplonai! 

— Labas vakaras, Hari. 

— Ar Vilas Fateras atidavė sielą Dievui? 

— Dar neaišku, kas ten buvo. 

— Man aišku... Žinojau, ką jie sumanė, ir perspėjau jus. 

— Ką dar sužinojai? 

Vietoj atsakymo Boupas paklausė: 

— Kiek šlamančių turėjo su savimi Fateras? 

— Du šimtus dolerių. 

— O, jis privalėjo turėti daugiau, — pareiškė Haris. — 
Elas Rizas jam žadėjo daugiau. Koks vis dėlto idiotas buvo 
tas Fateras — pardavė savo gyvybę už kažkokius varganus 
penkis tūkstančius baksų. Apskritai jo reputacija buvo grės- 
minga. Kalbėjo jis mažai, bet savo darbą išmanė puikiai. 

— Mes tai Žinome, Hari... 

— Rizas jam žadėjo penkis tūkstančius... 

— Iš kur rengėsi juos gauti? 

— Greitu laiku jam turėjo atplaukti stambi suma. Elas 
apramstė Vilą savo pažadais kaip minkštomis pagalvėlė- 
mis, kitaip tas niekada nebūtų ėmęsis tokios užduoties. 

— O kur dabar Rizas? 

— Tiesą sakant, tai ir norėjau jums pranešti. Sutikau 
Jį pas Graftoną, už dviejų kvartalų nuo čia. 

— Žinau, kur tai. 

— Rizas išsiropštė iš automobilio ir nukulniavo pės- 
čias. Jis vilki lietpaltį, nešasi skėtį. Gatvėje šmėstelėjo vie- 

nas kitas praeivis ir jis iškart paslėpė savo riebią fiziono- 
miją už pakeltos apykaklės — nenorėjo, kad jį pastebėtų. 
Bet aš jį vis tiek pažinau. 

— Ar matei, kur jis pasuko? 

— Ne... Smarkiai lijo. Aš pamečiau jį iš akių netoli 
Paulos Li buto. Ir neieškojau Rizo, — norėjau kuo grei- 
čiau surasti jus ir viską papasakoti. 

— Ačiū, Hari! Didelis dėkui, o dabar tau geriau dingti 
ir niekam nesakyti, kad mane matei. 

— Žinoma, žinoma, Skaplonai. Jūs duosite Rizui tai, 
kas jam priklauso? 

— Gali dėl to nesijaudinti, Hari. 

Palaukęs, kol Haris pranyks, perėjau į kitą gatvės pu- 
sę. Žinojau, kur yra Graftono parduotuvė. Prieš dvidešimt 
penkerius metus dirbau pas jį pasiuntinuku, turėjau teisę 
šalia jo parduotuvės pardavinėti laikraščius. Už penkioli- 
kos metrų nuo sankryžos stovėjo naujas ševrolė. Automo- 
bilio durelės buvo užrakintos. Nužvelgęs ševrolė ėmiau ati- 
džiai stebėti namą apčiupinėdamas žvilgsniu kiekvienas du- 
ris, nors ir suvokiau, kad žudikas gali slėptis už bet kurio 
kampo. Pirmasis blynas pridegė, bet tai, ko neįveikė Fate- 
ras, galėjo padaryti Stivas Liutcas ar dar kitas galvijas. 
Tačiau mane domino kas kita. Jei Gusas Vailderis surado 
priedangą gimtajame rajone, Elas Rizas turėjo tai žinoti. O 
jei Gusas apšalęs pinigais, Rizas bandys gauti savo dalį ir 
sutryps kiekvieną, pasipainiojusį jo kelyje. 

Galiausiai priėjau namą, kuriame gyveno Paula Li. 

“Nebloga mintis, Rizai, — pagyriau jį mintyse. — Pa- 
sirodo naujas Žmogus. Tu aprūpini jį moterimi ir viliesi, 
kad jau paėmei jį į nagą. 

Gal šįvakar ten sėdi Rizas ir Vailderis. Tada vienu šū- 
viu nušausiu du zuikius. 

Išsitraukęs revolverį patikrinau šovinius ir vėl įkišau 
atgal. Tik paskui ėmiau kilti purvinais laiptais. Tai yra, aš 
jau rengiausi žengti į laiptinę, kai už tvoros kažkas blyks- 
telėjo. Bet šįkart aš elgiausi apdairiau. Juk Žmonėms, tū- 
nantiems pasaloje, aš tik paprasčiausias praeivis, atsitikti- 

nai užtrukęs prie Paulos Li namo. Aišku, jeigu jie nematė 
patrankos mano rankoje. Aš pasilenkiau, apsimetęs, jog kra- 
tau vandens purslus nuo kelnių. Paskui pasistačiau apykaklę 
ir patraukiau toliau, kaip vyras nerūpestingai susiginčijęs 
su žmona ir be tikslo klaidžiojąs tamsoje. 

Kartelį atsigręžiau, kad įsitikinčiau, ar suveikė mano 
aktoriniai triukai, paskui pasislėpiau už kampo ir smukau 
tarp dviejų parduotuvių. Prasibrovęs pro atliekų statines ir 
kartono tarą, aš atsidūriau kaimyninio namo kieme, bet jau 
šiapus tvoros. Ėmiau jausti keistą azartą, lyg žaisčiau vai- 
kišką žaidimą. Būdami berniūkščiais, mes dažnai slėpda- 
vomės tarpnamėse ar net Donovano restorano rūsyje nuo 
besivejančių suaugusiųjų. Bet šįkart manęs niekas neper- 
sekiojo. Aš pats buvau auką sekantis grobuonis. 

Aš atsargiai atvėriau senas aprūdijusias rūsio duris ir 

nusileidau žemyn, įjungęs mažą žibintuvėlį. Rūsyje vis dar 
stovėjo senas katilas, dengtas asbestu. Greta stūksojo an- 
glių krūvos, bet rūsys atrodė švaresnis nei anksčiau. Ma- 
tyt, gaisrinė ar sanitarinė inspekcija privertė tuo pasirū- 
pinti. Aptrupėję laipteliai vedė į pirmą aukštą. Durys buvo 
užrakintos, bet stumtelėjus iš peties spyna lūžo. Atsitrenk- 
damos į sieną durys taip sudundėjo, kad galėjo išgąsdinti 
net velnius pragare. 
Tačiau šis dundesys paskendo revolverio šūvių tratė- 
jime. Šūviai, sugriaudę antrame aukšte, pylėsi tokiu grei- 
čiu, kad aš net nepajėgiau nustatyti ginklo kalibro. Tik su- 
skaičiavau, kad šaudė iš trijų revolverių. Nuaidėjo dar du 
šūviai ir pagaliau dar vienas. Laiptine nusirito duslus ai- 
das ir pasklido parako kvapas. O vėliau išsigandę žmonių 
balsai ir šaižus moters, kviečiančios policiją, riksmas. 

Spausdamasis prie sienos, nušuoliavau laiptais ir be- 
veik iškart užkliuvau už negyvėlio. Ta sekundės gaišatis 
išgelbėjo man gyvybę — suzvimbė šūvis iš viršaus ir kul- 
ka įsmigo į sieną maždaug už trijų colių nuo mano galvos 
ir apibėrė mane tinku. Tą pačią akimirką išgirdau viršun 
skuodžiančių kojų trepsėjimą. Staiga žingsniai nuslopo, 
paskui vėl pasigirdo. 

Šįkart aš privalau sugauti nusikaltėlį! Išgriebęs revol- 
verį, atlaužiau gaiduką ir ėmiau kopti aukštyn. Viskas ap- 
linkui apmirė. Aš pasiekiau viršutinį aukštą. Nebodamas 
mirtino pavojaus užsiropščiau ant stogo ir akimoju pasi- 
slėpiau už dūmtraukio. 

Lietus barbeno į geležinį stogą. Įsiklausiau, bet nieko 
daugiau neišgirdau. Tik jaučiau, kad aš ne vienas. Išlindęs 
Iš už priedangos, priėjau prie stogo krašto ir pažvelgiau 
žemyn. Suskrebėjo atliekų statinė, sugirgždėjo tvora ir aš 
išvydau žmogaus, lipančio per ją, siluetą. Iššoviau, bet 1Š 
didelio atstumo, ir nakties tamsa veikė ne mano naudai. Jis 
pabėgo. 

Aš grįžau į namą. Ant laiptų voliojosi Stivo Liutco la- 
vonas. Liutcas kniūbsčias tysojo priešais Paulos Li duris. 

Spustelėjęs rankeną įėjau į butą, net nenutuokdamas, 
kas manęs čia laukia. Virtuvėje degė šviesa, o ant kėdės 
sudribęs gunksojo Elo Rizo kūnas. Kulka pataikė storuliui 
į širdį. Mintyse nustatęs galimą trajektoriją nusprendžiau, 
kad į Rizą šovęs Žmogus stovėjo miegamojo tarpduryje. 

Paula gulėjo ant lovos plačiai atmerktomis akimis, jos 
kūną tampė konvulsijos. Paula atrodė negyva. Žudikas, ma- 
tyt, irgi taip pamanė. Kvėpavimo beveik nesijautė, tik vos 
matomas akių vokių virpčiojimas rodė, kad žmogus kovo- 
ja su mirtimi. 

Išvydęs judančias lūpas priėjau arčiau. 

— Paula, tai aš... Džo Skaplonas. 

Ji pabandė pakartoti mano vardą. 

— Kas tai padarė... Paula? 

Jos vapėjimo nepajėgiau iššifruoti. Pasilenkęs arčiau, 
išgirdau: 

— Elas... Jis norėjo man duoti laisvę... Jis... jis žadė- 
j0... Tik aš privalėjau padaryti... išpildyti vieną prašymą... 

— Kokį? 

— Įsileisti pas save vieną žmogų... čia... — išspaudė ji. 

— Ką, Paula? Ką? 

Ir vėl šlamesys: 

— Elas privalėjo ateiti pirmas... bet... bet pirmas at- 
ėjo ne jis... — iš jos krūtinės išsiveržė švilpesys. — Jis 

buvo baisus... tas pabaisa... jis net... — matyt, prisimini- 
mai ją stingdė. Po kelių sekundžių jos lūpos vėl sujudėjo. 
— Elas... įėjo... atsisėdo... Aš dar norėjau surikti, bet jis 
man smogė... 

— Kas? Kas tai buvo, Paula? 

Paula grįžo į realybę, pabandė žvilgtelėti į mane. Aš 
paėmiau ją už rankos, tačiau mergina iškart baimingai ją iš- 
traukė. Kraujas vėl prasisunkė ant smilkinio. Paula atvėrė 
burną, lyg mėgindama surikti, bet riksmas sustingo viduje. 
Paulos akys liko plačiai išplėstos, lyg Žiūrėtų tiesiai į mirtį. 

Priešais namą sustojo patrulinė mašina ir laiptus su- 
drebino sunkūs žingsniai. Po kelių sekundžių Paulos butą 
užtvindė policininkai. Jie viską nufotografavo, išklausė ma- 
no parodymus ir prie paradinių durų susirinkusios minios 
akivaizdoje išnešė visus lavonus bei sukrovė juos į auto- 
mobilį. 

Oliveris ir Brajanas pasivėdėjo mane į šoną. Viskas 
vyko taip, kaip ir pirmąją naktį, kai mane iškvietė atpažin- 
ti Dugo Kitchono. 

— Ilgiau taip tęstis negali, Džo, — pareiškė kapito- 
nas Oliveris. — Galime tik spėlioti, kokį triukšmą dabar 
pakels žiniasklaida. Mums kailis trūkinės. 

— Nusispjaut! 

— Juk jūs čia buvote! — karčiai paprieštaravo Brajanas. 

— Taip, buvau. Bet pavėlavau, o greičiau ateiti nega- 
lėjau. Aš jau jums sakiau, kad atsitiktinai mačiau gatvėje 
du žmones. Greičiausiai tai buvo Bimišas ir Lofertas. Elas 
Rizas paskyrė žudikui pasimatymą ir pasiėmė juos kaip as- 
mens sargybinius. Bet žudikas pasirodė gudresnis. Jis pa- 
tvarkė ir Elą Rizą, ir Stivą Liutcą, ir Lofertą, ir Bimišą... 
Išpyškino juos kaip zuikius. 

Brajanas linktelėjo. 

— Mes privalome palaukti skrodimo rezultatų, kad su- 
žinotume, kokiu ginklu buvo nušautas kiekvienas iš jų. Bet 
Lofertą ir Bimišą pribaigusios kulkos tokio pat kalibro, kaip 
ir kulka, įstrigusi Liutco kūne. Kulkos, kiaurai pervėrusios 
Elo Rizo kūną, dar neradome, bet bytinai surasime. 

Taip mes stovėjome lietuje ir nežinojome, ką dar vie- 
nas kitam pasakyti. Pagaliau kapitonas Oliveris nervingai 
kostelėjo ir sumurmėjo nežiūrėdamas į mane: 

— Tu privalai kuo skubiau užbaigti šią bylą, Džo, ki- 
taip mūsų galvos lėks velniop. 

— Tu juk davei man dvi dienas, ar ne? 

— Taip... Bet dabar nebegalime sau to leisti. Jei Paula 
Li būtų likusi gyva, mes turėtume bent mažą pėdsaką. Ta- 
čiau dabar mes vėl klaidžiojame tamsoje. 

— Bet šią naktį jūs man dar galite duoti? 

— Naktį, bet ne daugiau, — įsiterpė Brajanas. — Tie- 
sa, tai mažai ką pakeis... Koks lietus! Metas skirstytis. 


9 skyrius 


Žingsniavau per lietų norėdamas viską kruopščiai ap- 
mąstyti. Apėjau visą kvartalą. Kvartalą, kuriame gimiau ir 
augau, traukdamas į save visus jo kvapus... Perkratydamas 
mintyse visus įvykius, niekaip nepajėgiau suformuluoti tiks- 
lios išvados. Ant kampo stabtelėjau ir atidariau dėžutę su 
policijos telefonu. Skambutis atitraukė Maką Brisoną nuo 
vakarinės kavos. Aš išpasakojau jam paskutinius įvykius. 

— Nieko sau! — tik burbtelėjo jis. 

— Štai taip, Makai. Beje, mes su Marta išsiaiškino- 
me, kada Gusas Vailderis skambino savo broliui. 

— Apie Gusą galite pamiršti, leitenante. Jis jau iškri- 
to iš žaidimo. 

— Ką?! 

— Policija surado jo lavoną prieš tris valandas. Nusi- 
šovė 22-ojo kalibro revolveriu. Ant mano stalo guli teismo 
gydytojo ataskaita. Be to, nusišovė prieš keletą dienų. Tam- 
si istorija... 

— Velniai rautų! — nusikeikiau. — Kad jis pragare 
degtų! 

Padėjęs ragelį užrakinau telefono dėžutę ir vėl ėmiau 
klajoti po kvartalą. Aš stengiausi save perkalbėti, bet šį- 
kart nepavyko. Jau kąlios dienos Gusas Vailderis negyvas, 

vadinasi, man beliko tik viena versija. Bijojau apie ją net 
galvoti, tačiau jau žinojau, jog ji — vienintelė teisinga. 

Dabar žinojau, kur man eiti. Į vieną vienintelę vietą... 
Taip, Paula Li nepajėgė kalbėti, bet ji sugebėjo parodyti 
man teisingą kelią, nepasakiusi nė žodžio. Jos tylėjimas bu- 
vo iškalbingesnis nei visi pasaulio žodžiai. Ji paliudijo tą 
patį, ką ir dėdulė Džonsas, — tai, ko aš nenorėjau girdėti. 

Bet faktai dabar šaukte šaukė tiesą. O tiesa šaukėsi 
atpildo. 

Priėjęs prie patrulinio automobilio paprašiau nuvežti 
mane į tą gatvę, kurios nemėgau labiau už visas kitas. Dar 
rytą statybos firma atsiuntė čia techniką, turinčią nugriau- 
ti šią gatvės dalį ir padėti pamatus naujam gyvenamajam 
kompleksui. Naujas gyvenamasis kompleksas, kurį žmo- 
nės vėl pavers tokia pat pamazgų duobe ir kloaka... 

Aš išlipau iš automobilio, sustojau ir pažvelgiau aukš- 
tyn, į tamsius buto langus. Šaltas lietus barbeno stiklą, pa- 
versdamas jį veidrodžiu — juodo, šlykštaus namo pikta aki- 
mi. Visa tai, kas vyko, man atrodė nerealu. 

Ten, viršuje, už to lango, aš privalau nužudyti save... 

Ten, viršuje, aš suvoksiu, kaip jaučiasi žmogus, kai 
jam į veidą alsuoja mirtis. Ten aš pažinsiu nevilties ir 
visiškos ramybės jausmą. 

Aš ištraukiau iš dėklo pistoletą. 

Namo durys... Antrosios durys, į koridorių... Už jų — 
Žiojėjanti laiptų tuštuma. 

Pakilti į pirmą aukštą... paskui tiesiai... 

Aš jau mačiau save gulintį ant grindų pusiau atmerk- 
tomis akimis, nukarusiu apatiniu žandikauliu. Be sąmo- 
nės... Ir aišku, be jokių sąžinės priekaištų. Nieko neliko. 
Tik mirtis. 

Ištryptas kilimėlis po mano kojomis... Kažkoks sudvi- 
sęs kvapas... 

Iš seno įpratimo peršokau pirmąjį laiptelį ir ėmiau skai- 
čiuoti likusius. 

Dar keturi... trys... du. Aš jau laiptinėje. 

Durys — už trijų jardų. Bet aš neskubėjau... Neskubė- 
jau susitikti su mirtimi. > 

Lėtai paliečiau durų rankeną atlauždamas trisdešimt 
aštuntojo kalibro revolverio gaiduką. Ir staiga pajutau, kaip 
visa tai kvaila ir apgailėtina. 

Aš prisiminiau, kaip viskas prasidėjo. Tiesą sakant, ši 
istorija turi dvi pradžias. Ir paskutinioji buvo pirma. Sią 
akimirką aiškiai suvokiau, kokia paprasta ir gėdinga ši is- 
torija. 

Duris atidariau revolverio vamzdžiu. Šviesos man ne- 
reikėjo. Be to, patalpoje viduje degė žibalinė lempa, ma- 
tyt, palikta statybininkų. 

Jis sėdėjo sename, nutrintame, bet patogiame krėsle ir 
tingiai rūkė cigaretę. 

— Labas vakaras, Lari, — ramiai ištariau aš. 

Ir jis, kurį mes kažkada vadinome raudonodžių vadu 
Pasiutusiu Arkliu, mano tikras brolis dvynys, lėtai atsisu- 
ko ir pajuokiamai nužvelgė mane laukinėmis akimis. Taip, 
tai buvo mano Laris, kurį aš laikiau žuvusiu ir su kuriuo 
anksčiau mane painiodavo, nes mes buvome panašūs vie- 
nas į kitą kaip du vandens lašai. 

Pagaliau jis prabilo: 

— Aš jau seniai klausinėjau savęs, kada gi susikirs 
mūsų keliai, Džo. 

— Štai ir susitikome. 

— Man labai gaila. 

— Tikrai? 

Jis vėl giliai užsitraukė ir sviedė nuorūką per visą kam- 
barį. 

— Įklimpai į mėšliną istoriją, ar ne? 

Tai nuskambėjo greičiau kaip tvirtinimas, o ne kaip 
klausimas. 

— Taip, — atsakiau. 

Nudelbęs mane akimis, jis gūžtelėjo pečiais. 

— Reikėjo mikliau suktis. 

— Galbūt. 

Aš įsmeigiau į jį akis — mačiau savo veidą. Kai Laris 
nejudėjo ir tylėjo, jis Žiauriai panėšėjo į mane. Išoriškai 
mes buvome absoliučiai vienodi. Bet vidinis pasaulis... Mus 
skyrė milžiniška praraja. 

Raudonodžių vadas Pasiutęs Arklys... Pravardė jam ti- 
ko kaip kirviui kotas. Sunku tai pripažinti, kaip ir suprasti, 
kodėl vaikai tokie įžvalgūs. 

— Kodėl tai darai, Lari? 

— Kokią tai turi reikšmę? 

— Galbūt didžiulę. 

Laris nusišiepė vos krusteldamas. 

— Paklausyk, broleli, tu nuėjai savo keliu, aš — savo. 
Bet mes vis tiek likome broliai, ar ne? Tiesa, tu patekai į 
nemalonią situaciją... 

— Tu neatsakei į mano klausimą, Lari. 

— Ak, liaukis, Džo. Kam tau visa tai? 

— Papasakok viską nuo pradžios. O gal man padaryti 
tai už tave? 

— Ką gi, dėstyk savo versiją, broliuk. Tu visada ma- 
neisi esąs protingesnis ir mielai žaidei policininkus... Na, 
klok! Aš su malonumu tavęs paklausysiu. 

Revolveris svilino mano ranką ir virpėjo kaip gyva 
būtybė. 

— Tavo įgeidžiai visada buvo laukiniai, Lari. 

— Žinoma... Kitaip mūsų rajone neprasisuksi. Juk ne- 
lygini manęs su pilkais žmogeliais. Aš stengiausi išplėšti 
iš gyvenimo kuo daugiau. 

— To galima pasiekti ir kitais būdais. 

— Ne, broliuk. Kai mane išvijo iš armijos, aš viską 
greitai supratau. Rutina ne man, — jis nusišiepė. — Kodėl 
tyli, Džo? 

— Pradėkim nuo apiplėšimo. 

— Dėl Dievo meilės. 

— Tu užpuolei mažą banką, bet antpuolis nenusisekė. 
O paskui nugirdai apie Monrealio reikalą. Kažkas prasita- 
rė ir tu tiesiog pavoge! iš gangsterio jo grobį. 

— Tiksliai, broliuk. Tik banko antpuolis nepavyko ne 
dėl mano kaltės. Bendrininkas nesiryžo šauti į detektyvą. 

Praleidęs jo žodžius pro ausis tęsiau: 

— O vėliau tu panūdai į gimtuosius kraštus. Kaip la- 
šiša, visada išleidžianti ikrus ten, kur gimė. 

Sekundėlę Laris susiraukė ir virškino mintyse mano 
metaforą, paskui sukikeno ir dėbtelėjo į mane. 

— Tavo liežuvis gerai prikabintas, broliuk. 

— Kodėl grįžai namo, Lari? 

— O kur man eiti? Viskas sekėsi neblogai, kol aš pa- 
dariau klaidą, pasinaudojęs dėdulės Džonso telefonu. Bet 
iš kur galėjau žinoti, kad tas senas kaliošas mane atpažins? 
Lyg to neužtektų, sutikau Renė. Tas niekšas pabandė mane 
nudėti, kad galėtų pagrobti mano pinigus. Bet labiausiai 
mane įsiutino tai, kad jis palaikė mane kvaileliu ir nesiti- 
kėjo, kad aš įspėsiu jo gudrybes. Man pakako ir jo. Ir štai 
paskui dar atsivilko senasis Nensis Takijo. Ir tas bandė ma- 
ne šantažuoti dangstydamasis Džimiu Šapiru, — pašnaira- 
vęs į mane Laris pridūrė. — Jie mirė greitai ir lengvai. Ga- 
li manimi patikėti, broliuk. 

— O Dugas Kitchonas? 

— Ką gi, atsitiktinis susitikimas. Jei jis būtų leptelėjęs 
bent Žodį, man — galas. Juk niekas nežinojo, kad aš čia. 

— Elas Rizas žinojo... 

Laris pašaipiai perkreipė lūpas. 

— Ta riebi kiaulė... Tikrai, Renė papasakojo jam apie 
mane apsidrausdamas, štai jis ir panoro pasipelnyti sveti- 
ma sąskaita. Bet ir jis gavo ko nusipelnęs... Dabar jam nie- 
ko nebereikia. Niekada, — Laris kalbėjo abejingai, lyg 
žmogžudystės jam būtų tik žaidimas. — Palikęs Renė butą 
atėjau čionai. Bet Rizas, matyt, protu nenusileido tau. Kaip 
ten buvo, tačiau jis irgi čia pasirodė. Jei jis ir būtų mane 
nušovęs, vis tiek nebūtų gavęs mano pinigų. Todėl paban- 
dė man pudruoti smegenis. Pakvietė pas kažkokią šliun- 
drą. Ją vadino Paula Li. 

— Ir tu nuėjai? 

— Aišku! Kodėl gi ne! Aš juk žinojau, kad jie manęs 
ten laukia. Negi manai, kad nepastebėjau, kokie vyrukai 
šlaistosi po mūsų rajoną? Aš mačiau tuos berniukus, brole- 
li, ir žinojau, ko jiems reikia. Bet nežinojau, kaip jie tai 
suorganizuos. 

— Tu toks permatomas, Lari. 

Jis vėl susiraukė, jo burnos kampučiuose išryškėjo 
žiaurios raukšlės. 

— Ar žinojai, kad aš čia? — įsisiurbiau į jį akimis. 

Niaurią grimasą pakeitė žavi šypsena. Vaikui leido kal- 
bėti apie jam malonius dalykus. 

— Aišku, broliuk. Mačiau tave sykį priešais namą. Tu 
žiūrėjai aukštyn, į langus. Stovėjai kartu su mažąja Dži Dži. 
Tik dabar ji ne maža, o moteris pačiame gražume. Pirštus 
aplaižytum tokią ragaudamas. 

— Ar žinai, kodėl aš atsidūriau šiame rajone? 

Laris pabrėžtinai atsainiai gūžtelėjo pečiais. 

— Aišku! Kai įvyksta tiek daug Žmogžudysčių, poli- 
cija privalo pasirodyti. O tu augai šiame kvartale. Todėl 
tave ir komandiravo čia, ar ne? 

— Taip. 

— Ir kas čia tokio baisaus. Manai, kas nors verks šitų 
atmatų? 

— Ne tai svarbu, Lari. 

— Niekai! — burbtelėjo jis. 

— O kur tu paslėpei pinigus? 

Jis vėl užsiliejo šypsena, lyg aš būčiau suskėlęs anek- 
dotą. 

— Tu ką, nori turėti savo dalį? 

— Man nereikia nė cento. 

— Nereikia. Gerai... Pinigai ten, kur jų niekas neras. 

— Tu įsitikinęs? 

Kažkas mano balse privertė jį suakmenėti. 

— Ką nori tuo pasakyti, Džo? 

— Tu niekada nepasikeisi, Lari. Tu grįžai čionai, kur 
praėjo tavo vaikystė, ir parsivilkai savo senus įpročius. Ar 
pasakyti tau, kur tie pinigai? Ten, kur vaikystėje buvo tavo 
slaptavietė. Įduboje po laiptais, kurią mes atradome, kai 
mums buvo dešimt metų. Gal tu manai, kad aš užmiršau? 
Aš galiu tave ten nuvesti... 

Lario rankos įsikirto į krėslo alkūnramsčius, net pa- 
balo pirštų kauliukai. Pati didžiausia jo paslaptis, pasiro- 
do, visai ne paslaptis, ir to jis negalėjo ištverti. 

— Velniai tave rautų, Džo! 

— Gerai, viskas baigta, Lari. Eime! 

— Bet tu juk mano brolis, Džo! Tu negali... 

— Lari, — pertraukiau jį, — šįvakar tu bandei mane 
nušauti, ir tau nerūpėjo, brolis aš tau ar ne. 

Jo balsas buvo ramus ir šaltas. Kaip iš kapo duobės. Ir 
jis aidėjo mano ausyse taip pat, kaip ir ausyse Renė, Taki- 
jo ir kitų. Ir aš paklausiau savęs, ar šaudamas į juos jis 
išrėkė tą pergalingą indėnų klyksmą, kurį girdėjo Paula Li? 
Ji juk matė, kaip jis žudė Dugą Kitchoną. 

— Geriau tu užsiimtum savais reikalais, Džo... 

— Kaip tik tai ir darau, — iškošiau pro dantis. 

Dabar jis nepanėšėjo į mane. Sekundę, kitą į mane 
žvelgė jau ne mano veidas. Šis veidas žmogaus, kurio aš 
niekada nepažinojau ir niekada nepažinsiu. Šį veidą matė 
nužudytieji prieš savo mirtį. Ir dabar jį mačiau aš. 

— Aš išeinu, Džo... 

— Mes išeisime kartu. 

— Ne su tavimi... Vienas... Aš visada vaikštau vienas. 

Supratau, kas įvyks, dar jam nebaigus kalbėti. Ir su- 
vokiau tai, kas jau seniai kirbėjo mano pasąmonėje. 

— Raudonodžių vade Pasiutęs Arkly, — aiškiai išskan- 
davau, — o tu juk tikrai pasiutęs... beprotis... 

Lario ranka žaibiškai griebė revolverį. Tai buvo pro- 
fesionalaus žudiko judesys. Ginklą jis valdė tobulai. Bet 
jis užmiršo seną patarlę: “Neiššausi anksčiau Žmogaus, jau 
paspaudusio gaiduką". 

Pajutau, kaip krūptelėjo mano rankoje revolveris. Ir 
tą pačią akimirką Lario kaktoje suraudonavo maža dėmelė. 
Brolio galva loštelėjo atgal, jis tęsiamai atsiduso ir ramiai 
sustingo krėsle. 

Ir lėtai, labai lėtai veidas žmogaus, kurio aš nepažino- 
jau, vėl virto gerai man pažįstamu veidu. Mirtis išlygino 
visus bruožus ir suteikė ramybę tam, kurį mes vadinome 
Pasiutusiu... 

